
OZN - Dezvaluirea secretului 


SECRETUL OZN-URILOR 

In iunie 2000, la conferinţa anuală despre OZN-uri de la San 
Marino, colonelul Aldo Oliviero a prezentat anchetele militare 
făcute timp de vreo douăzeci de ani în cadrul Aviației Militare din 
Italia. Se afla în misiune oficială, reprezentând statul-major, iar 
mesajul său a fost limpede: OZN-urile există şi le studiem. în 
Franţa, guvernul nu scoate o vorbă despre acest subiect, însă 
inginerul însărcinat cu anchetele din cadrul CNES-ului, Jean- 
Jeaques Velasco, recunoaşte, în nume personal, realitatea OZN- 
urilor. în iulie 1999, câteva personalităţi militare şi civile de înalt 
nivel, grupate în asociaţia COMETA, au publicat un raport care 
afirma cu claritate realitatea OZN-uri- lor şi sublinia necesitatea 
de a ne preocupa de ele. Alte ţări au o atitudine de deschidere 
asemănătoare, oficială sau neoficială. Este cazul Belgiei, unde 
valul impresionant de observaţii din anii 1989-1991 a constituit 
ocazia unei reale cooperări între Aviația Militară şi investigatorii 
particulari. Alt exemplu: Chile a creat în 1997 o comise de 
investigaţii oficiale asupra OZN-urilor, în urma unor numeroase 
observaţii care începeau să îngrijoreze populaţia. în China, 
observaţiile, care se înmulţeau în decembrie 1999 şi ianuarie 
2000, au fost pe larg comentate în presă, probabil cu aprobarea 
guvernului. Or, în Statele Unite, discursul oficial rămâne cel al 
negării totale. „Am pus capăt investigaţiilor în 1969”, explică 
Aviația Militară, de fiecare dată când este întrebată despre 
existenţa OZN-urilor. Dar documente nu mai puţin oficiale indică 
cu claritate că investigaţiile au continuat în secret. Statele Unite 
nu sunt singura ţara care studiază în secret 

OZN-urile, dar nimeni nu a menţinut o atitudine atât de negativă 
faţă de public. Un caz deosebit este cel al Rusiei, care a mani- 
festat o anumită deschidere cât a durat „perestroika”, dar care 
pare în ultimul timp să-şi schimbe din nou discursul. In august 
2000, o declaraţie comună a reprezentanţilor Ministerului 
Apărării şi ai Academiei de Ştiinţe relua vechile discursuri de 


punere sistematică sub îndoială a OZN-urilor. 

Ce putem să ştim despre aceste studii secrete? Misterele 
Rusiei rămân încă de nepătruns, în schimb, se pare că în Statele 
Unite, zidul secretului începe să se fisureze în mod serios. Timp 
de mulţi ani, investigatori particulari au cules mărturii „din inte- 
rior” sau de la persoane bine informate, iar această mişcare a 
căpătat astăzi o mare amploare. Doi foşti astronauți americani 
au recunoscut realitatea acestei politici a secretului în ţara lor. 
Gordon Cooper, unul dintre primii şapte astronauți, celebru pen- 
tru zborul său istoric de douăzeci şi două de rotații în jurul 
Pământului la bordul micii capsule Mercury, a dezvăluit faptul că 
a văzut OZN-uri pe când era pilot militar în Germania, în anul 
1951. Şi a mai spus că, în 1957, când devenise şef de proiect la 
baza Edwards din California (unde aterizează astăzi navetele 
spaţiale), echipa lui, pregătită să filmeze o încercare pe pistă, a 
văzut aterizând în faţa ei, preţ de câteva clipe, un OZN superb, 
aşezat pe un trepied, pe care l-a fotografiat şi filmat imediat. 
Cooper a primit ordin să developeze şi să expedieze neîntârziat 
filmul la Pentagon, ceea ce a şi făcut, şi nu a mai auzit nimic 
despre el. Nu a asistat la scenă, dar a văzut negativele. 

Un alt astronaut reputat este Edgar Mitchell, participant la 
zborul lunar Apollo 14, doctor în fizică aeronautică al MIT-ului, 
una dintre şcolile cele mai prestigioase din Statele Unite. 
Mitchell se declară de câţiva ani sigur de existenţa OZN-urilor, 
precum şi de prăbuşirea unui OZN la Roswell, în 1947. lată ce 
declara, în octombrie 1998, publicaţiei The People: „Observațiile 
modeme asupra unor OZN-uri au început în mod real cu inci- 
dentul de la Roswell, în 1974, când un aparat accidentat, 

conţinând cadavrele câtorva extratereştri, a fost descoperit în 
New Mexico. Să nu vă lăsaţi înşelaţi, căci evenimentul de la 
Roswell a existat cu adevărat. Am văzut arhive secrete care 
dovedesc că guvernul ştia, dar a luat hotărârea să ascundă totul 
publicului”. 

Au dobândit americanii, studiind aceste rămăşiţe, cunoştinţe 
despre OZN-uri, care să le confere avantaje tehnologice pe care 
nu vor să le împartă cu nimeni? OZN-urile pun o problemă de 
securitate, de care ei sunt mai conştienţi decât ceilalţi? 
Dezvăluirea bruscă a unei prezenţe extraterestre ar constitui 


probabil un şoc periculos pentru omenire, astfel că prudenţa 
autorităţilor poate fi lesne de înţeles. în plus, unele aspecte ale 
dosarului OZN, precum relatările unor răpiri şi ciudatelor mutilări 
de vite, care s-au manifestat mai ales în această ţară, sunt cel 
puţin îngrijorătoare. 

Problema studiilor secrete despre OZN-uri a fost întunecată, 
din păcate, de apariţia unor mărturii şi documente îndoielnice, 
cu un iz puternic de dezinformare. Filmul „autopsiei unui 
extraterestru”, care a produs scandal în 1995, a fost poate o 
astfel de operaţiune, realizată cu o mână de maestru, ca să 
protejeze secretul de la Roswell. Totuşi, există motive să credem 
că există şi o politică de divulgare progresivă a informaţiilor, dar 
într-un mod controlat, ca să se evite o ambalare excesivă. 
Tehnica de control ar consta în a pune în circulaţie informaţii 
adevărate, dar prezentând erori deliberate, astfel încât să lase 
să planeze îndoiala. E posibil să fie şi cazul filmului autopisei... în 
acelaşi mod, în ultimii ani au fost dezvăluite sute de pagini de 
documente, din sursă anonimă, care poate că ridică voalul de pe 
studiile secrete legate de OZN-uri în Statele Unite. Aceste 
documente conţin erori, care au fost rapid denunţate de 
sceptici. Dar ele întăresc numeroase mărturii independente. 

Dar aceste documente şi mărturii, care continuă să se 
acumuleze, vor atinge curând o „masă critică”, capabilă să facă 
să sară în aer zăvorul secretului? Părerile sunt împărţite. 
Astrofizicianul Pierre Guerin, care a fost unul dintre marii pionieri 
ai studierii OZN-urilorîn Franţa, încă din anii cincizeci, împreună 
cu jurnalistul Aime Michel, a devenit foarte sceptic în această 
privinţă. 

El îşi explică atitudinea în remarcabila sa lucrare, „OVNL Les 
mecanismes d'une desinformation”, publicată cu foarte puţin 
timp înaintea morţii sale, în octombrie 2000. Doresc să aduc un 
omagiu celui care a fost Pierre Guerin, un om care a apărat 
onoarea unei profesii în general indiferente sau ostile faţă de 
această uriaşă problemă a OZN-urilor. Pierre Guerin este convins 
că americanii nu au nici cea mai mică intenţie să-şi schimbe 
politica, nu doar ca să protejeze secretul militar ci, mai ales, din 
motive sociologice şi ideologice. Dezvăluirea unei prezenţe 


extraterestre, cu unele componente care ar putea să nu fie 
binevoitoare, ar fi prea gravă şi destabilizatoare pentru 
civilizaţia noastră şi, crede Pierre Guerin, că se va face totul ca 
să se evite asta. Poate că are dreptate. Totuşi, mi se pare că 
ipoteza unei dezvăluiri progresive a secretului rămâne foarte 
plauzibilă, în ciuda acestor argumente. Pe de o parte, există o 
mişcare care s-a pornit, cu o acumulare de mărturii, ce va fi 
descrisă în această carte. Şi, să nu uităm, pe de altă parte, că 
nu suntem singuri în acest caz! 

Observările de OZN-uri, deseori foarte mari, au devenit tot 
mai multe în ultimii ani. Ce doresc aceşti misterioşi „vizitatori”, 
care pilotează sau manipulează OZN-urile? Prezenţa lor, din ce 
în ce mai vizibilă, dar lăsând încă loc îndoielii, înseamnă, după 
cum cred unii, că se apropie ziua în care se vor manifesta în 
mod public? Este o ipoteză pe care nimic nu ne permite să o 
îndepărtăm, fără să ştim dacă trebuie să ne temem sau să 
sperăm realizarea ei. Deocamdată, tăcerea autorităţilor 
americane, în ciuda observaţiilor care se înmulţesc, a reuşit să 
stârnească curiozitatea şi neîncrederea marelui public. Canalul 
Fox News a adus la cunoştinţă, în august 2000, un sondaj 
conform căruia 70,3% din persoanele chestionate sunt convinse 
că guvernul lor „ascunde adevărul despre extratereştri”. Un 
astfel de procentaj n-ar trebui să lase indiferentă mass-media. 
De aceea, chiar dacă n-ar trebui să ne aşteptăm imediat la 
dezvăluiri oficiale, ar trebui să ne aşteptăm să se vorbească 
mult despre OZN-uri în cursul următoarelor luni şi următorilor 
ani, subiectul fiind preluat de mass-media din Statele Unite şi 
din lumea întreagă. 
| 
Ciudata tăcere americană 

La 9 august 1997, pe la 17:00 (ora locală), un aparat Boeing 
747 al companiei Swissair survola regiunea newyorkeză, când a 

August 1997: o „cuasicoliziune” lângă New York 
avut o întâlnire care a stupefiat 
echipajul. Căpitanul Phil Bobet, comandant de bord, a întrerupt 
un anunţ adresat pasagerilor ca să semnaleze o „cva- 
sicoliziune” (near miss) centrului de control al traficului aerian 
de la Danbury, lângă Boston: 

„Pilot: Da, domnule, nu ştiu ce era, dar am trecut pe lângă 
ceva aflat la aproximativ două sute de picioare (60 m) deasupra 


noastră. Nu ştiu dacă era o rachetă sau altceva, dar era 
incredibil de rapidă, mergând în direcţia opusă. 

Controlor: în direcţia opusă? 

Pilot: Da, domnule. Era 21:07 (17:07, ora locală) şi se deplasa 
prea repede ca să fie avion”. 

Pilotul confirmă obsevaţia, făcută şi de copilot: au văzut 
trecând un obiect alb, extrem de rapid, foarte aproape de avion 
(vezi desenul de mai jos). Şase săptămâni mai târziu, investiga- 
torii oficiali aveau să ofere o explicaţie: confuzie cu un balon 
meteorologic! Dar ştim acum, îndeosebi după o anchetă apro- 
fundată, realizată timp de şase luni de către anchetatori particu- 
lari americani, că această explicaţie nu stă în picioare. Robert 
Durant, el însuşi fost pilot comercial, investigator pentru CUFOS 
(Center for UFO Studies, creat de astronomul Allen 
(DSF? 

Hynek) şi Don Berliner de la FUFOR (Fund for UF O Research), au 
putut să se întâlnească cu pilotul Phil Bobet. Ei au publicat un 
raport detaliat, în care figurează documentele oficiale care le 
fuseseră furnizate. Ce se întâmplase în realitate? 


Cvasicoliziunea unui OZN cu un avion Swissair, la 9 august 
1997, văzută din cabina de pilotaj (Mufon UFO Journal, nr 377, 
septembrie 1999). 

Primul punct îl constituie faptul că mărturia pilotului a fost 


luată imediat foarte în serios de autorităţi. Avionul trebuia să 
facă escală la Boston, înainte de a se reîntoarce în Elveţia. La 
aterizare, piloţii au fost primiţi de un „comitet”, cum rareori se 
întâmplă în aviația civilă: un anchetator oficial de la FAA 
(Federal Aviation Agency), asistat de un specialist în securitate, 
agenţi de la FBI şi de la NTSB (National Transportation Safety 
Board), care fuseseră imediat alertaţi de FAA. A doua zi, 
căpitanul Bobet şi secundul său au fost interogaţi separat de 
palru agenţi guvernamentali, sub autoritatea NTSB-ului. Această 
mare nervozitate a responsabililor oficiali se explică prin faptul 
că acest incident se producea exact la 

un an şi o lună după drama aparatului Boeing al Companiei 
TWA, care a făcut explozie în aer, nu departe de-acolo. Se ştie 
că, foarte repede după acest accident, a apărut ipoteza unui tir 
militar de rachete, alimentat de un anumit număr de mărturii 
ale celor de la sol. Acum s-a renunţat la acest zvon, dar Durant 
s-a convins, cu ocazia investigaţiei, că el era încă foarte prezent 
în minţile oamenilor. 

Ce văzuseră exact piloţii? Raportul Biroului de Securitate 
aeriană precizează că şeful aeronavei, căpitanul, văzuse un 
obiect cilindric - fără aripi, care nu degaja fum - preţ de mai 
puţin de o secundă. Că nu mai văzuse niciodată un obiect 
trecând atât de aproape de un avion. Dacă ar fi trecut doar cu 
puţin mai aproape, ar fi lovit aparatul. Pilotul şi secundul erau 
experimentați, având 15 000 şi respectiv 7 500 de ore de zbor. 
Imediat după întoarcerea lor la Zurich, căpitanul Bobet şi 
copilotul au fost interogaţi de responsabilii cu securitatea ai 
Companiei Swissair, al căror raport precizează mărturia iniţială. 
Mai ales distanţa atât de mică - 100-200 picioare, atât de 
aproape încât copilotul a avut reflexul să lase capul spre 
genunchi, crezând că va avea loc o coliziune. 

Un alt motiv care ne face să credem că aparatul a trecut cu 
adevărat foarte aproape, prin dreapta, este faptul că descrierile 
sunt uşor diferite. Pilotul, care era în stânga, îl descrie ca pe un 
cilindru, în timp ce copilotul, care l-a văzut trecând practic din 
faţă, l-a văzut mai curând sferic. Asta ar putea să ne ducă la 
ipoteza balonului meteo, dar căpitanul Bobet a înlăturat-o în 
mod categoric, din mai multe motive: mai întâi, viteza enormă, 


cu siguranţă supersonică, a aparatului, aspectul său foarte alb, 
aproape luminos, şi faptul că era prea mic ca să fie un balon. La 
acea altitudine, un balon meteo standard se dilată deja mult şi 
ar fi părut mai larg (un diametru de 
6 m la 10 000 m). Staţia cea mai apropiată se afla la patruzeci 
de mile distanţă, la extremitatea lui Long Island, iar baloanele 
meteo, care sunt lansate doar la şapte dimineaţa şi la şapte 
seara, urcă rapid la mare altitudine, unde explodează după 
aproximativ o oră. Deci, nici o legătură cu obiectul văzut de 
piloţi. 
(D2ZF! i; Dezvăluirea secretului 

Explicaţia oficială se sprijină pe o observaţie vagă, făcută de 
un alt avion din sector, o oră mai târziu. în realitate, căpitanul 
Bobet i-a dezvăluit lui Robert Durant, cu ocazia unor convorbiri 
în 1998, că autorităţile americane abandonaseră în mod discret, 
în raportul final către Swissair, această „explicaţie”, care 
provocase furia pilotului. Acesta a îndepărtat şi alte ipoteze: 
avion (nici o reperare radar, nici transponder, adică emiţător de 
semnal care să identifice un avion) sau rachetă (nu avea 
aripioare, nici dâră în urma ei, nici bang supersonic, nici 
reperare radar). A fost îndepărtată şi explicaţia lui Philip Klass, 
sceptic american binecunoscut, aceea a unui meteor, care nu 
corespunde deloc cu observaţia făcută. Pilotul nu are nici o 
îndoială că, în acea zi, a întâlnit un OZN. 

E uşor de înţeles că autorităţile au negat acest incident ca să 
nu îngrijoreze populaţia: ce-ar deveni transportul aerian, dacă s- 
ar admite în mod public că un aparat Boeing 747 era gata să se 
ciocnească de un OZN? Şi asta lângă New York şi aproape de 
locul catastrofei - nici acum elucidată - a Boeing-ului Companiei 
TWA! Totuşi, această politică de disimulare, de cover-up, nu este 
un fapt insolit. Ea face parte dintr-o lungă istorie de negare a 
OZN-urilor de către autorităţile americane, în ciuda a zeci de mii 
de observaţii cât se poate de credibile, acumulate de mai bine 
de o jumătate de secol, nu numai în această ţară, ci în lumea 
întreagă. Explicarea OZN-urilor prin confundarea cu baloane 
meteorologice a fost inaugurată din 1947, cu ocazia anunţului 
insolit al descoperirii unei „farfurii zburătoare”, accidentată, de 
către baza de bombardiere atomice de la Roswell. Dezvăluire 
extraordinară, dar dezminţită chiar în aceeaşi seară de către 


statul-major al Aviației Militare: era doar un balon meteo! Vom 

vedea mai departe, că o întreagă serie de martori credibili a 

contrazis această explicaţie ridicolă. Se poate spune că, de la 

acea dată de 8 iulie 1947, Aviația Militară şi guvernul american 
au negat tot timpul observaţiile de OZN-uri, care totuşi 

continuau să se adune, după primul val din vara anului 1947. 

Or, astăzi ştim că, din acea vară, aviatorii americani au 

recunoscut în secret, în documente care au fost publicate între 

timp, realitatea acestor misterioase „farfurii zburătoare”, cum 
erau numite în acea perioadă. 

Din septembrie 1947, ca urmare a marelui val de,farfurii 
zburătoare”, care avusese loc în iunie şi iulie, generalul Nathan 
Twining, şeful serviciului tehnic al Aviației Militare, scria într-o 
scrisoare generalului Schulgen, la statul-major din Washington: 
„a) fenomenul raportat este ceva real, nefiind nici vizionar, nici 

fictiv; 

b) aceste obiecte, având probabil forma unui disc, au dimensiuni 
comparabile cu cele ale unui avion de concepţie umană.” 
Generalul Twining amintea apoi - mai ales - viteza lor 

ascensională foarte mare, manevrabilitatea lor, îndeosebi la 
răsturnări, şi unele „manevre de evitare”, atunci când aceste 
obiecte erau reperate de avioane şi de radare, evocând 
posibilitatea ca unele să fie controlate, fie manual, fie automat 
sau de la distanţă. Urma o descriere precisă a misterioaselor 
aparate: suprafaţă metalică sau reflectând lumina; absenţa unor 
dâre, cu excepţia unor cazuri rare, în care obiectul părea că 
acţionează în condiţii de mare performanţă; formă cilindrică sau 
eliptică, cu un fund plat şi un dom deasupra; după câteva 
rapoarte, „zbor în formaţie bine menţinută”, reunind de la trei 
până la nouă obiecte. 

Este adevărat că scrisoarea generalului Twining devenea apoi 
destul de confuză. Pe de o parte, generalul afirma că construirea 
unui astfel de aparat ar fi extrem de dificilă şi ar avea un cost 
astronomic, dar se întreba, în paragraful următor, dacă putea să 
fie un aparat „obişnuit” sau străin. Este de 
1947: militarii americani erau deja conuinşi 
OMS 

Scrisoarea “generalului Schulgen de la statul-major al Aviației 
Militare către directorul FBl-ului, prin care îl informa, la 5 


septembrie 1947, că „farfuriile zburătoare” nu sunt aparate 
americane (document făcut public). 

neconceput ca generalul Twining, şeful serviciului tehnic al 
Aviației Militare, să nu fi avut cunoştinţă - el şi serviciul său care 
a pregătit această scrisoare - de un astfel de aparat, dacă ar fi 
fost conceput şi fabricat, cu preţul unor eforturi considerabile, în 
tara lor! De altfel, un alt document militar contrazice această 

ipoteză bizară. Generalul Schulgen, căruia îi era adresată 
scrisoarea generalului Twining, preciza, prin scrisoarea de la 5 


septembrie adresată directorului FBl-ului, că aceste farfurii 
zburătoare nu erau avioane secrete americane: 

„Ca răspuns la o întrebare a agentului vostru, domnul S.W. 
Reynolds, o trecere în revistă completă a activităţilor de 
cercetare arată că Aviația Militară nu are nici un proiect care să 
prezinte caracteristici similare cu cele care sunt atribuite 
discurilor zburătoare”. 

Ca o ironie, generalul Schulgen nici măcar nu aşteptase 
raportul şefului serviciului tehnic, generalul Twining, care avea 
să-i sosească două săptămâni mai târziu. 

în schimb, puteau să-şi pună întrebări despre ipoteza unor 
aparate sovietice? Şefii militari americani erau la curent cu 
activitatea aeronauticii sovietice, care începea în acea perioadă 
fabricarea în serie a unei copii a bombardierului american B-29, 
faimosul cvadrimotor cu elice, construit în timpul celui de-al 
doilea război mondial. Versiunea sovietică - copie fidelă a bom- 
bardierului B-29, datorată confiscării unor aparate care 
aterizaseră în Siberia la sfârşitul războiului împotriva Japoniei - 
tocmai participase la defilarea aeriană de la Moscova. Şi unii şi 
ceilalţi erau departe de a şti să fabrice farfurii zburătoare! 
Această ipoteză a avut totuşi susţinători, până la sfârşitul anilor 
patruzeci, în rândul militarilor americani, dar mai curând în 
eşaloanele superioare ale ierarhiei. Acestea fiind zise, ştim 
astăzi că nu era cazul, chiar dacă unii autori vor şi acum să 
creadă în existenţa unor misterioase farfurii zburătoare 
provenite din prototipuri germane de la sfârşitul celui de-al 
doilea război mondial. 

Prin urmare, există în această scrisoare a generalului Twining 
o parte „convenită”, care poate că ascunde ceva. Ascundea 
oare începutul operațiunilor ultrasecrete, consecutive 
recuperării unui OZN accidentat, despre care numai foarte puţini 
responsabili puteau fi încunoştinţaţi? Există în ea o 
(Dzzri 

frază, pe care scepticii o citează totdeauna, care semnala faptul 
că nu fusese recuperat nici un OZN accidentat. 

Detaliul ironic al poveştii OZN-urilor este că această scrisoare 
a generalului Twining către generalul Schulgen a fost publicată 
prima dată ca anexă a faimosului „Raport Condon”, în 1969, 


raport care ajungea la concluzia că nu există OZN-uri. Această 
scrisoare dovedeşte totuşi contrariul! De atunci au fost 
dezvăluite şi alte documente, precum Air Intelligence Report din 
10 decembrie 1948, provenind de la statul-major al 
Pentagonului şi clasificat atunci „ultrasecret”, care detalia o 
întreagă serie de mărturii, mai ales ale unor piloţi militari. 
Existau chiar şi observaţii făcute deasupra sau în apropierea 
unor baze aeriene. De exemplu, aceasta: 

“La 17 iulie 1948, un raport al bazei aeriene Kirtland descrie 
observarea lângă San Acacia (New Mexico) a şapte obiecte 
zburătoare neidentificate, care zburau în formaţie de , j”, la o 
altitudine estimată de 20 000 de picioare (7 000 m). Formaţia s- 
a transformat în „L”, apoi în cerc, după ce a trecut de zenit. Au 
fost observate flash-uri, emanând din obiecte, în timp ce treceau 
la treizeci de grade deasupra zenitului. Nu aveau nici fum şi nici 
dâre de vapori. Dacă estimarea altitudinii este corectă, viteza în 
schimb ar fi putut să fie de aproximativ 1 500 de mile pe oră (2 
400 km/h)”. 

Acestea fiind zise, raportul Pentagonului este destul de 
comparabil cu scrisoarea generalului Twining trimisă generalului 
Schulgen căci, chiar dacă descrie OZN-urile cu precizie, se 
întreabă şi el dacă ar putea să fie vorba de aparate americane 
sau sovietice. Cincisprezece luni mai târziu, ca şi cum nu ar fi 
avut timp să se informeze! Nu este absurd, se va spune totuşi, 
să se presupună că s-ar putea ascunde lucruri într-un document 
clasificat „ultrasecret”? Nu este deloc absurd, explică doctorul 
Bruce Maccabee, fizician din cadrul Marinei şi specialist în OZN- 
uri: 

„Subiectele cu adevărat importante sunt discutate direct 
între persoanele implicate (...) în acest caz, Twining putea foarte 
bine să-l fi informat pe Schulgen direct, presupunând că 

Schulgen ar fi fost autorizat să ştie, că există nişte fragmente de 
OZN, dar că nu se putea scrie asta într-un document secret sau 
chiar ultrasecret, care ar fi fost citit de oameni care n-ar fi avut 
această autorizaţie”. 

Cu adevărat absurd este faptul că serviciile statului-major, la 
un an şi jumătate după marele val de OZN-uri, pot încă să se 
mai întrebe dacă erau aparate americane sau sovietice. Acesta 


este probabil motivul pentru care acest raport avea să fie anulat 
puţin mai târziu, după ce a fost pusă în aplicare o politică a 
secretului din ce în ce mai draconică, începând din 1949. 

Un alt document militar, găsit în 1997 în Arhivele Naţionale, 
dovedeşte acest lucru. Este un raport al directorului serviciului 
de informaţii al Aviației Militare adresat celor de la Joint 
Intelligence Committee, datat 27 aprilie 1949, care face o 
trecere completă în revistă completă a problemei OZN-urilor. 
Acest raport recunoştea că unele observaţii rămân neexplicate 
şi îndepărta ipoteza unor aparate sovietice: „Este puţin probabil 
că o putere străină ar expune o armă aeriană superioară printr-o 
violare prelungită şi ineficace a spaţiului aerian al Statelor 
Unite”. 

Ce înseamnă astăzi pentru noi acest document? Că obser- 
vaţiile detaliate ale unor OZN-uri, conţinute în documentele 
militare ale epocii, constituie un dosar cât se poate de convingă- 
tor despre prezenţa pe cer a unor aparate de provenienţă ne- 
umană. Un fapt de cea mai mare importanţă, care nu era cazul 
să fie dezvăluit publicului. 

(D2Fi 
Dezvăluirea secretului 
18 

Scrisoarea generalului Twining avusese, în septembrie 1947, 
un efect pozitiv, ducând la crearea unei comisii de anchetă 
asupra OZN-urilor în cadrul Aviației Militare, numită comisia 
„Sign”. Or aceasta, formată din oameni foarte competenţi, şi-a 
luat treaba în serios şi nu întârziat să meargă mai departe decât 
se aştepta de la ea. în cursul verii anului 1948, în urma câtorva 
observaţii spectaculoase, ea a scris un raport „ultrasecret” 
numit Estimate of the Situation, care, referindu-se la originea 
acestor misterioase OZN-uri, se pronunţa în favoarea ipotezei 
extraterestre. Dar această ipoteză nu era deloc susţinută de 
statul-major. Unii dintre membrii comisiei Sign, ca să-şi apere 
raportul, au mers până la Pentagon, dar raportul a fost desfiinţat 
de generalul Vandenberg, şeful de stat-major, care nu voia să 
audă de vehicule interplanetare şi care a ordonat chiar 
distrugerea lui. 

în februarie 1949, comisia Sign a fost desfiinţată şi înlocuită 
cu o nouă comisie, având numele ciudat de Grudge (Ranchiună), 
a cărei politică era trasată cu claritate: denigrarea tuturor 


mărturiilor. Pentru respectarea  regulei, această echipă 
remaniată a scris raportul final al comisiei Sign, care îngropa 
„oficial” ipoteza extraterestră. Era sfârşitul anchetelor serioase 
despre OZN-uri? Deloc, căci, în realitate, alte documente 
dovedesc că anchetele au continuat, la adăpost de priviri indis- 
crete. în acelaşi timp în care comisia Sign era dizolvată şi 
înlocuită cu Grudge, generalul Cabell, noul director al serviciului 
de informaţii din cadrul statului-major, adresa, la 

15 februarie, tuturor responsbililor serviciilor secrete, civili şi 
militari, un „Memorandum asupra nevoii de informare” 
(Intelligence Requirements) cu privire la „aparatele necon- 
venţioanle”. Acest document de şapte pagini sublinia necesi- 
1949-1953: politico secretului devine şi mai ferma în Statele 
Unite 

Memorandumul generalului Cabell (prima pagină), din 15 
februarie 1949, către bazele aeriene, despre „nevoia de 


informaţii” a  statului-major despre „obiectele zburătoare 
neidentificate” sau „discuri zburătoare” (document făcut public). 
tatea de a transmite, cât mai rapid posibil, rapoartele de 
observaţie la cartierul general şi includea o listă lungă de 
informaţii ce trebuiau furnizate. Ba chiar era recomandat, în 
cazul aterizării OZN-ului, să se facă prelevări de sol din interiorul 
şi din exteriorul „depresiunii unde aterizase obiectul” şi să se 
facă măsurarea 

radioactivităţii la avioanele care s-ar fi aflat foarte aproape de 
ele. OZN-urile nu există, dar binevoiţi să verificaţi dacă sunt 
cumva radioactive! 

CIA, FBl-ul şi Departamentul de Stat se aflau printre des- 
tinatarii acestui memorandum al generalului Cabell. Or, în 1947, 
directorul  FBl-ului, Edgar Hoover fusese enervat când 
descoperise directiva secretă a Aviației Militare, care recomanda 
bazelor aeriene să se debaraseze de cazurile îndoielnice şi de 
farse îndreptându-le spre FBI. Atunci ordonase agenţilor săi să 
refuze aceste anchete ridicole. Acest incident sugerea faptul că 
FBl-ul era ţinut de militari la o parte de anchetele cele mai 
secrete. Dar FBl-ul a continuat să se intereseze în mod discret 
de acest subiect, dovadă numeroasele rapoarte ale unor agenţi 
înaintate conducerii, în anii patruzeci şi cincizeci, rapoarte care 
au fost acum „declasificate” şi făcute publice. De exemplu, unul 
dintre ele, semnat de agentul din San Antonio, Texas, la data de 
31 ianuarie 1949, aminteşte de o reuniune cu colegii săi militari, 
unde aceştia au subliniat faptul că problema OZN-urilor este în 
continuare considerată „top secret” de către armată. în această 
împrejurare, se pare că FBl-ul, făcând publice, în anii nouăzeci, 
vreo mie şase sute de pagini de documente despre OZN-uri, nu 
s-a jenat deloc să includă printre ele documente destul de 
stingheritoare pentru militari. La urma urmelor, nimeni nu ştie 
cum s-ar putea întoarce lucrurile astăzi! 

noi valuri impresionante de observaţii, care au făcut 
autorităţile militare să dea cel puţin impresia, faţă de public, că 
anchetează în mod 
Anii '50 şi '60: paravanul comisiei „Cartea Albastra” 

Politica tăcerii în 


si îngroparea OZN-urilor de către „Raportul Condon” 

privinţa OZN-urilor a fost pusă în dificultate, la începutul anilor 
cincizeci, de 

serios problema OZN. Mai trebuie spus că, din 1949, numeroase 
observaţii făcute deasupra sau în apropierea instalaţiilor 
nucleare şi a altor centre experimentale, atât civile cât şi mili- 
tare, suscitau îngrijorare. Mai ales în rândul oamenilor de ştiinţă, 
care s-au reunit, în 1949, ca să discute despre asta la prestigio- 
sul centru atomic de la Los Alamos, acolo unde fusese con- 
cepută bomba atomică. Ei au pornit, împreună cu militarii, 
Proiectul „Twinkle”, constând în supravegherea sistematică a 
OZN-urilor, îndeosebi a misterioaselor „sfere de foc verzi”, care 
erau văzute des în regiune. Proiectul Twinkle, controlat de mili- 
tari, a funcţionat timp de un an, apoi a prezentat concluzii nega- 
tive, dar unii, precum fizicianul Maccabee, au contestat aceste 
concluzii. S-a dorit înăbuşirea problemei, chiar în sânul comu- 
nităţii ştiinţifice? 

O relansare a anchetelor militare a fost totuşi decisă, în 1951, 
de către generalul Samford, noul director al informaţiilor secrete 
din cadrul Aviației Militare, în urma unei observatii 
spectaculoase. 

Atunci a intrat în scenă un căpitan tânăr şi vioi, Edward 
Ruppelt, care a fost numit şeful unei noi comisii numită Blue 
Book (Cartea Albastră). Timp de aproape doi ani, el a anchetat 
cu energie, îndeosebi cazul unei serii de observaţii foarte 
spectaculoase făcute de piloţi civili şi militari şi confirmate de 
radare, care au avut loc pe cerul nocturn al Capitalei două 
săptămâni la rând, în iulie 1952, sub nasul militarilor 
neputincioşi. O mare conferinţă de presă, ţinută câteva zile mai 
târziu la Washington, a reuşit cu destulă greutate să liniştească 
mass-media şi publicul, sugerând că era vorba de nişte 
fenomene de inversie- adică miraje. Ruppelt a povestit mai 
târziu, într-o carte care a rămas clasică în literatura despre OZN- 
uri - „Raport asupra obiectelor zburătoare neidentificate”, cum 
munca sa, la început încurajată de Samford şi ceilalţi din 
ierarhie, a fost frânată treptat în cursul lunilor următoare. 

în realitate, strângerea şurubului în privinţa OZN-urilor venise 
din vârful ierarhiei, în toamna anului 1952. După eveni 

mentele de la Washington, CIA a început să se intereseze de 
problema opiniei publicului larg, care ar fi putut să se 
îngrijoreze, şi se alăturase eforturilor Aviației Militare ca să pună 
la punct o politică de punere la îndoială a observaţiilor în mod 
sistematic. Pentru asta aveau nevoie de un gir ştiinţific de înalt 
nivel, pe care l-au obţinut fără mare dificultate, înființând o 
comisie, în ianuarie 1953, la Washington. Cazuri selectate cu 
grijă, ca să fie puţin convingătoare, au fost prezentate unei 
pleiade de oameni de ştiinţă conduşi de fizicianul Robertson, al 
cărui nume a rămas legat de această comisie. La drept vorbind, 
aceşti oameni de ştiinţă erau foarte dispuşi să fie convinşi de 
lipsa de însemnătate a OZN-urilor, drept pentru care au semnat 
fără probleme, după cum vor povesti mai târziu Ruppelt şi Allen 
Hynek, un document care recomanda guvernului punerea în 
practică a unei politici de denigrare sistematică, faimosul 
debunking al OZN-urilor, faţă de mass-media şi opinia publică. 
Ca o ironie, acest document a fost dezvăluit în 1969, ca anexă a 
raportului comisiei Condon, însărcinată tocmai să minimalizeze 
problema OZN în rândul publicului. 

Această politică de demitizare a OZN-urilor, imediat pusă în 
aplicare, a avut drept consecinţă frânarea deliberată a comisiei 
„Cartea Albastră”. Căpitanul Ruppelt, văzând că mijloacele de 
care ar fi avut nevoie îi erau refuzate, a preferat să demisioneze, 
în 1953. începând din acel moment, comisia „Cartea Albastră” 
avea să devină o simplă faţadă, servind în principal pentru 
liniştirea opiniei publice: „Nu vă îngrijoraţi, lucrăm şi investigăm 
în mod serios”. Dar, din ce în ce mai mult, în cursul anilor 
şaizeci, mesajul a devenit: „Da, investigăm dar, la drept vorbind, 
nu e nimic serios în toate poveştile astea”. 

Această politică de înăbuşire nu era chiar atât de uşor de 
aplicat căci, în toată această perioadă, se formaseră grupuri de 
anchetă private, îndeosebi NICAP şi APRO care, din ce în ce mai 
mult, se băteau cap în cap cu comisia. Aceasta angajase un 
consilier ştiinţific, astronomul Allen Hynek, care căuta cu con 
23 

ştiinciozitate explicaţii naturale pentru observaţii, dar era 
criticat din ce în ce mai mult de investigatori independenţi - 


precum maiorul Donald Keyhoe, directorul NICAP şi fizicianul 
James McDonald, profesor de fizică atmosferică la universitatea 
din Arizona - care erau şocaţi de explicaţiile sale prea facile, pre- 
cum miraje sau confuzii cu Luna, planetele, sau baloane meteo. 
O criză majoră s-a produs în 1966, cu explicaţia ridicolă a 
„gazului mlaştinilor”, explicaţie furnizată de Hynek, obligat să 
explice de urgenţă o observaţie deosebit de spectaculoasă din 
Dexter (Michigan). A fost un mare scandal, care a trezit opinia 
publică şi l-a făcut pe senatorul Gerald Ford să ceară o anchetă. 
Aceasta, încredinţată Universităţii din Colorado şi condusă de 
fizicianul Edward Condon, a redactat în 1969 faimosul „Raport 
Condon” ale cărui concluzii negative, semnate de bunul 
profesor, în pofida unor cazuri interesante conţinute în raport, 
vor oferi Aviației Militare ocazia să pună capăt comisiei „Cartea 
Albastră”. începând din acel moment, politica Aviației Militare 
americane faţă de opinia publică avea să fie pur şi simplu numai 
de negare a OZN-urilor sau, mai subtil, răspunsul stereotip că 
ele nu constituie o „ameninţare pentru securitatea ţării”. 

Ştim astăzi, pe de o parte datorită mărturiilor directe şi, pe 
de altă parte, datorită documentelor „declasificate” şi făcute 
publice începând din anii şaptezeci, că anchetele despre OZN-uri 
au continuat în secret şi că toate cazurile cu adevărat 
interesante scăpaseră totdeauna comisiei, care era doar un 
paravan. Un memorandum semnat de generalul Bolender, care 
recomandase dizolvarea comisiei în octombrie 1969, amintea 
bazelor aeriene că trebuia să continue să furnizeze rapoarte 
despre cazurile importante, care „nu făceau parte din sistemul 
Blue Book”. 

De atunci existenţa unor anchete secrete a fost din plin 
confirmată de atunci. Chiar şi astronomul Hynek a contrazis 
această linie oficială, în câteva cărţi publicate începând din 
1970. Hynek a con- 

firmat realitatea OZN-urilor şi, mai ales, faptul că informaţia nu 
ajungea integral la comisia „Cartea Albastră”. La fel, în 1988, 
colonelul William Coleman a mărturisit public, în faţa a milioane 
de telespectatori, că făcuse el însuşi un raport despre 
observarea unui OZN, foarte spectaculos, pe când se afla la 


bordul unui bombardier B-25. Or, mai târziu devenise membru al 
comisiei „Cartea Albastră” şi constatase absenţa raportului său 
din arhivele comisiei! Acestea fiind zise, arhivele Blue Book au 
fost, din fericire, salvate pe microfilme de Arhivele Naţionale şi 
acum au fost făcute publice. Printre cele şaizeci de mii de pagini 
de arhivă se află cazuri destul de interesante, observaţiile unor 
piloţi civili şi militari care dovedesc pe deplin realitatea OZN- 
urilor. Căpitanul Ruppelt prezentase deja un anumit număr de 
cazuri foarte convingătoare în cartea sa, Obiecte zburătoare 
neidentificate, publicată în 1956. După Allen Hynek, comisia s-a 
ocupat de 13 134 de rapoarte, dintre care 640 (4,8%) fuseseră 
clasificate „neexplicate”. 

Dosarul OZN, care se putea crede îngropat în Statele Unite la 
sfârşitul anilor şaizeci, va renaşte treptat în cursul anilor 
şaptezeci, la început datorită unor mărturii ca aceea a 
astronomului Allen Hynek, care va crea un nou grup de 
cercetare privat, CUFOS (Centerfor UFO Studies), în 1974. Un alt 
grup deja înfiinţat în 1969, MUFON (Mutual UFO Network), care 
se va întări tot timpul în cursul anilor următori, iar această 
renaştere va fi încurajată de dezvoltarea internaţională a 
ufologiei. 

Aceste grupuri private vor asigura preluarea ştafetei de la 
APRO şi NICAP, aceasta din urmă fiind practic torpilată de CIA, 
care se infiltrase preluând chiar controlul, înlătu- 

Renoştereo ufologiei şi bătălia purtată de FOIA începând din 
anii'60 

25 

Gildas Bourdais 


za Lu ie i ci i 2 Ă ter -A [3] să | ie, a“ 1949 A- e, f esa 4 atoy 
„ Tisa 3 "u 


VLSI te 
LALI FI ilire pissi iz laa wa 
Er ahe 3 Do td, a 


Pa ai Sp aaee e pinter 


7e 
re eta a. As 
vuam 
= As th sa corel diva 
A FITI, 


Un exemplu de document de la CIA, referitor la o observaţie 
OZN, făcut public, dar foarte cenzurat. 

rându-l pe director, maiorul Keyhoe. Dar apariţia unei „arme” 
noi 

- legea asupra libertăţii informaţiei sau FOIA (Freedom of 
Information Act) - va constitui un imbold puternic pentru investi- 
gatori şi va aduce în prim plan problema secretului în Statele 
Unite. 

Legea FOIA, pusă în aplicare din 1975, obligă administraţiile 
publice să dezvăluie, la cererea oricărui cetăţean, documente 
referitoare la orice subiect, cu condiţia să nu fie secrete şi să nu 
(DZZKI ii Dezvăluirea secretului 

Un document de la NSA. 
aducă atingere vieții private. Bineînțeles, documentele 
clasificate în continuare secrete nu aveau totuşi să fie 
accesibile. Cu toate acestea, legea a devenit un instrument 
destul de eficace, pe la sfârşitul anilor şaptezeci, pentru 
obţinerea dezvăluirii a numeroase documente despre OZN-uri. 
Nu fără dificultate, căci s-a pornit o adevărată luptă juridică, 
dusă îndeosebi de William Spaulding şi grupul său, „Ground 
Saucer Watch”, precum şi de avocatul newyorkez Peter Gerstem 
şi gruparea CAUS (Citizen Against 

UFO Secrecy). în 1979, dezvăluirea de către CIA a aproape 1 000 
de pagini de documente a fost larg comentată de cele mai mari 
cotidiene, în frunte cu New York Times şi Washington Post. 
Această bătălie, care s-a derulat pe o perioadă de câţiva ani, va 
duce la „declasificarea” şi publicarea a mii de pagini despre 
OZN-uri, provenind de la armată, de la FBI (peste 1 600 de 


pagini), de la CIA şi de la alte administrații. Cea mai reticentă, 
care nu a dezvăluit aproape nimic, este Agenţia Naţională de 
Securitate, NSA (National Security Agency), despre care se 
vorbeşte mult în ultima vreme referitor la puternica sa reţea de 
ascultare telefonică mondială, „sistemul Eşalon”, care nu este 
deloc pe placul europenilor. O cerere, adresată NSA în 1980, de 
către avocatul Peter Gerstern şi grupul său CAUS a fost respinsă 
de Curtea Apel în 1981, apoi de Curtea Supremă în 1982, pe 
motivul că divulgarea documentelor vizate ar aduce atingere 
siguranţei Statelor Unite. Au fost furnizate doar câteva pagini 
aproape în întregime înnegrite. 

Acest refuz al celor de la NSA a indicat cu claritate limitele pe 
care serviciile secrete, civile sau militare, nu erau dispuse să le 
depăşească. Nici nu putea să fie vorba de dezvăluirea celor mai 
secrete operaţiuni ale guvernului, fie că era vorba de OZN-uri 
sau de orice alt lucru. Asta nu i-a descurajat pe unii 
investigatori, care au continuat să obţină o mare cantitate de 
documente legate de OZN-uri. De exemplu, în 1997, Aviația 
Militară a divulgat vreo nouă sute de pagini despre primii ani de 
anchete, cele ale comisiei „Sign” despre baza de la Wright- 
Patterson. Toate aceste documente confirmă în mod categoric 
că problema OZN-urilor preocupa foarte mult serviciile de 
informaţii militare şi civile. 

Unul dintre aspectele cele mai remarcabile, pe care îl pun în 
lumină toate aceste documente, în special cele o mie şase sute 
de pagini de la FBI (a căror copie am obținut-o după o lungă 
aşteptare), este supravegherea tuturor instalaţiilor nucleare 
mili 

tare, precum bazele de bombardiere şi de rachete (începând cu 
Roswell, prima bază de bombardiere atomice din istorie), dar şi 
uzinele care fabricau materiile fisionabile pentru arme nucleare, 
precum Hanford, în statul Washington (fabricarea de plutoniu) şi 
Oak Ridge, în statul Tennessee (îmbogățirea uraniului), fără a 
uita centrele de cercetare şi de experimentare din New Mexico, 
precum White Sands, Los Alamos şi complexul enorm Kirtland şi 
Sandia, la periferia Albuquerque. Am prezentat deja acest 
aspect remarcabil, unul dintre cele mai solide din dosarul OZN, 


în cartea mea precedentă, OZN, cincizeci de ani de secret. Aici 
să spunem doar că aceste documente ar fi de ajuns ca să 
convingă de realitatea OZN-urilor orice persoană de bună cre- 
dinţă. Dar nu există surd mai surd decât cel care nu vrea să 
audă! 

Bătălia împotriva secretului în Statele Unite, relansată astfel 
cu ajutorul legii FOIA în anii şaptezeci, avea oare să facă să se 
prăbuşească zidurile de beton ale secretului militar? A trecut un 
sfert de secol şi zidurile încă mai rezistă, dar s-au crăpat cât se 
poate de serios, căci documentele obţinute sunt deseori reve- 
latoare, după cum am văzut. In plus, mărturiile despre secret au 
devenit din ce în ce mai multe, unele dintre ele fiind cât se 
poate de convingătoare. Din păcate, unele au fost puţin 
credibile şi au dăunat cercetării ufologice în aşa măsură încât ne 
putem întreba dacă nu au fost cumva provocări. Cei care 
investigau secretul au fost luaţi peste picior de mass-media (cu 
ajutorul eficace al serialului X Files, începând din 1993), astfel 
încât mulţi investigatori nu au vrut să mai audă de această 
problemă a secretului. Dar poate că ăsta şi era obiectivul unor 
manipulări, conform unui scenariu pe care l-am putea numi 
„frauda demascată”: să îneci adevărul într-o mlaştină de 
dezvăluiri false, unde nu se mai pot deosebi lucrurile false de 
cele adevărate. 

în ciuda acestor mari dificultăţi şi a capcanelor întinse inves- 
tigatorilor, au fost întreprinse noi acţiuni care au avut cel puţin 

Memorandumul unui agent FBI despre detectarea radar a unor 
OZN-uri deasupra unei uzine atomice de la Oak Ridge, la 13 
octombrie 1950 (document făcut public). 

meritul de a menţine presiunea şi de a atrage atenţia mass- 
media. în 1998, mărturia locotenent-colonelului Philip Corso, 
autorul unei cărţi răsunătoare despre cazul Roswell în 1997 
(despre care se va vorbi mai departe), l-a determinat pe 
avocatul Peter Gerstem să revină pe baricade. El se depărtase 
de mulţi ani de problema OZN, lăsând conducerea organizaţiei 
CAUS în mâinile lui Barry Greenwood, care devenise din ce în ce 
mai sceptic în privinţa secretului. Gerstem, care devenise între 
timp un fel de gura „New Age” la Sedon, în Arizona, a preluat 
imediat organizaţia, înde- părtându-l pe Greenwood fără 
menajamente şi  lansându-se într-o serie de acțiuni 
spectaculoase în justiţie împotriva diferitelor organizaţii ale 
guvernului. Trebuie să spunem că toate au eşuat, dar mass- 
media a vorbit mult despre ele. Gerstem a încercat la început să 
obţină, în 1998, documentele despre Roswell amintite de Corso 
în cartea sa, dar moartea acestuia a pus capăt acestei acţiuni. în 
februarie 1999, Gerstem a făcut o altă acţiune în justiţie, 
împotriva Ministerului Apărării, cerând informaţii despre miste- 
rioasele OZN-uri de formă triunghiulară care erau văzute din ce 
în ce mai des, precum şi mărturii despre răpiri, care puteau 


dezvălui o ameninţare pentru siguranţa cetăţenilor. El a mai 
avut demersuri în direcţia guvernatorilor unor state, cărora le-a 
lăsat petiţii care cereau o acţiune pe lângă guvem. Dar - lucra 
deloc surprinzător - această acţiune a fost respinsă de Curtea 
Federală, însă toate aceste demersuri au găsit ecou în mass- 
media. Din păcate, stilul foarte „New Age” şi „colorat” al lui 
Gerstem a dăunat într-o oarecare măsură credibilităţii sale. 

Au fost întreprinse şi alte acţiuni, la fel de mediatizate. Un 
tânăr om de afaceri, Joseph Firmage, care făcuse rapid avere în 
Silicon Valley, s-a lansat pe terenul OZN-urilor în 1998 cu o cam- 
panie agresivă pe Internet, domeniu în care este specialist. El a 
creat o organizaţie cu vocaţie ştiinţifică, International Space 
Science Organization (ISSO) şi a pus pe site-ul său web o carte 
plină de viziuni filozofice şi ştiinţifice legate de OZN-uri, The 

Word is Truth!'. în cursul verii anului 2000, Firmage şi-a reorien- 
tat acţiunea într-un mod mai clasic, asociindu-se cu Ann Druyan, 
văduva astronomului Cari Sagan, care colaborase cu el la foarte 
popularul serial de emisiuni televizate COSMOS. Firmage a 
convins-o să pună pe picioare un nou program de popularizare 
ştiinţifică numit „Proiectul Voyager”. Din păcate, se pare că ar fi 
renunţat. 

Un alt personaj foarte controversat este un medic din 
Virginia, doctorul Steven Greer, care a creat şi el un grup 
militant, numit „Centrul pentru studierea inteligenței 
extraterestre” (CSETI)?. Să nu se confunde, desigur, cu SETI, 
care constă în încercarea de detectare a semnalelor 
radioelectrice artificiale venite din spațiu. Am avut ocazia să-l 
întâlnesc pe doctorul Greer, aflat în trecere prin Paris, şi mi s-a 
părut sincer, chiar dacă este poate de un optimism excesiv în 
privinţa şanselor de succes ale acţiunii sale. Ca şi în cazul lui 
Gestem şi Firmage, există şi la Greer o latură „New Age”: el 
afirmă că a reuşit să contacteze extratereştii prin telepatie, cu 
ocazia unor reuniuni nocturne. Dar există şi o latură foarte con- 
cretă în acţiunea lui. Pretinde că a adunat peste două sute de 
mărturii despre cercetările secrete şi pregătea, la sfârşitul anului 
2000, o mare lovitură mediatică: divulgarea grupată a acestor 
mărturii, astfel încât să protejeze martorii împotriva oricărei 
acţiuni juridice şi să provoace un efect mediatic maxim. Este 


însă foarte posibil ca, chiar dacă doctorul Greer are astfel de 
martori, planului său să fie împins la eşec într-un fel sau altul. 
Este lesne de imaginat că serviciile secrete nu duc lipsă de 
mijloace ca să reuşească. 

în toamna anului 2000, aceste acţiuni încă nu reuşiseră pre- 
cum trâmbiţele din lerihon, să facă să se prăbuşească, zidurile 

' Joseph Firmage, The Word is Truth, publicată pe Internet. 


Site ISSO: http://mww.isso.org 
2 Site CSETI (Center for Study of Extraterrestrial Intelligence): 


http://www.cseti.org. 

secretului. Dar se pare că au contribuit în mod eficace la 
evoluţia opiniei publice - cel puţin în Statele Unite, dacă este să 
ne luăm după sondajul deja citat, conform căruia 70,3% dintre 
persoanele chestionate ar fi convinse că guvernul american 
ascunde adevărul despre extratereştri! Acesta e şi cazul altor 
ţări anglo- fone, începând cu Marea Britanie, unde sunt 
programate mereu numeroase emisiuni de televiziune pe 
această temă. Nu la fel se întâmplă şi în Franţa, unde subiectul 
OZN a fost expediat într-un minut în cadrul marii sărbători 
anuale a astronomiei populare, „Noaptea stelelor”, din 10 
august 2000! 

în sfârşit, în timp ce această bătălie - cu rezultat încă nesigur 
- pentru a pune capăt secretului militar continuă, alţi cercetători 
s-au străduit să redea o credibilitate ştiinţifică problemei OZN, 
adunând anchetele şi cazurile solide. Problema secretului a fost 
lăsată la o parte sau abordată în mod mult mai prudent, dar 
acest demers ar putea să fie, pe termen lung, mult mai eficace. 

La sfârşitul anilor nouăzeci, în Statele Unite s-a produs o con- 
jugare interesantă a eforturilor între grupuri ufologice, oameni 
de ştiinţă şi personalităţi influente din lumea politică, îndeosebi 
Laurance Rockefeller (care este considerat apropiat al Casei 
Albe), pentru a determina luarea în serios a problemei OZN- 
urilor. 

în 1995, o primă acţiune de acest gen a fost realizată o dată 
cu redactarea - sub conducerea soţiei fostului ambasador în 
Franţa, Mărie Galbraith, şi în legătură cu principalele grupuri de 
investigaţie (MUFON, CUFOS şi FUFOR) - unui raport foarte bine 


făcut, care reunea cele mai bune cazuri mondiale. Intitulat The 
UFO Briefing Document, acest raport a fost difuzat unui număr 
de o mie de personalităţi şi publicat de o editură din New York în 
august 2000. Trebuie subliniat că acest document nu se 
limitează la o prezentare clasică a observaţiilor unor OZN-uri. El 
reintroduce, cu prudenţă dar cu fermitate, problema secretului, 
demonstrând astfel preocuparea cel puţin a unei părţi a lumii 
politice americane de a ieşi din această situaţie imposibilă. 

în 1998 a fost divulgat în Statele Unite raportul unui grup de 
studiu ştiinţific condus de un fizician reputat, Peter Sturrock, 
profesor de fizică aplicată la universitatea din Stanford. Acest 
grup fusese reunit de Laurance Rockefeller, care îl invitase la 
reşedinţa lui de la Pocantino, New Jersey. Acest seminar - la care 
au participat şi trei francezi, printre care inginerul însărcinat cu 
studiile OZN de la CNES, Jean-Jacques Velasco - se dorea o 
abordare riguroasă şi făcea apel la lumea ştiinţifică să se aplece 
în mod serios asupra problemei OZN-urilor. Era un raport foarte 
prudent, dar de o rigoare ştiinţifică puţin obişnuită în ufologie, 
fiind publicat sub formă de carte în 1999, sub titlul The UFO 
Enigma. 

Vom vedea mai departe că un efort analog s-a făcut în 
Franţa, cu publicarea, în iulie 1999, a unui raport al grupului 
COMETA, format îndeosebi din militari de rang înalt, raport 
intitulat OZN-uri şi Ministerul Apărării. Pentru ce trebuie să ne 
pregătim? Un element original al acestui raport era 
redeschiderea, de data aceasta cu vigoare, a problemei 
secretului militar american, ceea ce a provocat reacţii de o 
anumită virulență, atât în Franţa cât şi în Statele Unite. Să 
sperăm că astfel de publicaţii vor suscita vocaţii în lumea 
ştiinţifică, intelectuală şi mediatică, care rămâne încă foarte 
temătoare, îndeosebi în Franţa! 

Fenomenul OZN, luat în ansamblu, este impresionant, dacă e 
să ne referim numai la observaţiile acumulate de mai bine de 
o jumătate de secol. Să amintim doar câteva cifre, fără comen- 
tarii. După Fund for UFO Research, unul dintre organismele cele 
mai respectate din Statele Unite, baza informatică cea mai 
completă, UFOCAT numără peste o sută de mii de cazuri. 
Observațiile făcute de piloţi - civili sau militari recenzate de 


doctorul Richard Haines de la NASA numără peste trei mii de 
cazuri. Un studiu făcut în Franţa de Dominique Weinstein, în 
legătură cu Richard Haines, scoate în evidenţă numeroase 
cazuri în care observaţiile vizuale au fost confirmate de radar 
(489 în anul 1999). O altă bază de date numără cinci mii şase 
sute de 

urme la sol, dintre care patru mii o sută patru cu observare de 
OZN. Pe de altă parte, se cunosc peste cinci sute de cazuri de 
observaţii ale unor OZN-uri cu efecte electromagnetice şi sute 
de cazuri de observaţii foarte apropiate ale unui OZN.! 

Dacă nu este de ajuns, să amintim altele: recente şi spec- 
taculoase! 

Dar ce s-a întâmplat cu OZN-urile, Bdletul aerian în timpul 
acestor peripeții şi necazuri 
COntinuă prin care a trecut ufologia? Mai sunt 

aici? Ei bine, da, nu numai că mai sunt aici, ba chiar dau 
impresia că se arată din ce în ce mai mult. Tăcerea încăpăţânată 
a autorităţilor americane (mai puţin în cazul Roswell, după cum 
vom vedea) e cu atât mai insolită. în realitate, observaţiile de 
OZN-uri au devenit din ce în ce mai spectaculoase în ultimii ani, 
ca şi cum misterioşii „vizitatori” care le pilotează sau le 
„manipulează” ar continua, fără să se grăbească, o politică de 
apariţii încă furişe, dar anual din ce în ce mai vizibile şi mai 
impresionante. lată un exemplu de OZN de dimensiuni foarte 
mari, văzut de o serie de martori indepedenţi. 
Yukon, Canada, 1996: un OZN enorm cu mulţi martori în seara 
de 11 decembrie 1996, cel puţin douăzeci şi doi de martori au 
observat un OZN enorm, de-a lungul drumului 

' Câteva site-uri Internet americane, care furnizează statistici 
şi cataloage de observaţii: 
Baza UFOCAT: http://www.ufocat.ch 
“U” UFO Datbase: http://www.jps.net/larryhat 
National UFO Reporting Center (NUFORC): 


http://www.ufocenter.com 

Project 1947: http://www. project!947.com 
Site NICAP: http://mww.nicap.dabsol.co.uk 
Site MUFON: http://www.mufon.com 

Site CUFOS: http://www.cufos.org 


Site FUFOR: http://www.fufor.org 

Site-ul Society for Scientific Exploration: http://mww.jes.com 

spre Klondike, în Yukon, un stat canadian apropiat de Alaska. 
OZN-ul se deplasa lent, la mică altitudine, avea o formă ovoidă, 
avea numeroase lumini şi proiecta, din când în când, fascicule 
luminoase spre sol (vezi desenul). Martin Jasek, tânăr inginer 
canadian de origine cehă şi ufolog reputat pentru seriozitatea 
sa, a redeschis acest dosar de observaţie, care stătea închis din 
1996, deoarece martorii nu doreau nici un fel de publicitate. El a 
putut să găsească şi să chestioneze cea mai mare parte a 
martorilor, după care şi-a prezentat investigația detaliată în 
Mufon UFO Journal din februarie 2000. 

Un aspect interesant al cazului este că martorii aveau 
unghiuri de observaţie diferite, ceea ce a permis calcularea 
dimensiunilor probabile ale OZN-ului prin triangulaţie, şi asta în 
trei locuri diferite: de-a lungul lacului Fox şi în regiunile Pelly şi 
Carmacks, aflate la o distanţă totală de 216 km. Un alt aspect 
interesant este faptul că toate estimările de mărime făcute de 
martori, care au comparat OZN-ul cu dimensiunile unui teren de 
fotbal, s-au dovedit mai mici faţă de dimensiunile calculate. 
Trecând cu grijă pe hartă locurile şi axele de observaţie, 
inginerul Jasek, care este foarte experimentat în această 
privinţă, fiind specializat în resurse hidraulice, a găsit valori 
destul de concordante, situându-i diametrul între 800 şi 1 200 
m! Era deci un aparat enorm, care i-a survolat pe martori fără 
zgomot, viziune impresionantă în noaptea glacială a nord- 
vestului canadian. 

lată acum şi alte cazuri recente, selectate pentru anii 1998- 
2000, având, în general, mai mulţi martori şi destul de des 
înregistrări video, datorită înmulţirii camerelor video în ultimii 
ani. Se pare că regiunile cele mai afectate au fost America de 
Nord şi America de Sud, precum şi, mai recent, China, dar nu a 
fost „cruţată” nici o regiune a lumii. 

începutul anului 1998, Israel. Intensă activitate OZN, 
începută cu un an înainte, continuându-se cu incidente 
spectacu 

loase, înregistrate pe video. O înregistrare video arată un OZN în 
formă de disc urmărit de un avion de vânătoare F-15! 

începutul anului 1998, Chile. Continuare a valului foarte 
important din 1997 (care a determinat crearea unei comisii 
oficiale mixte, militare şi civile). în ziua de 24 ianuarie, mai mulţi 
martori au văzut un glob luminos şi un „trabuc” lângă Santiago. 

începutul anului 1998, Brazilia. Un glob luminos, survolând un 
cartier rezidenţial din Sao Paulo, a fost filmat cu o cameră video 
timp de patru minute. A fost arătat la televiziune în ziua de 15 
februarie. 

30 ianuarie 1998, Statele Unite. Nou val de apariţii OZN în 
Florida, văzut de numeroşi rezidenţi din Pensacola şi Gulf 
Breeze, care au făcut fotografii şi cel puţin o înregistrare video. 
De notat că regiunea Golfului Breeze, situată în partea de nord- 
est a Floridei, pe partea Golfului Mexic, este de câţiva ani foarte 
bogată în observaţii. Dosarul este controversat, dar a fost foarte 
bine studiat de câţiva investigatori, îndeosebi de fizicianul 
marinei, Bruce Maccabee. 

9 martie 1998, Marea Britanie. Pe la 7:45 seara, trei martori 
au observat un OZN în formă de triunghi, de mărimea unui avion 
mare, cu lumini strălucitoare în colţuri şi o lucire roşie în centru. 
Descriere foarte clasică. Dar există şi ceva mai puţin banal. 
Martorii au văzut când din triunghi a căzut un mic glob luminos, 
care a dispărut în viteză spre sud. Ozn-ul l-a urmat la puţin timp 
după aceea. 

13 aprilie 1998, Argentina. O pană de curent „inexplicabilă” 
s-a produs în oraşul Bariloche, după ce noaptea au fost 
observate patru discuri luminoase. După un martor, „a avut loc 
un fel de ploaie de scântei, după care toate luminile s-au stins”. 
Să reamintim un incident remarcabil survenit în acelaşi oraş, la 
9 august 1995, când un OZN a împiedicat un avion de linie să 
aterizeze şi a stins toate luminile din aeroport. 

21 aprilie 1998, Ecuador. Apariţia unui OZN luminos, în formă 
de trabuc, deasupra unui teren de fotbal a provocat întreruperea 
unui meci la Guayaquil. Ozn-ul a fost filmat şi arătat la 
televiziune a doua zi. 

lunie 1998, Mexic. Noi observații OZN în regiunea vulcanilor 


mexicani, înregistrare pe video. Formaţiuni ciudate alcătuite din 
numeroase puncte luminoase care traversau lent cerul. 

16 mai 1998, Chile. Un disc enorm este observat lângă bara- 
jul hidroelectric de la Lago de Colbun, în sudul ţării. Deasupra 
avea o lumină mare portocalie, iar pe marginea exterioară părea 
că se rotesc luminiţe. 

August 1998, Franţa. în Franţa, în primele cincisprezece zile 
din luna august, cu un apogeu în noaptea de 10 spre 11 august, 
au fost făcute numeroase observaţii OZN, îndeosebi în regiunea 
Ardenilor, dar alte observaţii au fost făcute cam pe întreg terito- 
riul. în Ardeni, investigatorii particulari vor aduna aproape două 
sute cincizeci de mărturii - pentru noaptea de 10 spre 11 august 
- în cursul zilelor următoare observaţiei. Mărturiile, concordante, 
descriu un aparat de formă triunghiulară, cu marginile rotunjite, 
câte o lumină mare de un galben strălucitor la capătul „aripilor” 
şi una roşie pulsând sub aparat, puţin mai în spatele centrului. 


3. Soprano O 


Val de OZN-uri în Franţa, în august 1998. 
mm 

Direcţia zborului 


13,50 m lungime 


„Portretul robot” al OZN-ului triunghiular văzut de numeroşi 
martori în regiunea Ardenilor. 

OZN sau aparat militar secret? Anchetatorul principal în cazul 
valului din Ardeni, Jean-Luc Lemaire, înclină spre a doua pre- 
supunere, deşi cazul nu este rezolvat definitiv. 

August 1998, Chile. Val „masiv” de observaţii în Chile. în 
seara de 19 august, OZN-uri sunt văzute în trei sferturi din ţară: 
discuri, triunghiuri enorme şi chiar un „nor luminos:”. 

4 septembrie 1998, Statele Unite. Un triunghi enorm a fost 
văzut lângă White Plains, la periferia New York-ului. Martorul, un 
bărbat de cincizeci şi cinci ce ani, a rămas în stare de şoc, 
tremurând timp de câteva ore. In acest caz ne vine greu să ne 
imaginăm că ar fi fost un simplu aparat militar, oricât de 
impresionant ar fi fost el. 

3 octombrie 1998, China Un martor a observat, timp de zece 
minute, împreună cu familia şi a înregistrat pe video un OZN 
luminos, traversând foarte lent cerul, deasupra oraşului 


Kunming. Am văzut această înregistrare video, prezentată de 
ufologul chinez Sun Shili la simpozionul de la San Marino, în 
aprilie 1999: este cât se poate de impresionantă! OZN-ul, în 
formă de lentilă foarte luminoasă, de un galben auriu, de o 
mărime aparentă mai mare decât Luna, pare că trece înadins cu 
cea mai mare nonşalanţă pe cerul oraşului. 

19 octombrie; 10, 11 şi 14 noiembrie 1998, China. în noiem- 
brie serviciile de presă chineze au dezvăluit că un avion de 
vânătoare a urmărit un OZN la 19 octombrie. Acesta, mai întâi 
urmărit de radar, s-a depărtat cu uşurinţă de avion. în zilele de 
10, 11 şi 
14 noiembrie, după cum scrie Cotidianul Poporului (ediţia inter- 
naţională din 14 noiembrie), locuitorii din Xiamen, oraş de 
coastă din sud, au văzut un OZN în formă de pară, cu o coadă 
luminoasă colorată în galben galbenă şi roşu, care a fost 
înregistrat pe video. 

1 decembrie 1998, Franţa. Un automobilist care conducea 
maşina lângă Evreux (Eure), pe la 17:50, a văzut un OZN tri- 
unghiular zburând lent la altitudine mică (20-30 m). S-a oprit pe 
marginea drumului ca să observe mai bine obiectul, care avea o 
serie de opt „ferestre” ce emiteau lumină albă pe margine şi o 
lumină roşie, rotitoare, dedesubt. Aparatul părea că se îndreaptă 
spre baza aeriană militară Evreux-Favwville. în timp ce trecea pe 
deasupra maşinii, toate sistemele electrice ale acesteia s-au 
întrerupt preţ de vreo treizeci de secunde. Martorul a sunat la 
puţin timp după aceea la baza militară, de unde i s-a răspuns 
amabil că nu se ştie nimic. 

Decembrie 1998 şi ianuarie 1999, Italia. în timpul acestor 
două luni, presa italiană a semnalat numeroase observaţii de 
OZN-uri în mai multe regiuni: Lombardia, Emilia, Romagna, 
Sicilia. Unul dintre incidentele cele mai impresionante este o 
întâlnire de gradul doi care a avut loc în ziua de 19 decembrie, 
la 

unsprezece seara, în oraşul Stra, lângă Veneţia. Un tânăr şofer 
de camion, Giuseppe L., trezit de zgomotul unui motor, a văzut 
pe fereastră planând deasupra casei un obiect strălucitor cu 
multe „ferestre” şi o lumină orbitoare dedesubt, care părea pe 


punctul de a ateriza. A ieşit afară şi a văzut obiectul aterizat la 
aproximativ treizeci de metri de el şi două fiinţe, înalte de 
aproximativ un metru, învârtindu-se în jurul aparatului, fără să 
pară intersate de el. După o jumătate de oră au urcat din nou în 
OZN, care a decolat lent, apoi s-a depărtat cu mare viteză. OZN- 
ul a lăsat pe pământ o urmă circulară, cu găuri corespunzând 
unui triunghi echilateral cu latura de patru metri. Investigatorii 
au găsit şi ei pe sol un material cu aspect vitros. 

26 ianuarie 1999, Statele Unite. între orele 20:00 şi 20:30, 
şapte martori au observat un OZN foarte mare în valea San Luis, 
lângă oraşul La Veta, în sudul statului Colorado. Trebuie amintit 
că această vale este de ani de zile teatrul a numeroase 
fenomene stranii, îndeosebi vite mutilate. Ea a şi inspirat 
investigatorului Christopher O'Brien o carte interesantă, The 
Mysterious Valley. Este vorba de acelaşi O'Brien care a raportat 
un caz ciudat, în care aparatul părea că are aripi, cu lumini 
strălucitoare în partea din faţă, dar apăruse martorilor 
„translucid”. OZN-ul, de o mărime estimată la aproape 180 m, 
emitea un duduit înăbuşit. La început nu se vedea nici un fel de 
structură, apoi martorii au văzut apărând un fel de deschizături 
de culoare portocalie pe margini. Aparatul, care plana deasupra 
lacului, a emis un fascicul sau mai curând un „tub” luminos, 
care li s-a părut că „plonjează” în lac. Trebuie subliniat acest 
aspect translucid, deseori observat de martori, ca şi cum 
realitatea fizică a apariţiei ar fi putut să fie pusă la îndoială. 
Acest gen de aspect de mare stranietate duce la speculaţii 
asupra existenţei eventuale a altor „dimensiuni” şi la „porţile” 
prin care OZN-urile ar intra în spaţiul nostru. 

Februarie şi martie 1999, Peru, Mexic. în ziua de 9 februarie, 
exact înainte de lăsarea nopţii, nişte pescari din portul Pisco, 
situat la 300 km sud de Lima, au văzut o lumină mare 

ieşind din ocean. OZN-ul, descris de martori ca un „vas-mamă” 
(nave nodriza), s-a ridicat în aer, s-a înclinat puternic pe dreapta 
şi s-a îndreptat spre est, către coastă. A doua zi seara, locuitorii 
din Chorrillos, la periferia oraşului Lima, au observat discuri 
luminoase zburând la mică altitudine. La Jesus Maria, altă peri- 
ferie a Capitalei, locuitorii s-au adunat în piaţă ca să le observe 
şi s-a făcut o înregistrare video. La mai puţin de o oră, escadrila 


de discuri luminoase survola oraşul portuar Callao, aflat la 13 
km vest de Lima, observată de data aceasta de vreo două mii 
de persoane, căci se răspândise zvonul despre acest val de 
observaţii. La orele 11 seara, canalul cinci al televiziunii 
panamericane a prezentat spectatorilor stupefiaţi o emisiune 
neprogramată, de patruzeci de minute, despre acest val de 
OZN-uri, cuprinzând înregistrări video făcute la Jesus Maria şi 
Callao. Imediat s-au răspândit zvonuri, preluate de ziarele de 
senzaţie, despre existenţa unei baze submarine, situată la vreo 
doisprezece kilometri de coastă. Trebuie spus că Peru, ca 
aproape toate ţările din America Latină, este obişnuit de mult 
timp cu apariţiile de OZN-uri. Această interesantă problemă a 
unor baze secrete de OZN-uri, terestre sau submarine, 
constituie unul dintre punctele cele mai controversate din 
dosarul OZN. 

Observaţii au mai fost făcute şi în cursul următoarelor două 
zile, apoi la începutul lui martie. Astfel, în ziua de 3 martie, dea- 
supra Limei au fost observate cinci discuri luminoase. Două din- 
tre ele au făcut diferite manevre, în timp ce celelalte trei se 
îndreptau spre est. După aceea au fost difuzate filme video pe 
canalul de televiziune Frequencia Latina. în ajun, două OZN-uri 
fuseseră filmate şi ele într-o regiune depărtată, la Pucalpa, lângă 
zona amazoniană din Peru. 

23 februarie 1999, Statele Unite. Un OZN enorm, în formă de 
bumerang, foarte plat dar mare cât „două terenuri de fotbal” 
(terenul de fotbal tinde să devină unitatea de măsură a OZN- 
urilor mari!) a fost observat de o familie întreagă, trecând lent la 
mică altitudine, pe la şapte seara, deasupra casei lor, situată la 
(D2Fi ii Dezvăluirea secretului 
42 
Carpinteria, pe coasta califomiană. Aparatul emitea un zbâmâit 
înăbuşit care a făcut să se cutremure casa. Apoi s-a ridicat în 
aer la un unghi de patruzeci şi cinci de grade şi a dispărut cu 
mare viteză. Trebuie să spunem aici că această descriere 
„Clasică”, a unui OZN foarte mare, poate cu greu să fie cea a 
unui avion secret, chiar şi dotat cu performanţe excepţionale. 
Sau ar trebui să presupunem că americanii au dobândit un 
avans colosal, stăpânind tehnici revoluţionare. 

25 februrie 1999, Statele Unite. Cu puţin timp înainte de 
amiază, trei pădurari, ocupați să planteze copaci în munţii 


statului Washington, nu departe de Muntele Sfânta Elena (în 
nord-vestul Statelor Unite), au văzut un OZN în formă de disc 
coborând fără zgomot în vale, cu o uşoară mişcare de oscilație. 
Ei au anunţat alţi unsprezece lucrători care erau acolo şi toţi au 
observat discul timp de trei-cinci minute. OZN-ul, nu prea mare, 
în formă de disc întrerupt în partea din spate, ca o potcoavă, se 
îndrepta spre 

o cireadă de elani. Aceştia, remarcându-l, au început să fugă, 
dar un elan a rămas separat. OZN-ul s-a plasat exact deasupra 
lui şi a fost ridicat în aer, tractat şi îmbarcat la bordul discului, 
sub ochii pădurarilor stupefiaţi! Martorii au avut chiar impresia 
că OZN-ul, de mărime mică, realizase această operaţiune cam 
cu greutate. OZN-ul a luat altitudine şi a dispărut în stratul de 
nori, iar carcasa animalului a fost găsită la sol a doua zi. Această 
poveste de necrezut este totuşi credibilă având în vedere nu 
numai numărul şi seriozitatea martorilor, angajaţi de ani de zile 
ai unei mari companii, ci şi calitatea echipei de investigatori, 
îndeosebi Robert Fairfax de la MUFON şi Peter Davenport de la 
National UFO Reporting Center, foarte respectaţi în mediul ufolo- 
gic american. După Fairfax, care s-a întâlnit la puţină vreme cu 
martorii, aceştia erau foarte impresionați de ceea ce văzuseră, 
astfel încât rămăseseră bine grupaţi tot restul zilei. Până astăzi, 
este încă foarte rar ca o legătură atât de flagrantă să fi putut fi 
observată între OZN-uri şi fenomenul îngrijorător de mutilare a 
vitelor. Mutilările de vite, constatate în număr mare în Statele 

Unite dar şi în alte ţări, constituie un aspect important al dosaru- 
lui OZN. 

Februarie şi martie 1999, Italia. La 27 februarie, un cilindru 
negru cu o sursă luminoasă la fiecare extremitate, a fost 
observat, timp de cinci minute, deasupra centrului comercial din 
Bologna. La Roma, la 8 martie, pe la zece dimineaţa, Alfredo 
DiPrinzio a observat pe când traversa Piazza di Navona o lumină 
strălucitoare deasupra fleşei bisericii Santa Agnese. Era un 
obiect oval, de culoarea cuprului, care părea agitat de mişcări 
sacadate. în mai puţin de un minut, toţi trecătorii au observat 
OZN-ul, apoi obiectul a dispărut brusc. în ziua de 13 martie, un 
OZN în formă de trabuc a fost văzut deasupra oraşului Milano de 
către mai mulţi martori. 


Sfârşitul lui februarie - martie 1999, Canada. Numeroase 
observaţii au fost raportate timp de vreo cincisprezece zile. în 
ziua de 5 martie, la Ile Bizard, Quebec, Gaetan Desjardins s-a 
simţit ca paralizat observând o lumină portocalie puternică, care 
a luat un moment forma unui OZN în formă de trabuc, apoi şi-a 
reluat aparenţa de lumină intensă. încă o descriere care dă 
impresia unui fenomen „de mare stranietate”. în Ontario (Blind 
River, Kingston) şi în apropiere de Toronto a fost făcută o 
întreagă serie de observaţii în această perioadă: lumini nocturne 
şi chiar un OZN în formă de trabuc, deasupra unei case. 

1O0martie, Malawi. Există OZN-uri şi în Africa. Nişte cons- 
tructori care ridicau o şcoală în satul Siledi (districtul Mwanza) 
„au avut parte de şocul vieţii lor”, după cum scrie Daily Times of 
Blantyre, când au văzut trecând pe cer, deasupra caselor lor, pe 
la nouă seara, un obiect „semănând cu un sicriu”! Mai întâi 
simţiseră un curent puternic şi ieşiseră să vadă ce se 
întâmplase. Această descriere de OZN în formă de paralelipiped 
este destul de rară, dar nu singulară. Un caz remarcabil a fost 
observat în Franţa, de exemplu, în cursul verii anului 1998. 

21 aprilie 1999, Statele Unite. Pe la orele 21:15, la West 
Mifflin, la periferia oraşului Pittsburgh, Pennsylvania, câţiva 
martori aflaţi într-o maşină au văzut zburând un obiect ciudat, 
de 

formă triunghiulară, lângă culoarul aerian al aeroportului. Aceşti 
martori trăiau lângă aeroport şi cunoşteau bine avioanele. Or, 
acel aparat le era necunoscut: în formă de „1/8 de pizza cu 
partea semicirculară înainte”, având o serie de lumini albe care 
nu clipeau. Acest OZN s-a plasat deasupra unui avion de linie 
care trecea, a părut că se opreşte, apoi că însoţeşte avionul în 
cursa sa. El a emis în direcţia avionului un fascicul de lumină 
albă, la început îngust, dar care apoi s-a mărit până când l-a 
luminat în întregime, stingându-se după câteva secunde. 
Martorii s-au oprit ca să vadă mai bine dar OZN-ul se depărta 
deja. Să subliniem acea formă de bucată de pizza cu partea 
exterioară înainte: au mai existat şi alte observaţii de acest tip, 
dar pare mai mult decât îndoielnic ca un avion secret să aibă o 
astfel de formă, fără a mai vorbi de manevra sa de inspectare a 
unui avion de linie cu ajutorul unui proiector puternic! 


7-8 mai 1999, Canada. în cursul week-end-ului, la White 
Rock, la sud-est de Vancouver, în Columbia britanică, au fost 
făcute câteva observaţii remarcabile. în ziua de 7 mai, pe la 
zece seara, un bărbat cuprins de panică spune că a văzut o 
sferă enormă de „plasmă albastră” traversând micul golf 
Semiahmoo şi luminând marea în drumul ei. A doua zi seara, pe 
la 21:30, un cuplu, împreună cu copiii, vede un obiect mare „în 
formă de con” apropiindu-se lent la altitudine mică. Avea o 
lumină strălucitoare în centru şi una albastră şi roşie în părţi. 
După o oră, două femei tinere văd un obiect enorm, „în formă 
de bumerang”, zburând foarte jos. Ele opresc maşina ca să 
observe obiectul care trecea pe deasupra lor. Avea între şase şi 
opt lumini strălucitoare în faţă (roşii, verzi şi albe), care clipeau 
în mod nesecvenţial. După câteva secunde, obiectul a dispărut 
brusc. Martorii vor rămâne în stare de şoc timp de câteva ore. 
OZN sau aparat secret? Un astonom din Vancouver, David 
Dodge a atras atenţia că la 80 km de White Rock se află o bază 
navală americană. Uimitoare aparate secrete! 

Mai şi iunie, Chile şi America latină. Numeroase observaţii au 
fost înregistrate în aceste două luni în America Latină. 

în ziua de 23 mai, echipajul şi pasagerii unui avion de linie 
din Chile au observat un OZN timp de treizeci de minute. OZN-ul 
a fost văzut şi de tumul de control al aeroportului din Puerto 
Natales, în sudul ţării, schimburile de replici radio cu echipajul 
fiind oferite investigatorilor. Să amintim că, în octombrie 1997, 
Chile a creat o comisie mixtă, civilă şi militară (CFAA), pentru 
evaluarea numeroaselor observaţii. 

La drept vorbind, pe întreg continentul sud-american şi în 
America Centrală, activitatea OZN s-a intensificat de câţiva ani. 
La 1 iunie, un OZN mare a fost filmat de o televiziune mexicană 
deasupra oraşului Puebla, la aproximativ 100 km sud-est de 
Mexico. în zilele de 14 şi 15 iunie, un OZN foarte mare a fost 
observat deasupra unei părţi din Brazilia şi din ţările învecinate. 
Alte observaţii au fost semnalate la începutul lui iulie în Brazilia, 
astfel încât apariţiile de OZN-uri par să devină acolo un specta- 
col permanent! Din nou în Mexic, un OZN a fost înregistrat pe 
peliculă video de un cameraman de la staţia TV Azteca, din 
Monterrey. Staţia şi-a întrerupt programul ca să-l arate în direct. 


Al doilea semestru al anului 1999. OZN-uri mari în lumea 
întreagă, deseori triunghiulare. 

în timpul acestui întreg semestru al anului 1999 şi îndeosebi 
în timpul verii, observările unor aparate aeriene de foarte mari 
dimensiuni au fost numeroase în diferite ţări, îndeosebi în 
Statele Unite şi Brazilia, şi multe descrieri sunt foarte apropiate, 
sugerând că ar fi aceleaşi aparate zburătoare misterioase care 
sunt văzute cam peste tot. 

1 august 1999, Statele Unite. Doi martori aflaţi într-o maşină 
în regiunea Rocky Mount (Virginia), pe la orele 15:45, au văzut 
trecând, la altitudine mică, un disc mare cu un diametru de 
aproximativ 30 m, aplecat uşor în faţă. Se puteau distinge două 
lumini de-a lungul circumferinței, iar între aceste linii se afla un 
şir de „ferestre”. OZN-ul avea o culoare arămie şi era vag 
luminos. Nu făcea nici un zgomot şi nu s-a simţit nici o 
deplasare de aer: copacii 
(D2SÎ 

stăteau nemişcaţi, în timp ce se apropia şi trecea în spatele lor. 
O observaţie clasică şi diurnă de „farfurie zburătoare”! 

2 august 1999, Statele Unite. Pe la orele zece seara, în estul 
oraşului Alabama s-a auzit o detunătură puternică. S-au 
observat simultan două perturbări de curent şi de transmisie de 
televiziune, inclusiv prin satelit. La un minut după explozie, trei 
martori au văzut trecând pe deasupra casei lor două aparate 
enorme în formă de V. Aparatele se deplasau lent (înjur de 50 
km/h), la altitudine mică (aproximativ 100 m) şi fără nici un 
zgomot. Erau late cam de 50-60 m. Martorii au observat şapte- 
opt lumini, foarte strălucitoare, „ca nişte lămpi cu halogen 
albăstrui”, aliniate de-a lungul aparatelor. Au putut să le 
privească timp de cinci minute, după care au apărut brusc cinci 
avioane, care păreau că le urmăresc. în acel moment, cele două 
triunghiuri s-au separat şi au accelerat cu o viteză fantastică 
spre cer, lăsând în urma lor o dâră luminoasă. Maiorul George 
Filer, care citează această observaţie, se întreabă dacă ar putea 
să fie vorba de nişte avioane foarte secrete precum „Senior 
Citizen” (despre care se va vorbi mai departe), operând de la 
baza Eglin, aflată în apropiere. Intervenţia avioanelor de 
vânătoare ar fi fost atunci doar un exercţiu. 


4 noiembrie 1999, Noua Guinee. După cum scrie cotidianul 
Post Courier din Papua,mii de locuitori din insulele Noua 
Bretanie şi Noua lIrlandă, situate la nord-est de Papua (ea însăşi 
aflându-se la est de Noua Guinee), au observat la căderea nopţii 
un obiect enorm zburând lent la mică altitudine. După spusele 
mai multor martori, ar fi putut să fie lung de aproximativ 200 m 
şi lat de 50 m şi era „luminat ca un oraş zburător”. Acest aparat 
extraordinar, care i-a impresionat puternic pe martori, a traver- 
sat lent cerul, emițând doar un duduit slab. Locuitorii din mica 
insulă Duke of York au văzut un al doilea aparat, mai mic dar cu 
lumini strălucitoare, rotindu-se în jurul marelui OZN ca şi cum s- 
ar fi jucat. După spusele unui locuitor din Noua lIrlandă, John 
Berenti, OZN-ul se deplasa „exact deasupra vârfurilor copacilor 

de mango”. Ofiţerul de poliţie Raymond Theodore l-a văzut 
evoluând pe la orele 20:30, lângă insula Waton, exact la câţiva 
metri deasupra oceanului. Avea „multe lumini strălucitoare pe 
spate”. Şcolarul Alex Jame şi patru colegi de-ai săi, întorcându- 
se de la şcoala din Pilapila, pe la şapte seara, au observat OZN- 
ul timp de o jumătate de oră. în timp ce se apropia, au văzut 
luminile scăzând, apoi redevenind la normal după ce OZN-ul s-a 
depărtat spre ocean. Trebuie subliniat acest detaliu, care a fost 
raportat în numeroase cazuri, de exemplu cel de la Tananarive, 
din ziua de 16 august 1954, care figurează în raportul COMETA. 
După spusele acestor martori tineri, OZN-ul avea o formă 
alungită, cu lumini albe, strălucitoare, în jurul lui. Avea deasupra 
un fel de piramidă care avea şi ea înjur lumini albe. Acest tip de 
descriere nu este nici el izolat. OZN-uri de dimensiuni foarte 
mari şi cu un aspect piramidal au fost observate mai ales în 
Porto Rico. 

Decembrie 1999 şi ianuarie 2000, China. încă odată, China a 
fost teatrul unui val important de apariţii de OZN-uri, astfel încât 
să vorbească despre ele marile ziare. în cursul lunii decembrie 
au fost semnalate sute de observaţii pe tot teritoriul, îndeosebi 
în regiunea Beijing şi chiar în capitală. în ziua de 12 decembrie, 
de exemplu, două obiecte alungite, de culoarea ambrei au fost 
fotografiate la Shangping (70 km la nord de Beijing) şi fotografia 
a fost publicată a doua zi de Cotidianul Tinerilor din Beijing. 
Acelaşi ziar a publicat observaţii făcute la Beijing în zilele de 14 


noiembrie şi 11 decembrie. Presa din Shanghai a citat şi 
observaţii din regiune. Cotidianul Eliberarea a publicat fotografia 
unui OZN alungit, dar galben de data asta, cu un „vârf ascuţit şi 
o coadă albă”. La 1 ianuarie, la orele 6:30 (ora Beijingului), un 
OZN superb, gri-argintiu a survolat Marele Zid: a fost surprins de 
camera de luat vederi a canalului CNN şi difuzat în direct în 
Statele Unite! Acest val de observaţii a scos în evidenţă 
organizaţiile  ufologice chineze, îndeosebi „Asociaţia de 
cercetare OZN din China”, înfiinţată de Shi Bo şi condusă de 

un specialist în rachete, fizicianul Shen Shituan, şi „Asociaţia de 
Cercetare OZN”, condusă de fostul diplomat şi economist Sun 
Shili, care beneficiază de susţinere guvernamentală şi numără 
cincizeci de mii de membri. Mai trebuie citată revista bilunară 
Jurnalul cercetărilor OZN, care are un tiraj de patru sute de mii 
de exemplare, un tiraj foarte bun, chiar dacă ţinem cont de 
imensa populaţie a Chinei. Această agitaţie mediatică chineză, 
vădit autorizată de autorităţi, a oferit ziarului New York Times 
ocazia să publice, la 11 ianuarie 2000, primul articol pozitiv 
despre OZN-uri şi asta chiar pe prima pagină, în timp ce, vreme 
de cincizeci de ani, acest cotidian prestigios a publicat tot timpul 
numai comunicatele oficiale. Să fie oare semnul unei schimbări 
de direcţie a mass-media? în cazul autorităţilor chineze, e posibil 
să fie vorba şi de a nu lăsa prea mult câmp liber mişcării Falun 
Gong, care crede în extratereştri şi a cărei expansiune rapidă 
îngrijorează guvernul. 

5 ianuarie 2000, Statele Unite. Anul 2000 a început cu valul 
chinez, dar şi cu o observaţie americană cu mai mulţi martori, 
dintre care câţiva poliţişti, care are toate şansele să se înscrie 
printre cazurile solide din istoria ufologiei. Un prim martor la 
Highland (Illinois), mică aşezare din estul oraşului San Louis, a 
semnalat poliţiei, pe la patru dimineaţa, trecerea unui OZN 
tringhiular enorm, care zbura lent şi fără zgomot la o înălţime 
mică, pe care el a evaluat-o la 300 m. Aparatul era luminat de 
două rânduri de lumini pe laturi şi o lumină roşie ce părea să 
provină din interior. Deoarece se îndrepta spre oraşele Lebanon, 
Shiloh şi Millstadt (oraşe apropiate de San Louis), serviciile de 
poliţie locale au fost alertate rapid. Trebuie subliniată 
eficacitatea remarcabilă a informaţiei în acest caz: numai două 


minute au trecut între observaţia iniţială şi alerta celorlalte 
birouri de poliţie. OZN-ul a fost observat efectiv, puţin după 
aceea, de mai mulţi poliţişti din acele locuri. Aceştia, la rândul 
lor, au trasmsis foarte repede informaţia, mai ales asociaţiei 
NIDS (National Institute for Discovery Science). Această 
asociaţie, finanțată de bogatul om de afaceri 

Robert Bigelow, a fost astfel în măsură să trimită foarte repede 
doi observatori pe teren şi le-a publicat raportul pe situl ei 
Internet „National Institute for Discovery Science” (NIDS).! 

Descrierile făcute de poliţiştii din Lebanon, Shiloh şi Millstadt 
seamănă. Polițistul din Lebanon a descris „un triunghi masiv şi 
alungit, care emitea o lumină albă intensă. A putut să-l observe 
la altitudine mică, la o distanţă de aproape 300 m şi l-a văzut 
întorcând lent în direcţia Shiloh. Cel din Shiloh descrie un aparat 
negru în formă de săgeată, care se deplasa lent. Aparatul a 
accelerat şi a traversat cerul cu mare viteză, fără nici cel mai 
mic zgomot. Ofiţerul din Millstadt, Craig Stevens, a văzut şi el un 
obiect foarte mare, în formă de săgeată groasă, zburând jos şi 
lent. | s-a părut înalt cât două etaje şi lung de trei ori pe atât. 
Partea din spate a aparatului era concavă, cu lumini albe care 
pulsau. A încercat să facă o fotografie cu un polaroid, dar s-a 
developat prost din cauza frigului. Această descriere pare destul 
de apropiată de cea de la Pittsburgh, din 21 aprilie 1999: „1/8 
de pizza cu marginea spre înainte şi o serie de lumini albe”, dar, 
de data asta, partea curbă se afla în spate. Altă diferenţă: în 
cazul precedent, luminile nu clipeau. Mai trebuie spus că 
investigatorii de la NIDS au contactat baza aeriană Scott din 
apropiere (discuţie cu doi ofiţeri ai AFOSI), precum şi pe cei de la 
terenul Boeing de la San Louis, dar nici unii nu văzuseră nimic şi 
nu aveau nici un avion în aer la acea oră. 

Ar fi plicticos să continuu înşirarea la infinit a unor observaţii 
OZN, care au continuat în 2000 şi în 2001 (după o acalmie la 
sfârşitul anului 2000, în primele luni ale anului 2001 s-a 
constatat o recrudescenţă a observaţiilor). în ceea ce priveşte 
anul 2000, cităm, doar ca exemplu, o observaţie la mică 
altitudine făcută de mai mulţi poliţişti în nordul oraşului Mexico, 
la 14 februarie 2000, 


1 http://www.accessns.com/nids(n.a.).» 

dedesubt 


OZN triunghiular văzut de mai mulţi martori în noaptea de 5 
ianuarie 2000, în regiunea San Louis, Illinois. (Mufon UFO 
Journal, nr. 383, martie 2000) 
între două şi trei dimineaţa, şi o observaţie - tot la mică 
altitudine - deasupra oraşului Lima din Peru, timp de 
cincisprezece minute, în plină zi, la 10 martie. OZN-ul a fost 
observat de mii de locuitori şi înregistrat pe video de 
cameramanul Juan C. Amoretti, de la Panamerican TV, canalul 5. 
Martorii au văzut ieşind din OZN nişte sfere mici şi portocalii, 
care au pornit în direcţii diferite. Un spectacol aproape banal! 
Observaţii precum cele din regiunea San Louis, din ianuarie 
2000, ne fac să ne întrebăm dacă este într-adevăr vorba de 
nişte aparate ne-umane sau aparate militare ultrasecrete, deşi 
performanţele extraordinare descrise de martori, îndeosebi 
accelerările fulgerătoare, ne fac să ne îndoim. Ne amintim că o 
astfel de obser 
51 
Gildas Bourdais 
vaţie a fost avansată de mai multe ori, într-un mod niciodată 
convingător, în cazul faimosului „val belgian”, la începutul anilor 
nouăzeci. Pe de altă parte, în ultimul timp s-au înmulţit zvonurile 
despre existenţa unor avioane ultrasecrete - fără a vorbi de 


avioanele de vânătoare F-117 şi de bombardierele B-2, acum 
bine identificate - care ar putea să fie cauza înşelării cu bună 
credinţă din partea martorilor. Dar, de fapt, ce ştim exact despre 
aceste avioane secrete? Cum se compară performanţele lor cu 
cele ale OZN-urilor observate? Şi, mai ales, ce ştim, ce putem să 
presupunem actualmente despre propulsia şi fizica OZN-urilor? 
De aceste întrebări ne vom ocupa în capitolul următor. 

Fizica misterioasă a OZN-urilor 

Triunghuri, bumeranguri, OZN-uri enorme: un val mondial 

Unul dintre aspectele cele mai spectaculoase ale dosarului 
OZN este apariţia, de vreo douăzeci de ani, a unui adevărat val 
mondial de observaţii de OZN-uri de mari dimensiuni, uneori 
gigan 
tice, în formă de triunghi, de bumerang, de con sau de romb. 
Formele mai „clasice”, cum sunt discurile, sferele de toate 
mărimile sau cilindrii (aceştia deseori foarte mari şi văzuţi la 
mare altitudine), sunt la fel de prezente, după cum am văzut în 
primul capitol, în cazul OZN-ului ovoid din Yukon, dar valul de 
triunghiuri şi de bumeranguri a atras atenţia mai ales prin carac- 
terul lui masiv şi mondial. 

O explicaţie deseori invocată este cea a confuziei cu avioane 
ultra secrete, care ar fi putut să fie puse la punct de americani 
în ultimii douăzeci de ani. Această ipoteză nu este lipsită de 
fundament şi nu poate să fie îndepărtată din capul locului, mai 
ales că multe observaţii au fost făcute în Statele Unite, unde au 
fost concepute aceste avioane. Dar poate ea să explice toate 
observaţiile? Ca să putem judeca aşa cum se cuvine enigma 
triunghiurilor şi altor bumeranguri zburătoare, iată încă un caz 
extraordinar de OZN mare, care datează din anul 1982. 

Un triunghi enorm In New Jersey 

în ziua de 21 august 1982, pe la orele 22:20, în regiunea 
Long Valley, New Jersey, un cuplu de ingineri tineri care 
53 
Gildas Bourdais 
lucrau la laboratoarele Bell se întorcea cu maşina după ce luase 
cina la nişte prieteni. Ei au remarcat o lumină ciudată, care s-a 
apropiat şi i-a survolat, pe când ajunseseră în vârful unei coline. 
S-au oprit şi au descoperit cu stupoare un aparat enorm, în zbor 
aproape staționar, la mică altitudine, exact deasupra copacilor, 
mare cât trei terenuri de fotbal! Aproape silențios - emitea un 


zumzăit uşor -, avea forma unei pisici de mare, cu aripi largi şi 
rotunjite, un „nas” în faţă şi o coadă scurtă. Suprafaţa părea 
netedă şi albă, cu excepţia „nasului”, care părea din sticlă, şi de- 
a lungul marginilor inferioare erau dispuse lumini 
dreptunghiulare (albastre, verzi şi roşii). Martorii au rămas parcă 
hipnotizaţi de această apariţie timp de aproape trei minute. Apoi 
au auzit venind o altă maşină şi, în acel moment, OZN-ul gigant 
a plecat „într-o clipită”, fără să facă zgomot sau curent de aer. 
După toate aparențele, cei din cealaltă maşină nu au văzut 
nimic şi nu s-au oprit. A doua zi, soţul nu a vrut să spună nimic 
la serviciu, temându-se de ridicol, dar soţiei sale nu i-a fost frică 
să povestească incidentul. Trei zile mai târziu, mai mulţi ingineri 
însărcinaţi cu cercetarea, de la laboratoarele Bell, au venit în 
biroul ei. Părerea lor era că un astfel de aparat, care pare că 
foloseşte un fel de „energie magnetică”, este foarte departe de 
posibilităţile tehnice actuale. 

Creşterea numărului de observaţii In Statele Unite 

Ufologii americani au fost impresionați de această înmulţire a 
triughiurilor şi o bază de date excelentă a fost pusă la punct de 
„National UFO Reporting Center” (NUFORC), pornind din anul 
1960. Această statistică scoate în evidenţă două puncte impor- 
tante: există observaţii vechi, dar numărul lor a crescut întruna 
în ultimii ani; pot fi văzute cam peste tot pe teritoriul american, 
nu numai lângă terenurile de încercare ale unor avioane secrete, 
precum Edwards AFB (California) şi Nellis AFB (Nevada). lată 
numărul de observaţii pe an: 

Din 1960-1990: 35 de cazuri în treizeci de ani (medie: 1 pe 
an) 

Din 1991-1996: 64 de cazuri în şase ani (medie: 10,6 pe an) 
(D2EI 

1997: 67 de cazuri într-un an (mai mult decât în cursul celor 
cinci ani precedenţi) 

în 1998: 103 cazuri (din care opt în California şi patru în 
Nevada) 

în 1999: 211 cazuri (dublu faţă de 1998) 

în 2000: 230 cazuri. 

Creşterea însemnată a numărului de cazuri în anii nouăzeci 
ar putea să fie explicată prin punerea în serviciu a unor avioane 


secrete, dar ar trebui ca acestea să se plimbe prin cele patru 
colţuri ale ţării, ceea ce pare puţin probabil. 

Pe de altă parte, această statistică este cu siguranţă incom- 
pletă, îndeosebi pentru anii mai vechi. Trebuie amintit aici că un 
val foarte impresionant, în privinţa căruia mass-media a fost 
deosebit de discretă, a avut loc în regiunea New York-ului şi a 
văii Hudson, în anii optzeci, mai ales în 1983 şi 1985. Este 
adevărat că martorii nu vedeau triunghiuri, ci mai curând nişte 
„bumeranguri” mari. Conform unei anchete a lui Philip Imbrogno 
şi Bob Pratt, la care participase şi astronomul Allen Hynek, ar fi 
fost aproape cinci mii de observaţii în această regiune! 

Toate aceste apariţii aeriene au puncte comune: observaţie 
deseori nocturnă sau la căderea nopţii, siluetă întunecată de 
mari dimensiuni, în formă de triunghi, bumerang sau romb, 
lumini numeroase pe margini, proiectoare puternice îndreptate 
spre sol, zbor foarte lent la mică altitudine, silențios sau cu un 
bâzâit uşor, accelerări fulgerătoare. Dacă armata americană 
deţine astfel de aparate, de ce nu sunt văzute pe teatrele de 
operaţiuni militare? în schimb, pot să fie văzute pe cerul unor 
tări străine, precum Belgia şi Marea Britanie! 

Triunghiurile din Belgia şi din Marea Britanie 

Să reamintim pe scurt explicaţiile false ale „valului belgian”, 
remarcabil prin durată - cuprinzând, de fapt, câţiva ani, din 1989 
şi până cel puţin în 1992 - şi prin numărul şi calitatea 

mărturiilor. Mai întâi a fost avionul secret F-l 17, apoi un balon 
fantomă, urmează apoi cazul comic a lui „LoFlyt”, acel proiect 
de avion hipersonic (la mare altitudine), a cărui primă machetă 
de încercare, din lemn, fusese prezentată în cursul verii anului 
1996, la baza Edwards din California. lată ce fuseseră OZN-urile 
belgiene, a dezvăluit cu siguranţă Sunday Times din 11 august 
1996, „informaţie” reluată imediat de televiziunea belgiană! 
Investigatorul belgian Thierry Whatelet a descoperit însă rapid 
marea gafă şi a informat imediat mass-media, dar nu a fost 
publicată nici o dezminţire, astfel încât această explicaţie s-a 
preluat în continuare pentru marele public. 

în realitate, misterul valului belgian rămâne neelucidat. 
Ufologii belgieni de la SOBEPS au făcut în acea perioadă o 
muncă de investigaţie aprofundată şi au publicat tot dosarul în 


volume mari. Fizicianul Auguste Meessen a participat la 
evaluarea acestui val şi a ajuns la concluzia realităţii clare a 
prezenţei OZN-urilor pe cerul belgian, subliniind bruscheţea şi 
intensitatea primului val. Din prima seară - 29 noiembrie 1989 - 
au fost peste 125 de observaţii, făcute în câteva ore, de oameni 
care nu se cunoşteau: deci nu existaseră zvonuri prealabile, nici 
contaminare mediatică! 

Una dintre observaţiile cele mai solide din acea seară a fost 
cea a jandarmilor von Montigny şi Nicoll, de la brigada din 
Eupen. Mergeau cu maşina spre frontiera germană când au 
văzut, pe la 17:20, la aproximativ 50 m de drum, o pată 
luminoasă foarte strălucitoare, lată de aproape 60 m, pe o 
pajişte. Lumina provenea de la o „platformă” mare, 
triunghiulară, care se menținea perfect nemişcată la 
aproximativ 120 m de sol. Avea forma unui triunghi isoscel, a 
cărui bază trebuie să fi măsurat 30-35 m. Sub platformă erau 
trei „faruri” enorme, circulare, care păreau încastrate în 
suprafaţă, lângă colţurile triunghiului, producând trei fascicule 
luminoase care se uneau la sol. în centrul bazei se afla o lumină 
roşie care clipea ca un girofar. O tentativă de reconstituire cu 
reflectoare de 140 kw a dat rezultate insuficiente: energia 
folosită era deci enormă, un aspect suficient ca să fie exclusă 
ipoteza unui balon. 

Ozn-uri triunghiulare observate în Belgia şi în Marea Britanie. 
Sus şi la stânga: observaţie a doi jandarmi de la Eupen, 29 
noiembrie 1989; sus şi la dreapta: deasupra localităţii Mazy, 11 
decembrie 1989; la mijloc şi la stânga: Belgia, 3 noiembrie 
1993; la mijloc şi la dreapta: Essex, Marea Britanie, 5 noiembrie 
1993; jos: Bruxelles, 1 decembrie 1989. 

Aviația Militară belgiană, care îi ajutase pe investigatorii par- 
ticulari de la SOBEPS, ba chiar ordonase decolarea unor aparate 
F-16 de interceptare în noaptea de 30 spre 31 martie 1990, a 
recunoscut la vremea aceea realitatea unor observaţii, într-o 
conferinţă de presă ţinută la 11 iulie 1990 de colonelul De 
Brouwer. 

în mai 1997, ministrul Apărării Naţionale, Andre Poncelet, 
răspunzând unei întrebări a deputatului Van Eetvelt în Adunarea 
Naţională, a recunoscut şi el, eliminând toate explicaţiile con- 
venţionale precum avioanele de vânătoare F-117, aparate 
teleghidate, ULM, avioane AWACS. Din păcate, cuvintele sale au 


fost deformate de presă, dar publicarea in extenso a textului de 
către revista belgiană Inforespace a permis verificarea lui. 


Avionul american F-117. 


Trebuie să mai vorbim şi despre numeroasele observaţii 
făcute în insulele britanice în anii nouăzeci. Anchetatorii britanici 
- Victor Kean, Omar Fowler şi Ron West - şi-au alăturat eforturile 
în 1995 ca să constituie o bază de date, „Project FT” (Project 
Flying Triangle), care grupează observaţii din lumea întreagă. în 
1999, această bază totaliza, pornind din 1941, 

7 200 de rapoarte de observaţii! Trebuie subliniată aici vechimea 
unor observaţii de triunghiuri şi de bumeranguri. Una dintre cele 
mai celebre a avut loc la 31 august 1951, pe cerul nocturn al 
orăşelului Lubbock din Texas. Martorul Cari Hart a făcut 
fotografii care arătau o serie de lumini formând un bumerang de 
o geometrie 

perfectă. într-un mesaj pe Internet din 20 august 1999, echipa 
proiectului „Project FT” şi-a afirmat convingerea că avioanele 
secrete nu puteau să explice totul: 

„Proiectul FT recunoştea că există numeroase avioane 
militare de formă triunghiulară, actualmente şi în trecut... unele 
dintre ele sunt încă foarte secrete. Totuşi, în cazul a sute de 
observaţii pe care le-am analizat, nu am reuşit să detectăm 
semnele unei „intervenţii umane”. 

Totuşi, mai ales în Marea Britanie, unde abundă - ca şi în 
Franţa - spiritele sceptice, a fost împinsă în faţă ipoteza 
avioanelor secrete. 


Avioanele secrete au provocat aceste observaţii? 

în iulie 1999, o informaţie ciudată a apărut în presa specia- 
lizată şi pe Internet: după spusele unui fost producător al unei 
emisiuni ştiinţifice populare BBC, guvernul a cerut în secret ca 
mass-media să nu spună nimic despre observaţiile de 
„triunghiuri negre”, căci „aparatul face parte dintr-un nou 
program militar secret”. Criticile nu au lipsit s-a pus întrebarea, 
de exemplu, de ce aceste aparate ultrasecrete survolează satele 
la mică altitudine, ca în cazul valului belgian, provocând 
îngrijorarea în rândul populaţiei. Aceste avioane ultrasecrete nu 
erau deloc discrete! Se urmărea, în realitate, înăbuşirea 
mărturiilor despre adevăratele OZN-uri, ca să se evite neliniştea 
populaţiei? în mod ciudat, mai mulţi ufologi britanici au susţinut 
atunci, în mod foarte agresiv, ipoteza avioanelor ultrasecrete, 
mergând până acolo încât au resuscitat vechile poveşti cu 
farfuriile zburătoare germane din al doilea război mondial, care 
ar fi inspirat avioanele ultrasecrete americane şi ruseşti şi care 
ar explica toate observaţiile de OZN-uri! 

Această teză nebuloasă s-a bucurat de o oarecare audienţă, 
de exemplu în revista populară Focus, cu un articol de 

Bill Rose, în octombrie 1998. La fel, Tim Matthews, după o cam- 
panie virulentă pe Internet, a publicat o carte în care relua toate 
aceste idei, totuşi cu un semn de întrebare: UFO Revelation. The 
secret technology exposed?. Oare e cazul să ascultăm un astfel 
de discurs? Deşi pare evident că această ipoteză este departe 
de a explica totul, trebuie totuşi să recunoaştem că circulă 
informaţii tulburătoare despre aparate ultrasecrete. lată un scurt 
inventar. 

Aurora 

Unul dintre proiectele secrete care au provocat cele mai 
multe zvonuri este misteriosul avion american „Aurora”, presu- 
pusul succesor al faimosului SR-71 Blackbird. Acesta din urmă 
era un aparat de recunoaştere, intrat în serviciu în anii şaptezeci 
pentru a înlocui aparatele U-2. El a rămas oficial, încă şi astăzi, 
avionul cel mai rapid din lume - Mach 3 la mare altitudine - or, el 
a fost retras din serviciu în 1997. Este posibil să fi fost înlocuit 
de Aurora, mai performant, presupus a fi în formă de triunghi, cu 
o fleşă de 75 de grade spre spate şi în stare să zboare şi mai 


sus, şi mai repede. Se pare că a fost observat în august 1989 
desupra Mării Nordului, de la staţia de foraj Galveston Key, cu 
ocazia unei operaţiuni de alimentare în zbor. Ar consuma metan 
lichefiat într-un fel de statoreactor, un tip. de motor care nu 
poate să funcţioneze decât pornind de la o viteză deja destul de 
mare. Ar decola cu un reactor normal (doar dacă nu e purtat de 
alt avion) şi ar trebui să capete viteză şi să ia altitudine ca să-şi 
aprindă sta- toreactorul. Cea mai mică viteză de zbor nu ar 
cobori sub 300 km/h (ca aparatele F-l 17) şi i-ar trebui piste 
lungi ca să decoleze şi să aterizeze, foarte zgomotos. Nu se 
poate exclude faptul că un astfel de avion ar fi putut să fie luat 
ici şi colo drept un OZN, dar nu corespunde prin nimic cu 
triunghiurile noastre misterioase, capabile de zbor staționar 
silențios. 


>a 

Avioanele-spion americane U-2 și SR-71. 


A 

Silueta presupusă a avionului secret american „Aurora”. 

- Briliant Buzzard 

Un alt aparat cu performanţe foarte înalte ar fi „Briliant 
Buzzard”, un avion-barză extraordinar, purtând pe spate un 
aparat capabil să ajungă în spaţiu. Ar avea aripi în forma literei 
delta, cu o fleşă puternică dispusă în partea din spate a 
fuselajului, tipic pentru un aparat destinat unor viteze mari, de 
unde nevoia unei piste lungi pentru o decolare neapărat foarte 
rapidă şi foarte zgomotoasă. Se presupune că are baza la Groom 
Lake, lângă baza aeriană Nellis, în Nevada, dar sunt doar 


presupuneri neconfirmate. Şi el a fost folosit ca să se explice 
valul mondial de triunghiuri! 

- Black Manta 

Un alt candidat ar fi aparatul TR-3 „Black Manta”, cunoscut 
de mai mulţi ani deoarece a constituit subiectul unui frumos 
articol scris de Bernard Thouanel şi apărut în Science et Vie din 
noiembrie 1991, intitulat tocmai „Avioanele-spion care sunt 
luate drept OZN-uri”. Se spune că acest avion subsonic al com- 
paniei Northrop, puţin zgomotos, cu aripă delta cu margini 
rotunjite, ar fi destinat observării aeriene şi ar fi fost folosit în 
mod efectiv în războiul din Golf. Faptul că uneori a putut să fie 
luat drept un OZN nu poate să fie exclus, dar nici el nu poate să 
explice acest val mondial de triunghiuri, îndeosebi valul belgian 
din 1989-1991, contrar a ceea ce credea că poate să afirme 
revista Science et Vie. Această remarcă este valabilă şi pentru 
avioanele de vânătoare F-117, temporar denunţate şi ele de 
Thouanel în Science et Vie ca ţapi ispăşitori ai valului belgian. 

- Senior Citizen 

Un alt avion secret american care ar putea să fie luat drept 
un OZN ar fi „Senior Citizen”, avion foarte discret, destinat 
transportului grupurilor de comando şi capabil să decoleze şi să 
aterizeze rapid cu viteză mică. Ar fi fost văzute la baza engleză 
(B2zri 

Silueta presupusă a avionului secret american „Briliant 
Buzzard”. 


Silueta presupusă a avionului secret american „Black Manta”. 
Macrihanish, participând la exerciţiile grupurilor de comando 
britanice. Dar cu un astfel de avion, cu o tehnologie care 
rămâne clasică, ne aflăm departe de descrierile extraordinare 
ale martorilor unor OZN-uri enorme şi silenţioase, la început 
foarte lente sau imobile, apoi plecând cu o viteză fantastică. 

- Silent Vulcan 

Un candidat mai interesant în cadrul vânătorii noastre de 
avioane luate drept OZN-uri ar fi un balon triunghiular dirijabil, 
lung de vreo 3000 m, botezat „Silent Vulcan” sau stealth blimp, 
care ar fi capabil să se facă aproape invizibil folosind o 
tehnologie de „ascundere optică”. Aceasta ar conferi aparatului 
aparenţa unui „câmp de stele plutitor”, dacă e să dăm crezare 
revistei Popular Mechanics din septembrie 1999. Destul ca să 
tulbure câteva minţi, dar nici acest aparat nu este în stare să 
explice OZN-urile enorme observate peste tot. 


Silueta presupusă a balonului secret american „Silent Vulcan” 

Aparate şi mai secrete? Acest mic inventar de avioane 
ultrasecrete poate că nu este complet. Ar trebui să mai amintim 
şi unele zvonuri care circulă de câţiva ani, mai ales pe Internet, 
referitor la aparate şi mai secrete, făcând apel la principii revo- 


luţionare precum MHD (magnetohidrodinamică) sau „antigra- 
vitaţie”. în realitate, nu există o mărturie cu adevărat credibilă 
actualmente în privinţa existenţei unor astfel de aparate. în 
schimb, astfel de ipoteze par mai plauzibile, la prima vedere, în 
ceea ce priveşte propulsia OZN-urilor. Dezbaterea în legătură cu 
aceste probleme de propulsie este foarte tehnică şi deseori viru- 
lentă între susţinătorii uneia dintre forme. Să încercăm să ne 
facem pe scurt o idee. 
(DSH li Dezvăluirea secretului 

Noi idei despre propulsia „MHD” 

în Franţa s-a vorbit deja foarte mult de teoria propulsiei zisă 
„MHD” (magnetohidrodi- namică), popularizată de fizicianul 
Jean-Pierre Petit, care a fost unul dintre pionierii ei. Formarea 
ideilor despre propulsia MHD 
este cunoscută (cel puţin în ceea ce priveşte ideile publicate) şi 
a fost povestită îndeosebi în cartea semnată de Jean-Claude 
Bourret şi Jean-Jacques Velasco: OZN. Ştiinţa înaintează, 
publicată în 1993. De cealaltă parte a Atlanticului, ufologul 
american şi fizician în domeniul nuclear Stanton Friedman 
evocase subiectul în iulie 1986, cu ocazia unui simpozion despre 
OZN-uri în atenţia deputaţilor americani, dar nu s-a lansat el 
însuşi în acest studiu ştiinţific. în schimb, tocmai asta au făcut 
Jean-Pierre Petit şi, cu puţin înaintea lui, fizicianul belgian 
Auguste Meessen, profesor de fizică cuantică la Universitatea 
Catolică din Louvain, care emisese deja idei despre subiect din 
1973. Jean-Pierre Petit şi-a expus el însuşi ideile în câteva cărţi. 
Statele Unite au făcut oare şi ele progrese în această privinţă? 
Avem toate motivele să credem că da, dar ar fi vorba de 
secretul militar. Aceeaşi remarcă este valabilă şi pentru Rusia. 

Să reamintim în câteva cuvinte principiul de bază. El constă 
în a face să circule în jurul vehiculului (în apă sau în aer) un 
curent electric, în timp ce vehiculul emite un câmp magnetic. 
Este posibil să faci să circule un curent în aerul din jurul 
aparatului, cu condiţia să fie ionizat: aerul devine atunci 
luminos, ceea ce ar putea să explice luminozitatea care 
înconjoară OZN-urile aflate în mişcare. Conform legii lui Laplace, 
acest câmp, orientat convenabil, exercită atunci o forţă asupra 
curentului electric şi deci asupra mediului care îl 

propagă. Mai clar: o aeronavă MHD ar respinge în mod violent 
aerul în jos şi în spate, ca un elicopter. Prin reacţie, vehiculul ar 
suporta o forţă contrară care i-ar permite să se mişte. Acest 
curent de aer ar putea să aibă şi un efect de depresie 
sustentoare, aşa cum fac aripile de avion. Un astfel de mod de 
propulsie s-a realizat deja în apă. Marea problemă este aplicarea 
modelului în aer, căci acesta este izolator şi e mult mai greu să 
faci să treacă prin el un curent electric. In plus, ar fi nevoie de 
dezvoltarea unei forţe cu mult mai mare, care să fie capabilă să 
sustenteze aparatul în aer, ceea ce ar presupune câmpuri 
electrice şi magnetice foarte intense. Profesorul Meessen 
propusese în anii optzeci un model nou cu câmp magnetic 
alternativ şi făcând aerul mai bun conducător prin emisia unor 
valuri de microunde. Dar problema sursei de energie rămâne 
nerezolvată, după cum a subliniat Jean-Pierre Petit, vorbind de 
echivalentul unei centrale nucleare! 


Pad 


Zonă cu presiune mică 
din jurul vehiculului 


MHD 
Bobine MHD cu microunde | 

Schema unui vehicul cu „propulsie MHD” 

Experții asociaţiei COMETA, care au publicat în Franţa 
raportul despre OZN-uri şi Ministerul Apărării, în 1999, cred că ar 
fi totuşi posibilă punerea la punct a unui astfel de vehicul în 
câţiva zeci de ani, dacă se va reuşi realizarea unor bobinaje 
supraconduc- toare la temperatură normală. Aceşti autori 
citează studii aflate în curs de desfăşurare în mai multe ţări, mai 
ales în Statele Unite, la Rensselaer Polytechnic Institute, la Troy 
(statul New York), conduse de fizicianul Leik Myrabo. Câte ceva 


despre aceste lucrări a fost dezvăluit într-un articol apărut în 
revista Air Internaţional din decembrie 1998, intitulat Plasma 
balls and Fire Sheaths. Cercetătorii de la acest institut ar fi găsit 
deja un mijloc teoretic care să protejeze o aeronavă care s-ar 
deplasa cu viteza enormă de peste 55 000 km/h, dispunând în 
partea din faţă de o „torţă de plasmă”, care crează un fel de 
„con de şoc” artificial, şi o pungă de aer, cu densitate mică, în 
jurul aparatului. Nu este vorba chiar de MHD în sensul dat mai 
sus, dar se apropie: „configuraţia preferată este cea a unei 
farfurii zburătoare în formă de lentilă zburătoare, în unghi drept 
faţă de planul ecuatorial al discului, cu un stâlp emiţător de 
plasmă, situat spre partea din faţă a centrului discului”. La 
început, se explică în articol, cercetătorii se gândeau la un 
dispozitiv laser, dar acum se orientează spre microunde, aşa 
cum făcuse profesorul Meessen. Au fost înregistrate microunde 
pulsate emise de un OZN în cazul bine cunoscut al 
bombardierului american RB-47, în ziua de 17 iulie 1975, 
deasupra Statelor Unite. Regăsim şi efectele „clasice” prevăzute 
pentru MHD-ul atmosferic: ionizarea aerului, suprimarea bang- 
ului supersonic. Referinţa la MHD este, de altfel, explicită în 
articol, care este ilustrat îndeosebi cu o superbă farfurire 
zburătoare, dar nu se spune nici o vorbă despre OZN! 

Rămâne totuşi o problemă de rezolvat: consumul enorm de 
energie al unui astfel de aparat. Keith Myrabo ar fi propus ca 
soluţie alimentarea aparatului de la o staţie aflată pe orbită, 
care ar face asta prin transmiterea unui fascicul electromag- 
netic. Ne imaginăm problemele pe care le-ar pune o astfel de 

tehnologie, dacă ne-am gândi numai la siguranţa aeriană: cel 
mai bine ar fi să nu întâlneşti un astfel de fascicul! 

în ciuda acestor dificultăţi enorme, pare confirmat faptul că 
studiile continuă în această direcţie. în august 2000, revista 
britanică Jane 's Defence Weekly dezvăluia noile orientări ale 
cercetării americane, mergând în acest sens, în materie de 
aeronautică. La fel, revista franceză Air & Cosmos publica, la 5 
ianuarie 2001, o anchetă bine documentată efectuată de 
Alexandre Szames, despre un proiect rusesc analog, avionul 
hipersonic „Ajax”. Dar de la proiect la realizare este încă drum 
lung... 


La rândul său, profesorul Auguste Meessen a continuat să-şi 
perfecţioneze modelul de bază într-un câmp magnetic variabil, 
în 1998 şi 1999, el a prezentat un nou model, pe care preferă 
să-l numească „propulsie electromagnetică”, termen, după 
părerea lui, mai potrivit, deoarece este vorba de aplicarea unui 
câmp magnetic  oscilant. Forma circulară a aparatelor 
sugerează, într-adevăr, prezenţa la bord a unui curent electric 
circular, „servind la producerea unui câmp magnetic cum ar 
face un electromagnet. Ar putea să existe, evident, un curent 
oscilant, producând un câmp magnetic oscilant”. în iunie 2000, 
la congresul de ufologie din San Marino, unde l-am întâlnit, mi-a 
spus că dezvoltă în continuare noi ipoteze: este deci vorba de o 
cale de cercetare pe care continuă să progreseze. 

Criticile aduse MnD-ului 

împotriva MHD-ului pot fi aduse critici, în pofida meritelor 
sale evidente. Pe de o parte, nu poate să funcţioneze în spaţiu, 
în afara atmosferei terestre şi nu poate deci să folosească la 
propulsarea unor aparate extraterestre. Pe de altă parte, MHD-ul 
nu explică, se pare, unele aspecte ale comportamentului OZN- 
urilor. Ar avea acelaşi efect ca palele unui elicopter asupra 
aerului şi martorii apropiaţi ar trebui să simtă un curent de aer. 
Or, în cazul multor observaţii de OZN-uri, nu se întâmplă aşa. 
Mulţi martori 
am 

au văzut OZN-uri de la distanţă mică, fără să simtă o deplasare 
de aer. La aceasta, profesorul Meessen răspunde că se poate 
concepe un efect MHD cu rază lungă de acţiune şi ale cărui 
efecte asupra aerului să fie puţin aparente. Dar această ipoteză 
a constituit şi ea subiectul unor critici serioase, atrăgându-se 
îndeosebi atenţia că ar fi nevoie de un mare volum de aer 
ionizat în jurul aparatului, care ar apărea ca fiind învăluit într-o 
sferă luminoasă enormă. Or, cei care au observat de aproape 
OZN-uri, nu descriu nimic asemănător. în plus, şi în acest caz, ar 
trebui să se folosească o energie colosală. 

O altă critică adusă MHD-ului este că nu poate să explice 
comportamentele extraordinare ale OZN-urilor, precum plecările 
cu o viteză stupefiantă şi virajele în unghi drept, cu mare viteză, 
când nu e vorba pur şi simplu de o întoarcere completă! Unele 


observaţii de OZN-uri sugerează acceleraţii ajungând până la o 
sută de g, deşi limita rezistenţei umane nu trece deloc dincolo 
de 
10 g. Or, există de câţiva ani o altă temă de gândire, radical 
diferită. Efectele constatate în apropierea OZN-urilor sugerează 
puternic o manipulare a câmpului de gravitație. Această ipoteză 
- încă neacceptată de fizicieni, pentru că iese din cadrul fizicii 
cunoscute 
- a avut pionierii ei curajoşi, de exemplu francezul Jean Plantier, 
în anii cincizeci, şi americanul Paul Hill, care a studiat asta 
discret, pe când făcea carieră de inginer-fizician la NASA. Ideile 
sale au fost publicate în 1995, după moartea sa, într-o carte 
remarcabilă: Unconventional Flying Objects. A Scientifics 
Analysis. înainte de a vorbi de această carte, ni se pare util să 
reamintim, rapid, unele efecte fizice constatate cu ocazia 
observaţiilor de aproape ale OZN-urilor, ca să ne dăm seama de 
amploarea problemei. 

Să lăsăm deoparte aspecte bine cunoscute precum efectele 
electromagnetice, constatate, de exemplu, asupra circuitelor de 
aprindere ale motoarelor şi asupra aparatelor radio, pentru care 
au fost propuse explicaţii clasice, şi să ne interesăm mai curând 
de unele efecte care merg în direcţia unei manipulări a 
gravitaţiei. 

Lumina curbă 

în seara de 30 octombrie 1971, lângă Tocopilla, în Chile, într-o 
regiune unde erau semnalate multe OZN-uri de un anumit timp, 
Heman Cuevas şi doi prieteni călătoreau cu maşina, când 
atenţia lor a fost atrasă de o lumină nemişcată aflată deasupra 
oceanului, prea puternică pentru a proveni de la un vas. S-au 
oprit, iar lumina s-a apropiat de ei cu mare viteză. Atunci au 
văzut un OZN în formă de farfurie, care s-a oprit la aproximativ 
un kilometru şi, brusc, s-a ivit un fascicul curb de lumină, 
luminând marea şi stâncile coastei ca în plină zi. Fasciculul s-a 
lăţit şi a luminat chiar şi colinele din spatele lor. Această scenă a 
durat doar o clipă, dar un şofer de camion, care trecea în acel 
moment, a fost nevoit să facă o manevră rapidă ca să-l evite. 

lonizarea aerului: MHD sau radiaţii ionizante? 

Un alt aspect interesant al observaţiilor de OZN-uri este 


prezenţa unor radiaţii ionizante. Efectele de ionizare a aerului 
observate în jurul OZN-urilor sunt legate de propulsia MHD sau 
provin de la emisia de radiaţii precum raze X, care s-ar produce 
în jurul OZN-ului? lată un exemplu. 

Un OZN fusese semnalat de mai multe ori în regiunea 
Lexington, din Alabama. în ziua de 30 ianuarie 1973, Bill Rogers 
a venit să investigheze, împreună cu alte trei persoane, şi 
Efecte fizice ciudate legate de OZN-uri 
(DSH 

au avut norocul să observe acest OZN de destul de aproape, 
datorită unei tehnici de control, la bordul a patru maşini 
echipate cu staţii radio. Pe la orele 18:30, ei au putut să se 
apropie de OZN-ul care dispăruse în spatele unei coline, dar încă 
i se mai vedea luminozitatea. Rogers, ca un bun investigator 
american, avea un contor Geiger, pe care l-a îndreptat spre 
colină, dar valorile erau normale. O clipă mai târziu, OZN-ul a 
apărut deasupra colinei şi contorul a măsurat imediat o radiaţie 
de 400 volţi şi 250 miliroentgeni, apoi OZN-ul a coborât iar şi 
valoarea a devenit normală. Această secvenţă s-a repetat de 
câteva ori. 

Pe baza a diferite observaţii, fizicianul Paul Hill, care citează 
exemplul, a putut să ajungă la concluzia că OZN-urile par să 
emită în jurul lor radiaţii de intensitate variabilă, mergând de la 
partea de jos a scării de radiaţii X (25 electroni-volţi) la partea 
de jos a scării razelor gamma (3 milioane de electroni-volţi) El 
subliniază faptul că razele X constituie o cauză foarte probabilă 
a ionizării aerului, determinând acel efect clasic de iluminare în 
jurul OZN-urilor. O cauză mult mai probabilă, după părerea sa, 
decât ipoteza - propusă de unii - a acţiunii microundelor. Paul Hill 
subliniază faptul că efectele de ionizare prin microunde nu sunt 
obţinute în laborator decât la o foarte mică presiune 
atmosferică, această experiență neputându-se repeta la 
presiunea atmosferică normală. 

Martori iradiaţi 

Această ipoteză - OZN-urile emit raze X - pare confirmată de 
un anumit număr de cazuri clare de iradiere a unor martori, cu 
ocazia unor întâlniri mai mult sau mai puţin apropiate. Nu fac 
aici decât să menţionez cazurile foarte cunoscute şi perfect 


documentate: Stephen Michalak, în Canada, în 1967 şi 
americancele Betty Cash şi Vicky Landrum, în 1980. lată, în 
schimb, un caz mortal din Rusia, mai puţin cunoscut. 

în ziua de 7 octombrie 1985, pe la 4:10 dimineaţa, echipajul 
unui avion de linie Tupolev TU-134 aflat în zbor deasupra 
Bielorusiei a observat un OZN luminos în formă de trabuc, de 

dimensiuni foarte mari, care a proiectat peste sol raze 
luminoase puternice. După un anumit timp, la ordinul 
controlorului de zbor, avionul s-a apropiat de obiect, dar OZN-ul 
şi-a îndreptat atunci spre el o rază foarte concentrată, care a 
luminat puternic cabina şi pe piloţi preţ de câteva secunde. 
Zece zile mai târziu, comandantul de bord, V. Gotsridze a 
început să se simtă rău. în ziua de 16 octombrie, simțindu-se din 
ce în ce mai rău, i s-a diagnosticat un mielom multiplu la 
institutul hematologic din Tbilisi. în decembrie, copilotul Y. 
Kabacinikov s-a îmbolnăvit şi el. Un raport oficial a recunoscut 
că Kabacinikov fusese iradiat la cap şi în regiunea inimii, iar 
Gotsridze în regiunea splinei. Acesta din urmă avea să moară în 
noiembrie 1985, iar Kabacinikov a rămas grav afectat de o 
maladie cronică. 

lradierea unor martori, chiar şi accidentală, este un aspect 
destul de grav al dosarului OZN, asupra căruia trebuie să 
insistăm. Nu e lipst de importanţă să recomandăm prudenţă 
tuturor celor care ar avea norocul (sau nenorocul?) de a se afla 
foarte aproape de un OZN aflat în zbor sau pregătindu-se să 
decoleze. Acest risc este, de altfel, amintit în manualul de 
instruire al pompierilor americani. Lucrurile ar putea fi rezumate 
astfel: OZN-urile nu există, dar nu vă apropiaţi de ele! în ceea ce 
priveşte propulsia OZN-urilor, aceasta dă impresia că poarta 
este larg deschisă pentru multe ipoteze, de ce nu şi 
„antigravitaţiei”. 

Manipularea gravitaţiei 

Multe întâlniri apropiate cu OZN-uri ne îndeamnă să credem 
că, aşa cum manipulează lumina, manipulează şi câmpul gravi- 
taţiei terestre. Această ipoteză i-a enervat totdeauna pe 
fizicieni, căci ideea unei manipulări a gravitaţiei în apropierea 
solului terestru pare contrară oricărei fizici cunoscute. Ca să ai 
un câmp de gravitație deloc neglijabil, explică ei, este nevoie de 


prezenţa unor corpuri cereşti masive, precum planetele şi 
stelele. Nu văd cum un astfel de câmp ar putea să fie 
contracarat. Şi totuşi, observaţiile indică faptul că exact asta se 
întâmplă cu OZN-urile. lată două exemple, citate de fizicianul 
Paul Hill în cartea sa. 

(DZZFÎ 

- Un bărbat răsturnat la pământ 

în ziua de 29 octombrie 1970, pe la orele 16:00, Reidar 
Salvesen îşi conducea maşina pe drumul spre Jaeren, în 
Norvegia, în acea perioadă a anului, la ora respectivă începea să 
se lase deja noaptea, drept pentru care avea farurile aprinse. 
Deodată, a fost orbit de o lumină strălucitoare şi s-a oprit. Când 
a ieşit din maşină, a văzut un OZN în formă de disc, în zbor 
staționar la vreo zece metri deasupra lui, de culoare albastră ca 
oţelul, dar înconjurat de un halou luminos. Brusc, Salvesen a 
fost ridicat de la pământ, dar fără să fie rănit în cădere. în 
aceeaşi clipă, martorul a auzit un zgomot de geam spart. S-a 
ridicat la timp ca să vadă OZN-ul dispărând în mare viteză, după 
care a constatat că parbrizul maşinii făcuse implozie. Pentru 
Paul Hill este destul de evident că fusese răsturnat şi că 
parbrizul fusese pulverizat de un câmp de forţă produs de OZN 
la decolare. 

- (n camion ridicat în sus la trecerea unui OZN 

Un martor care conducea un jeep în Venezuela, în ianuarie 
1965, a văzut apropiindu-se un OZN în formă de disc, strălucitor 
şi cu aspect metalic. Discul a traversat drumul în faţa lui cu 
mare viteză, exact deasupra unui camion, care a fost 
literalmente ridicat de la pământ la trecerea lui, aterizând pe 
marginea drumului, cu roţile în aer. 

Este interesant de observat că există două feluri de efecte 
gravitaționale - când atracţie, când respingere, dacă dăm 
crezare martorilor. Dar în ambele cazuri este vorba de o 
manipulare a câmpului gravitațional, prin mijloace de care nu 
avem habar. 

Ar mai fi şi alte exemple. Un caz remarcabil din Franţa este 
cel al unui pădurar care a fost aruncat în spate când s-a apropiat 
de un OZN enorm, aflat în zbor staționar foarte aproape de sol, 
în localitatea Bois-de-Champ, în Vosgi, în aprilie 1954. 

Ipoteza sustentaţiei şi pro- An tIQTOUI taţiQ 
pulsiei OZN-urilor prin „antigra- SCHI 
vitaţie” a fost propusă de la înce- propulsia 
putui anilor cincizeci de câţiva prin „câmp de forţă” cercetători 
independenţi şi necon- 
formişti. Ne amintim în Franţa de Maurice Pages şi de locote- 
nentul Plantier. Mai târziu şi în mod independent, inginerul 
englez Leonard Cramp a scris şi el o carte originală, apărută în 
1996, UF Os and Anti-gravity: Piece for a Jig-Saw (OZN-urile şi 
antigravitaţia: piese pentru un puzzle). Ceea ce însă nu se prea 
ştie este faptul că Air Force a lansat o întreagă serie de 
programe de cercetare asupra antigravitaţiei începând din anii 
şaizeci, astfel încât această problemă a antigravitaţiei nu 
priveşte numai OZN-urile, ci şi cercetările militare, ultrasecrete, 
de propulsie avansată. 
Modelul lui Paul nill 

în lipsa unor informaţii despre cercetările secrete, avem 
cunoştinţă astăzi de studiile făcute discret, cu titlu personal, de 
fizicianul Paul Hill, datorită cărţii publicate de fiica sa în 1995, 
după moartea lui: Unconventional Flying Objects. A Scientific 
Analysis. Hill povesteşte în carte că a văzut OZN-uri în 1952, dar 
îi fusese interzis să vorbească despre asta în public, pe când era 
aganjat la NACA, organism care a precedat NASA. El a putut 
totuşi să studieze problema discret şi să schiţeze un fel de 
„model” de propulsie antigravitaţională, mai exact de propulsie 
prin crearea şi manipularea unui „câmp de forţă”. Paul Hill a 
propus în cartea sa un model descriptiv de propulsie a OZN- 
urilor prin câmp de forţă (force field), care - chiar dacă nu ne 
dezvăluie cum este generat un astfel de câmp - descrie efecte 
care corespund foarte bine cu ceea ce se observă. Totul se 
petrece ca şi cum OZN-ul este capabil să creeze un câmp de 
forţă local, pe care îl poate orienta după dorinţă, înclinând pur 

şi simplu axa. Forţa rezultantă, combinând gravitația şi propriul 
câmp, permite să se înainteze, să se dea înapoi, să se urce sau 
să se coboare în direcţia dorită. Hill mai sugerează că OZN-ul 


poate nu numai să orienteze, ci şi să focalizeze fasciculul 
câmpului de forţă. Această ipoteză i-a fost inspirată de 
observarea de conuri luminoase de aer ionizat, care înconjurau 
OZN-urile sau se deplasau în urma lor. Intr-adevăr, se observă, 
de la caz la caz, un con difuz sau puternic focalizat. 

Studiul observaţiilor de OZN-uri indică şi faptul că sunt 
capabile să creeze şi să manipuleze câmpuri de forţă de două 
tipuri: cu efect de respingere sau cu efect de atracţie. Este 
tentant să faci apropierea între această idee şi numeroase 
mărturii de răpire într-un fel de fascicul tractor, luminos sau nu, 
de care Hill nu avea cunoştinţă în perioada în care a scris 
această carte. Am văzut în primul capitol un caz excepţional de 
răpire a unui elan de către un OZN mic, observat de mai mulţi 
martori credibili. 

Un punct interesant al modelului este că, printr-o configuraţie 
potrivită a interiorului OZN-ului, acesta ar putea să-i elibereze 
pe pasageri de efectele gavitaţiei, mai exact de riscul de strivire 
de către forţele de acceleraţie, acceleraţie observată la OZN-uri. 
Ba chiar ne putem imagina că este astfel făcut încât să menţină 
o gravitație normală într-o zonă locuibilă a aparatului sau să 
menţină o senzaţie de accelerare, dar foarte redusă şi deci 
suportabilă. Tot câmpul de forţă de respingere poate să permită 
o scurgere a aerului, fără undă de şoc, în jurul aparatului 
îndepărtându-l din calea sa. Propagându-se cu viteza luminii, 
câmpul de respingere devansează totdeauna unda de şoc! Paul 
Hill imagina chiar că un OZN de mari dimensiuni, îndeosebi de o 
formă alungită, ar putea să combine mai multe generatoare de 
câmpuri de forţă, de exemplu un câmp de respingere în partea 
din faţă şi un câmp de atracţie în mijloc: această combinaţie ar 
fi eficace pentru a favoriza scurgerea aerului în jurul aparatului. 

Cercetări secrete în Statele Unite? 

Maiorul Donald Keyhoe, unul dintre pionierii ufologiei 
americane, amintise deja existenţa unor astfel de cercetări în 
articolul apărut în 1967. Toţi cercetătorii serioşi sunt de acord că 
Keyhoe era o sursă de informaţii foarte fiabilă, deoarece avea 
multe relaţii personale în lumea militară, fiind el însuşi un fost 
ofiţer, trecut prin prestigioasa şcoală de la West Point. lată ce 
spunea în 1967: „Guvernul nostru, în speranţa unei realizări 


tehnologice deosebite, a pornit patruzeci şi şase de programe 
de cercetare diferite despre diferite aspecte de control al gravi- 
taţiei. Air Force conduce treizeci şi trei, iar celelalte sunt 
repartizate între mai multe agenţii guvernamentale”. 

Aceste cercetări erau realizate de centre de cercetare mili- 
tare, universităţi şi companii private precum Bell Aerospace, 
General Electric, Hughes Aircraft, Boeing, Douglas etc. Pe scurt, 
toată lumea era interesată de antigravitaţie la acea vreme, se 
pare, dar nu mai ştim ce s-a întâmplat între timp. Poate că 
aceste cercetări erau premature şi s-au împotmolit. E posibil ca 
unele dintre ele să se fi continuat în secret, şi poate că la fel s-a 
întâmplat şi în Rusia. 

Poate că o părticică de adevăr a fost dezvăluită de revista 
Aviation Week and Space Technology, numărul din 9 martie 
1992, care vorbeşte despre existenţa unui sistem de propulsie 
auxiliar, zis „electrogravitaţional”, instalat la bordul faimosului 
bombardier în formă de aripă zburătoare, B-2, construit de soci- 
etatea Northrop - un avion revoluţionar, a cărui existenţă a fost 
dezvăluită în 1988. Este vorba de un efect antigravitaţional sau 
doar de un gen de MHD? Din puţinul care a răzbătut până la noi, 
îndeosebi în această revistă tehnică, considerată foarte bine 
informată, ar fi într-adevăr vorba de un sistem care micşorează 
greutatea aparatului şi îl încarcă electric în zbor cu ajutorul unor 

turbine, care asigură propulsia principală. Celula este încărcată 
electrostatic cu doi poli opuşi: marginile aripii şi ţevile de 
eşapament. Unele zvonuri - care circulă mai ales pe Internet - 
sunt mult mai detaliate. După ele, ionii pozitivi emişi în partea 
din faţă creează un „ecran parabolic” iar ionii negativi, injectaţi 
în gazele de eşapament, ar produce o zonă negativă în partea 
din spate, cu o diferenţă de potenţial totală, enormă, de peste 
15 milioane de volţi! Această configuraţie, după cercetări deja 
vechi - şi foarte controversate - ale fizicianului Townsed Brown, 
ar produce un câmp de gravitație artificial, cu o forţă îndreptată 
spre polul pozitiv. Acest fizician original şi excentric a început să- 
şi formuleze teoria din anii douăzeci, când a descoperit că e 
posibil să se provoace un câmp de gravitație artificială, cu o 
sarcină electrică foarte mare, într-un condensator. Totuşi, să nu 


ne entuziasmăm, pentru că această teorie pare respinsă de 
mulţi experţi. 

Cu toate acestea, deoarece conceperea bombardierului B-2 
datează din anii optzeci, se poate paria că, dacă e ceva 
adevărat în asta, cercetările au continuat. De aici şi până la a 
presupne că 


Un bombardier american B-2 

77 

Gildas Bourdais 

au fost puse la punct adevărate farfurii zburătoare pe baza anti- 
gravitaţiei, este însă o cale lungă. Totuşi, zvonurile circulă de 
zor, dar trebuie să fii circumspect căci multe dintre ele sunt 
probabil zvonuri false, destinate să încurce lucrurile. Se ştie 
acum că existenţa avionului de vânătoare F-117 a putut să fie 
ascunsă timp de mai bine de zece ani, îndreptând mai ales 
presa pe o pistă falsă, cea a unui pretins avion de vânătoare 
invizibil F-19, căruia Air Force chiar i-a prezentat macheta. 

Ca să revenim la informaţii mai concrete, putem spune că 
mai multe mari firme aerospaţiale americane dispun de vaste 
instalaţii subterane în California, în regiunea faimosului teren de 
încercări militare de la AFB Edwards şi a lacului secat Rogers, la 
aproximativ 80 km de Los Angeles. Conform unor informaţii 
furnizate mai ales pe Internet, acolo se află trei centre de 
cercetare aparţinând societăţilor Northrop, McDonnell-Douglas şi 
Lockheed-Martin, la sud şi la est de Edwards şi la nord de cele- 
brele ateliere Lockheed de la Palmdale, aşa numitele Skunk 
Works, unde au fost concepute numeroase avioane secrete, 
precum Blackbird şi F-l 17. Martori care lucrează acolo au 


descris mari complexe subterane, legate între ele prin tunele. 
Cele al lui Northrop se află la poalele munţilor Tehachapi şi sunt 
poreclite „Tehachapi Ranch” sau „Tejon Ranch”. Oficial, este o 
bază care se ocupă de „cercetări electromagnetice”, o expresie 
care ne aminteşte zvonurile despre propulsarea 
„electrogravitaţională” a aparatului B-2 şi despre MHD. Terenul 
nu are pistă pentru avioane, dar dispune în schimb de un teren 
mare în formă de diamant, cu un mare pilon în mijloc. Diferitele 
modele de avioane sau de aparate sunt plasate în vârf pentru 
probe. 

Centrul McDonnell-Douglas, poreclit „Llano facility”, se află 
lângă Llano şi lacul secat El Mirage. Nici el nu are pistă de 
decolare, ci o zonă ciudată, de formă triunghiulară, pentru 
încercări. Acelaşi scenariu şi în cazul centrului Lockheed, 

numit RCS (Radar Cross Section) Test Range, numit şi centrul 
Helendale. Se poate zări de pe drumul din vecinătate pilonul de 
încercări de reflectivitate radar. Din aer, se remarcă porţi de 
intrare spre instalaţiile subterane. Unii martori afirmă că au 
văzut zburând aparate ciudate în împrejurimile acestor baze, şi 
aşa dăm iar de OZN-uri, precum şi de întrebarea: OZN-uri sau 
avioane secrete? Intr-adevăr, s-a observat în această regiune o 
întreagă panoplie „clasică” de OZN-uri: triunghiuri, bumeranguri 
mari, forme alungite cu „hublouri” luminoase (care probabil că 
nu sunt hublouri), discuri luminoase şi chiar mici sfere 


luminoase. S-a început punerea la punct şi încercarea în zbor a 
unor aparate care ar semăna cu OZN-urile? 

NASA se interesează de antigravitaţie 

In septembrie 1996, un fizician rus emigrat în Finlanda, 
Evgheni Podkletnov a vrut să publice rezultatul unor experienţe 
uimitoare de antigravitaţie, pe care le realizase la universitatea 
finlandeză de la Tempere, în 1992. Articolul său a fost acceptat 
de prestigiosul Journal of Physics: Applied Physics, după ce a 
primit avizul favorabil a trei lectori (referees) dar, în urma unor 
împrejurări ciudate, şi-a retras brusc articolul. Existenţa acestuia 
fusese dezvăluită prematur şi cu mult zgomot în presă, iar 
universitatea protestase că nu era la curent cu cercetările sale. 
Dar adevăratul motiv al acestei retrageri ar putea să fie altul, 
după cum sugerează New Scientist din 21 septembrie 1996: „Se 
spune că Podkletnov a fost supus unor presiuni exercitate de 
agenţii furnizoare de fonduri, neidentificate, care i-ar fi cerut să 
păstreze tăcerea în aşteptarea obţinerii unui brevet”. 

Dacă această descoperire este autentică, ea poate să aibă 
consecinţe extraordinare pentru întreaga noastră civilizaţie: pe 
când maşinile cu antigravitaţie, ca în filmele SF? Se ştie în ce 
consta experienţa lui. Podkletnov făcea să se rotească un mic 
disc din ceramică superconductoare la 5 000 de turaţii pe minut, 
într-o 

incintă răcită cu heliu lichid la minus 210 grade Celsius. Acest 
disc se afla astfel în stare de levitaţie magnetică deasupra 
lichidului, dar nu în asta constă originalitatea experienţei. 
Noutatea este că, după acest cercetător, un obiect oarecare, 
plasat deasupra dispozitivului, suferă o reducere a greutăţii cu 
aproximativ 2%. 

Când povestea asta s-a răspândit, s-a lovit imediat de scepti- 
cismul a numeroşi specialişti. Totuşi, NASA a dezvăluit două luni 
mai târziu, în noiembrie 1996, un studiu realizat pentru ea la 
Universitatea din Huntsviile, Alabama - unul dintre colaboratorii 
importanţi ai NASA, unde au fost construite rachetele lunare de 
către fizicianul Ning Li. NASA a spus că teoria relativităţii 
generalizate prevede că o masă în rotaţie poate să dea naştere 
unei noi forţe a naturii, numită „interacţiunea 
gravitomagnetică”, care ar fi proporţională cu viteza de rotaţie. 


Mai exact, această forţă ar putea să fie provocată de ionii care 
se rotesc foarte rapid într-un corp superconductor. 

Totuşi, primele tentative făcute de diferite laboratoare, pen- 
tru verificarea experimentului au eşuat. Cu toate acestea, NASA 
continuă să fie interesată de această temă de cercetare, deci 
fenomenul, printre altele, este adevărat. în august 1997 a 
organizat o dezbatere ştiinţifică, un workshop, la Glenn Research 
Center din Cleveland, ca să evalueze perspectivele care au 
apărut în fizică spre un posibil progres în materie de propulsie 
spaţială. lar cercetările lui Podkletnov nu au fost uitate în acest 
tur de orizont la care au participat fizicieni reputați. El este în 
prezent consultant al mai multor programe de cercetare, cel mai 
cunoscut fiind „Project Delta-G”, condus de doctorul Ning Li la 
Universitatea din Alabama. Lucrează şi cu echipe din Rusia, 
Marea Britanie sau Italia. El şi-a mărturisit „entuziasmul” pentru 
cercetarea teoretică a italienilor Giovanni Modanese şi Giorgio 
Fontana, care i-ar fi făcut pe aceştia să vorbească mai curând de 
„modificarea” decât de ecranarea câmpului gravitațional. O 
exprienţă rusească ar fi reuşit o reducere a greutăţii cu 5%. Dar 
Podkletnov recunoaşte el însuşi că această cercetare este abia 
la început. Să remarcăm 
SI 
Gildas Bourdais 
faptul că, dacă aceste cercetări sunt actualmente cele mai 
avansate, americanii sunt încă foarte departe de a pune la 
punct un adevărat sistem de propulsie antigravitaţional. Doar 
dacă nu cumva aceste rezultate publicate ascund altele, mult 
mai avansate! 

Se ne întoarcem acum spre uri alt gen de speculaţii, pur 
teoretice de data asta, pentru că e vorba de a imagina soluţii 
pentru călătoriile interstelare, fie că e vorba de viitoare călătorii 
umane sau de vizite extraterestre. Şi în acest domeniu ideile par 
să evolueze cu rapiditate. 

Una dintre obiecțiile clasice împotriva prezenţei unor fiinţe 
venite din spaţiu este că distanţa între stele pare imposibil de 
străbătut. în realitate, au fost imaginate de mult timp un anumit 
număr de soluţii care ar fi permis unei civilizaţii suficient de 
evoluate (inclusiv a noastră peste câteva secole!) să parcurgă 
aceste distanţe enorme. Ideea cea mai clasică este cea a unor 
nave uriaşe, care ar avea nevoie de câteva generaţii ca să 


străbată distanţele interstelare sau punând pasagerii în stare de 
hibernare. O schiţare a acestei idei a figurat în celebrul film 
Odiseea spaţială 2001, şi era vorba doar de un drum până la 
planeta Jupiter! în realitate, înţelegem foarte bine că trebuie 
găsite soluţii mult mai performante ca să călătorim în mod 
eficient între stele, adică să putem face drumuri dus-întors într- 
un timp rezonabil, altfel n-ar mai fi mulţi candidaţi fără bilet de 
întoarcere, în afara unor civilizaţii a căror lume de origine ar fi 
devenit imposibil de locuit. 

Relativitate, găuri negre şi „găuri de vierme” 

O altă soluţie, deja discutată de mult timp, ar fi să se 
scurteze durata călătoriei prin apropiere de viteza luminii. In vir- 
tutea teoriei relativităţii, timpul ar trece mai încet pentru 
călători, 

Noi idei pentru zborurile interstelare 

care ar putea atunci străbate distanţe mult mai considerabile. 
Prespunând că am reuşi să atingem o astfel de viteză, tot ar mai 
rămâne probleme redutabile de rezolvat. Masa ar creşte, nevoile 
de energie ar fi colosale, ar exista riscuri mari de coliziune cu 
materia interstelară. La întoarcere, călătorii ar fi primiţi de 
nepoţii lor etc. 

Această abordare părând mult prea ipotetică, astrofizicianul 
Cari Sagan, care voia să scrie un roman despre prima călătorie 
interstelară, ceruse unui prieten fizician, Kip Thome, să 
găsească o nouă soluţie, cel puţin destul de bună pentru un 
roman SF. Acesta, specialist în relativitate generalizată, i-a 
propus într-adevăr o nouă idee în 1988: călătoria prin gaura 
neagră şi gaura de vierme, adică printr-un fel de „scurtături” ale 
spaţio-temporalităţii! Astfel, Sagan a putut să-şi scrie romanul, 
Contact, după care s-a făcut filmul cu acelaşi nume. Amatorii 
serialului SF Deep Space Nine sunt obişnuiţi cu această 
aventură, dar ea se sprijină pe un eşafodaj teoretic extrem de 
fierbinte, fiind vorba de speculaţii'foarte îndepărtate. 

Ideea de a călători prin găuri de vierme a fost totuşi din nou 
evocată, în aprilie 2001, de astrofizicianul rus Serghei Krasnikov, 
de la observatorul astronomic din Sankt Petersburg. După 
spusele lui, aceste tunele prin spaţio-timp există şi ar putea 
chiar să fie destul de stabile ca să permită „călătorii 


intergalactice”. 

„Supercorzile” şi universul paralel 

lată o altă aventură a fizicii teoretice care ar putea să se con- 
cretizeze mai rapid. Este vorba de teoria „supercorzilor” sau a 
„membranelor”, cum este numită acum, o nouă versiune a ei 
având în vedere în mod foarte serios existenţa unui univers 
paralel ! în august 2000 revista Scientific American publica un 
articol, semnat de trei fizicieni tineri, care n-ar trebui să lase 
indiferent nici un amator de aventuri cosmice. Intitulat 
„Dimensiunile invizibile ale universului”, acest articol explica în 
subtitlu: „Universul vizibil s-ar putea afla pe o membrană 
plutitoare într-un spaţiu de dimensiuni mai mari („higher 
dimensions”). 

Dimensiunile suplimentare ar permite unificarea forţelor naturii 
şi ar putea să conţină universuri paralele”. 

Bineînţeles, este încă vorba de fizică de vârf foarte specula- 
tivă, dar ale cărei progrese sunt impresionante. Să spunem doar 
că această teorie, sau această familie de teorii, tinde de vreo 
douăzeci de ani să facă sinteza între cei doi mari stâlpi ai fizicii, 
până acum incompatibili: teoria relativităţii, care vorbeşte 
despre forţa de gravitație, şi fizica cuantică, care explică foarte 
bine particulele elementare. Ca să se ajungă la o teorie unică, ar 
trebui să se facă o teorie cuantică a gravitaţiei. Teoria 
supercorzilor propune o soluţie (sau soluţii) acestă problemă 
foarte grea, dar adăugând spaţiului nostru tridimensional alte 
dimensiuni. Până în prezent, această teorie presupunea că 
dimensiunile suplimentare sunt limitate la infinitul mic, la nivelul 
particulelor încă şi mai mici decât „quarkurile” (ei înşişi formând 
particulele „binecunoscute” care sunt protonii şi neutronii, din 
care sunt făcute nucleele atomice). Ar fi văzute ca nişte „corzi” 
sau „membrane”, ale căror vibrații ar produce particulele 
elementare. 

Aceste dimensiuni suplimentare rămâneau, deci, foarte fan- 
tomatice la nivelul universului nostru cotidian. Dar iată o nouă 
versiune a teoriei, care schimbă totul. Prezentată de fizicienii 
Nima Arkami-Hamed, Savas Dimopulos şi Georgi Dvali, care 
citează ei înşişi alţi teoreticieni (Lisa Randall de la Pinceton şi 
Raman Sundrum de la Stanford), această nouă teorie are în 


vedere existenţa unei adevărate a cincea dimensiuni, „infinită în 
toate direcţiile”, unde ar exista numai forţa gravitaţională, ale 
cărei efecte le-ar suferi universul nostru. Această a cincea 
dimensiune ar explica îndeosebi misterioasa masă care lipseşte 
din univers. Ea ar putea să fie un adevărat univers paralel, 
asemănător cu al nostru, cu stele şi galaxii! în realitate, aceşti 
fizicieni nu sunt primii care vorbesc de univers paralel. Alţi 
fizicieni ai supercorzilor amintiseră deja de el, iar în Franţa, Jean- 
Pierre Petit prezentase un model de univers geamăn, pornind de 
la lucrările fizicianului rus Andrei Saharov. Primul său model 
presupunea că universul geamăn e făcut din antimaterie (astfel, 
nu dispăruse în momentul Big Bang-ului!), 

dar a propus, începând din 1997, un model al cărui univers 
geamăn este din aceeaşi materie ca al nostru. în schimb, fiecare 
are propriul său antiunivers gemelar! Ideea subiacentă, care ne 
interesează aici, este că poate am putea călători prin acest 
univers paralel, care ne-ar oferi o „scurtătură” a spaţio-timpului. 
în această privinţă, e bine că Jean-Pierre Petit a abandonat ideea 
unui univers geamăn de antimaterie, căci călătoriile ar fi fost 
periculoase! Pe de altă parte, echipa americană crede că 
modelul ei va putea să fie testat cu ajutorul noului accelerator 
gigant, LHC, care trebuie să intre în funcţiune la CERN în 2005. 
Astfel, poate că porţile călătoriei cosmice se vor întredeschide, 
măcar teoretic, peste câţiva ani! 

“Warp drive” al lui Âlcubierre 

Recent s-a deschis o altă pistă nouă, care ţine şi ea de spe- 
culaţia futuristă. Este ideea „ocolirii” obstacolului reprezentat de 
viteza luminii, presupusă constantă şi imposibil de depăşit în 
teoria relativităţii, creând o distorsiune artificială a spaţio-timpu- 
lui. Este o veche idee a SF-ului, numită deja „warp drive” (to 
warp: a îndoi, a deforma) în Războiul stelelor şi Star Trek: nava 
spaţială iese brusc din spaţiul obişnuit şi dispare ca fulgerul într- 
o splendidă jerbă luminoasă. Fizicienii ne spun acum că ar putea 
fi posibil! Va trebui găsită o traducere a acestui „warp drive”: 
canal superluminic, distorsiune a spaţiului? 

în 1994, fizicianul mexican Miguel Âlcubierre, care se afla 
atunci la Universitatea din Ţara Galilor, la Cardiff, a propus o 
soluţie acestui vis de a „depăşi” viteza luminii, bazată pe o 


soluţie a ecuaţiilor teoriei relativităţii generalizate. Asta poate că 
ar fi posibil, după părerea lui, dacă nava spaţială ar deforma 
spaţiul în jurul ei, comprimându-l în faţă şi dilatându-1 în spate, 
astfel încât să creeze un fel de sferă, în interiorul căreia s-ar 
propulsa la o viteză „supraluminică”. Frumuseţea acestei teorii 
este că, în interiorul acestei „sfere”, spaţiul ar părea normal 
pasagerilor, fără accelerarea dramatică. Pentru a crea o astfel 
de deformare a spaţiului, spune Âlcubierre, ar fi nevoie să se 
dispună de antimaterie, care conţine o energie „negativă”. 

în 1997, alţi doi teoreticieni, Michael Pfenning şi Larry Ford, 
de la Universitatea Medford din Massachusetts, au pus sub 
semnul întrebării această teorie, demonstrând că ar trebui, ca 
să se ajungă la ea, să se folosească o energie titanică, mai mare 
decât cea cunoscută în întreg universul! Adio visului Star TreM 
Nu e sigur, căci replica nu s-a lăsat aşteptată. Fizicianul belgian 
Chris Van Den Broeck, de la Institutul de Fizică Teoretică al 
Universităţii Catolice din Louvain, i-a redat viaţă într-un articol 
publicat la data de 17 iunie 1999, într-o revistă de înalt nivel, 
General Relativity and Quantum Cosmology. El a schiţat în acest 
articol o eventuală soluţie a acestei probleme de energie 
colosală, presupunând că ar fi de ajuns să se deformeze spaţiul 
într-o sferă de o mărime aparent infimă, mai mică decât un 
atom, dar al cărei spaţiu interior ar fi mult mai vast, ca şi cum ar 
dispune de o dimensiune suplimentară. El explică astfel: Poţi 
avea regiuni ale spaţiului care par mici văzute din exterior, dar 
care au un spaţiu interior vast”. Pentru a crea o astfel de sferă, 
ar fi de ajuns, după calculele sale, câteva grame de antimaterie. 

Asta ne trimite brusc la dosarul cu observaţii apropiate ale 
unor OZN-uri. Există într-adevăr câteva cazuri în care martorii au 
avut impresia că interiorul unui OZN era mult mai mare decât 
exteriorul! Oricum ar fi, nici Alcubieire şi nici Van Den Broeck nu 
au făcut aluzie, se pare, la OZN-uri. Pe de altă parte, Van Den 
Broeck a recomandat el însuşi prudenţă, căci nimeni nu ştie 
actualmente cum să „fabrice” un material care să posede o 
energie negativă. Cu toate astea, comenta revista britanică New 
Scientist, această întorsătură a situaţiei a provocat deja agitaţie 
în rândul teoreticienilor. „E un rezultat frumos”, a comentat 
Alcubierre, care lucrează acum la Institutul Max Planck de Fizică 


Gravitaţională de la Postdam (Germania). „Bineînţeles, mai sunt 
câteva probleme, de exemplu cum să faci să construieşti un 
astfel de spaţio-timp, dar asta pune iar pe tapet acest concept 
de formare a spaţiului”, a adăugat el. însă nu toţi au această 
părere. Un punct de vedere ştiinţific a fost expus în coloanele 
revistei Scientific 

American, în ianuarie 2000. După părerea fizicienilor Lawrence 
Ford şi Thomas Roman, soluţia lui Van Den Broeck este cel puţin 
acrobatică, gâtul sticlei sale de spaţio-timp trebuind să aibă un 
diametru de 10 la puterea minus 32 metri! Este clar că 
construirea unei nave spaţiale capabile să treacă prin warp drive 
va mai dura! 

Alte idei studiate de NASA 

Soluţia poate că va fi adusă de Antimaterie, care a început să 
fie izolată în cantităţi infime. O altă perspectivă, nu mai puţin 
fascinantă, este cea a energiei vidului. Se ştie că „vidul” nu este 
vid: el conţine o cantitate enormă de energie! Această propri- 
etate extraordinară, numită „efectul Cazimir”, după numele 
fizicianului care l-a descoperit, a fost mult timp lăsată deoparte, 
căci nu se ştia cum să fie interpretată. Dar a revenit în prim- 
plan, legată mai ales de această problemă a călătoriilor 
interstelare. Energia vidului, numită şi „energia punctului zero” 
(:zero point energy) figura la loc de cinste pe agenda pistelor de 
studiat, cu ocazia reuniunii organizate de NASA în august 1997. 
Această primă reuniune urma unei decizii luate în 1996, de a 
construi un program de studiu bazat pe noi perspective pentru 
viitoarele călătorii interstelare. Acest program fusese încredinţat 
fizicianului Marc Millis, specialist în motoare crionenice la Gleen 
Research Center al NASA. La reuniunea din 1997, Millis a adunat 
cel puţin optzeci şi patru de participanţi de înalt nivel, provenind 
îndeosebi de la laboratoare prestigioase precum Los Alamos, 
Fermi, Brookhaven, de la centrele militare (bine cunoscute de 
ufologi) Kirtland şi Edwards şi de la centrele NASA. 

în inventarul de cercetări amintite figurau călătoriile prin 
găuri de vierme, călătoriile prin distorsionarea spaţiului, energia 
vidului şi „fluctuațiile electromagnetice ale vidului”, o temă care 
era tratată de un fizician cunoscut pentru cercetările sale origi- 


nale, Harold Puthoff de la Institutul de Studii Avansate din 
Austin, Texas. Pe scurt, acest program de cercetare, acum 
lansat, a beneficiat de o adevărată infuzie de idei noi. 

Generali convinşi de secretele americanilor 

Un eveniment neaşteptat a avut loc în Franţa în 1999. Fără 
nici un anunţ prealabil, s-a publicat, în ziua de 16 iulie 1999, un 
raport de nouăzeci de pagini despre OZN-uri, intitulat: OZN-urile 
şi apărarea. La ce trebuie să ne pregătim? Acest document, 
publicat în plină perioadă de vacanţă, era mai curând auster, 
atât prin punerea în pagină cât şi prin conţinut. Semnat colectiv 
de personalităţi de înalt nivel, îndeosebi generali şi generali- 
ingineri din cadrul armatei, acest raport era difuzat, din motive 
practice, ca un număr special al revistei populare VSD. în 
realitate, lumea afla ceea ce fusese mai întâi supus atenţei 
preşedintelui Republicii Jacques Chirac şi primului-ministru 
Lionel Jospin, cu câtva timp mai înainte. în esenţă, acest raport 
spunea că OZN-urile constituie o realitate, că sunt după toate 
aparențele de origine extraterestră şi că problema trebuie să fie 
luată foarte în serios, din toate punctele de vedere. Nu numai în 
materie de apărare naţională, tema principală a dosarului, ci şi 
în mod mai general, deoarece interesează toate aspectele 
majore ale civilizaţiei noastre: ştiinţific, istoric, filosofic şi 
religios. Impactul mediatic al subiectului nu era ignorat, iar 
aceşti experţi, obişnuiţi cu secretul militar, recomandau o 
anumită prudenţă guvernamentală în această 
lulie 1999: un raport al specialiştilor făcut public 

privinţă. în schimb, contestau foarte clar politica secretului şi 
acum în vigoare în Statele Unite şi acesta poate că era punctul 
cel mai dificil de admis. 

Un punct interesant care trebuie subliniat aici este reacţia 
mediatică anemică. Foarte puţine articole favorabile în Franţa, 
câte ceva la radio şi mai ales trei articole care au atacat imediat 
cu virulență: în Liberation, Le Canard Enchaîne şi L'Express!. Se 
pare că Liberation şi-a dat după aceea seama de caracterul cel 
puţin exagerat al acestei reacţii, deoarece a corectat tirul la 
sfârşitul anului, cu ocazia unui dosar cultural despre OZN-uri, 
văzute ca „obiectele secolului”. Consecința acestei tăceri este 
că, în ciuda unei difuzări destul de bune (s-au vândut peste 


cincizeci de mii de exemplare), am putut să remarc personal că 
mulţi oameni nu cunoşteau acest raport. Un tânăr om de ştiinţă 
mi-a spus că, chiar dacă l-ar fi remarcat, nu l-ar fi cumpărat, 
doar pentru faptul că era difuzat de VSD. A fost nevoie să-l fac 
să citească ca să recunoască calitatea documentului. Dar există 
sceptici mai încăpăţânaţi, pe care un astfel de raport nu i-a 
convins deloc, în pofida calităţii autorilor. Mă întreb dacă o 
declaraţie oficială ar putea să-i facă să se răzgândească. Voi 
reveni asupra acestor reacţii mediatice ciudate şi contradictorii, 
edificatoare în privinţa scepticismului care rămâne predominant 
în Franţa asupra acestui subiect, dar să vedem mai de aproape 
personalitatea autorilor şi conţinutul acestui raport. 
Autorii, COMETA şi legăturile cu IILEDN 
Studiul a fost făcut timp de trei ani, de către un grup 
independent, format din foşti „auditori” (specialişti în audit) ai 
foarte seriosului Institut des hautes etudes de la defense 
naţionale (IHEDN) şi din experţi calificaţi din diverse domenii, 
care se reuniseră într-o asociaţie numită „COMETA”, acest nume 
însemnând „comitet de studii avansate”. Raportul era prefaţat 
de două personalităţi importante: Andre Lebeau, fost preşedinte 
al CNES (Centrul Naţional de Studii Spațiale), echivalentul 
francez al NASA, şi generalul de avi 

aţie militară Bemard Norlain, fost director al IHEDN-ului. Apoi, 
generalul Denis Letty, de la Aviația Militară, care condusese 
lucrările grupului, prezenta pe câţiva dintre membri: 
e Generalul Bruno Lemoine, Aviația Militară (fost auditor 
IHEDN) 
e Amiralul Marc Merlo (fost auditor IHEDN) 
e Michel Algrin, doctor în ştiinţe politice, avocat (fost auditor la 
IHEDN) 
e Generalul Pierre Bescond, inginer în domeniul înarmării (fost 
auditor la IHEDN) 
e Denis Blancher, comisar principal de poliţie, ministerul de 
Interne 
e Christian Marchal, inginer-şef la Ministerul Minelor, director 
de cercetare la ONERA (Oficiul Naţional pentru Studii şi 
Cercetare Aeronautică) 
e Generalul Alain Orszag, doctor în fizică şi inginer în domeniul 


armamentului. 

Comiteul îşi exprima gratitudinea faţă de anumite personalităţi 
independente, printre care: 

e Jean-Jacques Velasco, responsabil al SEPRA din cadrul CNES- 
ului 

e Frangois Louange, preşedinte al Fleximage, specialist în 
analiză fotografică 

e generalul Joseph Domange de la Aviația Militară, delegat 
general al Asociaţiei de Auditori ai IHEDN-ului. 

Generalul Norlain explica după aceea, în prefaţă, cum luase 
naştere comitetul. Generalul Letty venise la el în martie 1995, 
pe când era director al IHEDN, ca să discute despre proiectul 
unui comitet referitor la OZN-uri. Norlain îl asigurase de 
interesul său pentru această problemă şi îi recomandase să ia 
legătura cu Asociaţia auditorilor de la IHEDN. Aceasta i-a oferit 
atunci sprijinul ca să pună în practică acest proiect de comitet 
de studiu. 

Este util să amintim aici că, în urmă cu douăzeci de ani, un 
raport al IHEDN a dus la formarea GEPAN-ului, prima entitate de 
studiu a OZN-urilor din cadrul CNES-ului. 

Membrilor comitetului, foşti auditori ai IHEDN-ului, li s-au 
alăturat alţi experţi. Şi unii şi ceilalţi ocupă sau au ocupat funcţii 
importante în domeniul apărării, în industrie, în învăţământ, 
cercetare sau diferite administrații centrale. Generalul Norlain îşi 
exprima dorinţa ca acest raport să ajute la dezvoltarea unor noi 
eforturi naţionale şi la o cooperare internaţională indispensabilă. 
| s-a reproşat acestui raport că fusese prezentat ca emanând de 
la IHEDN, dar dacă citeşti bine textul, independenţa asociaţiei 
COMETA este indicată cu claritate. 

Tema principală a raportului, subliniată de generalul Letty în 
introducere, era că acumularea unor observaţii bine 
documentate ne obligă să considerăm toate ipotezele despre 
originea OZN-urilor, îndeosebi originile extraterestre. 

Raportul este format din trei părţi, urmat de câteva anexe. 

Prima parte prezintă câteva cazuri remarcabile, din Franţa şi 
din străinătate. 

A doua parte descrie organizarea cercetării actuale, în 


principal în Franţa, apoi, mai pe scurt, în străinătate, precum şi 
studiile făcute de oamenii de ştiinţă din lumea întreagă, care ar 
putea să ofere explicaţii parţiale în acord cu legile cunoscute ale 
fizicii. Apoi erau trecute în revistă principalele ipoteze, de la cea 
a unei confuzii cu aparate secrete şi până la manifestările 
extraterestre. Partea a treia examina măsurile ce trebuie luate 
în prinvinţa apărării, de la informarea piloților - civili şi militari - 
şi până la consecinţele strategice, politice şi religioase, în cazul 
în care ipoteza extraterestră s-ar confirma. Să vedem, foarte pe 
scurt, argumentele care au fost prezentate. 

Conţinutul 

raportului 

COMETA 

Partea |: „Fapte şi Mărturii” 

COMETA a pus accentul, pe bună dreptate, pe mărturiile 
piloților. Partea cea mai interesantă probabil - în orice caz, cea 
mai bine documentată - este cea a cazurilor franceze, căci 
autorii i-au putut chestiona direct pe: colonelul Rene Giraud, 
pilot pe Mirage IV, care fusese pur şi simplu vânat de un OZN în 
1977; colonelul Claude Bosc, pilot de vânătoare (1976); 
comandantul de bord Jean-Charles Duboc, de pe aparatul Air 
France AF3532 (ianuarie 1994), care a văzut, împreună cu 
ceilalţi membri ai echipajului, un OZN enorm în regiunea 
pariziană. 

Apoi sunt amintite câteva cazuri străine, care pot să fie consi- 
derate foarte solide, în ciuda unor polemici alimentate de 
sceptici precum americanul Philip Klass: Lakenheath (caz 
celebru de observare radar/vizuală deasupra unei baze 
britanice, în 1956); RB-47 (alt caz celebru al unui bombardier 
urmărit de un OZN în Statele Unite, în 1957); Teheran 
(interceptarea unui OZN în 1976, confirmată de un document 
secret american care a fost după aceea declasificat); Rusia 
(interceptarea unui OZN în 1990, confirmată de generalul de 
aviaţie Igor Malţev); San Carlos de Bariloche, Argentina (un 
avion de linie împiedicat să aterizeze de către un OZN, în 1995). 

Raportul citează apoi observaţii făcute de la sol: la 
Tananarive, în 1954, un OZN mare survolând oraşul şi stingând 
luminile în drumul lui, efect electromagnetic observat de 


nenumărate ori la trecerea unui OZN; observarea unui OZN 
lângă sol de către un pilot francez, Jean-Pierre Fartek, în 1979; 
observaţia de la mică distanţă efectuată de câţiva martori 
deasupra bazei de rachete ruseşti de la Kapustin Yar, lângă 
Astrahan, în 1989. 

Acest studiu de cazuri se termină cu patru observaţii de la 
mică distanţă în Franţa, toate solid studiate, mai ales de anche- 
tatori ai jandarmeriei şi de la GEPAN: Valensole (un OZN la sol cu 
nişte fiinţe mici, văzuţi de cultivatorul Maurice Masse, în 1965); 
Cussac, în Cantal (tot un OZN la sol cu nişte fiinţe mici, 

în 1967); Trans-en-Provence (observaţie celebră în lumea 
întreagă, cu aterizarea unui mic OZN în ianuarie 1981, cu urmă 
circulară pe sol şi efecte asupra plantelor, care au fost studiate 
de un laborator al INRA); Nancy („cazul Amarante”, tot cu efecte 
asupra plantelor, în 1982). COMETA, trebuie să remarcăm acest 
lucru, nu a tratat dosarul deosebit de fierbinte şi controversat al 
mărturiilor unor răpiri la bordul OZN-urilor. Această selecţie de 
cazuri, deşi limitată ca număr, prezenta o calitate atât de mare 
încât ar fi trebuit să fie de ajuns ca să convingă orice spirit 
deschis şi fără idei preconcepute. Ea nu a scăpat totuşi criticii, 
după cum vom putea vedea mai departe. 

Partea a ll-a: „Trecerea In revistă a cunoştinţelor” 

Partea a doua descria mai întâi organizarea cercetării oficiale 
din Franţa, începând cu primele instrucţiuni date de jandarmerie 
în 1974 pentru redactarea rapoartelor, apoi cu crearea GEPAN- 
ului, în cadrul CNES-ului, în 1977, care a adunat de-a lungul 
anilor un număr de peste trei mii de rapoarte provenind de la 
jandarmerie şi a făcut analize de caz şi studii statistice. Au 
urmat acordurile încheiate între GEPAN (rebotezată mai târziu 
SEPRA), Aviația Militară şi militarii în general, aviația civilă şi alte 
organe precum laboratoarele civile sau militare, pentru analiza 
eşantioanelor şi fotografiilor. 

Un mic comentariu se impune aici, pentru a remarca absenţa 
menţionării investigatorilor şi grupurilor private franceze, ceea 
ce i-a şocat pe interesaţi. Ar fi fost apreciată aducerea unui 
omagiu, chiar şi discret, tuturor acelor cercetători, care au bătut 
drumurile pe cheltuiala lor şi au strâns atâtea mărturii benevole 


timp de decenii. Autorii au trecut discret peste înlocuirea 
GEPAN-ului cu SEPRA, în 1988, principala consecinţă fiind 
suprimarea consiliului ştiinţific căruia GEPAN trebuia să-i 
raporteze anual. A urmat atunci o reducere clară a activităţii, 
dar esenţial e că SEPRA încă mai există. 

Capitolul următor - „OZN: ipoteze, încercări de modelare” - se 
ocupa de modele şi de ipoteze despre fizica OZN-uriior, un 

aspect care îi interesa în mod deosebit pe experţii militari autori 
ai raportului. Au fost deja făcute simulări parţiale, explică ei, 
asupra propulsiei OZN-urilor, luându-se ca bază aspecte 
semnificative precum viteză, mişcări şi acceleraţii, pana de 
motor a vehiculelor apropiate, paralizia martorilor. Unul dintre 
aceste modele este propulsia MHD, amintită deja în capitolul 
precedent, precum şi efectele posibile ale microundelor şi 
fasciculelor de particule. 

în acelaşi capitol erau studiate „ipotezele globale” suscepti- 
bile să explice observaţiile. Mistificările sunt rare şi uşor de 
detectat, considera COMETA. Câteva ipoteze considerate 
neştiinţifice erau înlăturate, precum conspirația şi manipularea 
prin grupuri puternice şi foarte secrete (aluzie la zvonurile 
„conspiratiste” destul de răspândite în SUA) sau fenomenele 
parapsihice (ca ipoteză globală), fără a uita „halucinaţiile 
colective”, dragi scepticilor, care vor să explice totul din unghiul 
socio-psihologic. Putem regreta că aspectele foarte ciudate ale 
multor observaţii, care sunt numite  parapsihice sau 
paranormale, au fost astfel trecute sub tăcere dar putem 
înţelege că aceşti autori au preferat să rămână pe un teren 
„solid”, având în vedere primul lor obiectiv, care era de a-i 
convinge pe ceilalţi să ia în serios problema OZN. 

Ipoteza unor arme secrete (putând fi luate drept OZN-uri) 
este considerată ca foarte improbabilă, la fel şi cea a manipulării 
opiniei publice („intoxicarea” în timpul războiului rece) sau pur şi 
simplu a fenomenelor naturale. Astfel, autorii, asemenea lui 
Sherlock Holmes, după ce au eliminat toate celelalte ipoteze, a 
mai rămas să aibă în vedere ipotezele extraterestre. 

Pentru a sprijini această ipoteză a călătoriilor extraterestre, 
raportul COMETA aminteşte scenariul călătoriei interstelare dez- 
voltat în Franţa de astronomii Jean-Claude Ribes şi Guy Monnet, 


pornind de la conceptul de „insule spaţiale” al fizicianului ameri- 
can O'Neill şi care este compatibil cu fizica actuală. Acest sce- 
nariu imaginează nave imense, construite în spaţiu cu materiale 
care abundă în centura de asteroizi, traversând timp de câteva 
secole spaţiile intrastelare. Putem regreta că nu au fost 
abordate aici 

ipoteze mai avansate, precum cele menţionate în capitolul 
precedent, care interesează din ce în ce mai mult NASA, dar 
este clar că autorii acestui raport au dorit să se menţină într-un 
registru foarte „clasic”. 

Organizarea cercetării ufologice era amintită pe scurt în cazul 
Statelor Unite, Marii Britanii şi Rusiei. Raportul sublinia impor- 
tanţa asociaţiilor private şi independente din Statele Unite, ceea 
ce se explică prin politica de negare sistematică a problemei: 
exista deci un gol ce trebuia umplut. Se cita raportul pus la 
punct, împreună, de principalele trei organisme de cercetare, 
Briefing Document. Best Available Evidence, difuzat în 1995 
unui număr de o mie de personalităţi din lume, precum şi 
raportul grupului de studii condus de fizicianul Peter Sturrock în 
1997. 

Problema secretului In Statele Unite 

Unul dintre aspectele cele mai importante ale raportului 
COMETA este că a atacat direct problema secretului în Statele 
Unite. In această ţară, remarcă raportul, mass-media şi 
sondajele arată că interesul publicului este mult mai mare decât 
în Franţa. Totuşi, poziţia oficială a Air Force fie neagă, fie spune 
că nu există nici o ameninţare pentru siguranţa naţională. 
Problema secretului, esenţială în Statele Unite, constituie unul 
dintre aspectele cele mai importante al dosarului OZN. De aceea 
este interesant că un comitet francez, format din experţi militari 
de rang înalt, a îndrăznit să-l abordeze în mod public. Dar acesta 
este şi motivul major al unor critici violente. 

Despre problema secretului în Statele Unite, COMETA 
subliniază apariţia unor martori „din interior” ai unor cercetări 
care ar fi fost făcute în urma recuperării uneia sau mai multor 
aparate accidentate, îndeosebi la Roswell în 1947. Este citată 
mărturia locotenent-colonelului Philip Corso, ca neputând să fie 


„înlăturată cu uşurinţă”, în ciuda „unor aserţiuni cel puţin sur- 
prinzătoare” care figurează în cartea sa The Day After Roswell, 

apărută în 1997. Atenţia acordată astfel colonelului Corso a sur- 
prins multă lume, căci fuseseră aduse critici grave, în Statele 
Unite, împotriva acestui martor şi cărţii sale, pe care va trebui 
să o examinăm în capitolul următor. în realitate, COMETA nu a 
acordat deloc credit tuturor afirmațiilor colonelului Corso. Şi 
dacă raportul a fost criticat asupra acestui punct în Statele 
Unite, reacţiile au fost în ansamblu favorabile, de exemplu din 
partea fizicianului marinei Bruce Maccabee, care exprimă de 
mult timp păreri pozitive în privinţa problemei OZN-urilor. 

Raportul COMETA descria apoi pe scurt situaţia în Marea 
Britanie, citându-l îndeosebi pe Nick Pope, fost responsabil cu 
problema OZN, timp de trei ani, la Ministerul Apărării, convertit 
la realitatea OZN-urilor astfel încât să scrie după aceea câteva 
cărţi despre acest subiect, din care prima avea frumosul titlu: 
Opeti Skies. Closed Minds. Dar, contrar lui Nick Pope, care a 
rămas foarte rezervat în ceea ce priveşte problema secretului 
(ceea ce nu trebuie să surprindă, dată fiind funcţia oficială pe 
care a avut-o), raportul COMETA punea problema unor posibile 
cooperări a britanicilor cu studiile secrete ale americanilor. 
Semnalăm faptul că această problemă a secretului în Marea 
Britanie a fost bine studiată de un alt cercetător britanic, Nick 
Redfem, care a scris câteva cărţi despre acest subiect, îndeosebi 
A Covert Agenda. 

COMETA amintea şi de cercetarea din Rusia şi de publicarea a 
câtorva informaţii, ca acelea dezvăluite de KGB în 1991. Putem 
să ne punem şi problema secretelor pe care le-ar putea deţine 
această mare ţară, la fel ca Statele Unite, deşi foarte puţine 
lucruri au răzbătut până la noi despre acest subiect. E posibil ca 
deschiderea relativă operată în anii cunoscutei perestroika să se 
fi închis deja. în august 2000, o declaraţie comună a Ministerului 
Apărării şi Academiei de Ştiinţe se străduia să pună la îndoială 
realitatea OZN-urilor, contrazicând astfel declaraţiile anterioare. 
(Dffl î! Dezvăluirea secretului 

Autorii considerau că nici o acţiune ostilă nu a fost încă 


dovedită, dar că, în schimb, acţiuni de „intimidare” au fost înre- 
gistrate în Franţa (cazul aparatului Mirage IV, de exemplu). 
Deoarece nu se poate exclude originea extraterestră a OZN- 
urilor, este deci necesar, deduc ei, să se studieze consecinţele 
acestei ipoteze la nivel strategic, dar şi politic, religios şi 
mediatic. 

Primul capitol al acestei părţi este consacrat „Perspectivelor 
strategice” şi se ocupă de probleme fundamentale: „Ce facem 
dacă este vorba de extratereştri? Ce intenţii şi strategii putem 
deduce din comportamentul lor?” Sunt evaluate motivațiile 
posibile ale vizitatorilor extratreştri, precum protejarea planetei 
Pământ de pericolele războiului nuclear, sugerată de survolarea 
repetată a unor instalaţii nucleare militare, îndeosebi americane 
şi sovietice, care pot să fie percepute ca nişte avertismente. 

COMETA evalua apoi comportamentul diferitelor ţări, de la 
inconştienţa aparentă până la posibilitatea unor contacte 
privilegiate, ultrasecrete, care ar fi putut să fie stabilite în 
Statele Unite, explicând astfel atitudinea lor „dintre cele mai 
ciudate”, de la valul din 1947 şi de la incidentul Roswell. Din 
acea perioadă, spune raportul, această ţară a practicat „o 
politică a secretului şi de dezinformare continuă”, care ar putea 
să aibă drept obiectiv protejarea cu orice preţ a superiorității 
tehnologice militare dobândite datorită studierii în secret a OZN- 
urilor! 

Apoi raportul se ocupa de răspunsul la întrebarea: „Ce măsuri 
trebuie să luăm acum?” Pentru aceşti experţi militari, indiferent 
de natura OZN-urilor, ea ne impune o „vigilenţă critică”, referitor 
îndeosebi la riscurile de „manipulări destabilizatoare”. Raportul 
foloseşte chiar expresia „vigilenţă cosmică” a autorităţilor, un 
plan naţional şi internaţional, ca să se împiedice orice surpriză 
şocantă, orice interpretare eronată şi orice manipulare ostilă. 

COMETA insistă asupra unei întăriri a SEPRA, serviciul din 
cadrul CNES-ului, care are sarcina să studieze OZN-urile, şi 
recomandă crearea unei celule la cel mai înalt nivel al guver 

nului, cu misiunea de a formula ipoteze şi strategii şi de a 
pregăti acorduri de cooperare cu celelalte ţări. Un pas 
suplimentar ar trebui făcut pentru ca statele europene şi 
Comisia Uniunii Europene să întreprindă acţiuni diplomatice faţă 


de Statele Unite în cadrul alianțelor politice şi strategice. 

O problemă cheie a raportului este: „Pentru ce situaţii trebuie 
să ne pregătim?” El are în vedere mai multe ipoteze, de 
exemplu o „voinţă extraterestră de a stabili un contact oficial şi 
paşnic”, descoperirea unei „microbaze” undeva în Europa (o 
formulare ciudată, trebuie să recunoaştem), pur şi simplu 
invazia (considerată din fericire improbabilă!) sau acţiuni de 
manipulare sau de dezinformare. In cadrul recomandărilor, 
COMETA acordă o atenţie deosebită „implicaţiilor aeronautice”, 
îndeosebi instrucţiunilor ce trebuie date, nu numai personalului 
navigant, ci şi controlorilor de zbor, meteorologilor şi inginerilor. 
Mai face şi recomandări tehnice şi ştiinţifice pentru dezvoltarea 
cercetării, cu beneficiile potenţiale pentru apărare şi industrie. 

Raportul explorează şi implicaţiile politice, istorice şi reli- 
gioase ale OZN-urilor, folosind ca model propria noastră explo- 
rare a spaţiului: cum am proceda noi, cum am stabili noi con- 
tacte cu civilizaţii mai puţin avansate decât a noastră? Un astfel 
de demers nu este nou pentru cititorii bine informaţi, dar aici 
capătă o valoare specială, fiind tratat cu toată seriozitatea 
impusă la un astfel de nivel. Nu sunt uitate nici implicaţiile 
mediatice, cu problemele dezinformării, fricii de ridicol şi a 
manipulării prin intermediul unor grupuri. 

în concluzie, COMETA declară „cvasicertă” realitatea fizică a 
OZN-urilor, aflate sub controlul unor fiinţe inteligente. O singură 
ipoteză, spune raportul, ia în calcul datele disponibile: ipoteza 
unor vizitatori extratereştri. Această ipoteză nu este, evident, 
dovedită, dar implică consecinţe foarte importante. Motivaţiile 
acestor presupuşi vizitatori rămân necunoscute, dar trebuie să 
devină un 

subieclde reflecţie şi să ducă la schiţarea unor scenarii. La reco- 
mandările finale, raportul subliniază că se impune: 

1. informarea .tuturor persoanelor care ocupă un post de 
decizie şi de responsabilitate; 

2. întărirea mijloacelor de investigaţie şi de studiu ale SEPRA; 

3. punerea în funcţiune a unor mijloace de detectare a OZN- 
urilor prin agenţi de supraveghere a spaţiului; 

4. crearea unei celule strategice la cel mai înalt nivel al 
statului; 

5. angajarea unor acţiuni diplomatice cu Statele Unite pentru 


o cooperare în această „problemă capitală”; 

6. studierea măsurilor necesare ce trebuie luate în caz de 
urgenţă. 

Anexa despre Roswell şi dezinformare 

Raportul COMETA este completat cu şapte anexe care se 
ocupă de diferite aspecte, dintre care una are titlul „Cazul 
Roswell - Dezinformarea”. Aici raportul capătă o întorsătură cu 
pronunţat caraacter polemic, care trebuia să declanşeze în mod 
inevitabil unele reacţii. în Franţa, dacă întrebi la întâmplare 
câteva persoane ce le spune lor numele de Roswell, le auzi 
răspunzând, de cele mai multe ori, că e vorba de farsa unei aşa- 
zise autopsii a unui extraterestru. Şi întâlnim aproape aceeaşi 
stare.de spirit la numeroşi „ufologi” care cred că cunosc 
problema. Pentru ei, cei care „cred” în istoria unui accident OZN 
şi, mai rău, cei care se străduiesc să descopere misterul acestui 
film ciudat al unei autopsii, sunt nişte naivi creduli sau 
„dezinformatori”. 

Dar raportul COMETA nu numai că ia în serios cazul Roswell, 
ci merge şi mai departe în această anexă, evocând posibilitatea 
unei politici americane de dezinformare menită să ascundă 
studiile secrete făcute din 1947, data primului val de OZN-uri şi 
a accidentului de la Roswell. Aminteşte punctele forte ale 
dosarului Roswell şi subliniază că ancheta Congresului american 
(GAO, General Accounting Office) asupra acestui caz 

- anchetă care durase un an şi jumătate la cererea deputatului 
Steven Schiff, din New Mexico, deoarece nu reuşea să obţină 
nici cea mai mică informaţie de la Air Force despre Roswell - nu 
a putut decât să constate distrugerea nemotivată a unei mari 
părţi din arhivele bazei aeriene de la Roswell. Arhi” 
excepţionale totuşi, fiind vorba de unica bază de bombardiere 
atomice din epocă! Singurul comentariu pe care şi-l permitea 
GAO era: „Dezbaterea despre ce anune a căzut la Roswell 
continuă”. 

COMETA subliniază coincidenţa ciudată între dezvăluirea 
filmului autopsiei presupuse a unui cadavru de extraterestru 
căzut la Roswell - sfârşitul lunii iunie 1995 - şi divulgarea 
raportului GAO, sfârşitul lui iulie. Această cvasisimultaneitate 
avusese drept efect abaterea atenţiei mediatice de la acest 


raport important, foarte stingheritor pentru Air Force, provocând 
un scandal enorm, care avea să discrediteze durabil cazul 
Roswell în ochii publicului. Cel mai bine e să cităm exact raportul 
COMETA: 

„Autenticitatea sa este îndoielnică, dar mai ales nimic în 
acest film nu dovedeşte că acel cadavru are cea mai mică 
legătură cu incidentul de la Roswell. Amalgamul este totuşi făcut 
într-o mare parte a presei scrise şi televizate, ridiculizând astfel 
cazul Roswell. Concluziile GAO şi înregistrările video ale 
principalilor martori, prezentate de televiziune, trec 
neobservate, eclipsate de filmul autopsiei”. 

Cel mai bun mod de a ilustra această analiză pertinentă a 
raportului COMETA este probabil citarea articolelor sociologului 
şi ufologului francez Pierre Lagrange, apărute în acel moment, 
căci au dat imediat tonul revărsării mediatice care a urmat 
împotriva filmului autopsiei difuzat la televizor. La începutul lunii 
august 1995, revista Science et Vie publica un articol de 
Lagrange, intitulat „Marea capcană”. Subtitlul articolului 
amesteca imediat filmul cu cazul Roswell: „Un manipulator 
mercantil, Ray Santilli, a decis să exploateze credulitatea 
publicului. Readuce în actualitate un vechi caz OZN, prăbuşirea 
de la Roswell, vânzând un film 
(DW 

de senzaţie. Mass-media îi acordă credit. Totuşi, nici un element 
nu a rezistat anchetei noastre”. în mijlocul articolului apar, faţă 
în faţă, două fotografii ale autopisei denunţate ca fiind o farsă, 
cu legendele: „Dovezile: şase degete... şi sânge verde”. 
Lagrange şi colegii săi de la Science et Vie nici măcar nu ştiau 
că filmul era alb-negru! Al doilea articol, apărut în Liberation o 
săptămână mai târziu, la 8 august, vorbea despre raportul GAO 
folosind aceast titlu uimitor: „O comisie a Congresului pune 
capăt unui zvon 
enara ------------------------- 

Prima pagină a raportului GAO, care constata că „dezbaterea 
despre ce anume a căzut la Roswell continuă”. 

vechi”. Dar era fals, am văzut: GAO nu recunoscuse în nici un fel 
povestea Air Force cu baloanele! Este adevărat, în schimb, că 
publicarea raportului fusese cum nu se poate mai discretă. Stilul 
era al unui raport administrativ oarecare şi probabil că puţini 
jurnalişti francezi şi-au dat osteneala să-l citească. Numeroasele 
articole care au apărut în timpul verii şi toamnei anului 1995, 
criticând filmul, TF1 şi pe Jacques Pradel, au luat-o pe urmele lui 
Lagrange, ajungând până acolo încât au copiat povestea cu 
sângele verde, care, de altfel, apărea şi în articolul din 
Liberation. Un articol din Journal du Dimanche (6 august) descria 
chiar şi „pielea galbenă” a cadavrului! Lagrange m-a asigurat 
mai târziu că nu el era autorul gafei cu sângele verde; e posibil, 
dar el a dat tonul. Oricum, este incontestabil faptul că acest film 
al autopsiei era, cinci ani mai târziu, la fel de suspect, dar fără 
să poată dovedi cineva frauda sau autenticitatea. 

Să reamintim aici, ca să ne dăm bine seama de polemica vio- 
lentă stârnită de cazul Roswell, că Air Force a publicat în luna 
octombrie a anului 1995 un voluminos raport de aproape o mie 
de pagini, The Roswell Report, susţinând teza (deja lansată cu 
un an în urmă) a erorii unor aviatori de la Roswell, care ar fi luat 
un ciorchine de baloane drept o farfurie zburătoare. Singura 
concesie era că în 1947 Air Force nu spusese tot adevărul, 
vorbind doar de un singur balon meteo: de fapt, explica aceeaşi 
Air Force în 1995, a făcut asta ca să nu dezvăluie experienţele 
ultrasecrete cu „şirurile de baloane Mogul” care trebuiau să 
servească la reperarea, de la mare altitudine, a viitoarelor 
experienţe atomice sovietice. Vom vedea mai departe adevărul. 
Dar aici să remarcăm două lucruri neverosimile majore: că nişte 
ofiţeri de elită ar fi putut să facă o astfel de eroare şi că, în plus, 
mai şi dezvăluiseră asta întregii lumi! Ne mai putem întreba 
pentru ce le-a trebuit celor de la Air Force atâta timp ca să dea 
această explicaţie, din moment ce acele baloane fuseseră rapid 
abandonate, fiind lipsite de orice eficacitate. In privinţa asta nu 
mai era nici un secret de cincizeci de ani! Doi ani mai târziu, în 
1997, un nou raport al Air Force, Roswell, Case 

Closed avea pretenţia să explice, în trei sute cincizeci de pagini, 
că martorii de la Roswell care credeau că au văzut cadavrele 
unor extratereştri, văzuseră în realitate testarea unor paraşute 
cu manechine de lemn, făcute zece ani mai târziu... Câtă 


îndârjire în dorinţa de a pune capăt acestui caz Roswell, din 
partea unei Air Force care, de altfel, continuă să nege existenţa 
OZN-urilor! 

Două tipuri de dezinformare 

Atacând astfel problema „Roswell şi dezinformarea”, COMETA 
distinge două tipuri principale de dezinformare - care reduce şi 
care amplifică - puse în practică în cazul Roswell. Dezinformarea 
care reduce o constituie, de exemplu, mărturiile trunchiate sau 
chiar trecute sub tăcere, îndeosebi în privinţa descrierii 
fragmentelor de epavă ciudate găsite la Roswell. Şi citează 
ufologi care intrau în acest joc, precum americanul Karl Pflock 
(fost agent CIA), primul care lansase teza baloanelor Mogul, în 
primăvara anului 1994. în Franţa, sociologul Pierre Lagrange 
apare ca o victimă a acestei dezinformări „reducţio- niste”! în 
ceea ce priveşte dezinformarea care amplifică, ea poate că s-a 
manifestat, consideră COMETA, în cazul autopsiei. Subliniem aici 
că, contrar unei opinii răspândite, originea acestui film a rămas 
mai departe la fel de misterioasă şi astăzi: nimeni nu i-a putut 
demasca pe autorii lui. Şi iată ce crede COMETA: „Amplificând 
cazul Roswell prin această autopsie spectaculoasă dar 
îndoielnică, unii au reuşit să o discrediteze şi mai ales să 
mascheze publicarea raportului GAO şi difuzarea mărturiilor 
video. Suntem tentaţi să credem într-o manipulare bine pusă la 
punct”. 

COMETA aborda şi operaţiuni mai vechi ale acestei dezin- 
formări care amplifică, amintind zvonurile extraordinare despre 
operaţiile înfricoşătoare făcute de extratereştri pe oameni, cu 
complicitatea serviciilor secrete americane. Este tentant să cre- 
dem că unele zvonuri au putut să fie lansate de agenţii de 
dezinformare, exact în perioada în care începeau să iasă la 
iveală mărturii despre secretele americane, în scopul de a le 
discredita. Nu 

numai mărturiile despre Roswell, ci şi despre toate studiile 
secrete care ar fi fost efectuate de atunci. 

Un incident, poate semnificativ, a fost acela că CIA a retipărit 
în Marea Britanie, la 17 august, un raport deja publicat în 1997 - 
„Rolul CIA în studierea OZN-urilor, 1947-1990” în care istoricul ei 
oficial, Gerald K. Haines povestea cum CIA se interesase un timp 


de OZN-uri, la începutul anilor cincizeci, dar că, în realitate, nu 
exista nimic serios în privinţa asta. Se interesase în 1952, după 
spusele lui Haines, căci numeroasele observaţii care avuseseră 
loc în acea vară în Statele Unite (mai ales pe cerul capitalei), 
făcuseră să apară un risc pentru siguranţa naţională. Exista 
temerea ca ruşii să folosească false alarme OZN ca să lanseze 
un atac! In realitate, documentele din acea perioadă care au 
fost dezvăluite, chiar dacă pomenesc despre asta, indică totuşi o 
îngrijorare serioasă faţă de foarte realele OZN-uri. 

Argumentul principal folosit de istoricul CIA ca să „explice” 
observaţiile de OZN-uri era acela că cea mai mare parte a 
observaţiilor făcute începând din anii cincizeci confundaseră 
avioane spion U-2, apoi SR-71. Fizicianul marinei Bruce 
Maccabee a demonstrat, bazându-se pe statisticile oficiale ale 
comisiei „Cartea Albastră”, că această „explicaţie” nu stătea în 
picioare. Chiar şi binecunoscutul sceptic Philip Klass a respins 
teza celor de la CIA! Oricum, acea teză şubredă nu lua în 
considerare observaţiile din anii anteriori datei primului zbor al 
aparatului U-2, în 1959, îndeosebi marile valuri din 1947 şi 
1952. Dar presa a amintit, din nou, pe larg, de acest raport, 
reeditat în mod ciudat la trei săptămâni după raportul COMETA, 
despre care nu sufla o vorbă. Acestea fiind zise, critica 
principală făcută raportului de experţii francezi era de a fi 
îndrăznit să scoată în evidenţă cazul Roswell şi să pună sub 
semnul întrebării politica americană a secretului cu privire la 
OZN-uri. în aceste condiţii pare oportun să ne oprim cu 
seriozitate asupra acestui dosar Roswell, prezentând cel puţin 
mărturiile cele mai solide pe care se bazează această 
întâmplare extraordinară. 

IV 
Martorii şi dezinformarea 

Investigaţiile asupra cazului Roswell au început destul de 
lent, în 1978, cu mărturia locotenent-colonelului în retragere 
Jesse Marcel, întâlnit aproape din întâmplare de Stanton 
Friedman. O primă carte, destul de pripită şi criticabilă, a fost 
publicată în 1980, sub dubla semnătură a investigatorului 
William Moore şi a autorului de succes Charles Berlitz, apoi cazul 
a bătut pasul pe loc în anii optzeci, atenţia fiind îndreptată 
atunci spre zvonurile despre operaţiuni ultrasecrete şi răpiri de 
către extratereştri. Abia la începutul anilor nouăzeci au fost 


relansate investigaţiile asupra cazului Roswell, în special de 
către Kevin Randle şi Donald Schmitt de la CUFOS (Center for 
UFO Studies), precum şi de către Stanton Friedman şi mulţi alţii. 
Au fost descoperiţi mulţi alţi martori şi au fost publicate câteva 
cărţi de o calitate mult mai bună în 1991 şi 1994. Cazul lua o 
întorsătură proastă pentru Air Force, presată din toate părţile să 
iasă din tăcere şi să dea explicaţii, mai ales de către deputatul 
de New Mexico Steven Schiff care, după ce nu a obţinut nimic de 
la armată, a cerut la sfârşitul anului 1993 deschiderea unei 
anchete a Congresului. Air Force a reacţionat atunci în iunie 
1994 printr-o scurţă notă, apoi în 1995, cu un raport de aproape 
o mie de pagini, Roswell Report, explicând că era vorba de 
experienţe foarte secrete cu baloane, care fuseseră luate drept 
OZN-uri de către aviatorii de la Roswell! 

Putem oare să credem că ofiţerii însărcinaţi cu bombardierele 
atomice, aleşi pe sprânceană pentru această misiune 

de primă importanţă (la începutul războiului rece!), ar fi putut să 
comită o eroare atât de lamentabilă - un ciorchine de baloane şi 
câteva instrumente agăţate de un fir, tot baloane sunt - şi, în 
plus, să-şi agraveze cazul anunțând cu mândrie descoperirea lor 
lumii întregi? 

Să încercăm să ne păstrăm seriozitatea revăzând mai întâi 
principalele mărturii despre episodul cel mai bine documentat, 
cel al descoperirii câmpului cu fragmente ciudate din regiunea 
Roswell. Vom vedea, zi după zi, filmul evenimentului sau cel 
puţin ce se ştie actualmente. Cititorii care cunosc povestea pot 
să treacă peste această parte cu rapiditate. 

Aceste mărturii sunt foarte solide. Depoziţiile depuse de 
martor sub jurământ şi înregistrările video (sau audio) sunt 
semnate de fiecare martor. Declaraţiile sunt reproduse, în 
majoritatea lor, în cartea lui Karl Pflock, Roswell in Perspective 
(1995), care a apără totuşi teza ciorchinelui de baloane „Mogul”. 
Altele figurează în a treia carte a lui Kevin Randle, Roswell UFO 
Crash Update (1995). Cele ale profesorului Charles Moore şi 
colonelului Sheridan Cavitt se află în Roswell Report al Air Force 
(1995). Imaginile video se află pe videocaseta Recollections of 
Roswell, dată publicităţii de FUFOR (Fund for UFO Research), 
unul dintre principalele organisme de investigaţie americane. 

Miercuri 2 iulie 1947 


Către orele 21:50, domnul şi doamna Wilmot, care locuiau la 
Roswell, orăşel situat în sudul semideşertic al statului New 
Mexico, văd un obiect oval traversând rapid cerul oraşului şi 
deplasându-se spre nord-vest. 

William Woody (martor) şi tatăl său văd un „meteor 
strălucitor”, alb cu o coadă roşie, traversând cerul. în aceeaşi 
Mărturii solide despre descoperirea câmpului cu fragmente 

seară (conform mai multor mărturii), în regiunea Corona - mic 
oraş situat la nord-vest de Roswell - a fost o furtună violentă. 
Fermierul William „Mac” Brazel, aflat la ferma Foster din 
regiunea Corona, la aproximativ 120 km nord-vest de Roswell, 
aude o explozie violentă, foarte diferită de tunet. 

Joi 3 iulie 

Brazel descoperă dimineaţa (conform mai multor martori), pe 
păşunile sale, un câmp larg de fragmente ciudate, pe care 
turma sa de oi nu vrea să-l traverseze. Foarte intrigat, Brazel 
adună câteva fragmente şi se duce, chiar în acea seară, să arate 
o mică bucată vecinilor săi, Floyd şi Loretta Proctor (martori, 
depoziţie şi video): nu putea să fie nici tăiată şi nici arsă. Brazel 
le propune să vină să vadă câmpul, dar e departe, e târziu şi 
martorii refuză invitaţia. In aceeaşi seară, Brazel ia de pe câmp 
un fragment destul de lat, circular şi îl pune la adăpost într-o 
remiză (comunicatul de presă de la Roswell va aminti de el). 

Duminică 6 iulie 

Fermierul Brazel ajunge la Roswell cu un eşantion de frag- 
mente. Se duce la biroul şerifului George Wilcox ca să-i arate 
acele fragmente. Acesta, intrigat, sună la baza de bombardiere 
atomice de la Roswell. în mod ciudat, câţiva ofiţeri sosesc foarte 
repede ca să vadă fragmentele, apoi se întorc la bază (mai mulţi 
martori confirmând acest lucru, îndeosebi Phillis McGuire, fiica 
şerifului, (depoziţie şi video). Colonelul William Blanchard ordonă 
maiorului Jesse Marcel, care răspundea de securitatea bazei, să 
meargă să inspecteze neîntârziat câmpul de fragmente, condus 
de fermierul Brazel, şi să mai ia pe cineva cu el. Maiorul Jesse 
Marcel (martor principal, câteva convorbiri din 1978 până în 
1981, video) pleacă împreună cu căpitanul Sheridan Cavitt, 
agent de contraspionaj (CIC: Counter Intelligence Corps), 

ghidat de fermierul Brazel, fiecare cu maşina lui. După ce au 
părăsit şoseaua, mai sunt încă 20 km de drum plin de denivelări 
până la ferma Foster şi ajung abia seara târziu. îşi vor petrece a 
doua zi, în întregime, pe câmpul cu pricina. Marcel, după pro- 
pria-i mărturie, inspectează fragmentul mare, curb, aflat în 
remiză, şi verifică cu un contor Geiger dacă este radioactiv. 
Timp de câţiva ani, colonelul în retragere Sheridan Cavitt, găsit 
de investigatori la începutul anilor nouăzeci, va nega că a 
participat la operaţiune, dar soţia lui le va confirma 
investigatorilor Kevin Randle şi Donald Schmitt că i se cere şi 
acum să păstreze secretul. După care îşi va reaminti brusc în 
1994, când va fi interogat de Air Force (convorbire şi depoziţie în 
Roswell Report). 

Pe când se afla la biroul şerifului, fermierul Brazel a vorbit la 
telefon cu Frank Joyce (martor), jurnalist şi prezentator la radio 
KGFL, care a făcut un apel de rutină şerifului. Pe moment, Joyce 
nu a fost foarte atent la povestea lui. 

în acest timp, colonelul Blanchard expediază cu avionul, la 
baza Fort Worth, Texas, eşantioanele de fragmente aduse de 
Brazel, la ordinul generalului Clements McMullen, şef-adjunct al 
Strategic Air Command de la Pentagon. Eşantioanele, trimise în 
sac de plastic sigilat, sunt primite de colonelul Thomas DuBose, 
adjunct al generalului Roger Ramey, comandantul armatei a 
VUl-a (depoziţie sub jurământ a lui DuBose semnată în 1991 şi 
video). Colonelul DuBose controlează personal transferul sacului 
la bordul unui alt avion (un B-25 sau un B-26), care îşi ia imediat 
zborul spre Washington. DuBose a legat sacul la încheietura 
mâinii colonelului Alan Clark, comandant al bazei, însărcinat cu 
transportul. Astfel, statul-major al Air Force de la Pentagon are la 
dispoziţie toată ziua de luni ca să examineze aceste prime 
fragmente, înaintea comunicatului de presă al bazei de la 
Roswell de marţi dimineaţa. 

Luni 7 iulie 


Maiorul Jesse Marcel şi căpitanul Cavitt petrec întreaga zi 
inspectând zona şi îşi umplu cele două vehicule cu fragmente. 


Acum, cele două mărturii nu mai converg. După Jesse Marcel, 
câmpul de fragmente era foarte mare: lung de 1 km şi lat de 
până la 100 m (în formă de con), cu foarte multe fragmente 
împrăştiate. Erau îndeosebi multe fragmente mici, foarte 
uşoare, subţiri şi foarte rezistente (convorbire cu mai mulţi 
investigatori în 1978, 1979, ultima în 1981). După spusele lui, 
au înţeles imediat că acel câmp de fragmente este ceva 
extraordinar şi că avusese loc o explozie violentă. 

Acele fragmente au fost descrise nu numai de Marcel, ci şi de 
alţi martori, care le-au văzut şi le-au avut în mână. Aceştia sunt 
îndeosebi: Bill Brazel (fiul lui Brazel, video), Loretta Proctor, 
Tommy Tyree, Jesse Marcel Junior (fiul lui Marcel: numeroase 
convorbiri, depoziţie, video), Lewis Rickett (asistentul lui Cavitt, 
video), Robert Shirkey şi Robert Smith (militari de la bază, 
depoziţie, video), căpitanul Henderson, care va pilota avionului 
ce va transporta fragmentele la Fort Worth. Este un martor 
indirect. Totul a fost dezvăluit de soţia sa Sapho (depoziţie, 
video), de fiica sa Mary Katherine Groode (depoziţie şi video) şi 
de prietenul său John Kromschroeder, metalurg (depoziţie). 
Acesta a avut în mână o bucată pe care i-a arătat-o Henderson. 
Alt martor militar: maiorul Ellis Boldra, care va testa mai târziu 
fragmentele rămase la Roswell într-un seif şi le va verifica rezis- 
tenţa excepţională. 

Conform tuturor acestor martori, au existat mai multe feluri 
de fragmente. Nu le-au descris pe toate, dar mărturiile lor se 
potrivesc foarte bine. Descriu astfel: 

- bucăți subţiri şi uşoare dar extrem de solide, în foarte mare 
număr, ce nu puteau să fie îndoite; 

- bucăți de foi foarte subţiri şi suple, asemănătoare cu alumi- 
niul, dar şi ele foarte rezistente, care îşi recăpătau forma 
netedă după ce fuseseră mototolite (nu există nici astăzi 

vreun material fabricat de om care să aibă astfel de proprietăţi); 
- bucăţi care semănau cu pergamentul; 

- bucăţi care semănau cu bachelita; 

- filamente transparente ca fanonul de pescuit din nylon 
(mărturie a lui Bill Brazel, fiul fermierului, care a putut să 
găsească câteva bucăţi pe teren, după curățirea făcută de 
militari). 


Dar, mai ales, erau nişte mici grinzi ciudate (cu secţiunea în 
|), cu caractere imprimate în relief, semănând cu nişte hieroglife, 
după mărturia lui Jesse Marcel tată şi fiu. 

în sfârşit, Bill Brazel şi alţi martori îşi amintesc de un fel de 
brazdă făcută în pământ, probabil în punctul de impact de la 
extremitatea terenului. Marcel însă nu a vorbit despre ea. 

Există o mărturie divergentă, cea a fiicei lui Brazel, Bessie 
Brazel-Schreiber (affidavit). Ea îşi aminteşte doar de rămăşiţe de 
balon şi de ţintă radar, cu beţişoare din lemn de balsa şi hârtie 
colantă decorată cu flori stilizate. Dar nu descrie un şir de multe 
baloane agăţate de un fir lung de nylon. E vorba de faimosul şir 
de baloane „Mogul”, ipoteză formulată de investigatorul Karl 
Pflock, în aprilie 1994, reluată de Air Force în Roswell Report. 
Mărturia lui Bessie este pusă la îndoială de fratele ei Bill şi de 
vecinii Proctor, Strickland şi Sultemeier, care spune că ea nu se 
afla la fermă în acel moment! Mai trebuie spus să depo- ziţie-ul 
ei a fost pregătit de Karl Pflock! 

După spusele lui Bessie, rămăşiţele păreau să provină de la 
un „balon mare care făcuse explozie”. Or, această descriere nu 
corespunde cu un şir de baloane „Mogul”. După profesorul 
Charles Moore (affidavit în Roswell Report), care lansa aceste 
baloane de la baza de la Alamogordo, lângă White Sands, el era 
format din vreo douăzeci de baloane din neopren, cu o greutate 
de 350 g şi un diametru de 1,20 m după umflare. Fiind umflate 
cu heliu, gaz neutru, ele nu puteau să facă explozie. Ţintele 
radar erau făcute din foi de aluminiu lipite pe o hârtie sau 
țesătură şi montate pe beţişoare 

din lemn de balsa lungi de 1,30 m, semănând cu nişte zmeie. 
Puțin mai mari decât în mod obişnuit, erau atât de fragile încât 
fuseseră lipite cu scotch ornat cu desene de flori stilizate (ciudat 
OZN!). Nu s-a găsit niciodată un model al acestor desene, care 
se bazează pe memoria lui Moore, foarte ostil ipotezei OZN. ŞI 
nu s-a găsit nici un document care să menţioneze recuperarea 
unui şir de baloane „Mogul” de pe terenul fermei lui Brazer. 

lar căpitanul Sheridan Cavitt, care îşi petrecuse ziua de luni 
adunând fragmente împreună cu Marcel, nu-şi aminteşte decât 
de o mică cantitate de fragmente de balon. Nu-şi aminteşte 


deloc de un şir mare de baloane agăţate de o coardă (ipoteza 
Mogul) şi nici de „scotch-ul cu flori”! (convorbire din Roswell 
Report, difuzat de Air Force în 1995). Se menținea aproximativ la 
prima versiune a Air Force. întrebat de colonelul Weaver despre 
Karl Pflock, el a spus: „îmi place de el, e cel mai bun 
demistificator al nostru! De ce Cavitt a refuzat să spună că 
găsise un şir de baloane „Mogul”, în ciuda întrebărilor repetate 
ale colonelului Weaver? Poate pentru că, în mintea lui, 
respectarea jurământului de a păstra secretul nu mergea până 
la a minţi grosolan. 

Luni seara, cei doi bărbaţi s-au întors separat, fiecare cu 
maşina lui, plină de fragmente. Seara, la plecarea lui Cavitt, 
Marcel a rămas mai mult, ca să mai adune şi alte fragmente, 
umplându-şi complet maşina. Era atât de impresionat de frag- 
mente încât s-a oprit la el acasă şi şi-a trezit soţia şi copilul la 
două dimineaţa. Fiul său, Jesse Junior, în vârstă de unsprezece 
ani şi jumătate, va deveni un martor esenţial în legătură cu 
aceste fragmente. Le-au examinat toţi timp de o oră, întinse pe 
podeaua bucătăriei, apoi Marcel a dus totul la bază (mărturii ale 
lui Marcel, soţiei sale şi fiului lor). După Jesse Marcel Junior, tatăl 
său era foarte emoţionat de această descoperire. 

Harta statului New Mexico, indicând diferitele locuri citate în 
câteva capitole din această carte. 

Marți 8 iulie, dimineața 

Pe la şase dimineaţa, Marcel şi Cavitt îşi prezintă raportul 
colonelului Blanchard. îi arată fragmentele şi îi explică că au mai 
rămas încă multe pe teren (mărturia lui Marcel; Cavitt nu-şi 
aminteşte de asta...). Colonelul Blanchard îşi ţine şedinţa de 
informare mai devreme, la 7:30. El îi dă ordin maiorului Edwin 
Easley (martor cu puţin timp înainte de moarte, după ce 
repetase că trebuie să respecte secretul), şeful poliţiei militare, 
să meargă cu oamenii săi ca să preia controlul câmpului de 


fragmente, conduşi de Brazel. 

Blanchard are mai multe discuţii telefonice cu şefii săi. 
Primeşte instrucţiunea de a-l trimite cu avionul pe Marcel la 
Forth Worth chiar în acea zi, cu o parte din fragmentele pe care 
le-a adunat, pentru a putea fi examinate de generalul Ramey. 

în timpul dimineţii, colonelul Blanchard îi dă ordin locote- 
nentului Walter Haut, care răspunde de presă, să scrie şi să 
difuzeze faimosul comunicat care anunţa descoperirea unui 
„disc zburător”. Walter Haut (numeroase convorbiri, depoziţie, 
video) duce comunicatul, pe la amiază, la două ziare şi la două 
posturi de radio din Roswell. Acest text este difuzat rapid, prin 
cablu şi va face turul lumii în puţin timp, provocând un adevărat 
potop de apeluri telefonice la Roswell (la ziare, la bază şi chiar la 
şerif). 


Pa a MARNA Mie pi 


Desen de Jesse Marcel Junior, reprezentând o mică grindă în „I” 
şi hieroglifele care se aflau pe ea. 

Tot în cursul dimineţii, căpitanul Sheridan Cavitt pleacă şi el 
ca să revadă câmpul cu fragmente, de data asta cu un asistent, 
ser- gentul-major Lewis Rickett (mărturie a lui Rickett, validată 
implicit de Cavitt în Roswell Report al Air Force, depoziţie, 
video). După spusele lui Rickett, la apropierea de teren sunt con- 
trolaţi de poliţia militară, care luase deja poziţie. Vizitează locul 
împreună cu maiorul Easley: soldaţii colectează fragmentele. 
Rickett încearcă să îndoaie o bucată subţire, pătrată, cu latura 
de aproximativ 60 cm şi uşor curbată. Nu reuşeşte şi maiorul 
râde de el. Rickett observă că acele fragmente par să fie 
rezultatul unei explozii violente. La sfârşitul vizitei, Cavitt îi 
spune asistentului Rickett să uite totul şi să nu vorbească 


niciodată de această vizită, în 1994, colonelul Cavitt, chestionat 
de colonelul Weaver (Roswell Report), nu va nega acest incident. 
Va lămuri că poate îi spusese asta lui Rickett pentru că nu era 
deloc mândru că îşi pierduse ziua inspectând fragmente de 
balon! 

Marţi 8, după-amiază 

în cursul după-amiezii, fermierul Brazel este adus la Roswell 
de poliţia militară. Conform unor mărturii, el ar fi făcut mai 
multe deplasări cu militarii, printre care şi o survolare a locului, 
cu avionul, dimineaţă. După spusele directorului staţiei radio 
KGFL, George Robert, „Jud” (affidavit, video), proprietarul staţiei 
Walt Whitmore îl duce pe Brazel la el acasă seara şi înre- 
gistrează o convorbire pe care intenţionează să o difuzeze a 
doua zi. Brazel petrece noaptea la Whitmore (mărturie şi a fiului 
său). 

Convorbirea nu va fi niciodată difuzată, datorită unui apel 
telefonic primit a doua zi de la Washington, care îl sfătuieşte să 
nu facă asta: riscă să-şi piardă licenţa în trei zile! Brazel va fi 
preluat de militari şi va petrece ziua de 9 la bază, până la fai- 
moasa discuţie cu presa din timpul serii. 

Pe la începutul după-amiezii, maiorul Marcel pleacă la 
cartierul general de la Fort Worth (Texas), împreună cu alţi 

patru ofiţeri, printre care şi locotenentul Payne Jennings, coman- 
dant adjunct al bazei, la bordul unui bombardier B-29. După 
spusele inginerului de bord Robert Porter, care se afla la bord 
(depoziţie validată de Roswell Report al Air Force, video), duc cu 
ei două pachete mici, de dimensiuni comparabile cu ale cutiilor 
de pantofi (plus un pachet mai mare, triunghiular, cu latura de 
aproximativ 1 m), ambalate cu grijă. Aceste pachete par prea 
mici ca să fi conţinut fragmentele care vor fi fotografiate la Fort 
Worth. După Porter, care a avut în mână unul dintre aceste 
pachete, era atât de uşor încât părea gol. 

După spusele lui Porter, căpitanul Henderson, pilotul apara- 
tului B-29, spune echipajului că transportă fragmente de farfurie 
zburătoare. La sosire trebuie să aştepte venirea gărzilor 
înarmate ca să poată merge să mănânce. La întoarcere, chiar în 
acea seară, 

li se spune că erau rămăşiţe de balon, dar Porter nu a crezut 


asta. 

La Roswell, locotenentul Robert Shirkey (depoziţie, video) 
asistă la începutul după-amiezii, alături de colonelul Blanchard, 
la plecarea unei echipe care transporta fragmente neambalate, 
care urcă şi ele la bordul avionului B-29 ce pleca spre Fort 
Worth. Rămăşiţele sunt încărcate în cală. Shirkey va fi mutat la 
puţin timp după aceea la o altă bază. Probabil, crede el, pentru 
că văzuse prea multe. 

Colonelul Blanchard pleacă brusc în concediu, în cursul după- 
amiezii, după ce jurnaliştilor le fusese tot timpul imposibil să ia 
legătura cu el. După unii martori, s-ar fi dus să vadă câmpul plin 
de fragmente. 

Imediat ce ajunge la Fort Worth, în Texas, maiorul Marcel 
aduce un pachet de fragmente la biroul generalului Roger 
Ramcy, care îl deschide ca să-l examineze. După spusele lui 
Marcel, lasă pachetul pe masă şi Ramey îl duce în sala hărților, 
ca să-i arate exact locul câmpului cu fragmente. Când s-a întors, 
pachetul fusese dus în altă parte. în schimb, pe podea se aflau 
faimoasele rămăşiţe de balon şi de ţinte radar, foarte 
deteriorate, 

care vor fi fotografiate şi arătate presei puţin mai târziu (măr- 
turie culeasă mai ales de Walter Haut). 

Generalul în retragere Thomas DuBose a dezvăluit, în cursul 
unei convorbiri realizate de un alt investigator, Jaime Shandera, 
publicată de Mufon UFO Journal în ianuarie 1991, că el adusese 
acele rămăşiţe de balon în birou, la ordinul direct al 
Pentagonului. Primise fragmentele, aduse de un avion B-29, într- 
un sac mare de pânză. Marcel şi ceilalţi ofiţeri nu se aflau la 
bord, şi poate că era vorba de alt avion. întinsese chiar el 
rămăşiţele în birou. Pentru el erau doar „o grămadă de mizerii”, 
însă această convorbire cu Shandera, neînregistrată, este 
contestată de alţi investigatori, îndeosebi de Kevin Randle. 
Totuşi, generalul DuBose a spus totdeauna, în mai multe 
convorbiri, că nu văzuse niciodată adevăratele fragmente. El a 
afirmat că acele rămăşiţe de balon fuseseră prezentate presei 
ca să-i abată atenţia. 

La rândul său, maiorul Marcel credea că trebuia să însoţească 
adevăratele fragmente cu avionul până la baza tehnică Wright 


Field, aparţinând Air Force (mai târziu AFB Wright-Patterson), dar 
generalul Ramey i-a spus că alţii se vor ocupa de asta. îi cere 
totuşi să asiste, fără să spună nimic, la conferinţa de presă din 
seara aceea şi Marcel execută ordinul. 

Marţi 8, seara: dezminţirea făcută de Fort Worth 

La sfârşitul după-amiezii, reporterul-fotograf James Bond 
Johnson de la ziarul Fort Worth Star Telegram este trimis la bază 
să fotografieze rămăşiţele unei „farfurii zburătoare”. El este dus 
în biroul generalului Ramey, face câteva fotografii ale rămă- 
şiţelor împreună cu generalul Ramey şi adjunctul său colonelul 
DuBose, apoi se întoarce la ziar. Recent, Bond Johnson (care a 
făcut o lungă carieră în serviciul de informaţii militare) a pretins 
că el despachetase rămăşiţele în birou şi că erau adevăratele 
rămăşiţe de la Roswell, contrar mărturiilor sale precedente 
(înregistrate de investigatorul Kevin Randle). Această nouă ver- 
siune poate fi considerată foarte îndoielnică. 

Pe la orele optsprezece, adjunctul serviciului meteo, Irving 
Newton, este convocat de generalul Ramey. Imediat ce soseşte 
în biroul lui Ramey, el identifică nişte rămăşiţe de balon şi de 
ţinte radar „Rawin”, în faţa unor jurnalişti şi ofiţeri, apoi i se 
spune că poate să plece. Irving Newton a afirmat în toate 
convorbirile că erau nişte rămăşiţe de balon foarte obişnuite. 
într-adevăr, în fotografiile care au devenit foarte celebre, nu se 
vede nici urmă de fragmente ciudate, nici măcar un „scotch cu 
flori”, în ciuda polemicilor interminabile pe această temă, 
alimentate pe Internet de fotograful Bond Johnson şi o echipă 
britanică, „RPIT”. 

în schimb, câţiva cercetători au încercat să descifreze, cu un 
oarecare succes, telexul pe care îl ţinea în mână generalul 
Ramey. Este îndeosebi cazul informaticianului Donald Burleson, 
care crede că a recunoscut cuvinte semnificative, precum „disc 
de la Roswell” şi „victime ale epavei”. Crede, de asemenea, că a 
citit numele de Carlsbad, un sit aflat la sud de Roswell, unde se 
găsesc mari grote naturale: fuseseră ascunse fragmente în acel 
loc? încă un amănunt misterios! 

La puţin timp după aceea, generalul Ramey informează presa 
despre confuzia povocată de rămăşiţele de baloane. Declară că 


a anulat zborul spre centrul tehnic de la Wright Field. Totuşi, o 
telegramă a FBl-ului (acum declasificată şi publicată în raportul 
GAO) dezvăluie la 18:17 (ora trimiterii) că fragmentele (“disc şi 
balon”) sunt într-adevăr trimise la Wright Field pentru 
examinare. Alţi martori au confirmat faptul că frag- rnentele au 
fost studiate la baza Wright. 

Mai multe mărturii indică faptul că explicaţia cu balonul a 
început să fie difuzată cu mult înainte de şedinţa din biroul lui 
Ramey. Astfel, după Art McQuiddy, editorul lui Roswell Morning 
Dispatch (depoziţie şi video), baza de la Roswell a sunat la puţin 
timp după trecerea locotenentului Haut, ca să semnaleze că în 
realitate era vorba de un „balon-sondă” (e un alt tip de balon, 
mult mai mare). La Fort Worth, maiorul Kirton, responsabilul cu 
presa, a informat începând cu ora 17:30 (cu o 

jumătate de oră înaintea diagnosticului lui Irving Newton) ziarul 
Dallas Morning News că era vorba de un „balon meteo de mare 
altitudine”. McQuiddy, care era un prieten al colonelului 
Blanchard, a povestit (depoziţie) că Blanchard îi confirmase, 
câteva luni mai târziu, că fragmentele de la Roswell erau extra- 
ordinare şi că niciodată nu mai văzuse nimic asemănător. 

O altă mărturie revelatoare este cea a Lydiei Sleppy (depo- 
ziţie şi audio), angajată la radio KOAT din Albuquerque, cel mai 
mare oraş din New Mexico. Ea a fost sunată de John McBoyle, 
directorul postului de radio KSWS de la Roswell. Acesta aflase, 
direct de la Brazel, pe care îl întâlnise la Roswell într-o cafenea 
în cursul dimineţii (nu este precizată ziua exactă), descoperirea 
unei nave pe care a descris-o ca fiind o farfurie mare făcută zob 
(„a big crumpled dishpan”). Dar în momentul în care voia să 
treacă informaţia pe teletip, a fost întreruptă de un mesaj al FBI- 
ului care interzicea transmiterea din motive de siguranţă 
naţională! 

Miercuri 9 iulie 

Dezminţirea celor de la Fort Worth a apărut cu titluri mari în 
toate ziarele americane, chiar şi pe prima pagină a ziarului New 
York Times, fiind cel mai mare titlu dintre articolele despre tot 
valul din 1947. Este o cotitură decisivă în atitudinea mass- 
media. începând din acest moment, ziarele americane vor lua în 
bătaie de joc mărturiile despre „farfuriile zburătoare”. De altfel, 


valul de OZN-uri va scădea mult şi se va opri în zilele următoare, 
fără să se poată spune că e vorba de un efect mediatic: se pare 
că, într-adevăr, numărul de observaţii reale a scăzut. 

în ceea ce priveşte incidentul de la Roswell, presa a scris, 
după informaţia primită de la Washington, că locotenentul Haut 
şi chiar toţi ofiţerii de la bază, au fost sever admonestaţi, pentru 
eroarea lor lamentabilă. Walter Haut a negat totdeauna asta 
(inclusiv faţă de mine, când l-am întâlnit la Roswell, în 1995). 

La baza de la Roswell, după spusele lui Robert Smith de la 
Unitatea de Transport Aerian | (depoziţie şi video), mai multe 

avioane C-54 (cvadrimotoare) sunt încărcate cu lăzi de la orele 
opt, miercuri dimineaţa. Ele sunt păzite, dar nu exagerat. După 
spusele lui, avioanele pleacă spre baza de la Kirtland, mare bază 
a Air Force de la periferia oraşului Albuquerque, flancată de 
laboratoarele Sandia, unde se făceau cercetări militare şi deser- 
vind Los Alamos, situat mai la nord. 

în dimineaţa zilei de 9 iulie, militarii îl găsesc pe Brazel (care 
petrecuse noaptea acasă la Whitmore), îl duc la bază şi îl 
interoghează toată ziua. Seara îl aduc la biroul ziarului Roswell 
Daily Record, unde dă un interviu câtorva jurnalişti. 

Le spune că a găsit fragmentele la 14 iunie, contrar comuni- 
catului bazei de la Roswell, care vorbea de săptămâna 
precedentă. Descrie nişte rămăşiţe neînsemnate, care nu 
cântăreau în total mai mult de cinci livre! Dar adaugă că mai 
găsise deja baloane şi că acele rămăşiţe nu semănau deloc cu 
ele. Un detaliu, totuşi, îi va atrage atenţia: Brazel menţionează 
prezenţa unei hârtii colante având desene cu flori stilizate. Acest 
detaliu, pe care i l-au suflat în acea zi militarii, va fi scos în 
evidenţă de sceptici, care vor exclama: „Vedeţi bine, a găsit 
rămăşiţele unui balon Mogul! 

Brazel este dus şi la postul de radio KGFL, unde îl întâlneşte 
pe Frank Joyce. Acesta are impresia că e foarte încordat şi îi 
atrage atenţia că a schimbat complet povestea. Brazel îi 
mărturiseşte că a fost obligat să o facă, „altfel situaţia ar fi fost 
rea pentru el” şi, înainte să plece, adaugă că „omuleţii verzi” nu 
sunt deloc verzi! Văzuse cadavre sau glumea! Frank Joyce a 
dezvăluit până la urmă, în 1998, unor investigatori, de ce Brazel 
îi spusese asta. Conform acestei noi mărturii a lui Joyce, publi- 


cată în 1990, Brazel îi mărturisise atunci, cu ocazia primei dis- 
cuţii, că văzuse cadavre pe pământ, doar la câţiva kilometri de 
câmpul de fragmente! 

După spusele mai multor martori (vecini şi propriul său fiu), 
Brazel va fi reţinut la bază timp de câteva zile. Fiul său Bill, care 
locuieşte la Albuquerque, descoperă cazul în ziare şi dă fuga la 

fermă ca să se ocupe de oi. La întoarcere, Brazel nu va spune 
nimic. Se va plânge doar, mai târziu, că a fost umilit. 

La întoarcerea sa la bază, maiorul Marcel îi cere colegului 
său, căpitanul Cavitt, să-i arate raportul, dar acesta refuză: 
depinde de propria ierarhie a contraspionajului (CIC) şi raportul 
său trebuie să ajungă direct la Washington! 

Să cităm, în încheierea acestei prezentări foarte succinte a 


principalilor martori de la Roswell, două mărturii care implică 
ameninţări grave din partea militarilor pentru a face unii martori 
să nu vorbească. După spusele lui Elizabeth Tulk (depoziţie, 
video), fiica şerifului Wilcox şi ale Barbarei Dugger (depoziţie, 
video), nepoata şerifului, Wilcox şi soţia lui au fost ameninţaţi cu 
moartea de militari dacă ar fi vorbit. Dar ce văzuseră ei? După 
Barbara Dugger, bunica ei îi dezvăluise faptul că şeriful fusese 
chemat într-un loc mai apropiat de oraşul Roswell, unde a găsit 
un aparat şi cadavre. Aici trebuie amintită cea de a doua parte a 
cazului de la Roswell, mai delicată, dar care a devenit recent 
mai bine susţinută: cea a mărturiilor despre descoperirea unor 
cadavre. 
plus, unii dintre aceşti martori au fost discreditaţi. Putem crede 
că dezinformarea a început să-şi arate roadele în anii nouăzeci. 
Să rămânem prudenti în privinţa acestei a doua părţi, dar există 
totuşi mărturii foarte solide care, recent, au fost întărite de două 
dezvăluiri neaşteptate: mărturia, menţionată mai sus, a lui 
Brazel făcută lui Frank Joyce la postul de radio KGFL din Roswell 
şi, mai uimitoare, cea a lui Walter Haut. Wendy Connors, 
investigatoare reputată pentru seriozitatea ei, a 
Mărturii despre unOZN şi nişte cadavre 

De la primele anchete, martorii au vorbit de descoperirea 
unor cadavre, precum şi a unei nave la un alt sit. Au apărut 
treptat mai multe relatări şi ipoteze, mai mult sau mai puţin 
contradictorii şi, în 

anunţat pe Internet că a înregistrat pe bandă video o nouă 
mărturie a fostului locotenent de la baza din Roswell: văzuse şi 
el nava şi cadavrele! Un document care rămâne deocamdată, a 
precizat ea, confidenţial. 
Prima relatare: Barnett, Anderson şi câmpia San Augustin 

Prima mărturie a fost făcută lui Stanton Friedman, în 1978, 
de către un cuplu în vârstă, Vem şi Jean Maltais, cărora un pri- 
eten, decedat în 1969, le povestise în 1950 că văzuse o farfurie 
zburătoare accidentată şi nişte cadavre umane, pe la sfârşitul 
anilor patruzeci, în New Mexico. Acest martor indirect, Grady 
Barnett, „Bamey”, era inginer la serviciul public de conservare a 
solurilor şi circula mult în toată regiunea. Prin comparații, 
Friedman, apoi William Moore, au presupus că se afla în realitate 


destul de departe de Roswell, la vestul văii lui Rio Grande, pe 
câmpia foarte aridă de la San Augustin, în apropiere de mica 
localitate Magdalena. OZN-ul era un disc metalic cu un diametru 
de opt-zece metri. Direct pe pământ se aflau câteva cadavre de 
fiinţe mici, cu înfăţişare „umanoidă”, care păreau morţi. Aveau 
un cap rotund, voluminos, şi nişte ochi mici. Purtau pe ei nişte 
haine care păreau dintr-o singură bucată. Lui Barnett i s-a alătu- 
rat cu rapiditate o echipă arheologică aflată în trecere pe acolo, 
apoi au sosit militarii, care au blocat situl şi au ordonat tuturor 
să nu spună nimic. 

Această primă relatare, cu toate eforturile investigatorilor, 
este foarte puţin susţinută de alte mărturii. în cele din urmă, se 
pare, a fost găsit unul dintre membrii echipei arheologice, apoi 
şi şeful lor, cu puţin înainte de moartea lui. 

Era vorba de acelaşi accident ca şi cel de la Roswell? 
Friedman a presupus că avusese loc o coliziune între două far- 
furii zburătoare (provocată de furtuna violentă?), una a făcut 
explozie lângă Roswell, cealaltă prăbuşindu-se de cealaltă 

parte a văii lui Rio Grande, mărginită pe ambele părţi de munţi 
destul de înalţi, şi parcurgând o distanţă de 240 km în linie 
dreaptă. Câţiva martori au confirmat relatarea lui Barnett, 
îndeosebi nepoata sa Alice Knight, dar e puţin, în comparaţie cu 
situl de fragmente de la Roswell. Nici data incidentului nu este 
sigură. în 1990 a apărut un nou martor, Gerald Anderson, care 
părea să susţină relatarea lui Barnett, dar până la urmă a fost 
discreditat, după ce s-a dovedit că fabricase documente false. 
Consecința intervenţiei sale a fost provocarea unor grave 
disensiuni în rândul investigatorilor, mai ales între Randle şi 
Friedman, precum şi prejudicii serioasde la credibilitatea globală 
a cazului Roswell, astfel încât ne putem întreba ce rol a jucat cu 
adevărat acest fost poliţist. Se poate spune, deci, că acest 
scenariu de la San Augustin este fragil şi a fost contestat de alţi 
investigatori precum Kevin Randle şi Donald Schmitt. 

Martorii unei descoperiri In regiunea Roswell 

în prima lor carte, UFO Crash at Roswell, apărută în 1991, 
Kevin Randle şi Donald Schmitt au presupus că această desco- 
perire a unui aparat şi unor cadavre a avut loc doar la patru kilo- 
metri (două mile şi jumătate) de câmpul de fragmente. După 


spusele unor martori, militarii survolaseră împrejurimile câmpu- 
lui de fragmente împreună cu fermierul Brazel, care îi ajutase să 
găsească aceste cadavre. Noile dezvăluiri ale jurnalistului Frank 
Joyce despre prima relatare a lui Brazel, publicate de investiga- 
torii Thomas Carey şi Donald Schmitt la sfârşitul anului 1999, au 
întărit în mod neaşteptat această pistă. După spusele lui Joyce, 
Brazel era profund tulburat de această descoperire, cadavrele 
erau deja în stare de descompunere şi degajau un miros urât. 
Dacă prăbuşirea avusese loc miercuri 2 iulie seara, este posibil 
ca Brazel să nu fi descoperit cadavrele decât două sau trei zile 
mai târziu, pe 4 sau 5 iulie. 

Totuşi, alţi martori - am citat mai sus pe nepoata şerifului, 
Barbara Dugger - i-au făcut pe Randle şi Schmitt să deplaseze 
situl OZN-ului şi cadavrelor într-un alt loc, mai aproape de oraşul 
Roswell. Din păcate, unii dintre aceşti martori sunt foarte 
contestaţi. Putem totuşi să spunem astăzi, în ciuda semnelor de 
întrebare, că există un mănunchi de mărturii destul de 
concordante despre recuperarea unei nave şi a unor cadavre în 
regiunea Roswell, descoperire majoră care se adaugă celei a 
câmpului de fragmente. 

Martorul cel mai cunoscut este un fost angajat de la pompele 
funebre din oraş, Glenn Dennis, în vârstă de 22 ani la acea 
vreme. Mărturia lui era una dintre cele mai importante, dar 
acum a devenit îndoielnică. Dennis ar fi avut informaţia de la o 
infirmieră de la spitalul bazei, care îi dezvăluise faptul că 
participase la o şedinţă de autopsiere a două cadavre ne- 
umane. Mai întâi fusese chemat la sediul pompelor funebre de 
un ofiţer, care îi pusese întrebări ciudate. Dispunea de mai 
multe sicrie de mărime mică? Cum trebuia procedat pentru 
îmbălsămarea unui cadavru? întâmplarea făcuse ca, la puţin 
timp după aceea, să trebuiască să ducă la acel spital un aviator 
care se rănise într-un accident de motocicletă, şi atunci o 
întâlnise pe culoar pe acea infirmieră, pe care o cunoştea. 
Infirmiera părea foarte tulburată şi îi spusese să părăsească 
repede locul acela, pentru că va avea necazuri. în realitate, 
fusese interpelat de militari, care îl ameninţasercă cu moartea 
dacă povestea ceva. Deoarece nu mai fusese niciodată tratat 
astfel, Dennis a dorit să afle mai mult şi a reuşit să se 


întâlnească a doua zi cu infirmiera, la popota ofiţerilor. Ea i-a dat 
atunci detalii despre acea autopsie a unor cadavre mici, făcută 
de doi medici pe care nu-i cunoştea şi care o rechiziţionaseră. 
Descrierea făcută de ea cadavrelor este „clasică” : mici de 
statură, cap mare dar corp şi membre foarte subţiri. Un detaliu 
„original” era acela că omuleţii aveau un fel de ventuze în vârful 
degetelor! Cadavrele emanau un miros groaznic şi şedinţa 
fusese din această cauză scurtată. Acest detaliu dat de 

Dennis pare confirmat astăzi de noua mărturie a lui Brazel, 
dezvăluită de Frank Joyce. 

Dar relatarea lui Glenn Dennis a început să suscite îndoieli 
când s-a încercat găsirea acelei infirmiere, care, după spusele 
lui, fusese mutată la puţin timp după aceea, dar nu s-a găsit 
nimic despre ea, nici măcar numele. Dennis, care promisese să 
nu-l dezvăluie, a sfârşit prin a-1 divulga - Naomi Seif - dar nu s- 
a găsit nici o urmă de infirmieră cu acest nume! Finalmente, ela 
fost părăsit de investigatorii cei mai convinşi la început - precum 
Kevin Randle şi chiar Karl Pflock, omul baloanelor „Mogul”, care 
îl susţinuse în mod ciudat şi chiar fusese purtătorul lui de cuvânt 
exclusiv un anumit timp... Ciudat personaj, acest Karl Pflock! în 
1995, la congresul Mufon unde afirma cu tărie teza Mogul, el 
susţinea şi mărturia, perfect incompatibilă, a lui Glenn Dennis. 
Pflock prezentase chiar şi nişte desene de rămăşiţe foarte 
ciudate (niciodată publicate de atunci), asemănătoare cu o 
bucată de canoe, pe care Dennis le zărise într-o ambulanţă 
oprită în spatele spitalului. Această descriere se potriveşte 
destul de bine cu cea a altor martori, care descriu nu o farfurie, 
ci un fel de planor în forma literei delta, cu eleroane curbate. 
Până la urmă, ne putem întreba dacă nu cumva Dennis, ca alţi 
câţiva, nu suferise presiuni ca să încurce pistele şi să semene 
confuzie despre propria sa mărturie, sinceră la început. 

Tot la Roswell şi la baza militară mai pot fi citați şi alţi mar- 
tori, mult mai credibili decât Glenn Dennis. Să amintim mai întâi 
mărturia maiorului Edwin Easley, care până la urmă i-a 
confirmat lui Kevin Randle, cu puţin timp înainte de a muri, că 
răspunsese, în calitate de şef al poliţiei militare de la bază. de 
cordonul de securitate din jurul aparatului. Mai este apoi măr- 
turia căpitanului Olivier Henderson, prin intermediul soţiei sale 


Sapho şi a fetei sale Mary Katherine Groode, precum şi a unui 
prieten, doctorul John Kromschroeder. Soţia şi fiica lui au 
povestit că în 1982, Olivier le-a dezvăluit că pilotase un avion 
care transportase nişte cadavre până la baza Wright din Ohio. 

Le-a făcut această dezvăluire după ce citise un articol despre 
cazul Roswell, considerând că acum putea să vorbească despre 
asta. Le-a descris mici fiinţe cu pielea cenuşie şi ochi oblici. 
Prietenului său Kromschroeder, el i-a precizat că văzuse nu 
numai cadavrele, ci şi resturile navei. 

Un alt martor militar, Darwin Rasmussen, la acea vreme 
căpitan, responsabil cu operaţiunile la baza aeriană, a confirmat 
unui membru din familia sa că fuseseră descoperite patru 
cadavre la Roswell. O mărturie foarte interesantă este cea a ser- 
gentului Melvin Brown, raportată în 1986 de fiica sa, Beverly 
Bean. Acesta dezvăluise familiei, cu puţin înainte de moarte, că 
făcuse parte din echipa care dusese cadavrele cu camionul la 
bază, păstrate în gheaţă. | se interzisese să se uite înăuntrul 
camionului, dar ridicase prelata şi zărise nişte cadavre mici cu 
pielea galben-portocalie. Tot el făcuse de gardă în faţa hangaru- 
lui în care fuseseră depozitate. Mai recent a apărut un alt martor 
militar, Thomas Gonzales, care spune că a făcut parte şi el din 
cordonul de securitate. Or, numele şi fotografia sa figurează într- 
adevăr în catalogul militar de la Roswell Army Air Force din acea 
perioadă. 

Un alt martor, anonim, a spus că a făcut parte din echipajul 
unui avion B-29 care a transportat cadavrele, în condiţii de secu- 
ritate maximă. Zborul ar fi avut loc în ziua de 9 iulie, cu gărzi 
înarmate în cală, la altitudinea de numai 2 500 metri, aceasta 
nefiind presurizată. Avionul ar fi făcut escală la Fort Worth, apoi 
la Washington (baza Andrews), înainte de a ajunge la centrul 
tehnic de la Wright. 

Şi iată un alt martor al acestui zbor al avionului B-29! 
Conform scrisorii de informare a maiorului George Filer, Filer's 
File de pe Internet, din 11 aprilie 2000, un nou martor militar 
(anonim) a dezvăluit că făcuse parte din echipaj. El confirmă 
numeroase detalii ale acestui zbor, îndeosebi că o ladă fusese 
plasată în cala de bombe, operaţiunea fiind efectuată în condiţii 
de securitate deosebite, cu gărzi înarmate în cală pe toată 


perioa 

da zborului. Membrilor echipajului li s-a spus să nu vorbească 
despre acest zbor, nici măcar soțiile lor. Comandantul de bord 
era căpitanul Frederick Ewing, care a murit în 1952, în acciden- 
tul unui bombardier B-47. 

Despre baza Wright avem mărturia generalului Arthur Exon, 
care fusese mutat acolo (ca locotenent-colonel) în iulie 1947, în 
cadrul serviciului tehnic al Aviației (Air Material Command, 
AMC). El a aflat de la colegii săi nu numai despre experienţele 
cu materialele de la Roswell, ci şi aducerea unor cadavre. Este 
vorba de un martor de calibru mare şi foarte credibil. Exon 
credea că aceste studii ultrasecrete fuseseră făcute sub 
conducerea unui mic grup venit de la Casa Albă şi de la vârful 
ierarhiei militare. Testele propriu-zise erau încredințate unor 
unităţi specializate, complet izolate şi compartimentate, astfel 
încât foarte puţine persoane cunoşteau cu adevărat secretul. O 
mărturie mai concretă despre baza de la Wright este cea a unei 
foste secretare de la bază, Norma Gardner, care îi dezvăluise 
prietenului ei, cu puţin timp înainte de moarte, că lucrase în 
1955 la arhivarea a peste o mie de piese provenind de la un 
OZN accidentat. într-o zi văzuse trecând un căruţ cu două 
corpuri de umanoizi, care erau transferați de la o clădire la alta. 
Erau păstraţi într-un lichid şi probabil că măsurau între 1,30 şi 
1,50 m. Aveau torsuri umane, dar un cap disproporționat şi ochi 
oblici... 

Martorii unui sit apropiat de Roswell 

După alţi martori, OZN-ul şi cadavrele ar fi fost descoperite 
într-o altă zonă, destul de apropiată de Roswell, la aproximativ 
60 km nord-vest de oraş, deci mult mai aproape decât câmpul 
de fragmente, aflat la 120 km nord-vest. Principalii doi martori, 
Jim Ragsdale şi Frank Kaufmann, spun că au văzut ei înşişi OZN- 
ul şi cadavrele la locul prăbuşirii. Martori spectaculoşi, care au 
fost dezvăluiţi în 1994 de a doua carte a echipei Randle şi 
Schmitt, intitulată cu o oarecare imprudenţă The Truth about the 
UFO 

Crash at Roswell. Din păcate, nu au întârziat să fie puşi la 
îndoială, astfel încât nu e util să se zăbovească mult timp 
asupra lor. Să amintim totuşi, foarte pe scurt, mărturia lor şi 
polemica care a urmat. 

Frank Kaufmann povesteşte că era la vremea aceea agent de 
informaţii militare (gradul nu este precizat), ataşat direct celui 
mai înalt comandant al Pentagonului: generalul Scanlon de la Air 
Defense Command. Acesta îl trimisese la White Sands, celebru 
teren de experimentare unde a fost testată prima bombă 
atomică, situat la 160 km vest de Roswell, ca să participe la 
observarea unui OZN prezent în acea zonă de la 1 iulie. După 
spusele lui Kaufmann, OZN-ul era urmărit şi de radarele de la 
Roswell şi Kirtland (Albuquerque). Or, profesorul Charles Moore 
şi Stanton Friedman mi-au spus că la Roswell nu exista radar şi 
mi-au pus la dispoziţie documente care par să dovedească acest 
lucru. Dar problema a revenit în atenţie în septembrie 2000, cu 
mărturia lui Scott Ramsey, citată de Linda Howe în emisiunea 
radio Dreamland (celebra emisiune a lui Art Bell, prezentată 
actualmente de Whitley Strieber), care dezvăluia faptul că 
avuseseră loc cercetări de radare de mare putere în acea vreme 
în regiune: la Albuquerque, Corona şi Alvado! Oricum ar fi, 
radarele, după spusele lui Kaufmann, ar fi reperat explozia în 
zbor şi căderea OZN-ului în apropiere de Roswell. El dă data de 4 
iulie, seara, nu de miercuri 2, după cum s-a admis până în 
prezent (ceea ce scurtează şi mai mult răgazul pentru 
putrefacţia cadavrelor!). Astfel ar fi putut să fie lansată imediat 
operaţiunea de recuperare a OZN-ului, pomindu-se de la bază, 
recuperare la care Kaufmann ar fi participat împreună cu 
superiorul său ierarhic, „Robert Thomas”, venit şi el de la 
Washington, în noaptea de 3 spre 4 iulie, cu o întreagă echipă: 
un fotograf şi experţi. Sosiseră deci înaintea accidentului! 
Kaufmann nu explică cu claritate cum putuseră să-l anticipeze, 
şi ăsta este, după părerea mea, unul dintre punctele foarte 
îndoielnice ale relatării sale. 

O altă obiecţie făcută acestui scenariu este că, dacă OZN-ul a 
fost găsit înaintea câmpului cu fragmente al lui Brazel, atunci 
comunicatul de presă al bazei, de la 8 iulie, devine o eroare 


monumentală. Or, colonelul Blanchard, departe de a fi sancţio- 
nat, a ajuns mai târziu la gradul cel mai înalt al Air Force: 
general cu patru stele. Cum se explică asta? Se poate 
presupune, cred, că militarii au vrut să preîntâmpine, în 
dimimeţa zilei de 8 iulie, riscul de a nu putea să ascudă 
publicului câmpul de fragmente, protejând în schimb prima 
descoperire, cea a OZN-ului şi a cadavrelor. Dar, după ce au 
preluat controlul câmpului cu fragmente în cursul dimineţii, 
precum şi principalul martor civil, fermierul Brazel, nu le mai 
rămânea de făcut decât să difuzeze imediat dezminţirea, în care 
se vorbea despre un balon meteo. O variantă mai cinică a 
acestei explicaţii este că au emis acel comunicat de presă 
numai în scopul de a-1 distruge în aceeaşi seară. 

Acestea fiind zise, descrierea OZN-ului şi a cadavrelor de 
către Frank Kaufmann este foarte interesantă. După spusele lui, 
nava era în formă de săgeată foarte accentuată, cu eleroane 
curbate, asemenea acelor vehicule testate mai târziu de NASA, 
acele lifting bodies capabile să revină în atmosferă planând, 
care au folosit la punerea la punct a navetei spaţiale americane. 
De unde ideea că era o navă de salvare, un planor 
extraterestru! Tot după spusele lui Kaufmann, nava avea 
proprietăţi uimitoare. Din interior, exteriorul se vedea ca în plină 
zi. în ceea ce priveşte cadavrele, descrierea lor de către 
Kaufmann este mult mai apropiată de forma umană: înălţime de 
aproape 1,50 m, cap mare dar cu ochi abia cu puţin mai mari 
decât cei ai oamenilor. Mâinile lor aveau cinci degete, nu patru 
cum aflăm din mărturia infirmierei! Să remarcăm în trecere că 
acel cadavru din filmul autopsiei, care a provocat scandal în 
1995, avea şase degete, un detaliu foarte eficace pentru 
„desfiinţarea” filmului. Dar cele cinci degete ale lui Kaufmann nu 
sunt nici ele uşor de crezut. Alt detaliu îndoielnic. Kaufmann zice 
că maiorul Marcel a asistat la această recuperare. Şi într-o lungă 
convorbire, înregistrată pe 

video şi difuzată în 1999, el adaugă că colonelul DuBose, 
adjunctul generalului Ramey la Fort Worth, venise şi el! Asta 
pare foarte puţin verosimil, având în vedere mărturiile lor cu 
ocazia investigaţiilor despre Roswell, care indicau numai 
fragmentele lui Brazel. Dacă ar fi avut cunoştinţă doar de OZN şi 


de cadavre, ne vine greu să credem că ar fi vorbit astfel. Există 
totuşi noua mărturie a lui Walter Haut, dezvăluită de Wendy 
Connors. Dar ştim că locotenentul Haut era foarte apropiat de 
colonelul Blanchard, care probabil că îi arătase cadavrele la 
bază. 

Cealaltă mărturie importantă, cea a lui Jim Ragsdale, pune şi 
ea o mare problemă. Să prezentăm imediat principala critică. Şi- 
a schimbat relatarea, citând mai întâi acelaşi loc ca şi 
Kaufmann, apoi deplasând locul prăbuşirii mult mai departe, la 
vest de Roswell, spre munţii Capitan. Or, întâmplarea face ca 
proprietarul terenului citat iniţial la nord de Roswell, fermierul 
Hub Corn (pe care l-am întâlnit la Roswell şi care mi s-a părut 
foarte simpatic), a refuzat să cedeze exploatarea exclusivă a sit- 
ului muzeului de la Roswell, devenit foarte întreprinzător în 
legătură cu municipalitatea. Şi iată că avocatul şi 
administratorul muzeului, Max Littell, l-a pus pe Ragsdale să 
semneze un depoziţie care schimba locul! Investigatorul Kevin 
Randle, care dezvăluise primul relatarea lui Ragsdale, l-a părăsit 
atunci complet, ceea ce a însemnat excluderea lui de la 
festivalul în cinstea celor cincizeci de ani de la Roswell, în 1997. 

La drept vorbind, chiar şi prima relatare a lui Ragsdale este 
greu de crezut. Făcea camping cu o prietenă, Judy „Truelove”, 
când nava s-a prăbuşit în apropiere. Ciudat camping amoros, pe 
un teren atât de sălbatic, departe de orice drum asfaltat, 
frecventat doar de şerpi-cu-clopoţei şi presărat cu tufişuri având 
nişte ţepi în stare să spargă pneurile maşinilor! în afară de asta, 
descrie şi el micile fiinţe semănând cu nişte pitici şi o navă 
asemănătoare cu cea a lui Kaufmann, care părea făcută din 
materiale flexibile şi a cărei parte din faţă se îndoise în urma 
şocului. A fost însă susţinut de familie, iar fiul său i-a confirmat 

relatarea în faţa directorului ştiinţific al CUFOS, Mark Rodeghier, 
cunoscut pentru circumspecţia sa. 

Kevin Randle şi Donald Schmitt au mai citat şi alţi martori, 
îndeosebi pe conducătorul echipei de arheologi, Curry Holden, 
cu puţin timp înainte de moartea sa. Să reamintim că inginerul 
Bamett nu a precizat locul prăbuşirii: poate că, la urma urmelor, 
era în regiunea Roswell. Dar există incoerente între relatări, de 
exemplu forma navei: farfurie după spusele lui Bamett, în formă 


de delta după spusele lui Kaufmann! 

A existat un supravieţuitor? 

Mai trebuie menţionate pe scurt alte mărturii raportate de 
Randle şi Schmitt, pe marginea cărora ne putem pune tot felul 
de întrebări, deoarece cuprind o nouă dezvăluire senzaţională: 
după acestea, ar fi existat un supravieţuitor! Asta susţine 
Frankie Rowe, fata unui pompier din Roswell, Dan Dwyer. După 
spusele ei, tatăl ei făcuse parte dintr-o echipă de pompieri care 
s-ar fi deplasat şi ei la faţa locului şi ar fi avut timp să vadă trei 
umanoizi mici, dintre care unul încă viu, în timp ce erau urcați 
într-o ambulanţă. Puțin credibil? Această relatare este totuşi 
susţinută de cea a surorii sale, Helen Cahill, care îşi aminteşte 
că întreaga familie, părinţi şi copii, fusese ameninţată de 
militari, care le-ar fi ordonat să nu vorbească. O altă relatare 
uimitoare este cea a unui fost bucătar de la popota ofiţerilor, 
Ruben Anaya, căruia guvernatorul adjunct al statului New 
Mexico, Joseph Montoya i-ar fi mărturisit că văzuse cadavrele şi 
un supravieţuitor care gemea, într-un hangar din Roswell. O 
scenă care a inspirat probabil filmul Roswell, produs de Paul 
Davids, dar alunecăm aici spre domeniul purei ficțiuni! Prudenţa 
ne îndeamnă să lăsăm aceste mărturii în umbră, aşteptând să 
aflăm mai mult despre această parte foarte controversată a 
cazului Roswell. Ceea ce ne duce la o dezbatere deosebit de 
dificilă, dar inevitabilă: cea a filmului autopsiei unui 
extraterestru la Roswell”, pe care mulţi spectatori l-au confundat 
cu cazul Roswell propriu-zis. 

1995: 

scandalul filmului 

In 1995 izbucnea „scandalu!” filmului unei pretinse autopsii a 
unui cadavru de extraterestru, găsit în urma prăbuşirii de la 
Roswell, în 1947. Acest film, zis Alieri Autopsy Footage, a fost 
dezvăluit de un mic producător de muzică englez, Ray Santilli şi 
difuzat de televiziunile din lumea întreagă la sfârşitul verii anului 
1995. Prezentat în Franţa de Jacqes Pradel la TF1, el a provocat 
o respingere totală din partea presei, antrenând în cădere cazul 
Roswell, imediat pus în aceeaşi oală şi cauzând prejudicii 
considerabile ufologiei în general. Pentru o bună parte din mass- 
media şi o bună parte a publicului, rezultatul era că, de acum 


înainte, toate astea - Roswell, cadavru şi OZN-uri - nu 
constituiau ceva cu adevărat serios. 

Cum stau lucrurile acum, după trecerea anilor? Farsa a fost 
dovedită, cum lăsa să se creadă o emisiune de la FR3, din 
decembrie 1999? în realitate, argumentele prezentate nu făceau 
decât să reia o emisiune a canalului american Fox TV difuzată cu 
un an înainte, care nu rezolvase nimic, căci se baza în principal 
pe critica unui episod secundar, zis „secvenţa din cort” (“Tent 
footage”). Această secvenţă foarte scurtă şi de foarte proastă 
calitate, care nici măcar nu fusese difuzată de Santilli, prezenta 
o autopsie complet diferită de filmul principal, derulându-se într- 
o şură foarte întunecată. La sfârşitul anului 1998, autorii acestui 
film şi-au dezvăluit identitatea: era vorba de o echipă de farsori 
englezi, care jucaseră o festă prietenului lor Ray Santilli! 
Povestea acestor falsificatori - Keith Bateman şi Andy Price 
Watts, de la studioul A.K. Music - a început să fie dezvăluită în 
cursul verii anului 1998 de ufologul britanic Philip Mantie, cel 
care a contribuit la promovarea filmului principal, difuzat de 
Santilli. 

„Adevăratul” film al autopsiei, dacă îndrăznim să ne 
exprimăm astfel, a constituit subiectul a numeroase critici de la 
apariţia sa. Este foarte suspect, dar încă nu există nici o dovadă 
decisivă că a fost o farsă vulgară. La ora actuală, deşi planează 
asupra lui bănuieli puternice, există şi argumente clare care fac 
să se creadă că acest caz este poate mai complex decât am 
crede. Eu cred - şi nu sunt singura - că putem avea în vedere 
ipoteza unei operaţiuni a serviciilor secrete americane, al căror 
scop ar fi fost în principal desfiinţarea prea bunelor investigaţii 
despre Roswell. Dacă aşa stau lucrurile, se poate spune că 
operaţiunea a reuşit perfect! lată câteva argumente în favoarea 
acestei presupuneri, pe care am putea-o numi „ipoteza 
serviciilor secrete”. 

Nu era o farsă obişnuită 

Cei mai mulţi comentatori, inclusiv ufologi, au admis că filmul 
era o escrocherie pusă la cale de Ray Santilli doar în scopul de 
„a face bani”. Or, există multe motive de a înlătura această idee 
prea simplă. Mai întâi, toţi cei care s-au putut apropia de Santilli 
au constatat că nu ştia aproape nimic despre OZN-uri şi că 


subiectul nu-l interesa deloc. Ba chiar scria greşit numele 
Roswell: „Rosewell”! Cum naiba acest mic producător de 
muzică, fără cunoştinţe despre OZN-uri, ar fi putut să conceapă 
o lovitură atât de departe de preocupările lui? Demersul lui era 
şi riscant, deoarece întreprinderea ar fi fost plină de pericole. Ar 
fi fost de ajuns ca unul dintre complici să vorbească pentru a-l 
pune în mare dificultate, mai ales faţă de toate canalele de 
televiziune care muşcaseră momeala. Sau mai simplu, n-ar fi 
existat riscul ca unul dintre complici să-l şantajeze, având în 
vedere toţi banii pe care îi câştigase? Aceasta era părerea 
ufologului britanic James Easton, cunoscut pentru marele său 
scepticism, care mi-a răspuns pe Internet: „Da, chiar ideea de a 
crea o «autopsie de extraterestru» care să fie suficient de 
credibilă ca să fie luată în serios comportă atât de multe 
probleme încât este greu de crezut cum cineva ar putea să se 
implice într-un astfel de proiect”. 

Se poate presupune că totul a fost conceput şi realizat de o 
echipă independentă care a vândut apoi produsul lui Santilli? Şi 
asta e greu de crezut, din acelaşi motiv: de ce ar pune o echipă 
în practică un plan atât de îndoielnic, dificil de realizat, 
indiferent ce spun criticii, ca să se mulţumească să-l vândă unui 
mic producător de muzică englez? O astfel de echipă ar fi 
probabil americană, pentru că trebuia să te pricepi foarte bine la 
modul de operare şi să cunoşti materialul american din acea 
perioadă (contrar criticilor iniţiale, în film nu a fost descoperită 
nici o greşeală în această privinţă). Cu siguranţă că ar fi putut să 
câştige mult mai mulţi bani punându-l în circulaţie în Statele 
Unite. 

O astfel de realizare, dacă te gândeşti bine, ar fi reprezentat 
un buget deloc neglijabil, chiar şi numai pentru fabricarea 
manechinelor. Se ştie că au fost cel puţin două, deoarece există 
o altă autopsie (a fost văzută de mai multe persoane, printre 
care şi Philip Mantie), cu un cadavru aproape identic, dar fără 
rană la picior. Apoi toată lumea este de acord că, dacă sunt într- 
adevăr manechine, sunt cu totul remarcabile. Santilli nu avea 
bani ca să plătească o astfel de realizare. l-a trebuit doi ani, 
făcând apel la un partener - de altfel destul de misterios: 
germanul Volker Spielberg -, ca să cumpere filmul presupus 


autentic de la bătrânul cameraman. A existat zvonul că ar fi 
plătit o sută de mii de dolari: este mult pentru un mic pro- 
ducător de casete ca Santilli, dar nu suficient pentru o echipă de 
escroci de mare calitate! Atunci, asta înseamnă că Santilli a 
spus adevărul, că ar fi dat într-adevăr din întâmplare peste un 
film autentic, pe care i l-ar fi propus un bătrân cameraman 
american, în timp ce căuta documente de arhivă despre cân- 
tăreţul Elvis Prelesy? 

Această versiune are şi ea destule probleme. lată una pe care 
puţini au remarcat-o: nu risca de la început să fie arestat de 
militarii amercani, după ce aceştia i-ar fi aflat planul? Căci pre 

supusa lui achiziţie a fost anunţată în timpul iernii 1994-1995 la 
radio, de către prietenul său, muzicianul Reg Presley, deci cu 
câteva luni înainte de prezentarea lui, la 5 mai la Londra. lar 
negocierea cu cameramanul data din 1993. Asta oferea destul 
de mult timp militarilor americani ca să blocheze planul prin 
toate mijloacele, dacă ar fi fost într-adevăr un film autentic şi 
ultrasecret. Cazul s-ar fi pierdut ca un zvon vag, dezminţit şi 
repede uitat. în schimb, minţile vioaie vor putea să remarce că 
această aşteptare ciudată - şi poate periculoasă pentru Santilli - 
era perfect paralelă cu o altă aşteptare, cea a raportului făcut 
de GAO despre Roswell, care îngrijora foarte mult Air Force. 
Acest raport, anunţat de la începutul anului, fusese şi el amânat 
de la o lună la alta, ca în cele din urmă să fie difuzat, cu cea mai 
mare discreţie, la sfârşitul lunii iulie 1995, într-un moment în 
care toată presa avea atenţia îndreptată spre filmul lui Santilli. 

Critici grave, dar nu decisive 

Dosarul criticilor aduse lui Santilli şi filmului său e mult prea 
mare ca să-l amintim în detaliu. Să ne limităm la câteva critici, 
dintre cele mai pertinente. Este vorba, de exemplu, de criticile 
făcute de foştii cameramani militari americani, aflaţi în activitate 
în acea perioadă, care au fost prezentaţi de Kent Jeffrey în 
revista Mufon din Statele Unite. După spusele lor, filmul ar fi 
trebuit să fie turnat în culori, cu cel puţin două camere şi un 
fotograf, pentru obţinerea unor fotografii foarte clare. Mişcările 
camerei sunt stângace, imaginea neclară, mai ales în momentul 
prim-planurilor etc. Dar aceste puncte slabe nu sunt considerate 
decisive de toţi. Astfel, după cum afirmă ufologul american 


Michael Hesemann în cartea sa Beyond Roswell, scrisă împreună 
cu englezul Philip Mantie, un fost cameraman al Marinei 
americane, Roderick Ryan, consideră filmul compatibil cu 
practicile din acea perioadă. 

La fel de suspect este şi faptul că feţele sunt ascunse, chiar 
şi cea a observatorului aşezat în spatele unui geam! Şi de ce au 

medicii o vizieră de culoare închisă - care cu siguranţă că le jena 
vederea - ca şi cum s-ar fi protejat împotriva radiaţiilor ultravi- 
olete? în schimb, foarte comod pentru ascunderea feţelor! 

Hainele de protecţie au fost şi ele criticate. Dacă erau etanşe, 
ar fi fost nevoie, evident, de un tub de alimentare cu aer, dar nu 
se vede aşa ceva. în realitate, după unii, se vede bine că nu 
erau etanşe şi deci că nu serveau la nimic, dar această părere 
nu pare nici ea perfect stabilită. Nimeni, până astăzi, nu a putut 
să identifice acele haine: nu se ştie de unde provin! 

Un alt aspect slab este relatarea cameramanului, aşa cum a 
fost reprodusă de Santilli. 

în primul rând, îţi vine greu să crezi că acel cameraman ar fi 
putut să păstreze la el acasă douăzeci şi două de bobine de film, 
pentru ca - vezi Doamne! - să le developeze mai bine el însuşi, 
pentru că avea o problemă cu lumina sau cu timpul de 
expunere. Cameramanii militari răspund că asta ar fi fost total 
imposibil. în cazul unei filmări ultrasecrete ca aceasta, toate 
bobinele sunt tratate ca oricare document secret: sunt înregis- 
trate, numerotate şi nu poate fi vorba să fie luate de cineva. De 
altfel, e greu de crezut interesul de a developa de unul singur, 
cu mijloace artizanale, douăzeci şi două de bobine de 33 cm 
fiecare, când ar fi fost suficient să fie date la laborator ca pe 
toate celelalte. Ar fi fost destul să se indice pe bobină în ce 
direcţie trebuie să se insiste. La fel, este greu de înţeles de ce 
atâtea bobine (dintr-un total de o sută) ar fi fost ratate, când 
lumina ar fi fost probabil aceeaşi. în plus, aceste douăzeci şi 
două de bobine sunt repartizate practic pe întreaga durată a 
autopsiei. lar ideea că n-ar mai fi putut înapoia filmul din cauza 
reorganizării serviciilor, care avusese loc atunci (este exact că 
crearea US Air Force, distinctă de Armata de Uscat, datează din 
acea perioadă), pare cât se poate de ridicolă. în schimb, ar fi 
imposibil să fi obţinut, pe ascuns, o copie a unui pachet de 


bobine? Şi asta pare foarte improbabil, din aceleaşi 

motive. Pe scurt, această poveste a cameramanului nu stă în 
picioare. în schimb, există în relatarea cameramanului detalii de 
o exactitate surprinzătoare, precum porecla familiară a gene- 
ralului Spaatz, „looey”, pe care îl citează la fel cum ar face un 
colaborator apropiat al generalului, în acea perioadă şeful statu- 
lui-major al Air Force. Deloc rău pentru un bricolor de cadavre 
false! 

Urmează critica cea mai gravă adusă până astăzi împotriva 
lui Santilli. Contrar a ceea ce unii mai cred încă, Santilli, în ciuda 
a numeroase manevre dilatorii, nu a furnizat nici cea mai mică 
bucată de peliculă originală, care ar fi permis datarea ei în mod 
sigur şi autentificarea filmului. Asta spune îndeosebi expertul 
fotograf Bob Shell, care a fost un timp favorabil filmului, dar pe 
care manevrele lui Santilli nu au reuşit să-l înşele. în cele din 
urmă, Santilli a recunoscut, invocând următoarea scuză: asocia- 
tul său, Volker Spielberg, deţine tot filmul original. lar acesta nu 
vrea să pună la dispoziţie nici cea mai mică bucăţică! Este total 
absurd, deoarece asta ar fi de ajuns ca să confere o valoare 
inestimabilă achiziţiei sale. Cu excepţia cazului în care filmul ar 
fi fals, evident. Sau, încă o dată, exceptând cazul în care totul 
este 
o montare mult mai complicată decât s-ar putea crede la prima 
vedere. în ipoteza unei operaţiuni a serviciilor secrete, se poate 
presupune că Santilli n-ar fi primit decât o copie, poate chiar o 
simplă versiune video. în acest caz, ne putem întreba ce rol 
joacă acest Spielberg, care se consideră că ar fi dat o mare 
sumă de bani ca să cumpere filmul de la cameraman. 

Este dovedit că Santilli a minţit în mai multe ocazii. lată şi 
alte exemple. Mai întâi în privinţa numelui cameramanului, dar 
pretinde că a făcut asta ca să-i protejeze identitatea. Un alt 
exemplu este cel al „secvenţei cortului”. Astăzi, Santilli spune că 
prietenii lui i-au mărturisit că îi făcuseră o glumă. Dar a con- 
tinuat să prezinte filmul - ca fiind autentic - unor ufologi, mai 
ales lui Philip Mantie, Bob Shell şi Michael Hesemann. Mantie 
avea încredere în Santilli, susţinuse autenticitatea filmului în 

1995, iar Hesemann încă mai făcea acest lucru în 1996. O 
eroare care a dăunat mult credibilităţii lor. O lucrătură perfectă 
pentru discreditarea lor. 

Dezbaterea despre cadavru 

Problema autenticităţii cadavrului a fost mult timp dezbătută, 
dar fără să se poată ajunge la o concluzie finală în această 
privinţă. Kent Jeffrey, în articolul publicat în 1996 în Mufon UFO 
Journal, spunea categoric: „Când îi întrebi, experţii în efecte 
speciale declară în unanimitate că avem de-a face cu un 
manechin”. Jeffrey cita opinia lui Trey Stokes (care lucrase la 
Abyss, Batman etc.), citând el însuşi cincisprezece dintre colegii 
săi, precum Stan Winston (Jurassic Park), care toţi gândesc ca el, 
că filmul este o farsă. Mulţi dintre ei găseau filmul atât de rizibil 
încât se miraseră că cineva de profesie ar putea să aibă îndoieli. 
Winston, explica Jeffrey, se pronunţase iniţial favorabil, cu ocazia 
emisiunii de la Fox TV (produsă de Bob Kiviat), după care îşi 
schimbase total părerea într-un articol publicat în Time 
Magazine: „Dacă cred că e o minciună? Bineînţeles”. Trebuie 
amintit totuşi că numeroşi experţi, medici, biologi, chirurgi şi 
medici legişti, precum şi specialişti reputați în efecte speciale, 
au declarat că sunt impresionați. Englezul James Easton, şi el 
foarte sceptic, cita păreri total contrare celor ale lui Kent Jeffrey, 
într-un lung mesaj pe lista de discuţii „UFO Updates”. lată prima 
părere a lui Stan Winston din cadrul emisiunii de la Fox TV, 
împreună cu câţiva membri ai echipei sale: „...Să spun drept, 
dacă nu este real, aş fi mândru să creez o astfel de imagine, 
astăzi”. lar mai departe zice: „Daca ai veni la mine şi mi-ai 
spune că ai creat această iluzie, ai fi imediat angajat”. Winston 
este unul dintre cei mai reputați tehnicieni de efecte speciale. 
Firma lui a lucrat la filme precum Jurassic Park 
1 şi 2, Terminator 2, Aliens etc. Intrigat de schimbarea părerii lui 
Winston, James Easton povesteşte că i-a scris ca să-i ceară să-şi 
precizeze motivele, dar acesta nu i-a mai răspuns. Prin urmare, 

nu ştim ce l-a făcut să-şi schimbe atât de radical părerea... 
Winston îşi exprimase opinia că astfel de producţie ar fi foarte 
costisitoare. Aceasta este şi părerea specialistului britanic Bob 
Keen, exprimată în cadrul unei emisiuni televizate a Canalului 4 
britanic: „Sunt nişte efecte speciale bune, nu poate să fie o pro- 


ducţie ieftină. E, probabil, de ordinul a câteva sute de mii de 
dolari. Unele scene sunt deosebit de realiste şi greu de contrafă- 
cut, precum autopisa capului şi rana deschisă de la coapsă. Pe 
de altă parte, numeroşi chirurgi, ca doctorul Patrick Braun, 
invitat în emisiunea lui Jacques Pradel, şi-au exprimat părerea că 
e vorba de un cadavru adevărat. 

O problemă care a intrat rapid în dezbatere a fost cea a dife- 
renţelor faţă de relatările „clasice” ale unor presupuşi martori, 
fie că e vorba de martori care spun că au văzut cadavre prove- 
nite de la OZN-uri accidentate, fie că e vorba de pretinse victime 
ale unor răpiri de către extratereştri. Se cunoaşte potretul-robot 
al extraterestrului, cu corp mic şi slab, cu cap mare şi ochi oblici, 
având trei sau patru degete, uneori cinci. Dar niciodată şase! De 
ce falsificatorii nu au respectat modelul? Este adevărat că argu- 
mentul următor a fost propus de ufologul Joel Mesnard: este mai 
credibil aşa decât dacă s-ar fi copiat pur şi simplu schema stan- 
dard! Nici în această privinţă nu există dovadă decisivă, pentru 
sau împotriva autenticităţii. 

S-a speculat mult pe ideea că a fost folosit cadavrul unui 
bolnav (unei bolnave) suferind de numeroase anomalii genetice. 
Dar, dacă te gândeşti bine, ipoteza nu stă în picioare. Mai întâi, 
trebuie să ne gândim la riscul, enorm de data asta, pe care şi l- 
ar asuma astfel de falsificatori, în plan penal. Profanare de 
cadavre, de mormânt, în vederea unei exploatări ruşinoase. Şi 
să ne mai amintim că erau cel puţin două cadavre, foarte 
asemănătoare. Ar fi trebuit deci să se găsească doi bolnavi 
identici! Şi apoi, mai este un argument foarte simplu. în timp ce 
aceste imagini şocante au circulat în întreaga lume, prin 
televiziune, ziare şi reviste, nimeni nu a spus că ar cunoaşte sau 
măcar că ar fi văzut 

fotografii asemănătoare în arhive medicale. De unde provin 
aceste cadavre extraordinare? Mister! 

Un alt argument formulat împotriva ipotezei extraterestre de 
Kent Jeffrey şi alţi câţiva este că nişte extratereştri nu puteau să 
fie atât de asemănători cu noi, în virtutea hazardurilor enorme 
ale evoluţiei. Dar există argumente contrare, precum raţionali- 
tatea formei umanoide, explicată cu mult timp în urmă cu brio 
de astronomul englez Fred Hoyle. Mai este şi argumentul con- 


vergenţei formelor, prezentat mai ales în Franţa de 
astrofizicianul Evry Schatzman care, chiar dacă era un adversar 
îndârjit al OZN-urilor, pleda cu elocvenţă în favoarea vieţii 
extraterestre în univers. Să mai adăugăm doar că propria 
noastră istorie genetică ar putea să ne rezerve câteva surprize... 
In realitate, după cum au subliniat experţii în medicină, acest 
cadavru comportă numeroase aspecte - interne şi externe - 
foarte diferite de anatomia noastră. 

Criticile formulate de Theresa Carlson 

O analiză foarte aprofundată a imaginilor a fost făcută de o 
specialistă americancă în imagine informatică, Theresa Carlson, 
pe care se prijină astăzi mulţi sceptici. Această analiză lungă 
dezvăluie un anumit număr de anomalii, de exemplu o pată de 
sânge care apare pe un perete, apoi dispare, dar reapare după 
aceea. Unii au atras atenţia că a existat probabil o eroare în 
montajul celor douăzeci şi două bobine făcute de Santilli, fapt ce 
ar explica această anomalie. Dar montajul ar fi totuşi corect în 
raport cu derularea autopsiei. Un astfel de argument ar părea 
deci solid, orientându-ne încă o dată spre ipoteza unui 
document fals. în două rânduri, Theresa Carlson şi-a expus ea 
însăşi părerea, în Mufon UFO Journal din noiembrie 1996, ea 
recunoştea că, dacă ar fi fost un fals, acesta era remarcabil: „A 
fost probabil nevoie de mult timp, de muncă şi de bani, pentru a 
produce acest film al autopsiei”. Şi: „Teoria efefctelor speciale 
este, desigur, o explicaţie posibilă pentru ceea ce vedem în 
acest film. Dar 

asamblarea a fost făcută cu o grijă considerabilă şi asta nu-i o 
farsă”. în raportul ei final din septembrie 1997, Theresa Carlson 
trăgea următoarea concluzie: „lot nu ştim cine a făcut acest film 
şi de ce. Poate că e un «proiect artistic» creat pentru 
frumuseţea lucrului. Sau o creaţie concepută special pentru 
profit”. Dar aceste supoziţii mi se par ciudat de anemice, venind 
după o analiză atât de remarcabilă. în orice caz, întrebarea e 
încă fără răspuns. Cine a putut să facă filmul? 

O operaţiune a serviciilor secrete? 

Multor oameni le repugnă o astfel de ipoteză. Când am fost 
invitată de Jacques Pradel la emisiunea sa de la TF1, în 


octombrie 1995, în calitate de autoare a unei cărţi despre 
Roswell, carte care tocmai apăruse, la sfârşitul emisiunii am 
profitat de prezenţa a doi producători de televiziune, englezul 
John Purdie de la Canalul 4 şi americanului Bob Kiviat de la Fox 
TV, invitaţi şi ei, deoarece făcuseră aceeaşi emisiune în ţara lor, 
ca să-i întreb: „Ce credeţi despre ipoteza serviciilor secrete?” 
Nici unul nu mi-a răspuns. De ce ar fi conceput serviciile secrete 
americane o operaţiune atât de ciudată? Obiectivul principal ar 
fi fost, probabil, de a se opri investigaţiile despre Roswell. în 
această împrejurare, chiar acesta a şi fost efectul filmului, după 
cum am precizat mai sus. în Franţa, filmul nu numai că a ucis 
cazul Roswell, dar a fost deosebit de nefast OZN-urilor în 
general. 

Să presupunem, deci, că ipoteza e corectă. Suntem mai întâi 
frapaţi de precizia calendarului. Filmul autopsiei şi-a început 
cariera exact înainte ca deputatul american Steven Schiff să 
facă public raportul remis de GAO, raport aşteptat de două luni 
şi care stingherea foarte tare Air Force. Dacă susţinem mai 
departe această ipoteză a unei operaţiuni a serviciilor secrete, 
rămâne problema naturii filmului: adevărat sau fals? La prima 
vedere, pare evident că ar fi fabricat un document fals, dacă ar 
fi vorba doar de a distruge Roswell. Totuşi, mi se pare că mai 
există o posibilitate, cea a unei manevre mai subtile. S-ar putea 
să se fi 

prezentat, via Santilli, un document adevărat sau un „fals ade- 
vărat”, adică o înscenare apropiată de realitate, introducând 
eventual defecte pentru neutralizarea filmului! In acest caz, ar fi 
existat un dublu obiectiv: mai întâi discreditarea cazului Roswell, 
ştiindu-se că, chiar dacă documentul era adevărat, tot nu va fi 
crezut, dar şi difuzarea unor imagini foarte tari, în scopul de a 
obişnui treptat publicul cu ideea unei prezenţe extraterestre. 
Sau, mai simplu, pentru a studia reacţiile publicului şi a vedea 
dacă ar fi „copt” pentru dezvăluiri despre această prezenţă! 

Această ipoteză nu este deloc absurdă. Ea se înscrie într-un 
ansamblu de dezvăluiri făcute pe la sfârşitul anilor şaptezeci, 
deseori de martori anonimi, precum cele culese de Leonard 
Stringfield sau în acele documente zise „Majestic 12”, care au 
început să apară în cursul anilor optzeci şi care au continuat să 


se acumuleze în cursul anuilor 1998 şi 1999. în ele au fost 
semnalate multe „erori”, dar se remarcă o coerenţă de 
ansamblu în toate aceste mărturii şi documente, care povestesc 
poate o parte din istoria secretă a OZN-urilor în Statele Unite. în 
următoarele capitole propun examinarea tuturor acestor 
mărturii şi documente. 

Acest film se afla In arhivele Air Torce şi ale CIA? 

Este adevărat că nu există o dovadă solidă în sprijinul acestei 
ipoteze a serviciilor secrete, iar numeroşi sceptici nu scapă 
prilejul să sublinieze acest lucru, denunţând zvonurile 
„delirante” propagate de „conspiraţionişti”. Numai că, iată două 
mărturii care susţin o operaţiune a serviciilor secrete, civile sau 
militare: conform lor, filmul autopsiei se afla în arhivele Air Force 
şi ale CIA cu mult înaintea difuzării sale de către Santilli! 
Amândoi martorii sunt investigatori credibili: expertul fotograf 
american Bob Shell şi ufologul britanic Colin Andrews. Marea 
Britanie nu duce lipsă de sceptici virulenţi, numai că nu am 
văzut, până astăzi, nici o critică de natură să-l pună sub semnul 
întrebării pe Colin Andrews. L-am întâlnit de 

două ori şi am fost impresionată de seriozitatea sa. Or, mărturia 
sa, precum şi cea a lui Bob Shell, sunt percutante. Amândoi şi le- 
au confirmat în scris, Bob Shell pe lista „UFO Updates” şi Colin 
Andrews într-un mesaj personal, ca răspuns cererii mele. Colin 
Andrews l-a vizitat pe Ray Santilli la 26 iunie 1995, la Londra, 
însoţit de doi oaspeţi străini care doreau să vadă filmul: 
japonezul Johsen Takano, consilier guvernamental japonez în 
problema OZN-urilor şi doctorul Hoang-Yung Chiang, chinez din 
Taiwan, de la Centrul Naţional de Cercetări Biologice Taipeh. 
Doctorul Chiang este şi profesor la universitatea de medicină din 
Taipeh şi, la insistența lui, ufologia a fost recunoscută în mod 
oficial în 1993 de către guvernul din Taiwan ca disciplină 
ştiinţifică. După proiectarea filmului autopsiei, aceşti doi 
cercetători i-au mărturisit lui Colin Andrews că îl mai văzuseră. 
Tanako, atunci când guvernul său ceruse informaţii despre OZN- 
uri guvernului american: un curier CIA adusese documente, 
printre care se afla şi acest film. Chiang, cu ocazia unei vizite 
oficiale la cartierul general al CIA de la Langley, Virginia. Acolo 
asistase la proiectarea a aproximativ cinci ore de film, printre 


care figura autopsia unei creaturi în acelaşi local. Mai mult decât 
atât, scenele din filmul lui Santilli erau tocmai scenele care 
lipseau din filmul de la CIA! în ceea ce-l priveşte pe Bob Shell, 
acesta a spus şi a repetat, ca răspuns la o întrebare pe care i-am 
adresat-o pe lista „UFO Updates”, că James McAndrews, căpitan 
în serviciul de informaţii al Air Force şi autor al raportului 
Roswell Report: Case Closed, publicat în 1997, îi mărturisise că 
văzuse filmul, ba chiar într-o versiune mai lungă, în arhivele Air 
Force! 

McAndrews îi povestise asta lui Bob Shell, atunci când acesta 
făcea o investigaţie asupra filmului lui Santilli. El i-a spus că 
cunoştea adevărata identitate a cameramanului, dar îl întreba 
pe Shell dacă are adresa lui. Cum să interpretăm aceste mărturii 
extraordinare? Ele susţin autenticitatea filmului în cauză sau a 
unui film foarte asemănător. Ne mai sugerează faptul că Air 

Force nu este răspunzătoare de această divulgare a filmului, un 
detaliu care întăreşte mărturia cameramanului misterios. 

O altă ipoteză ar fi că acel cameraman avea într-adevăr acel 
film în posesia lui, dar că serviciile secrete americane au luat 
hotărârea să lase această scurgere de informaţii să-şi urmeze 
cursul, cu titlul de experienţă mediatică, ştiind că filmul va fi 
respins de foarte mulţi, dar că ar fi putut să joace un rol de 
sensibilizare pe termen lung. O altă ipoteză, şi mai subtilă, ar fi 
aceea că McAndrews l-a minţit pe Bob Shell. Am pus această 
întrebare lui Bob Shell, care nu a exclus această posibilitate. Dar 
de ce ar fi făcut asta? Aici ne rătăcim într-un labirint de 
presupuneri. în cazul de faţă, Bob Shell a atras atenţia că 
McAndrews nu fusese sancţionat, dimpotrivă, fusese promovat 
şi repartizat la o şcoală de spionaj)! 

Această mărturie nu place tuturor, nici vorbă. Am putut să o 
constat la sfârşitul anului 1999 pe lista de discuţii „UFO 
Updates”, care este principala listă nord-americană de pe 
Internet. Acolo găseşti mulţi ufologi cunoscuţi precum Jerome 
Clark, Stanton Friedman, Kevin Randle, Bruce Maccabee etc. Am 
amintit acolo aceste mărturii, făcând apel la comentariile unuia 
şi altuia, dar nu a existat nici o reacţie, deşi în acel moment 
continua dezbaterea despre film. Bob Shell a răspuns însă între- 
bărilor mele pe aceeaşi listă, în ianuarie 1999. Ba chiar a citat 


opinia lui... Ray Santilli despre ipoteza unei manipulări a servici- 
ilor secrete: „în realitate, Ray Santilli mi-a sugerat asta. Crede 
că se poate să fi fost selectat şi înşelat pentru o astfel de 
operaţiune”. Aceste câteva informaţii şi reflecţii despre faimosul 
film al autopsiei ar trebui să îndemne la o rezervă prudentă şi 
mai ales la a nu se trage o concluzie prematură asupra acestui 
caz, care rămâne foarte obscur şi ar putea să ne mai rezerve 
surprize. 

Luna iunie 1997 a fost spe- 1997: cială pentru întreaga 
ufologie 
sporesc critidle mondială: se împlineau cinsife el 

de ani de la primul mare val de „farfurii zburătoare”, 
semnalat în iunie şi iulie 1947. Roswell - oraş mic dar cu apetit 
mediatic mare - organizase o aniversare cu mare tam-tam, care 
i-a făcut pe ufologii „serioşi” să fugă, dar care a fost foarte profi- 
tabilă pentru mass-media. în realitate, această dată a fost mar- 
cată mai ales prin reluarea polemicii despre cazul Roswell, o 
dată cu apariţia a două lucrări răsunătoare, una pentru şi alta 
contra. Ipoteza era susţinută de o carte - imediat foarte con- 
troversată - a unui locotenent-colonel în retragere, Philip Corso, 
intitulată The Day After Roswell, apărută în iulie. Aceeaşi ipoteză 
era contestată de un nou raport al Air Force, The Roswell Report: 
Case Closed, apărut din iunie ca să dinamiteze cartea lui Corso 
şi festivitățile de la Roswell (la care acesta era, fireşte, invitat). 
Acesta a fost şi momentul ales de un pilot civil, Kent Jeffrey, să 
lanseze un rechizitoriu violent împotriva ipotezei Roswell, după 
ce fusese un partizan entuziast al ei. Era clar că totul se 
complica din nou, astfel încât mii de ufologi şi observatori aveau 
să întoarcă complet spatele cazului. Ei bine, haideţi să privim 
din nou lucrurile după trecerea anilor. 
Un document militar ciudat: „The Roswell Report: Case Closed” 

Ce a păţit Air Force ca să publice, în iunie 1997, un nou 
raport despre Roswell, ca şi cum primul dosar de o mie de 
pagini, apărut în octombrie 1995, nu ar fi fost suficient? în 
realitate, acesta a lăsat deoparte a doua parte a mărturiilor, 

care se referă la OZN şi la cadavre, o lacună pe care Air Force a 


încercat să o înlăture. Doar că nu a nimerit-o deloc căci, de data 
asta, în ciuda lansării destul de zgomotoase, cu conferinţă de 
presă la Washington şi o prefaţă semnată de secretara de stat a 
Air Force, Sheila Widnall, acest nou raport s-a lovit de scep- 
ticismul şi de sarcasmele unei mari părţi a mass-media - primul 
fiind destul de bine primit -, deoarece dosarul părea tras de păr 
rău de tot. 

Teza principală era cel puţin insolită: martorii erau sinceri, dar 
confundaseră în amintirile lor cu totul altfel de incidente: 
încercări de paraşute cu manechine din lemn sau plastic, 
precum şi accidente de avion şi de balon. Exista deja o mare 
problemă în privinţa datelor. încercările de paraşute avuseseră 
loc ani de zile mai târziu, cam peste tot în New Mexico, iar cele 
două accidente amintite avuseseră loc în 1956 (un avion KC-97, 
unsprezece morţi) şi în 1959 (un accident de balon cu doi răniţi). 
în raport mai putea să fie văzută şi fotografia unuia dintre răniţi, 
căpitanul Fulgham, cu capul încă umflat şi fruntea bandajată, la 
câteva zile după accident, fiind îngrijit la spitalul din Roswell: 
poate fusese luat drept un extraterestru, spunea cât se poate de 
serios raportul! Faptul că accidentul cu pricina avusese loc în 
1959, nu în 1947, nu lămurea deloc lucrurile. în ceea ce priveşte 
fotografiile acelor faimoase manechine (în engleză: dummy) cu 
cap antropomorfic şi pline de sânge în curelele paraşutei, ar fi 
trebuit să fii un mare idiot ca să le iei drept marţieni, a remarcat 
Walter Haut, omul comunicatului de presă despre Roswell: 
„Chiar şi un idiot poate să recunoască un manechin!” Unul 
dintre ofiţerii care făcuseră aceste teste, locotenent-colonelul în 
retragere Raymond Madson, şi-a exprimat scepticismul agenţiei 
Associated Press, afirmând că acele manechine nu puteau fi 
luate în nici un caz drept extraterestri şi că nu corespund deloc 
cu descrierile presupuselor cadavre de la Roswell. în plus, aceste 
teste nu erau deloc secrete: aveau loc public, fiind anunţate în 
presă, ba chiar se dădea şi o 

recompensă de douăzeci şi cinci de dolari celui care aducea un 
manechin. Şi nici un membru al echipei însărcinate cu încer- 
cările nu-şi aminteşte de martori civili la faţa locului. în sfârşit, 
ca un fel de încoronare a tuturor acestor lucruri, aterizările erau, 


în marea lor majoritate, foarte departe de locurile presupuse ale 
prăbuşirii de la Roswell. Aceste detalii, ca şi altele nu mai puţin 
critice, au fost prezentate de directorul ştiinţific al Cufos, Mark 
Rodeghier, împreună cu Mark Chesney, într-un articol din revista 
Cufos, International UFO Reporter, sub titlul: („Who's the dummy 
now?”) „Acum cine este nătărăul?” joc de cuvinte bazat pe două 
sensuri ale termenului „dummy”: manechin, dar şi nătărău, 
nătăfleaţă. 

Unul dintre aspectele cele mai surprinzătoare ale acestui 
raport este că a luat în serios doi martori, Gerald Anderson şi 
Glenn Dennis, în timp ce investigatorii particulari îl înlăturaseră 
complet pe primul şi aveau serioase semne de întrebare în 
privinţa celui de al doilea, după cum am văzut. 

Criticile lui Kent Jeffrey 

Unul dintre aspectele cele mai ciudate ale polemicii iscate de 
cazul Roswell a fost revirimentul total al unuia dintre investiga- 
tori, pilotul comercial Kent Jeffrey, care se făcuse cunoscut în 
lumea întreagă, în 1994, ca unul dintre cei mai înfocaţi apărători 
ai „cauzei” Roswell. Lansase o mişcare amplă numită „Roswell 
International Initiative”, la care a reuşit să asocieze numeroase 
organizaţii ufologice şi al cărei vârf de lance era o petiție, intitu- 
lată pompos „Declaraţia de la Roswell”, declaraţie care cerea 
guvernului american să dezvăluie secretul despre Roswell şi 
despre OZN-uri. La mijlocul anului 1997 au fost semnate în 
întreaga lume vreo douăzeci de mii de „declaraţii”, care au fost 
efectiv înmânate de Kent guvernului american. Or, în momentul 
în care se încheia astfel campania sa, el îşi schimbase complet 
părerea despre Roswell şi şi-o anunţa într-un articol foarte viru- 
lent, publicat de Mufon UFO Journal. Aşa se explică probabil 

discreţia cu care fuseseră înmânate cele douăzeci de mii de 
semnături, care au primit de altfel doar un răspuns laconic şi 
lipsit de interes de la un birocrat al Pentagonului, în decembrie 
1997. în schimb, atacul lui Kent Jeffrey a declanşat o nouă şi 
violentă polemică în rândul ufologilor. 

Kent Jeffrey avea argumente noi de prezentat referitoare la 
dosarul, şi aşa destul de voluminos, al cazului Roswell? Unele 
fuseseră deja discutate mult timp, îndeosebi cel al documentelor 
secrete care nu spuneau nimic despre Roswell. Argument care a 


fost respins în mod foarte convingător, după părarea mea, de 
ufologi reputați precum fizicianul Marinei, Bruce Maccabee şi 
profesorul Michael Swords de la Cufos. Ca să rezumăm lucrurile, 
este suficient să spunem că nu este probant, deoarece nu 
elimină posibilitatea ca descoperirea unui OZN şi studiile care au 
fost făcute după aceea în această privinţă să fi fost protejate de 
un astfel de nivel al secretului încât să nu se fi vorbit despre el 
nici chiar în documente clasificate secret sau strict secret. 

Unele argumente susţinute de Kent Jeffrey erau cu adevărat 
slabe; de exemplu, ideea că nişte extratereştri destul de 
avansați ca să străbată spaţiile interstelare nu ar putea să aibă 
un astfel de accident. Adevărul este că nimic nu ne permite să 
facem o astfel de afirmaţie şi s-ar putea ca problema să fie mult 
mai ciudată şi mai complicată decât atât! La fel, el respinge 
cadavrele, mult prea antropomorfice, căci viaţa, dacă există în 
altă parte în univers, nu poate să fie decât foarte diferită de 
viaţa terestră. Am văzut, în introducerea acestei cărţi, că 
argumente contrare au fost formulate deja de mulţi ani. La drept 
vorbind, aceste critici indică, mi se pare, o viziune foarte îngustă 
a problemei OZN, care nu-i percepe toate domeniile: de 
exemplu, ipoteza unei prezenţe foarte vechi, precum şi cea a 
unor numeroase manipulări al căror sens ne scapă. Poate că 
prăbuşirea de la Roswell nu a fost un accident adevărat! 

Un argument, aparent mai solid, al lui Kent Jeffrey este acela 
că se întâlnise cu un anumit număr de foşti piloţi de la baza din 
Roswell, or, nici unul dintre ei nu auzise, în acea perioadă, 

de prăbuşirea unui OZN. Acest argument poate să fie respins 
global ca şi în cazul documentelor militare: dacă operaţiunea de 
recuperare era ultrasecretă, nu putea fi vorba să fie informaţi! 
Mai simplu, se remarcă detalii ciudate în argumentaţia lui 
Jeffrey: piloţii nici măcar nu-şi aminteau comunicatul de presă al 
colonelului Blanchard şi nici dezminţirea din aceeaşi seară, care 
apăruse totuşi pe prima pagină a ziarelor. Chiar şi în New York 
Times, numărul din 9 iulie. Nu citeau deloc ziarele? Unul dintre 
piloţii intervievaţi de Kent Jeffrey îşi amintea doar de un zvon 
care circulase scurt timp la bază: se găsise o cantitate mică de 
fragmente, cât să umple o roabă. Acest detaliu este interesant, 
deoarece arată că, chiar dacă ar fi fost vorba de un şir de 


baloane „Mogul” (20-30 de baloane agăţate de o sfoară lungă 
de 
2 000 m), tot nu li s-a spus adevărul. 

Un alt argument, la prima vedere foarte discreditant pentru 
teza OZN-ului, era faptul că îl supusese pe fiul maiorului Marcel, 
Jesse Junior, unei noi şedinţe de regresie sub hipnoză, în cursul 
căreia acesta nu ar fi descris decât nişte fragmente foarte 
obişnuite. Or, mai multe persoane care au putut să vadă înregis- 
trarea video a acestei şedinţe nu sunt deloc de aceeaşi părere, 
îndeosebi pilotul Robert Durant (e clar că mulţi aviatori se 
interesează de OZN-uri!). Dumad a făcut o analiză foarte detali- 
ată, pulicată în Mufon UFO Journal, la începutul anului 1998, 
care contrazice total afirmaţiile lui Kent Jeffrey. Am avut ocazia 
să discut îndelung cu Jesse, participând împreună cu el la un 
congres ufologic în Brazilia, în decembrie 1997. Jesse îşi 
menținea în totalitate mărturia despre fragmentele arătate de 
tatăl său şi mi-a spus: „Nu înţeleg ce s-a întâmplat cu Kent. Ştiu 
ce am văzut şi erau nişte fragmente extraordinare”. 

După acest atac surprinzător, care distrugea ani de muncă, 
Kent Jeffrey s-a retras definitiv din ufologie şi acum îşi consacră 
timpul liber apărării naturii şi animalelor. Dar anul 1997 a fost şi 
cel al publicării cărţii locotenent-colonelului Philip Corso, care 
făcea dezvăluiri despre studiile consecutive prăbuşirii de la 
Roswell şi care avea să declanşeze o polemică şi mai violentă. 
149 
Gildas Bourdais 
Philip Corso, fost locotenent- COZUI 
colonel de infanterie, acum în 
retragere, avea optzeci şi doi de ani Colonelului COfSO când a 
apărut cartea sa The Day 
After Roswell, care pretindea să dezvăluie rolul său în studierea 
în secret a fragmentelor navei prăbuşite la Roswell. 

El ar fi transmis în mare secret unor laboratoare civile şi militare, 
în cursul anilor 1961 şi 1962, câteva materiale provenind de la 
Roswell, care stăteau de paisprezece ani într-un dulap de la 
Divizia de Tehnologii Străine a infanteriei, la Pentagon. Un 
aspect interesant al cărţii este descrierea rivalităţilor foarte 
puternice care existau nu numai între cele trei armate, ci şi cu 
alte instituţii precum CIA, fiecare încercând să tragă spuza pe 
turta ei. Era vorba, pentru şeful lui, generalul Trudeau, să joace 


un rol în aceste cercetări ultrasecrete, fără ştirea altor servicii, în 
schimb, Corso nu spune nimic despre ce a putut să facă Air 
Force, deținătoarea poate - împreună cu Marina - a celor mai 
multe dintre fragmentele de la Roswell, fără a mai vorbi de alte 
eventuale descoperiri despre OZN-uri. 

în această carte mai există un episod care e greu de crezut. 
Corso ne povesteşte cum a zărit cadavrul unuia dintre 
extraterestrii de la Roswell, într-o noapte pe când era ofiţer de 
gardă, la Fort Riley, în Kansas, în iulie 1947. Acest cadavru se 
afla într-un cheson amenajat special, transportat cu un camion, 
împreună cu o întreagă încărcătură de materiale provenind de la 
nava căzută la Roswell, îndreptându-se spre baza Wright- 
Patterson, apoi la spitalul militar Walter Reed de la Washington, 
pentru autopsia cadavrului. Ce să credem despre acest episod 
asemănător cu cele din X Filesi Pare destul de neverosimil ca o 
încărcătură atât de prețioasă să fie lăsată în paza unor militari 
care nu ştiau despre ce era vorba. Este una dintre numeroasele 
probleme  stingheritoare pe care le pune această carte 
controversată. 

Un alt aspect foarte criticat al cărţii este tabloul îngrijorător 
pe care ni-l zugrăveşte Philip Corso despre războiul ascuns 
împotriva extratereştrilor, pe fondul războiului rece şi al riva- 
lităţilor între armate şi serviciile secrete. O viziune, trebuie spus, 
apropiată de cea a mediilor de extremă dreaptă, pe care le 
frecventa. Corso spune chiar că militarii americani au reuşit să 
pună la punct sisteme de apărare anti-OZN şi că au doborât 
unul (primul dar probabil nu şi ultimul, lasă el să se înţeleagă) la 
baza Ramstein din Germania, în 1974! Mai mult decât atât, 
această luptă secretă constituie adevăratul obiectiv ascuns al 
programului „Războiul stelelor” al preşedintelui Reagan, şi tot 
acest război secret împotriva extratereştrilor ar fi contribuit la 
sfârşitul războiului rece, după ce Reagan i-ar fi oferit lui 
Gorbaciov o protecţie americană! La sfârşitul cărţii, colonelul 
Corso sfârşeşte prin a se prezenta ca un mare apărător 
necunoscut al omenirii. Este clar că această atitudine, prea 
puţin modestă, a dăunat enorm credibilităţii cărţii. 
O impostură sau o poveste cel puţin în parte autentică? 


Se impune o primă constatare: această carte nu a lămurit 
lucrurile în ceea ce priveşte dosarul navei prăbuşite la Roswell, 
asupra căruia polemica a devenit şi mai îndârjită de la începutul 
anilor nouăzeci. Referitor la Roswell, s-au format două tabere în 
Statele Unite, forţele pro sau contra scenariului prăbuşirii fiind 
mai mult sau mai puţin egale, chiar în sânul unor organizaţii pre- 
cum Mufon şi CUFOS. în schimb, cartea colonelului Corso a părut 
atât de neverosimilă - şi cuprinde multe erori vădite - încât au 
fost puţini apărători, chiar şi în rândul ufologilor cei mai angajaţi 
în favoarea cazului Roswell. Pentru unii, e pur şi simplu o 
impostură lucrativă. Aceasta este opinia unuia dintre principalii 
investigatori asupra cazului Roswell, Kevin Randle care, la 5 
ianuarie 1988, mi-a scris: „...îmi pare rău, dar nu cred o vorbă 

din ce spune... De ce ar fl inventat povestea asta? Pentru bani. 
Şi pentru că nimeni nu pare interesat de relatarea isprăvilor sale 
militare”. Această explicaţie mi se pare cam scurtă, mai ales 
după ce m-am întâlnit eu însumi cu colonelul Corso, cu ocazia 
congresului din San Marino din aprilie 1998, cu puţin timp 
înainte de moartea sa, în luna iulie a aceluiaşi an, la vârsta de 
optzeci şi trei de ani. Mi-a făcut impresia unui om sincer care a 
vrut să depună mărturie înainte de moarte. 

Cariera sa militară verificată 

Criticii s-au înverşunat să pună la îndoială calităţile sale de 
ofiţer, atrăgând atenţia că nu ajunsese decât la gradul de 
locote- nent-colonel. Totuşi, unul dintre criticii cei mai violenţi, 
Jan Aldrich, de asemenea fost militar, a făcut acest comentariu: 
„Am un rezumat al statelor sale de serviciu. Este vorba de 
cariera unui ofiţer care a servit în mod onorabil timp de 
douăzeci de ani, nu de cea a unui Salvator al Occidentului”. A 
primit distincţii impresionante - precum Legion of Merit - şi a 
ocupat posturi variate în afara specialităţii sale (artileria), ceea 
ce nu este favorabil pentru promovări. Etapele importante ale 
carierei sale, confirmate de acest investigator, sunt în realitate 
destul de remarcabile: 

- în timpul celui de-al doilea război mondial şi după aceea a 

jucat un rol important la Roma, din 1944 şi până în 1947; 

- a participat îndeosebi la operaţiunnea „Paper clip” de repa- 
triere a unor oameni de ştiinţă germani în Statele Unite; 


- în timpul războiului din Coreea, a făcut parte din echipa ser- 
viciului de informaţii a generalului MacArthur şi a fost nego- 
ciator în timpul tratativelor de pace, pentru eliberarea pri- 
zonierilor de război. El este cel care a dezvăluit, în 1992, în 
faţa unei comisii de anchetă al Senatului, că unii prizonieri de 
război americani fuseseră trimişi în lagăre de muncă din 
Siberia în loc să fie repatriați; 

OMS 

- din 1953 şi până în 1957, Corso a deţinut un post la Casa 
Albă, sub preşedinţia generalului Eisenhower, în Consiliul 
Naţional de Securitate; 

- a fost după aceea comandant al primului batalion de rachete 
nucleare tactice, la White Sands, apoi în Germania (dar nu 
comandant al bazei White Sands, cum ar fi afirmat!); 

- în 1961, a primit postul de şef al Diviziei Tehnologii Străine 
(FTD: Foreign Technology Division) a Armatei, sub ordinele 
generalului Trudeau. 

Durata acestei ultime misiuni a provocat o aspră polemică. S- 

a contestat faptul că ar fi fost în post timp de doi ani, cum spune 

în carte. Jan Aldrich a explicat faptul că, chiar dacă a fost doar 

un an în FTD-ul propriu-zis, el făcea parte din OCRD (Divizia 

Cercetare şi Dezvoltare) condusă de generalul Trudeau, în cadrul 

căreia şi-a continuat cariera până când a trecut în rezervă, în 

martie 1963, ceea ce face un total de un an şi zece luni. Cu alte 
cuvinte, Corso a fost aproape doi ani sub ordinele lui Trudeau în 
cadrul Diviziei Cercetare şi Dezvoltare. 

O carte criticată din toate părţile 

Numeroasele critici care au fost aduse acestei cărţi pornesc 
de la cele mai mici detalii şi ajung la erorile cele mai flagrante, 
ba chiar la acuzaţii personale, după cum am văzut. Trebuie spus 
aici că, scriitorul şi jurnalistul William Bimes, coautor a fost ade- 
văratul realizator al cărţii, plecând de la notele furnizate de 

Corso. Bimes este agent literar, editor şi autor de cărţi de 

succes despre poveşti cu criminali. Se pare că nu a avut prea 

multe scrupule ca să înfrumuseţeze relatarea lui Corso. Capitolul 
consacrat descoperirii OZN-ului de la Roswell a fost redactat 
numai de Bimes, bazat în esenţă pe mărturiile nesigure ale lui 

Ragsdale şi Kaufmann! Bimes însuşi s-a recunoscut vinovat de 


un anumit număr de erori în cursul a două convorbiri. După 
spusele câtorva martori care l-au întâlnit, Corso era foarte 
enervat din cauza alterărilor mărturiei sale comise de Bimses, 
fără acordul său. 

Armele cu laser şi cu particule 

Există din păcate erori grave, care dăunează mult credibi- 
lităţii acestei cărţi, de exemplu referirea la armele cu laser şi cu 
fascicul de particule. Corso dezvăluie la sfârşitul cărţii că ameri- 
canii au pus la punct lasere de energie mare, montate pe 
rachete şi lansatoare în spaţiu (“space-based high energy 
lasers, or HELs”), capabile să distrugă OZN-urile. Philip Klass, 
care este un sceptic virulent dar şi un jurnalist reputat în 
domeniul aviaţiei, a exclamat că acest lucru este fals: „Contrar a 
ceea ce spune Corso, Statele Unite nu posedă nici un laser de 
mare energie lansat cu ajutorul rachetei, nici armă cu fascicul 
de particule dirijate”. Se pare că, dacă există încercări ale unor 
astfel de arme, ele se fac fie de la sol (încercarea de a ataca un 
satelit cu fascicul laser, de la White Sands), fie în zbor, cu un 
fascicul laser de la bordul unui Boeing 747, încercări care au fost 
dezvăluite în 1997. în realitate, aceste arme implică o mare 
cantitate de energie, ceea ce explică faptul că nu au fost 
niciodată instalate pe satelit. Totuşi, acesta este proiectul 
„Războiul stelelor”. 

Tranzistorul, laserul, inventate datorită celor întâmplate la 
Roswell? 

Unul dintre argumentele cele mai stânjenitoare aduse împo- 
triva cărţii colonelului Corso este că realizările tehnologice avan- 
sate induse, după spusele lui, din studierea fragmentelor de 
OZN de la Roswell - tranzistor, circuite integrate, laser, printre 
altele - nu corespund deloc cu istoria cunoscută a acestor 
descoperiri. Primele cercetări asupra semiconductorilor datează 
din anii douăzeci şi treizeci, îndeosebi în Germania şi în Marea 
Britanie. în timpul celui de-al doilea război mondial, americanii 
au descoperit proprietăţile germaniului şi siliciului, excelente 
pentru diodele de receptare a semnalelor radar. Cercetări 
importante au continuat, din 1942 până în 1945, la universitatea 
Purdue şi la MIT. Fizicianul William Shockley, care a intrat la 
laboratoarele Bell în 1942, a 

întreprins şi el cercetări asupra semiconductorilor. După război, 
el a pus la punct, împreună cu Bardeen şi Brattain, o primă 
triodă cu germaniu. Este vorba de tranzistorul prezentat 
conducerii de la Bell în ziua de 23 decembrie 1947 şi dezvăluit 
publicului în 1948 (New York Times din 1 iulie 1948). Etapa 
următoare va fi tranzistorul cu joncțiune, mult mai practic, care 
va fi pus la punct de Shockley în 1951. Avem astfel impresia 
unui progres regulat şi continuu al cunoştinţelor, total contrar 
unui miracol brusc. 

Tot aşa, primele circuite integrate încep să apară în cursul 
anilor cincizeci. Philip Klass citează propriul său articol despre 
acest subiect, apărut în Aviation Week din 8 aprilie 1957! 
Această nouă tehnologie, care va revoluţiona informatica, a fost 
dezvoltată de societăţile Texas Instruments (brevet la 6 
februarie 1959) şi Fairchild Semiconductor, creaţia lui William 
Shockley (brevet la 30 iulie 1959). Societatate Fairchild va 
comercializa primul circuit integrat în 1961. Se pare că colonelul 
Corso a sosit prea târziu, cu fragmentele sale de la Roswell! 

A avut mai mult noroc cu laserul? Se pare că nu. Desco- 
perirea „pompării optice”, în 1950, de către Alfred Kastler de la 
Şcoala Normală Superioară, a dus la masere şi la lasere, aducân- 
du-i Premiul Nobel pentru fizică în 1996. Efectul laser propriu-zis 
a fost studiat din 1951 de către americanul Charles Townes şi de 
ruşii N.G. Bassov şi A.M. Prokorov, care vor primi, toţi trei, pre- 
miul Nobel în 1964. Câteva date: în 1954, Townes, Gordon şi 
Zeiger construiesc primul oscilator maser (cu amoniac). în 1958, 
Townes şi Schawlow arată posibilitatea de a produce lumină 
coerentă prin emisie simulată într-un rezonator optic. în 1960, 
Maiman realizează în Statele Unite primul oscilator laser într-un 
cristal de rubin. în acelaşi an, primul laser cu gaz este realizat 
de Javan şi Bennet. După toate aparențele, şi în această direcţie 
se observă un progres regulat şi continuu al cunoştinţelor, cu 
mult înaintea irupţiei presupuse de colonelul Corso, cu valiza sa 
de fragmente de la Roswell. în ceea ce priveşte fibrele optice, 
ele au fost descoperite în Marea Britanie, în 1955! 

155 
Gildas Bourdais 


Această simplă enumerare de date este oare de ajuns ca să 
spulbere pretenţiile colonelului Corso şi chiar beneficiile presu- 
puse ale navei prăbuşite la Roswell începând din 1947? După 
părerea mea, trebuie să distingem două lucruri. Pe de o parte, 
acţiunea pe care poate a întreprins-o colonelul Corso în 1961- 
1962, cărea i-a supraestimat mult impactul asupra cercetărilor 
în Statele Unite; pe de altă parte, problema studiului 
fragmentelor de la Roswell, de la descoperirea lor în 1947. Şi se 
poate presupune că aceste studii au putut să dea unele roade, 
sau cel puţin au oferit câteva piste cercetătorilor din epocă. 

Corso l-a inşelat pe senatorul Thurmond? 

Una dintre primele acuzaţii aduse colonelului Corso a fost că 
l-a înşelat pe senatorul Strom Thurmond ca să obţină o prefaţă, 
ascunzându-i povestea de la Roswell. Să ne amintim. După cea 
părăsit armata în 1963, colonelul Corso a lucrat un timp pentru 
senatorul Thurmond, ca specialist în probleme de siguranţă 
naţională. Thurmond, decan al Senatului, preşedintele 
comitetului senatorial în privinţa înarmărilor, era un personaj 
important al politicii americane, situat foarte la dreapta pe 
eşichierul politic. Prefaţa lui elogioasă se termină cu aceste 
cuvinte: „Ar trebui cu toţii să fim recunoscători faţă de bărbaţii 
şi femeile asemenea colonelului Corso - oameni care şi-au con- 
sacrat de bună voie viaţa servirii naţiunii şi protecţiei idealurilor 
care ne sunt dragi - şi ar trebui să onorăm sacrificiile pe care le- 
au făcut în cariera şi viaţa lor”. Problema este că, la începutul lui 
iunie 1997, chiar înainte de apariţia cărţii, biroul senatorului 
Thurmond a publicat un comunicat de presă care denunța 
înşelătoria lui Corso, care prezentase senatorului un proiect de 
memorii ale vieţii sale militare: „Nu se făcea nici o menţiune, su- 
gestie sau indicație că vreunul dintre capitolele sau subiectele 
listate s-ar ocupa despre obiectele zburătoare neidentificate şi 
despre conspirații guvernamentale care să ascundă existenţa 

unor astfel de vehicule spaţiale”. Este o acuzaţie gravă, dezono- 
rantă pentru Philip Corso. Dar lucrurile nu sunt chiar atât de 
clare cum ar putea să pară la prima vedere! La 16 iunie, într-o 
convorbire cu un ufolog american reputat, Michael Lindemann, 
difuzată imediat pe Internet (CNI News), William Bimes replica în 
numele lui Corso, explicând: „Senatorul Thurmond acceptase să 


scrie noua prefaţă - ceea ce a şi făcut - şi a trimis-o lui Corso. 
Am exemplarele celor două prefaţe, precum şi autorizaţia sem- 
nată de Thurmond de a o folosi în The Day After Roswell”. Pe 
cine să crezi? Tot după spusele lui Birnes, este foarte posibil ca 
echipa senatorului să nu fi fost la curent cu acest acord şi cu 
această nouă prefaţă. Să adăugăm că această explicaţie a fost 
repetată de Corso însuşi, la Roswell, în ziua de 5 iulie 1997, con- 
firmând integral spusele lui Birnes. în ceea ce priveşte editorul 
Simon & Schuster, acesta a refuzat la început să retragă prefața, 
pretextând că deţinea o autorizaţie semnată, apoi a acceptat, 
dar numai în cazul unui nou tiraj. A fost supus unor presiuni, 
făcând parte dintr-un grup mare, Viacom, care are nevoie de 
licenţe de televiziune? Asta a presupus Bimes, după o discuţie 
confidențială cu serviciul juridic al editorului. 

Dintre toate atacurile care l-au copleşit pe colonelul Corso de 
la apariţia cărţii sale, rămân critici destul de grave, ceea ce face 
ca această carte să fie îndoielnică, marcată de prea multe erori 
şi lucruri neverosimile. Totuşi, după apariţia ei, nu a apărut nici o 
dezminţire oficială a cărţii. Nici cel mai mic comunicat de presă 
din partea Pentagonului! Asta l-a mirat pe avocatul Peter 
Gersten, care a fost pionierul acţiunilor juridice din anii 
şaptezeci pentru obţinerea de documente despre OZN-uri, în 
virtutea faimoasei legi FOIA. Gersten se retrăsese din domeniul 
ufologic în ultimii ani, lăsându-l pe prietenul său Barry 
Greenwood să continue singur publicarea buletinului Just Cause, 
înfiinţat de el. Dar după ce s-a întâlnit cu Corso, a luat hotărârea 
să revină şi a depus o cerere legală pentru obţinerea tuturor 
documentelor 

referitoare la fragmentele de la Roswell, aşa cum erau 
menţionate de Corso în cartea sa. L-a pus să semneze declaraţia 
sub jurământ confirmând dezvăluirile din cartea sa, îndeosebi că 
a văzut un cadavru ne-uman în iulie 1947 şi că a citit un raport 
de autopsie în 1961. Gersten avea să folosească această 
declaraţie într-o acţiune în justiţie împotriva Ministerului 
Apărării, cerând comunicarea tuturor documentelor referitoare 
la aceste afirmaţii. Moartea subită a lui Philip Corso în urma unui 
cardiac în iulie 1998, a pus capăt acestui demers. în schimb, un 
alt investigator, Larry Bryant a obţinut de la FBI documentele 


deţinute de această agenţie referitoare la colonelul Corso. Le-a 
publicat, am şi eu o copie şi trebuie să mărturisesc că nu-i 
întăresc deloc credibilitatea! Totuşi, numai viitorul va putea să 
spună dacă colonelul Corso a spus o parte din adevăr. în toamna 
anului 2000, fiul său a început să publice pe Internet documente 
ale tatălui său care, după cum spune el, merg şi mai departe 
decât cartea. Dar va putea să ofere dovezi solide pentru toate 
aceste dezvăluiri? 

Accidente şi contacte secrete 

Examinarea dosarului Roswell ne-a lămurit: deşi nu avem do- 
vezi absolut indubitabile, este foarte probabil ca armata 
americană şi probabil organizaţii precum CIA şi NSA să deţină 
secrete foarte importante despre OZN-uri. Alte ţări deţin 
probabil şi ele secrete, mai ales Marea Britanie, foarte apropiată 
de americani, ca şi Rusia, care a dezvăluit câteva documente 
semnificative provenind de la KGB. Acestea fiind zise, s-ar părea 
că mai ales în Statele Unite se întâmplă ce se întâmplă. In 
special în această ţară, puţin câte puţin, martorii au vorbit, 
documentele au circulat, ridicând un colţ din perdeaua care 
acoperă studiile şi operaţiunile ultrasecrete referitoare la OZN- 
uri. Trebuie însă să spunem că acest proces este laborios şi plin 
de capcane. Martorii sunt deseori anonimi şi au fost mult timp 
puşi la îndoială de majoritatea ufologilor. Documentele 
- când există aşa ceva - sunt deseori de origine greu de 
identificat şi eşti confruntat la tot pasul cu riscul minciunii şi 
dezinformării, care permite scepticilor să înlăture totul în bloc. 
Există probabil mărturii false, care comportă defecte destul de 
vizibile ca să permită denunţarea lor rapidă. Acest scenariu al 
„fraudei demascate” ar putea să fie, am văzut, cel al filmului 
autopsiei. Este tentant, pornind de aici, să respingi totul, ceea 
ce constituie poate obiectivul urmărit, dar tocmai asta este 
capcana în care nu trebuie să cădem. 

Se constată, cu trecerea timpului, că informaţiile tind să se 
consolideze una pe alta, astfel încât putem să afirmăm astăzi ca 
foarte probabilă realitatea acestor descoperiri şi studii 
ultrasecrete 

despre OZN-uri şi ocupanţii lor. O problemă o constituie chiar 
abundența mărturiilor: este vorba de alegerea celor mai fiabile 


şi înlăturarea a tot ce pare farsă sau operaţie de dezinformare. 

Un alt motiv, deseori invocat, de a ne îndoi de aceste poveşti 

este numărul prea mare de presupuse accidente de OZN-uri. 

Cum pot oare nişte extraterestri, capabili să străbată spaţii 

interstelare, să se prăbuşească atât de jalnic pe planeta 

noastră? întrebarea este stingheritoare, într-adevăr. Nu ştim cu 
adevărat ce se întâmplă, dar există mai multe ipoteze care pot 
să fie luate în calcul, precum: 

- OZN-urile observate lângă sol sunt mult mai vulnerabile decât 
marile „nave-mamă” (mother ships), un fel de portavioane 
pentru OZN-uri, care rămân în spaţiu sau la mare altitudine: 

- militarii au reuşit să doboare OZN-uri (după unii martori); 

suntem supravegheați de mai multe rase de extratereștri, 

eventual aflaţi în conflict, provocând uneori confruntări; 

unele accidente sunt în realitate înscenări, făcute din motive 

care rămân de elucidat. Această ultimă ipoteză ar merita o 

lungă dezbatere. Există cel puţin două viziuni: conform uneia, 

extraterestrii au sacrificat în mod deliberat unul-două OZN-uri 

(pilotate de „androizi”), ca să dovedească în mod indubitabil 

prezenţa lor guvernelor oamenilor; conform celeilalte, este 

vorba de materializări înşelătoare, operate de „inteligenţa”, 
poate diabolică, ascunsă în noi, făcând să se creadă în 
extratereştri! 

Aceste explicaţii sunt foarte dezbătute chiar în sânul ufolo- 

giei, dar nici una nu pare cu totul satisfăcătoare actualmente. Se 

vede, numai şi din această singură problemă a accidentelor unor 

OZN-uri, cât de misterios este încă dosarul OZN. lată acum, 

foarte pe scurt, istoria uimitoare a acestor mărturii despre 

operaţiunile ultrasecrete. Ea a început prost, în 1950, cu apariţia 
unei cărţi, care va fi complet discreditată doi ani mai târziu. 

1950: scandalul cărţii lui Frank Scully 
în 1950 a apărut o primă carte în Statele Unite, Behind the 

Flying Saucers, scrisă de jurnalistul Frank Scully, care pretindea 

că dezvăluie recuperarea în secret a mai multor 

OZN-uri accidentate. în acel moment, incidentul de la Roswell, 

prompt îngropat în 1947, era deja complet uitat iar cartea lui 

Scully a făcut atunci senzaţie. în mod ciudat, Scully nu citează 


prăbuşirea de la Roswell, ci alte patru accidente presupuse de 

„farfurii zburătoare”: 

- o primă prăbuşire în Sahara, nava fiind complet distrusă; 

- o prăbuşire în 1948, în Statele Unite, în regiunea Aztec, orăşel 
situat într-o regiune deşertică din New Mexico, dar Scully mai 
citează şi un loc „lângă un teren de încercări din New 
Mexico”, care ar corespunde mai curând cu terenul de la 
White Sands, în sudul acestui stat. Se vede că aceste 
informaţii sunt cel puţin vagi; 

- o prăbuşire (dată neprecizată) „lângă un teren de experienţe 
din Arizona”; 

- oa patra prăbuşire, a cărei dată şi loc nici măcar nu sunt 
precizate. 

Sursele sale de informaţii sunt foarte vagi, evocând un 
misterios „Dr. G”, dar să nu pierdem timp cu această poveste, în 
1952, un alt jurnalist investiga şi dezvăluia în revista True că 
informatorul principal al lui Scully era un individ puţin 
recomandabil, Silas Newton, urmărit deja de câteva ori în justiţie 
pentru escrocherie. Asta însemna că totul era fals în această 
carte de senzaţie, scrisă în trei luni, pe baza unor confidente 
îndoielnice, de un jurnalist care susţinea o rubrică de cancanuri 
hollywoodiene în revista Variety? Nu e deloc sigur! Câţiva 
informatori americani s-au ocupat apoi de această poveste 
ciudată, unii convinşi, precum William Steinman în cartea sa 
UFO Crash at Aztec, apărută în 1986, 

apoi William Moore, care s-a străduit să desființeze cazul din 

1985. Reiese totuşi că Silas Newton era cu adevărat pasionat de 

acest subiect, după ce văzuse un OZN. Culesese câteva zvonuri, 

poate în parte autentice, şi le servise după aceea amplificate lui 

Scully. Poate că inventase locul Aztec, în timp ce alte mărturii, 

după cum vom vedea, citează locul Farmington, în aceeaşi 

regiune şi acelaşi an (vezi harta statului New Mexico). 

în realitate, există o mărturie foarte importantă: cea a doc- 
torului Robert Sarbacher, eminent om de ştiinţă, profesor de fi- 
zică la universitatea Harvard, participant la studii militare ultra- 
secrete, care a făcut confidenţe inginerului canadian Wilbert 
Smith în 1950 confirmându-i caracterul veridic, în esenţă, a 
cărţii lui Scully. Acest inginer a citit cu interes cartea lui Scully şi 


a profitat de o călătorie de studii la Washington în septembrie 
1950 ca să-l chestioneze în această privinţă pe fizicianul 
american. 

Aceste dezvăluiri figurează în notele sale personale, care au 
fost găsite în 1982 de investigatorul canadian Arthur Bray, fiind 
publicate de mai mulţi autori începând din 1988. A mai fost 
găsit şi memorandumul aceluiaşi Wilbert Smith, redactat la 
întoarcere pentru guvernul său, care a fost în mod ciudat 
„declasificat” în 1969 şi în care apăreau dezvăluiri nu mai puţin 
senzaţionale, culese pe canalul ambasadei Canadei la 
Washington. Acolo se spune că întregul caz al OZN-urilor este de 
cea mai mare importanţă şi este, de fapt, subiectul cu clasifi- 
carea cea mai înaltă din Statele Unite, „cu două puncte mai sus 
decât bomba cu hidrogen”. 

Dar în 1952, dezvăluirile din True despre escrocul Silas 
Newton şi asociatul său Gee Bauer, care practicau escrocherii în 
prospectarea petrolieră, vor avea drept efect discreditarea 
totală a oricărei mărturii de acest gen, şi asta timp de un sfert 
de secol. Ufologii „serioşi” precum maiorul Donald Keyhoe, 
director al principalului organism de investigaţii, NICAP, sau Jim 
şi Coral Lorenzen, responsabili ai grupului concurent 

APRO, şi el reputat pentru seriozitatea lui, se vor feri să mai 
publice astfel de poveşti, preocupaţi înainte de orice de 
credibilitatea lor. De altfel, mărturiile vor rămâne destul de rare 
până către sfârşitul anilor şaptezeci, dată la care vor apărea din 
nou, de data asta destul de numeroase, ca în cazul Roswell. 
Mărturii rare, deci, în această perioadă, totuşi foarte interesant 
de reexaminat astăzi căci, rămânând în acea perioadă foarte 
confidenţiale, aveau mai mari şanse să fie autentice decât multe 
dintre zvonurile senzaţionale care aveau să circule după aceea. 
Dorothy Kilgallen, într-o telegramă din 22 mai 1955, trimisă 
către International News Service. Această jurnalistă reputată 
dezvăluia în mod neaşteptat o confidenţă pe care i-o făcuse o 
înaltă personalitate britanică cu ocazia unei recepții la Londra: 
un OZN se prăbuşise pe teritoriul britanic în timpul celui de-al 
doilea război mondial şi fusese recuperat de armată în cel mai 
mare secret! lată textul mesajului ei din 

„Pot să explic astăzi o poveste care îţi dă fiori pe şira spinării. 


Nişte oameni de ştiinţă şi aviatori britanici, după ce au examinat 
epava unei misterioase nave zburătoare, sunt convinşi că aceste 
obiecte aeriene ciudate nu sunt iluzii optice sau invenţii 
sovietice, ci farfurii zburătoare venite de pe o altă planetă. Sursa 
informaţiei mele este un oficial britanic care face parte din 
guvern (of Cabinet rank) care preferă să rămână anonim. 
Credem, pe baza anchetei făcute în acea zi, că farfuriile 
zburătoare sunt pilotate de nişte 

Anii '50 şi '60: mârturi rare dar importante 

Telegrama ciudată a lui Dorothy Kilgallen 

Una dintre informaţiile credibile din acea perioadă este o 
indiscreţie a jurnalistei americance 
1955: 

omuleţi - probabil cu o înălţime mai mică de 1,20 m. Este 
înspăimântător, dar nu se poate nega că farfuriile zburătoare vin 
de pe altă planetă. 

Acest oficial a citat opinia unor oameni de ştiinţă că navele 
zburătoare de acest tip nu ar fi putut să fie construite pe 
Pământ. Guvernul britanic, am aflat, refuză actualmente să 
publice un raport oficial despre această examinare a farfuriilor 
zburătoare, pentru că nu vrea să sperie publicul. Când eu şi 
soţul meu am ajuns aici pentru o scurtă perioadă de vacanţă, nu 
bănuiam că vom nimeri în controversa despre natura reală sau 
imaginară a farfuriilor zburătoare”. 

Cum era de aşteptat, această informaţie senzaţională a 
jurnalistei americance nu a fost luată în serios la acea vreme. S- 
a spus chiar, în mod greşit, că citase o prăbuşire presupusă pe 
insula Spitzberg, care a fost denunţată de atunci ca fiind o ştire 
falsă. In schimb, după ufologul britanic Gordon Creighton, el 
însuşi fost diplomat şi director al celei mai vechi reviste 
britanice, Flying Saucer Review, ar fi vorba de o prăbuşire care 
ar fi avut loc chiar pe teritoriul insulelor britanice, în timpul celui 
de-al doilea război mondial. Creighton a pomenit numele 
lordului Mountbatten ca fiind autorul acestei confidenţe făcută 
lui Kilgallen, dar este doar o presupunere. Alţi cercetători 
britanici, Timothy Good şi, mai recent, Nicholas (Nick) Redfem, 
au încercat să afle mai mult. în cartea sa Cosmic Crashes, 
Redfem prezintă opinia unor foşti militari britanici, după spusele 


cărora OZN-ul ar fi fost transportat în Statele Unite, deschizând 
astfel o colaborare „aglo-saxonă”, conform expresiei, care nu ar 
mai fi încetat de atunci. Vom găsi mai departe ecouri ale acestei 
prăbuşiri în Marea Britanie, în alte mărturii. 

încă un cuvânt despre acest caz, pentru a semnala faptul că 
Dorothy Kilgallen era o jurnalistă căreia nu-i era frică de scandal. 
După unele surse, ar fi cules confidenţele lui Marilyn Monroe 
despre fraţii John şi Robert Kennedy, cu câteva zile înaintea 
morţii sale. Marilyn avea să dezvăluie nu numai reiaţi- 
(DZZKI 

ile sale intime cu cei doi Kennedy, ci şi unele informaţii pe care 
le deţinea John despre secretele referitoare la OZN-uri. Acest 
zvon a fost concretizat în 1995, când un expert american, Milo 
Speriglio, a primit dintr-o sursă necunoscută un document de o 
pagină „dezvăluind” toate acestea. După spusele unui jurnalist, 
prieten cu Speriglio, care cunoştea câţiva foşti agenţi CIA, 
aceştia erau de părere că acel document provenea într-adevăr 
din mediile serviciilor secrete, indiferent dacă era fals sau 
adevărat. Avem aici deja un exemplu de posibilă scurgere de 
informaţii şi/sau de manipulare, provenind din aceste medii, 
motivele rămânând necunoscute. Ştim în schimb că ancheta 
FBl-ului asupra morţii lui Marilyn Monroe a rămas înconjurată de 
cel mai mare secret, dar poate că e vorba doar de politică 
internă americană. Ca să termin cu această poveste, trebuie 
spus că se mai ştie că Dorothy Kilgallen făcuse investigaţii 
asupra morţii lui John Kennedy. în 1964, ea a obţinut o 
convorbire în exclusivitate cu Jack Ruby (asasinul presupusului 
asasin!), asistase la procesul său şi se întâlnise cu avocaţii lui. 
Pe de altă parte, documente declasificate ale CIA dovedesc că a 
lucrat direct şi pentru agenţia de informaţii. La 8 noiembrie 
1965, Dorothy a fost găsită moartă la domiciliu, intoxicată cu 
barbiturice. După părerea altor investigatori, William Jones şi 
Rebecca Minshall, ea mărturisise unei prietene intenţia de 
dezvălui complotul despre asasinarea lui Kennedy. Aceasta a 
fost şi ea găsită moartă, din „cauză nedeterminată”, la două zile 
după Dorothy Kilgallen. 

Fragmentele de la llbatuba şi scrisoarea doctorului Olavo 
Tontes 


în ziua de 14 septembrie 1957, jurnalistul brazilian Ibrahim 
Sued publica în ziarul O Globo o scrisoare de la un cititor care 
povestea cum văzuse un OZN făcând explozie pe malul ocea- 
nului, lângă mica insulă Ubatuba. Putuse să culeagă trei frag- 
mente mici căzute pe plajă, pe care le oferea jurnalistului. 
Acesta, prea puţin interesat de poveştile cu OZN-uri, le-a dat cu 

dragă inimă doctorului Olavo Fontes, medic reputat şi în acelaşi 
timp cel mai bun ufolog brazilian. Din păcate, martorul anonim a 
rămas de negăsit, dar doctorul Fontes a putut să obţină analiza 
unui prim fragment într-un laborator calificat, cel al Departa- 
mentului Producţiei Miniere de la Ministerul Agriculturii. Câteva 
teste au arătat că era vorba de magneziu extrem de pur, ceea 
ce era foarte ciudat, magneziul fiind foarte inflamabil şi deci 
inapt pentru construcţia de vehicule. Urmarea poveştii devine 
foarte încurcată. Primul fragment a fost distrus de armata 
braziliană apoi şi celelalte. Mai târziu, doctorul Fontes a 
încredinţat fragmentele rămase investigatorilor americani Jim şi 
Coral Lorenzen de la APRO, fiind corespondentul pentru Brazilia 
al acestei asociaţii. Aceştia, nu fără o oarecare naivitate, le-au 
dat investigatorilor din comisia Condon şi investigația s-a 
pierdut: rezultatele au devenit mai puţin impresionate şi alte 
bucăţi au fost şi ele distruse. Jacques Vallee a mărturisit că a 
pierdut unul într-un canal din Paris în mai 1968, în busculada 
manifestanţilor! Rezultatul acestei poveşti este că, pentru 
ufologii „serioşi”, fragmentele de la Ubatuba rămân neconclu- 
dente, după cum a spus Vallee grupului de studiu al fizicianului 
Sturrock. Să remarcăm totuşi că asta nu este părerea tuturor: 
fizicianul Paul Hill a susţinut că, potrivit primelor analize 
braziliene, magneziul avea o greutate specifică deosebită, care 
era cea a unui izotop rar întâlnit pe Pământ! 

Dar povestea nu s-a oprit aici. în 1986 a fost pentru prima 
dată un amplu extras dintr-o scrisoare pe care doctorul Fontes o 
scrisese, în mod foarte confidenţial, prietenilor săi Lorenzen. 
Această scrisoare era explozivă, căci le povestea, cerându-le să 
păstreze în cel mai deplin secret, cum fusese informat de doi 
ofiţeri din serviciile de informaţii ale Marinei braziliene despre 
realitatea câtorva accidente de OZN-uri. Aceste informaţii 
ultrasecrete proveneau de la omologii lor americani, şi dacă vor- 


biseră despre asta doctorului Fontes, o făcuseră doar ca să-l 

convingă să le dea fragmentele de la Ubatuba! Din păcate, 
cartea în care a fost publicat acest prim extras (fără să 
dezvăluie numele celor doi Lorenzen), UFO Crash at Aztec, de 
William Steinman, a fost considerată puţin fiabilă de majoritatea 
ufologilor, deoarece apăra cazul Aztec. Această scrisoare era şi 
ea un document îndoielnic? Se pare că nu, deoarece a reapărut 
anul următor în cartea reputatului cercetător britanic Timothy 
Good, Above Top Secret. Good nu a spus niciodată prin ce canal 
primise această scrisoare, care probabil că se afla în arhivele 
APRO. Totuşi, cunoscând seriozitatea acestui cercetător, sunt 
tentat să cred autentic acest document excepţional, ale cărui 
dezvăluiri se potrivesc foarte bine cu multe alte mărturii. lată 
pasajul esenţial, aşa cum apare în cartea lui Steinman. După 
părerea mea este un text foarte important şi subestimat în mod 
grav de comunitatea ufologică. Nu numai că include dezvăluiri 
impresionante despre OZN-uri, ci este revelatoare şi în ceea ce 
priveşte îngrijorarea specialiştilor militari însărcinaţi cu această 
problemă în epocă, adică mijlocul anilor cincizeci. Se poate pune 
prinsoare că au evoluat mult de atunci. Pe de altă parte, ideea 
că aceşti militari ar fi putut să povestească aiureli doctorului 
Fontes pare destul de neverosimilă şi chiar absurdă: de ce să 
rişte să lanseze astfel de minciuni gogonate care riscau să fie 
apoi repetate în lumea întreagă? 

După ce subliniaseră că vizita lor era neoficială şi privată, cei 
doi ofiţeri ai marinei braziliene i-au făcut doctorului Fontes 
următoarele dezvăluiri, timp de două ore, despre problema far- 
furiilor zburătoare: 

„(1) Mi-au spus că toate guvernele şi autorităţile militare din 
lume ştiu că farfuriile zburătoare există - şi că sunt vehicule 
venite de pe o altă planetă. Deţin dovada absolută a acestor 
două lucruri. 

(2) în realitate, şase discuri zburătoare s-au prăbuşit deja pe 
Pământ, au fost capturate şi demontate de echipe militare şi 
ştiinţifice din ţările respective - în condiţii de securitate dintre 
cele mai 

rigide şi nemiloase, ca să se menţină secretul absolut despre 
această problemă. Unul dintre aceste discuri s-a prăbuşit în 
deşertul Sahara, dar era prea deteriorat ca să fie de vreo 
utilitate. Altele trei se prăbuşiseră în Statele Unite, dintre care 
două în stare foarte bună. Al cincilea căzuse undeva în insulele 
britanice, iar ultimul, într-o ţară din regiunea scandinavă; 
acestea două din urmă erau şi ele foarte puţin deteriorate. 
Aceste şase discuri erau toate nişte aparate mici, cu un 
diametru de 9,75; 21,95 sau 30,17 m. în fiecare dintre ele au 
fost găsite cadavrele membrilor echipajului. Erau nişte „omuleţi” 
cu o înălţime de la 0,80 până la 1,20 m. Toţi erau morţi, ucişi în 
urma accidentului. Examinarea cadavrelor a arătat că erau 
incontestabil „umanoizi” - dar că nu proveneau, evident, de pe 
această planetă. Pentru câteva cazuri, cauza accidentului a fost 
determinată cu precizie: în alte cazuri nu s-a putut determina. 
Toate aparatele aveau forma generală a unei farfurii cu o cabină 
deasupra; toate erau făcute din metal ultrauşor, care era 
asamblat pe segmente, încastrându-se în locaşuri adânci şi 
ataşate unele de altele în jurul bazei. Nu exista nici o urmă de 
montaj pe peretele extern al aparatelor. Unele aparate aveau 
hublouri făcute dintr-un tip de sticlă necunoscută; materiale 
necunoscute de toate felurile au fost găsite în interiorul 
vehiculului. 

(3) Examinarea instrumentelor şi a aparatelor găsite la bordul 
discurilor a arătat că erau propulsate cu ajutorul unui câmp 
electromagnetic extrem de puternic. Alte indicii au arătat că 
acest câmp este produs de un curent rotativ şi oscilant cu tensi- 
une mare. Un câmp de acest tip pare că produce o anumită 
formă de gravitație care rămâne neexplicată până astăzi. 

(4) Toate navele au fost demontate cu grijă şi studiate. Din 
păcate, problema cea mai importantă nu a fost rezolvată: cum 
erau produse acele câmpuri şi care era sursa cantităţii formida- 
bile de energie electrică pusă în funcţiune prin aceste câmpuri. 
Nici un indiciu nu s-a găsit în discurile examinate. După toate 
aparențele, energia lor nu provenea de nicăieri. Pe de o parte, 
există indicii în ceea ce priveşte existenţa unor OZN-uri mari, 

care folosesc motoare de tip atomic ca sursă de energie, ceea 


ce face să se presupună că pot să transmită energia electrică cu 
ajutorul unui fascicul de unde radio. Unele dispozitive găsite în 
micile discuri ar putea servi la recepţionarea şi concentrarea 
energiei electrice primită în acest mod. Dacă este adevărat, o 
centrală nucleară funcţionând pe o navă sau un satelit de mari 
dimensiuni, situată în afara atmosferei noastre, ar putea să 
furnizeze energie electrică unei întregi flotile de mici aparate 
operând în atmosfera noastră. Nici una dintre aceste nave de 
dimensiuni mari nu a fost capturată până în prezent. 

(5) Oamenii noştri de ştiinţă ar putea să construiască un 
aparat propulsat de un astfel de câmp electric rotativ şi oscilant 
- dacă ar şti cum să convertească direct în curent electric ener- 
gia produsă de un reactor nuclear. Această problemă nu este 
încă rezolvată. 

(6) Aceşti vizitatori veniţi din spaţiu sunt periculoşi când te 
apropii de ei şi devin ostili dacă îi ataci. Am pierdut deja 
numeroase avioane încercând să-i doborâm. Nu avem mijloace 
de apărare împotriva lor până în prezent. întrec cu uşurinţă orice 
avion de vânătoare şi acestea nu au nici o şansă în faţa lor. 
Rachetele ghidate sunt şi ele inutile: pot să zboare mai repede şi 
chiar să manevreze în jurul lor ca şi cum ar fi nişte jucării. Se 
poate să interfereze cu instrumentele lor electronice şi să le facă 
inoperante după lansare; sau mai pot să le facă să explodeze 
înainte de a ajunge în apropierea lor. Au provocat prăbuşirea 
unor aparate militare (cu elice sau cu reacţie) şi a unor avioane 
de linie, provocând pana motoarelor, prin interferenţă cu sis- 
temele lor electrice (încă nu ştim dacă este un efect secundar al 
câmpului lor magnetic foarte puternic sau efectul unei arme - 
poate un fel de fascicul cu înaltă frecvenţă). Au şi o armă cu 
bătaie lungă, oribil de distrugătoare, care a fost folosită fără 
milă împotriva avioanelor noastre de vânătoare cu reacţie. într- 
un caz, de exemplu, un interceptor al Marinei, cu un echipaj de 
doi oameni, a fost îndreptat de urgenţă spre un OZN. Misiunea 
lor 

era, ca de obicei, de a-1 forţa să aterizeze şi să-l doboare, dacă 
era necesar. Şi-au folosit armele. Răspunsul a fost imediat şi 
înspăimântător: într-o clipă, toate părţile metalice ale avionului 
au fost dezintegrate, explodând în mii de fragmente mici, şi 


piloţii s-au pomenit brusc stând în aer (părţile nemetalice nefi- 
ind afectate de fenomen); unul dintre piloţi a fost ucis, dar 
celălalt a supravieţuit şi a putut să depună mărturie. Avem 
dovezi că această armă formidabilă este un fel de fascicul ultra- 
sonic care rupe coeziunea moleculară a tuturor structurilor me- 
talice. Mai au şi mijloace cu care să ne paralizeze sistemul radar, 
să interfereze cu aparatele noastre radio şi de televiziune şi să 
scurtcircuiteze centralele electrice”. 

înainte de a continua lectura acestei scrisori, un comentariu 
pare aici util, pentru a sublinia că reacţia militară din primii ani a 
fost foarte belicoasă faţă de OZN-uri. Era război: „întâi tragem şi 
pe urmă discutăm!” Răspunsul OZN-ului frapează mai ales prin 
grija de a cruța pe cât posibil vieţile omeneşti. Putem să fim 
siguri că nu le-ar fi fost deloc greu să doboare avionul cu tot cu 
echipaj. Se cunoaşte un alt exemplu frapant al acestei atitudini, 
care a fost tentativa de interceptare a unui OZN deasupra 
Iranului la 16 septembrie 1976: de fiecare dată când pilotul se 
apropia, instrumentele de bord şi apoi armele încetau să mai 
funcţioneze, dar niciodată viaţa pilotului nu a fost pusă în peri- 
col. în schimb, există şi cazuri în care avionul a fost doborât şi 
pilotul ucis, cazul cel mai cunoscut fiind cel al căpitanului 
Mantell, din 7 ianuarie 1948, deasupra Statelor Unite. Şi, la puţin 
timp după aceea, probabil că nu întâmplător comisia de anchetă 
a celor de la Air Force a luat numele bizar de „comisia 
Ranchiună” (Grudge). 

Urmarea scrisorii confirmă această impresie a unei stări de 
spirit belicoase şi a unei îngrijorări a militarilor din epocă: 

„(7) Până acum nu şi-au manifestat dorinţa de a ne contacta. 
Pregătesc în mod vădit o vastă operaţiune militară la scară 

planetară îndreptată împotriva noastră. Nu ştim ce operaţiune 
va fi. Există totuşi trei posibilităţi: (a) război total urmat de 
aterizări în masă, ca să ne distrugă forţele, să aducă în stare de 
sclavie restul populaţiei şi să colonizeze planeta; (b) acţiune de 
poliţie ca să ne oprească planurile de cucerire a spaţiului şi să 
împiedice progresele noastre în domeniul armelor atomice; asta 
s-ar manifesta prin aterizări în masă în puncte strategice cu 
ocuparea prin forţă a unor zone limitate, de interes vital pentru 


obiectivele lor; (c) „intervenţie amicală” (urmată de o intimidare 
militară), ca să ne facă să acceptăm planurile lor legate de noi - 
indiferent care ar fi ele -, evitând un război deschis sau orice alt 
fel de intervenţie directă; supraveghere şi eventuale acţiuni de 
poliţie doar în afara atmosferei noastre. 

(8) Toate autorităţile militare şi guvernamentale din lume 
sunt informate de această situaţie. Există un schimb informativ 
între serviciile de informaţii şi conferinţe militare ultrasecret 
sunt ţinute periodic pentru a discuta noile evoluţii. Marina 
braziliană, de exemplu, primeşte rapoarte lunare strict secrete 
ale Marinei americane şi îi trimite toate informaţiile disponibile 
de aici. Contacte asemănătoare există şi între Infanterie şi 
Aviația Militară şi organismele militare omologe din mai multe 
alte ţări. In Brazilia, numai persoanele care lucrează la această 
problemă cunosc cu adevărat situaţia; ofiţerii de informaţii ai 
Armatei, Marinei şi Aviației Militare; câţiva ofiţeri superiori din 
înaltul Comandament; Consiliul Naţional de Securitate şi un 
număr de oameni de ştiinţă ale căror activităţi sunt legate de 
problemă, precum şi un mic număr de oraganisme civile, care 
fac cercetări pe baza unor proiecte militare”. 

Un alt comentariu mi se pare necesar aici. Dacă toate aceste 
informaţii sunt corecte, ar exista în cadrul forţelor militare 
franceze, mai precis în serviciile de informaţii, cel puţin câteva 
persoane care ştiu totul, ca aceşti ofiţeri brazilieni. Dar asta nu 
este chiar atât de sigur, căci politica de independenţă 
„gaullistă” 

a ţării noastre e posibil să fi slăbit foarte mult legăturile. Eu per- 
sonal nu am putut să culeg nici cel mai mic ecou al unor astfel 
de cunoştinţe secrete în Franţa. Mai putem presupune că, dacă 
aşa ar fi stat lucrurile, experţii militari adunaţi în asociaţia 
COMETA ar fi ştiut cât de cât ceva şi şi-ar fi scris altfel raportul în 
1999 despre OZN-uri şi apărare. In schimb, putem schiţa cu 
uşurinţă o listă a ţărilor care au o cooperare militară strânsă cu 
Statele Unite, pe primele locuri aflându-se toate ţările anglofone 
şi alte câteva precum Brazilia. Dar poate că ofiţerii brazilieni au 
simplificat într-o oarecare măsură expunerea făcută doctorului 
Fontes. In orice caz, urmarea este la fel de interesantă. 

„(9) Toate informaţiile din surse militare despre OZN-uri sunt 


clasificate ultrasecret. Autorităţile civile şi ofiţerii militari în 
general nu au acces la aceste informaţii. Nici preşedintelui 
nostru nu i s-a prezentat întreg adevărul. 

(10) Autorităţile militare din lume sunt de acord să nu 
dezvăluie nimic populaţiei despre această problemă. Unele 
grupuri militare cred că astfel de dezvăluiri ar provoca un şoc 
enorm - suficient ca să paralizeze viaţa în ţările noastre timp de 
mai mulţi ani. Pe de altă parte, cred că activitatea de 
recunoaştere a OZN-urilor (aşa cum se manifestă actualmente) 
ar putea să dureze încă vreo zece ani - dar populaţiile nu ar 
putea să fie controlate un timp atât de îndelungat iar riscul unei 
panici necontrolate ar fi mare. în plus, probabilitatea unei 
intervenţii a OZN-urilor (descrisă în paragraful 7) rămâne 
evaluată la 90%; există o posibilitate de 10% ca ostilitatea lor să 
fie doar consecinţa atacurilor noastre asupra navelor lor; în 
virtutea acestei posibilităţi, încercăm acum să-i facem să 
înţeleagă că am vrea să avem un contact paşnic - astfel încât 
instrucţiunile sunt (acum) să se evite orice atac asupra navelor 
lor. Această politică a fost adoptată de către toţi, cu excepţia 
câtorva ţări, care mai au încă descreieraţi în cadrul forţelor 
aeriene şi care gândesc altfel. Nu ştim dacă OZN-urile vor 
reacţiona la aceste măsuri luate recent. Sperăm că o vor face.” 

încă o remarcă. După unele mărturii, contacte paşnice ar fi 
avut loc de atunci, în cel mai mare secret. Dar alte aspecte 
rămân alarmante, precum răpirile şi mai ales dosarul deosebit al 
vitelor mutilate. Nu trebuie să uităm nici perspectiva raporturilor 
complexe, nu cu una, ci cu mai multe civilizaţii extraterestre, 
indiferent de adevărata lor natură şi de originea lor, unele 
putând să fie mai curând binevoitoare, dar altele mai puţin! lată 
ultimul paragraf despre dezvăluirile celor doi ofiţeri brazilieni 
făcute doctorului Fontes. Nici el nu este lipsit de interes! 

„(11) în scopul de a ascunde publicului adevărul, o politică de 
cenzurare, cu grijă planificată, a fost pusă în aplicare de câţiva 
ani. Politica de negare sistematică (debunking) a problemei OZN 
în ansamblul ei este cea mai bună armă de care dispunem în 
acest scop. Ridicolul este un instrument eficace împotriva celor 
mai mulţi oameni care încearcă să informeze publicul, dar 


alteori sunt necesare şi alte măsuri. Mai ales împotriva unor per- 
soane care deţin dovezi care, dacă ar fi publicate, ar deschide 
ochii publicului. în unele ţări a fost folosită forţa pentru a-i 
reduce pe unii la tăcere. Când asta nu a fost posibil, s-au folosit 
tot felul de combinaţii pentru a face dovezile lipsite de valoare, 
într-un mic număr de cazuri, a fost din păcate necesar să se 
recurgă la violenţă: regretăm aceasta, dar nu am avut de ales. 
Vom menţine secretul cu orice preţ asupra acestei probleme. Pe 
drept sau pe nedrept, noi - militarii - ne vom face treaba şi 
nimeni nu ne va opri”. 

Scriind această scrisoare corespondenţilor săi Jim şi Coral 
Lorenzen, conducători ai APRO (Aerial Phenomena Research 
Organization), una dintre cele două mari organizații de cercetare 
private de atunci din Statele Unite, creat din 1952, doctorul 
Fontes nu bănuia că aceştia erau probabil supravegheați de ser- 
viciile de informaţii militare şi civile, conform recomandărilor 

la care subscrisese comisia de oameni de ştiinţă eminenţi 
reunită la începutul anului 1953 de US Force şi CIA, numită 
„comisia Robertson”. Comisia stabilise că APRO trebuia 
supravegheată: 

„Comisia a luat cunoştinţă de existenţa unor grupuri precum 
Civilian Flying Saucer Investigators (Los Angeles) şi Aerial 
Phenomena Research Organization (Wisconsin). Ea crede că 
astfel de organizaţii ar trebui să fie supravegheate, având în 
vedere capacitatea lor potenţială de a avea o mare influenţă 
asupra publicului în cazul în care ar surveni un mare număr de 
observaţii. Trebuie să avem tot timpul în minte caracterul 
aparent iresponsabil al acestor grupuri şi riscul ca ele să fie 
folosite în scopuri subversive”. 

Dacă doctorul Fontes ar fi cunoscut acest text în 1957, este 
clar, nu numai că nu ar fi scris o astfel de scrisoare, chiar confi- 
denţială, dar mai ales nu ar fi încredinţat preţioasele lui frag- 
mente unui organism aflat sub supraveghere! 

Alte mărturii din anii cincizeci şi şaizeci 

La APRO, Jim şi Coral Lorenzen - astăzi decedați - nu au 
dezvăluit nimănui scrisoarea de la doctorul Fontes. Trebuie să 
subliniem aici reputaţia lor de mare onestitate şi seriozitate, pe 
care şi-au câştigat-o pe merit. în schimb, ei au citat câteva măr- 


turii cu atât mai preţioase cu cât erau rare în acea perioadă. 
Astfel a apărut, în 1958, mărturia anonimă a unui aviator care 
spunea că participase, în 1948, la recuperarea unui OZN în New 
Mexico şi a unui alt martor din Albuquerque, care îşi amintea de 
o prăbuşire în regiunea Taos, în partea de nord a statului New 
Mexico. în 1962, Coral Lorenzen - uimind la acea vreme, dar 
deja mult mai puţin decât astăzi - a pomenit despre mărturia 
unui tânăr meteorolog care văzuse în 1948 „costume spaţiale” 
de mărime mică, la baza aeriană Wright-Patterson (marele cen- 
tru tehnic al Air Force). în 1964, APRO cita un pilot de bom- 
bardier B-57, care spunea că văzuse, în ziua de 30 aprilie, un 

OZN aterizând la baza aeriană Holloman (lângă White Sands, în 
nordul statului New Mexico), pe când el însuşi efectua manevra 
de apropiere pentru aterizare: „la uite un OZN care aterizează!” 
Descrierea OZN-ului făcută de el seamănă cu cea a poliţistului 
Zamorra, care văzuse ub OZN aterizând mai la nord, lângă 
oraşul Zocorro, exact cu şase zile mai înainte, la 24 aprilie! Cei 
doi Lorenzen au spus că această mărturie fusese coroborată cu 
alte două surse independente. Vedem apărând aici problema 
contactelor secrete cu una sau mai multe civilizaţii 
extraterestre, care se află mai mult ca niciodată în centrul 
zvonurilor şi controverselor despre OZN-uri. 

Acum cunoaştem şi o altă mărturie din acei primi ani, culeasă 
de Isabel Davis, ufolog nu mai puţin reputat, care nu îndrăznise 
să o dea publicităţii atâta timp cât i se păruse explozivă. O 
femeie, medic şi biolog, pe care o cunoştea personal, fusese 
dusă într-un centru secret ca să studieze nişte fragmente dintr- 
un corp, pe care îl identificase imediat ca nefiind uman. Fusese 
obligată să îmbrace un costum de protecţie special şi, după 
aceea, i se interzisese cu desăvârşire să vorbească despre asta. 
Interdicţie inutilă, şi-a zis ea căci, chiar dacă ar fi spus ceva, 
nimeni nu ar fi crezut-o. Frumos exemplu de autopro- tecţie a 
secretului! Aceste mărturii prefigurează colecţia impresionantă, 
pe care o va aduna, începând de la sfârşitul anilor şaptezeci, un 
alt investigator reputat, Leonard Stringfield, despre care vom 
vorbi mai departe. Mai înainte însă, să amintim, foarte pe scurt, 
câteva relatări care sunt mai spectaculoase (şi deseori citate în 


presa ufologică), dar care sunt poate mult mai puţin solide decât 
precedentele. 

Ai aterizat OZN-uri la baza Edwards in 1954? 

lată un zvon senzaţional - parcă prea senzaţional! - conform 
căruia cinci aparate pilotate de extraterestri ar fi vizitat, în 1954, 
baza aeriană Edwards (care purta atunci numele de Muroc) din 
California şi că preşedintele Eisenhower ar fi par 

ticipat în mare secret la această întâlnire, în ziua de 17 febru- 
arie. Marea bază Edwards, situată pe lacul secat Muroc şi 
folosind drept teren de încercări pentru prototipuri avansate, era 
din capul locului un loc plauzibil pentru un astfel de eveniment. 
După părerea lui Jerome Clark, autorul unei enciclopedii în trei 
volume, o autoritate în materie de OZN-uri, zvonul a început să 
circule în California de Sud, apoi a fost publicat de autorul 
britanic Harold Wilkins în 1955. Wilkins spune că a avut trei 
surse de informaţii, fără să le numească, dar una dintre aceste 
surse a fost dezvăluită în 1959. Era vorba de un personaj 
misterios, Gerard Light, într-o scrisoare adresată, în aprilie 1954 
lui Meade Layne, el însuşi directorul unui grup esoteric cu 
reşedinţa la San Diego, „Borderland Sciences Research 
Associates”. Existenţa acestei scrisori nu constituie nici o 
îndoială. Englezul Gordon Creighton, care primise o copie în 
acea perioadă, deoarece coresponda cu Meade Layne, a 
publicat-o în facsimil în revista Flying Saucer Review. Acest 
Gerard Light ar fi un ocultist californian, fiind o sursă fragilă, dar 
nu este singura. Gordon Creighton mai citează una în revistă, 
care pare puţin mai serioasă. Este vorba de un pilot de încercare 
de înalt nivel (fireşte, anonim), care i-ar fi încredinţat autorului 
britanic Brisely le Poer Trench (înnobilat sub numele de lord 
Clancarty) povestea extraordinară de mai jos, relatată de revista 
britanică: 

„Cinci modele de aparate extraterestre au aterizat la bază. 
Trei aveau forma unor farfurii şi două aveau formă de trabuc. 
Eisenhower se afla în vacanţă la Palm Springs, iar autorităţile de 
la Muroc i-au cerut să vină de urgenţă. Preşedintelui nu i-a venit 
să-şi creadă ochilor. In faţa lui şi a unui mic grup de asistenţi, 
nişte fiinţe au coborât din vehiculele lor şi s-au apropiat. Păreau 
umane, dar nu chiar, a zis pilotul. După spusele lui, erau chele şi 


capul lor era puţin mai mare decât al nostru. Puteau să respire 
fără ajutorul vreunui aparat. Vorbeau engleza şi i-au spus lui 
Eisenhower că erau interesaţi să iniţieze un program educativ, 
ca să obişnuiască 

popoarele de pe Pământ cu prezenţa lor. Eisenhower, foarte ner- 
vos, le-a răspuns că nu credea că lumea era pregătită să afle 
asta şi că astfel de dezvăluiri ar crea o situaţie dificilă pentru 
toată lumea. Extratereştrii păreau că înţeleg şi erau de acord cu 
Eisenhower şi i-au spus că vor continua să înmulțească 
contactele, dar cu persoane izolate, până când oamenii se vor 
obişnui cu ei. Eisenhower le-a spus că aşa era bine, atâta timp 
cât nu creau panică şi confuzie pe planeta noastră. 

Apoi, extratereştrii au făcut o demonstraţie a avansului lor 
tehnic incredibil în faţa preşedintelui stupefiat. Au arătat cum 
stăpâneau gravitația, capacitatea de a-şi face aparatele 
invizibile şi imposibil de detectat de instrumentele noastre. 
Toate acestea l-au tulburat profund pe preşedinte, căci nimeni 
dintre noi nu putea să le vadă, deşi ştiam că se aflau acolo. 
După care s-au despărţit, s-au întors la aparatele lor şi au 
plecat. Fiecare dintre noi am fost obligaţi să jurăm păstrarea 
secretului despre ceea ce văzusem şi auzisem la baza Muroc în 
acea zi”. 

Când i-a spus toată această poveste lui Brinsely le Poer 
Trench, pilotul de încercare i-a precizat că toţi ceilalţi martori 
erau decedați. 

Care este gradul de credibilitate al unei astfel de poveşti? 
Scăzut la prima vedere, deoarece pare fantastică. Totuşi, alte 
indicii fac să se creadă că ceva a putut să se întâmple, ceva 
relatat aici într-un mod foarte fantezist. Mai întâi, este sigur că 
preşedintele Eisenhower dispăruse într-adevăr un anumit timp, 
astfel încât se răspândise zvonul, un moment, că murise. Apoi 
serviciul de presă explicase că pierduse o plombă dentară şi 
fusese nevoit să meargă degrabă la dentist, doctorul Purceii. 
Partea proastă este că în arhivele preşedintelui se găsesc dovezi 
ale celor mai mici fapte şi gesturi ale sale, nu şi pentru această 
împrejurare. Investigatorul William Moore nu a găsit nimic în 
dosarul „dentist” al preşedintelui. în schimb, a putut să se 
întâlnească cu soţia dentistului, care nu-şi amintea de un 


tratament de urgenţă al lui Eisenhower, dar îşi amintea foarte 
bine recepţia la care fusese 

invitată cu soţul ei, ca să-l prezinte ca dentistul care îl operase 
pe preşedinte! Gordon Creighton citează şi alte mărturii. în anii 
cincizeci, un sergent îi dezvăluise anchetatorului Gabriel Green 
că participase în acea perioadă la un exerciţiu de tir, sub 
comanda unui general. Deodată, au fost survolaţi de cinci OZN- 
uri, iar generalul a ordonat să se tragă în ele, însă asta nua avut 
nici un efect. Atunci au văzut OZN-urile aterizând la bază, lângă 
unul dintre hangarele mari! Alţi doi martori, Don Johnson şi Paul 
Umbrello, au apărut după ce citiseră un articol despre această 
poveste. Ei au spus că văzuseră o farfurie zburătoare trecând nu 
departe de bază, la mai puţin de douăzeci şi patru de ore după 
data presupusă a întâlnirii. Ei au trecut cu succes un test cu 
detectorul de minciuni, făcut de Charles McQuiston, co- 
inventatorul aparatului. Astfel, ne aflăm în faţa unei mici colecţii 
de mărturii care nu au putut să fie adunate decât relativ recent. 
în acea vreme au fost doar nişte zvonuri efemere cărora nu li se 
dădea nici o atenţie, de la scandalul cărţii lui Frank Scully. 
Lucrurile vor începe însă să se mişte în cursul deceniului 
următor. 

Trebuie să aşteptăm începutul anilor şaptezeci ca să auzim 
din nou vorbindu-se de operaţiuni secrete cu OZN-uri. O dată cu 
debutul cazului Roswell, bineînţeles, dar cu alte mărturii, mai 
puţin cunoscute. O cotitură era deja perceptibilă în publicaţiile 
„serioase” precum ultima carte a lui Donald Keyhoe, Aliensfrom 
Space, apărută în 1973, unde tonul era mult mai ferm. Apoi a 
urmat surpriza intrării în scenă a astonomului Allen Hynek, 
fostul consilier al Air Force în materie de OZN-uri timp de 
aproape douăzeci de ani, cu prima sa carte, The UFO Experience 
(1972), care confirma realitatea OZN-urilor, după o matură 
Nou aflux de mărturii în anii şaptezeci 

chibzuinţă (o bună parte din mass-media franceză încă nu a 
reuşit să facă acest pas, nici după treizeci de ani). Dar aceşti 
autori nu îndrăzneau sau nu voiau să abordeze această 
problemă a operaţiunilor ultrasecrete. Avea cunoştinţă de ele 


Hynek? lată o mărturie care ne poate face să credem acest 
lucru. Joe Lewels, profesor de comunicare la universitatea El 
Paso din Texas, povesteşte în excelenta sa carte The God 
Hypothesis, apărută în 1997, că Hynek îi făcuse mărturisiri 
neaşteptate cu ocazia unei vizite la universitate, prin 1976. 
Hynek voia să-l convingă să lucreze cu el la dosarul OZN, iar 
Lewels - la vremea aceea puţin interesat de subiect - îl întrebase 
dacă avea cunoştinţă de fapte pe care nu le putea dezvălui 
public. După un moment de tăcere, Hynek îi spusese: „Cunosc 
un colonel de infanterie, care doreşte să-şi păstreze anonimatul, 
care jură că militarii noştri au capturat o farfurie zburătoare 
prăbuşită în regiunea Roswell în 1947, exact la trei ore de mers 
de-aici”. Văzând atitudinea neîncrezătoare a lui Lewels, Hynek 
continuase: „Asta nu-i tot. Mai jură că au fost găsite corpurile 
unor extratereştri”. Anecdota este cu atât mai interesantă cu cât 
cazul Roswell nu avea să înceapă decât doi ani mai târziu, cu 
primele dezvăluiri ale maiorului Jesse Marcel. 

Să trecem rapid peste dezvăluirile profesorului Robert 
Spencer Carr din 1974, care au fost rapid înlăturate, deoarece 
se refereau la prăbuşirea de la Aztec, unul dintre site-urile 
îndoielnice „dezvăluite” de Frank Scully. în realitate, Carr 
culesese poate mărturii autentice, înşelându-se doar în privinţa 
locului. Vom vedea mai departe că alte mărturii sugerează că 
ceva chiar s-a întâmplat în această regiune în 1948, dar în alt 
loc. lată un episod mult mai interesant. 

Cartea ciudată a lui Robert Emenegger 

în 1974 apărea o carte ciudată, intitulată pur şi simplu UFOs, 
Past, Present and Future, conţinând o relatare scurtă de trei 
pagini, sub o formă romanţată ca să se protejeze secretul 

intenţionând să povestească o altă versiune a primului contact 
cu extratereştrii. Air Force, spunea Emenegger, îi propusese în 
1973 să facă un film despre acest subiect, împreună cu 
asociatul său Allan Sandler şi îi promisese o oră şi jumătate de 
film pe 16 mm, arătând îndeosebi această întâlnire 
extraordinară. Planul eşuase totuşi, deoarece nu era, din punct 
de vedere politic, un moment bun, în perioada în care izbucnea 
scandalul Watergate, care îl făcuse pe preşedintele Nixon să-şi 
dea demisia. 


Desen reprezentând un extraterestru care ar fi aterizat la AFB 
Holloman, după cartea lui Robert Emenegger, UFOs, Past, 
Present and Future. 

Acest contact cu extratereştrii ar fi avut loc, în versiunea lui 
Emenegger, nu la Edwards în 1954, ci la baza Holloman, lângă 
White Sands, în sudul statului New Mexico. Şi data? Emenegger 
dă anul 1971. Dar, după o altă sursă, din păcate puţin fiabilă, 
agentul special Richard Doty (de la AFOSI, serviciul de informaţii 
al Air Force, cu care ne vom întâlni mai departe), acest contact 
ar fi avut loc în aprilie 1964, exact a doua zi după aterizarea de 
la Socorro, mai la nord în valea lui Rio Grande. Era vorba de o 
eroare, din cauza unei proaste comunicări, îi va explica Doty 
investigatoarei Linda Moulton Howe când o va primi la baza 
Kirtland, în aprilie 1983. Or, am văzut mai sus mărturia 

unui pilot care spunea că a văzut aterizând un OZN la baza 
Holloman aproape la aceeaşi dată! 

Atunci, acest contact istoric de la Holloman era ceva serios 
sau doar o farsă a producătorului hollywoodian? Un lucru e 
sigur: mărturia lui Emenegger a fost cel puţin în parte 
confirmată public, în 1988, de un responsabil al Air Force! Să 
anticipăm puţin citând aici emisiunea de televiziune UFO Cover- 
Up? Live!, în care a apărut, printre alţii, şeful securităţii şi 
arhivelor audiovizuale ale Air Force, Paul Shartle, care îl primise 
pe Emenegger la baza Norton din California. Shartle a confirmat 
acest lucru şi a recunoscut că văzuse el însuşi filmul respectiv. 
Am o copie a acestei emisiuni şi confirm faptul că a spus acest 


lucru. Pentru evitarea oricărei confuzii, trebuie să precizăm că, 
fireşte, acest film nu a fost arătat niciodată publicului. In 
schimb, în carte apar desene care ar vrea să indice cum arătau 
extraterestrii: înălţimea comparabilă cu a noastră, cheli, cu cap 
mare, ochi mari negri şi nas lung. Destul de diferiţi, deci, de 
modelul bine cunoscut al „Gliilor”, mari sau mici de statură, 
exceptând tenul gri! în acest scenariu, întâlnirea fusese 
pregătită prin comunicaţii prealabile. Trei aparate în formă de 
disc  sosiseră, dar numai unul aterizase, celelalte două 
rămânând în aer, probabil din motive de securitate. Aceste fiinţe 
purtau un costum care li se lipea de corp şi o cască părânda 
folosi ca aparat de comunicare. Erau, după spusele lui 
Emenegger, oameni de ştiinţă, veniţi ca să schimbe informaţii 
dar şi să recupereze nişte cadavre dintr-un accident anterior. 

Ce să credem despre o astfel de poveste? Zvonurile spun că 
Spielberg s-ar fi inspirat din ea pentru filmul său întâlnire de 
gradul trei. S-a mai spus că pe platou s-ar fi aflat un agent al 
serviciului secret... 

Un caz relativ solid: prăbuşirea de la Kingman, Arizona, 1953 

în aprilie 1976, Raymond Fowler, investigator respectat de la 
Mufon, a dezvăluit un martor poate important al unui accident 

de OZN care ar fi avut loc în 1953 lângă Kingman, în deşertul 
Arizona. Sub pseudonimul Fritz Wemer, acesta a povestit că 
fusese chemat să participe, în calitate de inginer, la examinarea 
unui aparat accidentat, lung de aproape patru metri şi având 
mai curând forma unei picături de apă. în realitate, cu ocazia 
unei convorbiri ulterioare, a descris de data asta un aparat 
având forma a două farfurii lipite una de alta. Aparatul era înfipt 
în solul nisipos şi un tambuchi era dechis, poate în urma 
impactului care fusese foarte violent, dar discul părea intact. 
Wemer avea misiunea să evalueze viteza de impact, pe care a 
estimat-o la 1 900 km/h! Această estimare pare foarte 
neverosimilă. Ce ar mai fi rămas din aparat şi din pilot după un 
astfel de şoc? Dar ce ştim noi despre rezistenţa unui OZN? Poate 
că a amortizat şocul alunecând pe nisip? Oricum ar fi, după 
spusele lui Wemer, un cort fusese instalat în apropiere, unde a 
zărit un cadavru pe o targă. Acesta purta un costum cu aspect 
argintiu, iar pielea părea să fie de un maroniu închis, dar poate 


că era deteriorată, presupune el, din cauza expunerii în 
atmosfera terestră. Wemer fusese rechiziţionat de Air Force şi 
dus la faţa locului: cu avionul până la Phoenix şi apoi cu un 
autocar cu ferestrele acoperite, împreună cu alte persoane. 

Mărturia lui Wemer pune un anumit număr de probleme. în 
afara faptului că a fost ceva schimbat în cursul convorbirilor, 
unele detalii şochează, după cum am văzut. lată altul, subliniat 
de Kevin Randle, el însuşi fost ofiţer de informaţii din cadrul Air 
Force şi autorul unei cărţi bune despre accidentele de OZN-uri, A 
History of UF O Crashes: după spusele lui Wemer, persoanelor 
prezente li s-a făcut prezenţa printr-un apel nominal la sosire, 
total contrar regulilor secretului într-o astfel de împrejurare. La 
rândul său, Raymond Fowler a descoperit şi alte contradicții şi l- 
a chestionat pe Wemer în această privinţă. Acesta a recunoscut 
până la urmă că i se mai întâmpla să mai înflorească după ce 
bea! în schimb, CV-ul său este într-adevăr cel al unui inginer de 
nivel foarte înalt. 

Acum, punctul important este că mărturia lui Wemer a primit 
un început de confirmare din partea altor mărturii. Leonard 
Stringfield, la fel de respectat ca şi Ray Fowler, a cules o altă 
mărturie prin intermediul colegului său din Cincinnati, Charles 
Wilhelm, cea a unui anume „maior Daly” (pseudonim). Acesta a 
povestit că şi el fusese dus cu avionul, în aprilie 1953, ca să 
examineze resturile unui OZN prăbuşit. Fusese dus legat la ochi 
până într-un colţ al deşertului unde se afla o „navă metalică” 
lată de aproximativ 8-9 m. El a remarcat, ca şi Wemer, că un 
tambuchi era deschis, dar nu i s-a permis să pătrundă în interior. 
Coroborare interesantă, deci, a primei mărturii, dar, din păcate, 
obţinută prin intermediar. 

Kevin Randle aminteşte şi el de o altă mărturie interesantă 
culeasă chiar de el, cea a unei femei care lucrase în anii 
cincizeci la baza Wright-Patterson (spre care converg foarte 
multe mărturii!), ca secretară la atelierul de paraşute. într-o zi, 
un sergent intrat în birourile lor a povestit persoanelor prezente 
că se întoarce dintr-un zbor făcut în sud-vest şi că adusese nişte 
cadavre de extratereştri. Bineînţeles, nimeni nu crezuse această 
poveste, care părea extravagantă. Or, în următoarea oră, 


colonelul Pratt Brown, comandantul bazei, a venit să le explice 
că cele spuse de sergent erau doar un zvon lipsit de fundament. 
Apoi îi pusese să semneze un formular care le interzicea să 
repete vreo vorbă din ce auziseră, dacă nu voiau să plătească o 
amendă de 20 000 de dolari şi să fie condamnaţi la douăzeci de 
ani de închisoare! Problema, subliniază Randle, este că această 
persoană nu-şi aminteşte bine anul incidentului, dar spune că a 
putut să stabilească prin comparații că ar fi putut să aibă loc în 
1952 sau începutul lui 1953: ar putea deci să corespundă cu 
prăbuşirea de la Kingman. In august 2000, o nouă mărturie a 
fost dezvăluită de doctorul Robert Wood, specialist în studierea 
docunmentelor „M]J-12”, despre care va fi vorba mai departe, 

care pare să o confirme complet pe precedenta. în 1997, o fostă 
angajată a bazei Wright-Patterson (din 1942 până în 1952), pe 
nume June Crain (decedată în 1998), ar fi mărturisit unui inves- 
tigator, James Clarkson, că studiase fragmentele unui OZN şi 
luase note după dictare de la Wemer Von Braun. Era abilitată la 
nivelul „Top Secret Q” şi fusese obligată să semneze un docu- 
ment special, în urma dezvăluirilor intempestive ale unui ser- 
gent-major despre o prăbuşire în New Mexico. Vorbise despre 
toate astea înainte de moarte, pentru că era şocată de 
minciunile spuse de guvern despre OZN-uri. 

Kevin Randle mai citează în cartea sa şi altă mărturie, 
culeasă de colegul său Donald Schmitt. Este vorba de cea a lui 
Judy Woolcott, văduva unui ofiţer mort în Vietnam, care îi 
scrisese o scrisoare ciudată în 1965, cu puţin timp înainte de a 
muri. în august 1953, soţul ei se afla în post într-un turn de 
control aerian, lângă Kingman (Arizona), unde se urmărea o 
ţintă pe radar, ţintă care pierdea altitudine şi care dispăruse în 
cele din urmă. Atunci apăruse la orizont un fulger de lumină 
albă. Woolcott şi cei mai mulţi dintre oameni au părăsit tumul şi 
s-au îndreptat cu jeep-ul în direcţia fulgerului. Au descoperit un 
disc cu un dom deasupra, care lovise solul cu putere şi era înfipt 
în nisip, dar nu existau deteriorări aparente, nici fragmente pe 
pământ. Mai înainte de a fi avut timp să facă ceva, sosise un 
convoi militar şi li se ordonase să se depărteze. Fuseseră 
evacuaţi şi duşi sub escortă până la bază. Au fost făcuţi să 
înţeleagă că nu văzuseră nimic şi au fost obligaţi să depună 


jurământ că vor păstra secretul. Woolcott a adăugat în 
scrisoarea sa că ştia şi alte lucruri despre incident, dar că nu 
voia să scrie mai mult. Judy Woolcott a aflat după aproape o 
săptămână că fusese ucis în Vietnam. 

Am văzut intrând în scenă unul dintre principalii investigatori 
americani, - Leonard Stringfield - în acest domeniu dificil al 


mărturiilor despre operaţiunile secrete. Nu este singurul, 
desigur, dar el a publicat cele mai multe, adăugând la ale lui pe 
cele ale altor investigatori. După o primă carte publicată în 
1977, Situation Red, The UF O Siege, în care prezentase deja 
câteva din cazurile de acest gen, Stringfield a început să 
primească mărturii, de la militari sau foşti militari, care ceruseră 
să-şi păstreze anonimatul. Aceştia i-au oferit astfel materialul 
unei prime expuneri, cu ocazia unei conferinţe la simpozionul 
anual al Mufon de la 29 iulie 1978. Ca o ironie, simpozionul a 
avut loc la Dayton, oraş din apropierea faimoasei baze Wright- 
Patterson. Mai târziu avea să publice şapte rapoarte, ultimul în 
februarie 1994, anul morţii sale, în care a adunat, alături de 
mărturiile propriilor săi martori, şi pe cele ale altor investigatori, 
îndeosebi ale lui Ray Fowler. Comunicarea sa către Mufon, 
intitulată „Recuperări de Gradul Trei”, era foarte aşteptată şi a 
fost un eveniment, cu un episod rocambolesc. Primise 
ameninţări cu moartea de la persoane anonime şi a fost evacuat 
de poliţişti în civil, veniţi să-l ia de pe scenă exact la sfârşitul 
conferinţei, ţinându-l incognito într-o altă cameră a hotelului. 
Stringfield s-a întrebat apoi dacă aceste ameninţări fuseseră 
reale sau constituiseră doar o înscenare ca să-l intimideze. 
Autenticitatea acestui incident mi-a fost confirmată de către 
unul dintre participanţii la simpozion, care chiar a ajutat-o pe 
soţia lui Stringfield să-şi caute soţul! 

Pentru a evalua interesul muncii lui Leonard Stringfield, trebuie 
ştiut că avea un CV de bun patriot. Se angajase în Air 

Mărturiile adunate de Leonard Stringfield 

Force imediat după Pearl Habour, în 1941 şi servise în cadrul 
informaţiilor şi contraspionajului în zona Pacificului. Stringfield a 


povestit că făcuse parte din unul dintre primele echipaje care 
aterizaseră în Japonia după capitulare şi că acest zbor 
ocazionase observarea spectaculoasă a unui OZN în plin zbor, 
care provocase un moment pana unui motor! Mai trebuie spus 
că observaţii numeroase de OZN-uri au fost făcute în timpul 
celui de al doilea război mondial şi după aceea, în Europa şi 
Pacific. E lesne de înţeles că Stringfield, după un astfel de 
incident, crezuse că îşi va pierde viaţa şi a devenit după aceea 
un investigator foarte motivat în domeniul OZN. A înfiinţat în 
1954 o revistă, a răspuns de relaţiile cu publicul la NICAP, 
principalul organism de investigaţii din acea perioadă şi chiar a 
lucrat, din 1953 până în 1957, pentru Air Defense Command. 
Avea la dispoziţie o legătură telefonică directă cu baza cea mai 
apropiată, ca să semnaleze neîntârziat observarea unui OZN în 
regiune. Unul dintre veteranii ufologiei americane, Richard Hali, 
a spus după moartea sa în 1994: „Aş dori să ne amintim de Len 
Stringfield nu doar ca de un adevărat pionier şi cercetaş în 
domeniul OZN-urilor, ci şi ca de un om de o mare verticalitate”. 
Sigur, scepticii virulenţi - care sunt foarte mulţi în Statele Unite, 
ca şi în Franţa - nu au pierdut ocazia să-i reproşeze lui Stringfield 
„credulitatea”, dar nici unul nu a îndrăznit să-i pună la îndoială 
onestitatea. Recunoştea el însuşi că nu putea să garanteze 
autenticitatea tuturor mărturiilor pe care le publica. Spre sfârşit, 
acumularea de mărturii devenise atât de derutantă, încât a fost 
nevoit să recunoască faptul că unele erau probabil manevre de 
dezinformare, ca să-i compromită pe investigatori. De unde şi 
subtitlul ultimei sale broşuri din 1994: „Căutarea unor dovezi 
într-o galerie de oglinzi”. în schimb, este foarte probabil ca un 
număr mare dintre ele să fie autentice. Poate că este posibil să 
se despartă grâul de neghină, grupând şi comparând mărturiile. 
Atunci poţi vedea apărând punctele tari, îndeosebi un mănunchi 
de mărturii despre baza Wright-Patterson. Am grupat, deci, în 
ordine cronologică principalele mărturii, 

separând martorii care spun că au participat la operaţiuni pe 
teren decei careau participat la operaţiuni la baze, lăsând la 
urmă mărturiile despre autopsii şi despre 


operaţiuni foarte 


ciudate. Evident, sunt prezentate aici în rezumat. Mărturiile 
despre Roswell şi Kingman nu mai sunt reluate aici, nici cazurile 
eventual posterioare acestor investigaţii. 

1941, Cape Girardeau, 

Missouri(Raport Stringfield 

nr. 6,1991, p. 69) 

Este vorba de o mărturie indirectă, dar uimitoare, care a fost 
culeasă de Ray Fowler în 1991. 

Cronologic, ar fi vorba de cea mai veche prăbuşire de OZN. 
După spusele lui Charlette Mann, bunicul ei, reverendul William 
Huffman fusese dus în secret în zona unde credea că avusese 
loc un accident de avion, ca să le binecuvânteze pe victime. Dar 
avionul şi victimele nu erau obişnuite! Aparatul, foarte 
deteriorat, avea o formă rotundă, fără nituire aparentă. Erau 
acolo poliţişti, militari şi oameni în civil şi, evident, i se 
interzisese să vorbească. Huffman mărturisise totuşi toate 
acestea unuia dintre membrii familiei şi astfel a ieşit la iveală 
povestea lui după cincizeci de ani. Văzuse trei cadavre cu o 
aparenţă ne-umană, înalte de aproximativ 1,20 m. Corp slab, 
braţe lungi, cap mare fără păr, ochi mari de formă ovală, o gură 
mică „asemănătoare cu o fantă, fără nas şi fără urechi”, în fond, 
descrierea acum „clasică”, deja bine cunoscută în 1991 şi care a 
putut să o influenţeze pe nepoata reverendului. Verdictul lui 
Kevin Randle asupra acestui caz pare prudent: „date 
insuficiente”. 

Mărturii de operaţiuni pe teren 

1943 (?), nordul Angliei (Raport Stringfield nr. 7,1994, p. 10) 

Este vorba de o mărturie indirectă culeasă de Timothy 
Cooper, care o citează împreună cu un mare număr de rapoarte 
ale unor piloţi despre acele „foo fighters” observate în timpul 
războiului. Trebuie spus că acest investigator este controversat, 
contrar lui Ray Fowler. Conform documentelor găsite de Cooper, 
serviciile secrete americane şi britanice (SIS şi OSS) organiza- 
seră în octombrie 1943 o operaţiune numită „Massey Project”, al 
cărei obiectiv era determinarea originii acelor „discuri argintii”, 
după ce unul dintre ele se prăbuşise în nordul Angliei, lângă 
Scoţia. Avem aici o nouă referire la prăbuşirea unui OZN deja 
amintită mai sus cu ocazia dezvăluirilor lui Dorothy Kilgallen şi 


scrisoarea doctorului Olavo Fontes către APRO. 
1948, Statele Unite, loc neprecizat (Georgia?) (Raport nr. 
3,1982, p. 10) 

Un jurnalist de la radio KABC din Los Angeles l-a pus pe 
Leonard Stringfield în legătură cu un fost căpitan de informaţii, 
în 1980, având numele de „Posty” Postlethwait. Acesta, care îi 
părea credibil lui Stringfield, i-a povestit că avea baza la White 
Sands în 1948, ca ofiţer de informaţii (G-2 Air). Acolo văzuse un 
telex de la cartierul general al Armatei a lIll-a din Atlanta, 
adresat generalului care comanda baza, telex care descria acci- 
dentul unui OZN cu un diametru de 30 de metri şi înălţimea de 
10 m. O uşă se deschisese în urma prăbuşirii, provocând 
moartea prin asfixiere a celor cinci ocupanţi. Aceştia erau mici 
- în jur de 1,20 m - şi aveau un cap mare. Din păcate, această 
mărturie nu precizează locul prăbuşirii, dar proveniența telexului 
- Atlanta - sugerează că ar fi avut loc în Georgia sau în regiune. 
Mai există şi alte mărturii despre presupuse accidente, la 
sfârşitul anului 1947 şi în 1948, dar care au fost înlăturate după 
investigaţie. Să cităm Paradise Valley (California, 

octombrie 1947); Durango (Colorado, iunie 1948), Laredo 
(Texas, iulie 1948 şi februarie 1950). Un caz mai solid se pre- 
zintă în anul 1950: cel de la Del Rio, Texas. 

1950, Del Rio, frontiera de sud a Texasului 

(Raport nr. 1,1978, p 5) 

în 1997, investigatorul Todd Zechel a cules o primă mărturie 
indirectă. Un tehnician din Air Force i-a mărturisit că un unchi al 
lui, colonel în retragere, care era în 1948 şeful poliţiei militare la 
baza aeriană Carswell de la Fort Worth, Texas (chiar cea unde a 
fost înscenată dezminţirea despre Roswell, cu un an înainte), 
participase la recuperarea unui disc metalic cu un diametru de 
aproximativ 30 m. După spusele acestui martor, accidentul ar fi 
avut loc lângă Loredo, orăşel din Texas situat pe Rio Grande, 
marele fluviu care desparte Texasul de Mexic. Zechel a putut să- 
| găsească pe colonel, retras în Florida, iar acesta i-a confirmat 
incidentul. Fusese însărcinat cu cordonul de securitate din jurul 
OZN-ului şi fusese găsit un cadavru de extraterestru, înalt de 
1,60 m, fără nici un fir de păr pe el, cu mâini fără degetul mare. 


Apoi Zechel a găsit şi alţi martori, îndeosebi un colonel în 
retragere. Fiabilitatea lui Zechel ca investigator a fost pusă la 
îndoială, dar întâmplarea face ca acest martor să fi depus la 
Cufos (unul dintre cele trei principale grupuri de studiu private) 
o declaraţie sub jurământ (depoziţie) sub numele de Robert 
Willingham, ceea ce îi conferă o mult mai mare credibilitate. De 
aici reiese mai întâi că accidentul ar fi avut loc în realitate în 
1950 în regiunea Del Rio, nu în 1948 la Loredo, adică mai la 
nord, dar tot la frontiera mexicană. 

Colonelul Willingham încerca un nou model de aparate de 
vânătoare, F-94 - decolase de la baza Dyess din Texas - când a 
reperat, împreună cu copilotul, un OZN pe radarul de la bord, 
venind spre ei cu mare viteză. Au putut să-l observe un 
moment, făcând manevre imposibile precum întoarcerea în 
unghi drept fără reducerea vitezei, apoi au aflat că fusese 
reperat de radar şi 

că s-ar fi prăbuşit la frontieră. La întoarcere au decolat iar cu un 
avion uşor şi s-au dus să viziteze situl unde se prăbuşise OZN-ul. 
Au putut să aterizeze acolo, dar la faţa locului se aflau deja mi- 
litari înarmaţi care le-au interzis să se apropie de aparat. La ple- 
care, Willingham a putut să ia de jos o bucată metalică, a cărei 
structură semăna cu un fagure de albine. A încercat fără succes 
să o topească la flacăra aparatului de sudură, după care a dus-o 
la laboratorul Marinei de la Hagerstown (Maryland) pentru 
analize. Dar când vrusese să o ia înapoi, nimeni nu a mai 
recunoscut că ar fi primit ceva de la el. Mai târziu i s-a spus să 
nu vorbească niciodată despre incident şi a fost pus să semneze 
un document prin care se angaja că va păstra secretul. Kevin 
Randle, care citează această declaraţie remarcabilă în cartea sa 
A History of UFO Crashes, consideră totuşi că datele sunt insu- 
ficiente. Este adevărat că cele două mărturii citate nu se 
confirmă reciproc decât parţial. Ipoteza prăbuşirii unui OZN la 
frontiera mexicană s-a complicat apoi în anii optzeci, când a fost 
dezvăluit faimosul document botezat „Majestic 12”, care cita o 
prăbuşire mai la sud, lângă El Indio-Guerrero, în decembrie 
1950. Să fie vorba de acelaşi accident, sau acest document, 
foarte controversat, conţine în mod deliberat o eroare, ca să 
semene îndoiala în privinţa acestor poveşti cu OZN-uri acciden- 


tate? Problema rămâne deschisă şi astăzi. 
1953 sau 1954, New Mexico (Raport nr. 3,1982, p. 5 şi 25) 

lată încă un caz interesant, dar având data şi locul nesigure. 
Leonard Stringfield citează două mărturii apropiate care e posibil 
să se refere la acelaşi caz. Este vorba mai întâi de un martor 
direct, „KA”, fost militar în Air Force în 1954-1955. El a mărturisit 
în 1981 unui grup de investigatori că participase la o operaţiune 
de recuperare a unui OZN accidentat, în 1954, în New Mexico. 
Stringfield a putut să ia legătura direct cu martorul, care a 
confirmat faptele. Se afla în misiune de antrenament de salvare 
(D2Fi 
Dezvăluirea secretului 
190 
la bordul unui elicopter, la baza Walker (noul nume al bazei 
Roswell), când a trebuit să participe la o operaţiune, alarmă 
reală, puţin mai la nord de Roswell. Acest detaliu este 
tulburător, căci locul pare destul de aproape de unul dintre 
locurile presupuse ale celebrei prăbuşiri din 1947! Cartea lui 
Moore şi Berlitz apăruse deja în 1980, dar acest sit apropiat de 
Roswell nu a fost citat decât cu mult mai târziu, de Randle şi 
Schmitt, în cartea lor din 1994. Oricum, acest martor descrie un 
obiect circular argintiu, cu un dom deasupra, pe care primise 
sarcina să-l fotografieze din elicopter. Detaliu ciudat, o coroană 
externă încă se mai rotea, în sensul contrar acelor de ceasornic. 
în afara aparatului se aflau patru cadavre. înalte de 1,20 m, 
aveau capul foarte mare faţă de corp şi purtau o uniformă de un 
albastru închis! Puțin după aceea, un alt elicopter adusese o 
echipă specială, apoi sosiseră vehicule terestre. întors la 
Roswell, fusese supus unui interogatoriu şi i se ceruse să 
păstreze secretul. Acest incident îl impresionase atât de profund 
încât mai târziu avusese coşmaruri. Aflase că OZN-ul fusese 
ţinut într-un hangar la Roswell, un detaliu care pare puţin 
credibil, trebuie să recunoaştem. 

Această poveste este poate susţinută de un alt martor, care 
s-a întâlnit personal cu Richard Hali, unul dintre ufologii cei mai 
respectaţi din Statele Unite. Era în 1964, o dată la care astfel de 
mărturii erau foarte rare şi rămâneau confidenţiale. Aceasta a 
fost mai întâi dezvăluită de scrisoarea unui student de la 
universitatea Bob Jones din Greenville (Carolina de Sud). Un 
instructor care fusese ofiţer şi aghiotant al unui general din Air 


Force i-a mărturisit într-o zi acestui student că un OZN s-a 
prăbuşit în 1953 lângă un teren de încercare de la White Sands. 
Dezvăluia acest lucru deoarece avea impresia că foarte curând 
vor apărea revelații publice în această privinţă! O parte din 
personalul Air Force se deplasase imediat la faţa locului, unde 
găsise un OZN în stare bună cu o portieră deschisă. Nu departe 
zăceau cadavrele a patru ocupanţi. Descrierea lor este cea 
„Clasică”, dar care nu era 

„Clasică” şi în perioada respectivă: înălţimea între 90 cm şi 1,20 
m, nu aveau păr pe cap, dar aveau o aparenţă foarte umană. 
Autopsia nu dezvăluise cauza morţii. în plus, a povestit acest 
fost ofiţer, putuse să vadă alte trei OZN-uri, toate ovoide, late 
de aproximativ 8 m şi înalte de 4 m. Dar nimeni nu putea să 
înţeleagă modul lor de propulsie! Richard Hali spune că a putut 
să se întâlnească cu acest martor, căruia îi spune locotenent- 
colonelul „RAB”, în 1980. Acesta confirmase faptele şi îi 
precizase că văzuse cadavrele rezultate în urma acelei prăbugşiri, 
păstrate la baza aeriană de la Langley, lângă Washington (acum 
cartierul-general al CIA!). 

Acum avem de examinat şi comparat o serie întreagă de 
mărturii provenind îndeosebi de la bazele militare, în primul 
rând situându-se baza, de acum mitică, Wright-Patterson, lângă 
Dayton în Ohio (unde s-ar afla, conform legendei, misteriosul 
„Hangar 18”, conţinând toate OZN-urile), dar nu este singura. 
Selecţia de mărturii care urmează - mărturii clasificate în ordine 
cronologică - întăreşte ideea unei studieri secrete a unor OZN- 
uri accidentate. 

Martori la baze militare 
1950, Sunnyvale Naval Air Station, California (Raport nr. 2,1980, 
p. 21) 

în 1978, Leonard Stringfield a primit mărturia indirectă a unui 
militar, Durward „Buddy” Haak, care era operator radar la baza 
aeronavală Sunnyvale din California. Stringfield a obţinut două 
mărturii scrise de la membrii familiei sale, dintre care mama, cu 
care luase legătura telefonic. Haak, care a murit în 1952 într-un 
accident de avion, le spusese că intrase într-o zi, accidental, într- 
un hangar mare unde se afla un aparat mare în formă de 
farfurie. Un militar înarmat îl dăduse 

imediat afară, spunându-i să uite ce văzuse. Haak era convins 
că nu fusese un aparat fabricat de oameni. 
1952, baza Wright-Patterson, Ohio (Raport nr. 1,1978, p 7) 
Această mărturie a fost culeasă de unul dintre ufologii 
americani cei mai respectaţi, John Schuessler, care a făcut o 
lungă carieră de inginer la McDonnell-Douglas şi la NASA. A fost 
informat indirect, de tatăl şi soacra martorului, care se afla de 
pază în civil la intrarea în bază. Văzuse intrând un camion cu 
remorcă transportând un aparat ascuns sub o prelată, care a 
fost dirijat spre o zonă de mare securitate. Dar asta nu e tot. El 
a mai spus că a văzut (poate cu altă ocazie, asta nu se 
precizează cu claritate) nişte cadavre ale unor mici umanoizi, 
găsiţi în urma prăbuşirii unui OZN care avusese loc „undeva în 
sud-vestul Statelor Unite”. Schnessler a încercat să ia legătura 
direct cu martorul, dar aceasta a refuzat categoric. Aceste prime 
două mărturii, dacă ar fi fost singurele de acest gen, ar fi 
constituit nişte dovezi palide. Dar iată altele. 
începutul anilor cincizeci, Wright-Patterson (Raport nr. 3,1982, p. 
19) 
lată o mărturie ciudată, care ar fi respinsă din capul locului 
dacă ar fi fost singura. Martorul, „YR”, era electrician la baza 
Wright-Patterson. Fiica sa l-a informat pe Leonard Stringfield, că 
tatăl ei murise de cancer din cauza radiaţiilor. Este unul dintre 
puţinii martori civili care nu e om de ştiinţă, subliniază 
Stringfield, care a văzut cadavre la această bază. Lipsise o săp- 
tămână, pentru o treabă foarte secretă, despre care nu voise să 
vorbească până în ziua în care văzuse la televizor pe cineva 
vorbind despre accidentele unor OZN-uri. „Omul ăsta ştie ce 
spune!” a exclamat el. In cursul lunilor următoare, dezvăluise 
câteva frânturi de informaţii despre misiunea sa secretă. | se 

ceruse să participe la instalarea unui echipament care producea 
„radiaţii” lângă un local unde erau păstrate şapte cadavre de 
extratereştri. Operaţiunea era atât de secretă încât fusese 
găzduit la faţa locului, dar fusese expus radiaţiilor care îi 
provocaseră apoi boala şi moartea. Acolo domnea un miros 


penibil. Umanoizii erau mici de statură şi cu un cap mare, iar 
pielea lor semăna cu cea a unei reptile! Aveau mâinile palmate 
şi capul te făcea să te gândeşti la cel al unei broaşte! 

1952, Wright-Patterson (Raport nr. 2,1980, p. 5) 

Martorul este un fost ofiţer din Air Force pe care Leonard 
Stringfield l-a cunoscut bine, căci se afla deseori în legătură cu 
el în perioada în care avea misiunea de a informa Air Defense 
Command despre observarea unor OZN-uri. Acesta l-a contactat 
pe Stringfield în 1979 în vederea pregătirii unei emisiuni de tele- 
viziune despre OZN-uri. în cursul discuţiilor, când Stringfield a 
pomenit despre zvonurile de OZN-uri accidentate şi de cadavre 
recuperate, acest martor i-a mărturisit că, în 1952, asistase la o 
reuniune deosebit de secretă la Wright-Patterson, în cursul 
căreia văzuse, într-un loc subteran, unul dintre cadavrele de 
extratereştri, păstrat într-un congelator. Era înalt de aproximativ 
1,20 m avea un cap mare, pielea feţei netedă şi cenuşie, ochi 
deschişi şi nu avea păr. l-a mai spus că vizitase un loc subteran 
la Colorado Springs (cartier general al Apărării Aeriene), unde 
fusese transferată o parte din fragmentele de OZN-uri de la 
Wright-Patterson. l-a mărturisit şi faptul că văzuse o parte dintr- 
un film făcut de Air Force, care arăta un OZN înfipt în nisipul 
unei regiuni deşertice. Mărturia următoare se referă chiar la un 
film asemănător, dacă nu la acelaşi. 

Primăvara lui 1953, Tort Monmouth, New Jersey (Raport nr.l, 
1978, p. 8) 

Această mărturie este o „clasică” a genului. Martorul era în 
1953 specialist radar militar abilitat în privinţa secretului în 
tabăra 

de la Fort Monmouth, din New Jersey. Fusese dus, împreună cu 
câţiva colegi, la sala de proiecţie a taberei ca să vadă un „film 
special”. Fără nici un comentariu, li s-a proiectat cinci minute de 
film pe 16 mm, color, care arăta un OZN prăbuşit în deşert. 
Discul argintiu era înclinat şi înfipt în pământ, cu un dom 
deasupra şi o portieră deschisă dedesubt. înjur se aflau zece- 
cincisprezece militari în uniformă. Martorul a estimat diametrul 
OZN-ului la 5-6 m. Filmul a arătat apoi interiorul aparatului, în 
culori pastel. Era vizibil un panou, cu nişte simple manete. Apoi, 


în altă scenă, au văzut două mese, probabil într-un cort, pe care 
erau întinse nişte cadavre: două pe una şi numai unul pe 
cealaltă masă. Descrierea cadavrelor este „clasică” - talie mică, 
cap mare etc. dar nu putem bănui acest martor de a fi fost 
influenţat, mărturia lui fiind publicată de Stringfield în aprilie 
1978, cu mult înainte de marele val de „omuleţi cenușii”. Un 
detaliu diferă totuşi: culoarea „pastel” a hainelor lor, dar poate 
să fie vorba de aspectul înşelător al unui film de calitate 
mediocră. Filmul se oprise brusc şi un ofiţer le spusese să 
„reflecteze la acel film”, fără altă explicaţie. La puţin timp după 
aceea, martorul a aflat de la doi ofiţeri, abilitaţi la nivelul „top 
secret”, că era vorba de un OZN care se prăbuşise în New 
Mexico în 1952. Să fie vorba de prăbuşirea de la Kingman? 
Descrierea s-ar potrivi, dar Kingman se află în Arizona iar data 
presupusă este primăvara lui 1953. în schimb, se potriveşte cu 
„livrarea” de cadavre la Wright-Patterson din 1952. Să revenim 
la această bază mare şi la marile ei secrete. 

1953, Wright-Patterson 

(rapoartele nr. 1,1978, p. 13; nr. 1, p. 2 şi nr. 7, p.4) 

Ixonard Stringfield a revenit de trei ori asupra acestei măr- 
turii culese în vara lui 1977, în urma întâlnirii unor foşti piloţi, la 
care fusese invitat să vorbească despre OZN-uri, la aeroportul 
Lunken din Cincinnati. Era primul său martor direct care spunea 
că văzuse cadavre de extratereştri la baza Wright-Patterson, în 
1953 şi parcă îşi amintea că prăbuşirea avusese loc în Arizona. 

Lăzile în care se aflau cadavrele sosiseră în cursul nopţii cu un 
avion DC-7. El se afla într-un hangar, unde putuse să vadă 
cadavrele de destul de aproape (în jur de patru metri), care 
păreau a fi fost instalate în mod rudimentar, aşezate doar pe o 
pânză şi gheaţă. Avem iar descrierea standard: 1,20 m înălţime, 
cap mare fără păr, nasul şi gura abia vizibile, costum închis la 
culoare şi lipit pe corp. Unul dintre ei părea de sex feminin, ceea 
ce îi confirmase mai târziu unul dintre membrii echipajului. La 
sosirea militarilor, una dintre acele fiinţe era încă în viaţă, dar 
murise la puţin timp după aceea. Acest martor a aflat că OZN-ul 
fusese şi el transportat la baza Wright-Patterson. Stringfield 
precizează că stătuse de vorbă de vreo douăsprezece ori cu 
acest martor, inginer şi tată de familie. Dar în toamna anului 


1978, întreaga familie a plecat brusc fără să lase noua adresă. 
în august, Stringfield îi ceruse o mărturie scrisă şi el ceruse 
autorizaţia „ofițerului său de securitate”, care îi răspunsese: „Nu 
ai văzut nimic, nu ai auzit nimic şi nu poţi semna nimic!” 
Ciudată naivitate, totuşi, din partea unui fost militar, care era 
totuşi conştient de sancţiunile la care se expunea, precum 
aceea de a i se stabili reşedinţa la o bază îndepărtată, poreclită 
„ferma curcanilor”! Mai târziu, Stringfield a fost informat de o 
altă sursă,, JLD”, căruia un prieten apropiat - „DI. Holly”, ce ocu- 
pase un post important de comandă la bază în 1953 - îi vorbise 
despre unul-două accidente în Arizona,-fragmentele şi cadavrele 
fiind transportate la bază. 

1966: treizeci de cadavre la Wright-Patterson! (Raport nr. 
1,1978, p. 26 şi nr. 2,1980, p.4) 

La 5 iulie 1978, doar cu câteva zile înainte de conferinţa sa la 
simpozionul Mufon din 29 iulie, Leonard Stringfield a putut să 
vorbească la telefon cu un martor care i-a făcut dezvăluiri spec- 
taculoase. Erau oare credibile sau era vorba de o provocare 
menită să semene confuzie, cum avea să se întâmple de multe 
ori în cursul anilor următori? Stringfield, care a prezentat 
această mărturie în primul său raport (publicat la 20 iulie 1978), 
pare că 
OMS 

îl consideră credibil. Acest martor, „J.K.”, spunea că văzuse 
cadavre umanoide pe când era ofiţer de informaţii la Wright- 
Patterson, în 1966. Spunea că văzuse nouă cadavre, păstrate în 
containere de sticlă groasă, într-un sector foarte bine păzit. 
Descrierea corpurilor este cea „clasică”. După aceea aflase că în 
total erau treizeci de cadavre păstrate la bază în acea perioadă! 
Nu văzuse nici un aparat, dar aflase că exista unul la bază, ca şi 
la bazele aeriene Langley, în Virgina, lângă Washington, şi McDill 
(Avon Bombing Range), lângă Sebring, în Florida. Se făceau 
cercetări la baza aeriană Seymour-Johnson, lângă Goldsboro, în 
Carolina de Nord. La unele baze militare, echipe speciale erau 
menținute în stare de alarmă permanentă pentru recuperarea 
OZN-urilor accidentate. Dar iată o altă dezvăluire, care pare cam 
exagerată, chiar şi după cea precedentă şi care suscită 
neîncrederea. în perioada 1966-1968, în timpul războiului din 


Vietnam, nu mai puţin de cinci OZN-uri accidentate ar fi fost 
recuperate din mijlocul Statelor Unite, din statele Ohio, Indiana 
şi Kentucky! Cădeau OZN-urile ca muştele! Oricum, iată şi alte 
mărturii legate de baza Wright-Patterson, grupate şi rezumate. 
Alte mărturii legate de baza 

Wright-Patterson 

1953 

(Raport nr.2.1980, p. 21) 

Este vorba de o mărturie indirectă, dar culeasă în 1978 de 
doi investigatori respectaţi, Richard Hali şi Don Berliner, de la 
Fund for UFO Research (Fufor). Martorul fusese tehnician la bază 
şi lucrase, în 1953, lângă localul unde erau păstrate cadavrele, 
la etajul trei al unei clădiri: nu, nu este vorba de mitul „hangar 
18”! în acea perioadă erau treisprezece, iar pe culoare plutea un 
miros puternic de formol. După spusele acestui martor, fuseseră 
197 
Gildas Bourdais 
apoi conservate la baza Langley. Nu văzuse cadavrele, dar şeful 
său îi confirmase toate aceste zvonuri. 

1955 (Raport nr.l, 1978, p. 16) 

Această mărturie, prezentată deja în dosarul Roswell din 
capitolul precedent, este aici doar reamintită: e vorba de măr- 
turia unei foste secretare care primise sarcina să catalogheze 
vreo mie de piese şi văzuse într-o zi, din întâmplare, cum erau 
transportate pe un culoar două cadavre într-un container de sti- 
clă căruia i se schimba locul. 

Dată neprecfzată (Raport nr. 1,1978, p. 19) 

Mărturie indirectă a unui fost maior din Air Force, care i-a 
dezvăluit fiului său că la bază era păstrat un OZN intact, altele 
deteriorate, precum şi cadavre. Comentariul maiorului: „Avem 
dovada că OZN-urile sunt extraterestre”. Cum nu se poate mai 
clar! 

1973 (Raport nr. 1,1978, p. 20 şi nr. 2,1980, p.3) 

Leonard Stringfield a cules această mărturie, pe care o 
credea foarte credibilă, mai întâi indirect prin soţia sa, dar 
martorul a acceptat în cele din urmă să confirme pe scurt toată 
povestea. Era sergent în cadrul poliţiei aviatice când a fost 
chemat în plină noapte la baza Wright-Patterson. Fusese dus, 
legat la ochi, într-un loc subteran, iar acolo fusese afectat pazei 
unui local unde se aflau mai mulţi ofiţeri de rang înalt şi civili 


care examinau mici cadavre umanoide, întinse pe o masă. 
Descriere standard a fiinţelor: înalte cam de un metru, cap 
anormal de mare, tenul „ca al unui cadavru care tocmai a fost 
scos din apă”. 

Ce să credem despre toate acestea? Dacă ar fi fost doar 
două-trei mărturii, le-am fi putut înlătura ca zvonuri nefondate, 
dar există multe, iar eu n-am făcut decât o selecţie. O altă 
remarcă este aceea că multe se referă la Air Force, dar nu 
trebuie să deducem de aici că acesta are monopolul cercetărilor 
secrete despre OZN-uri. 

(Dzzsi 

Fără a mai vorbi de agenţiile civile secrete precum CIA şi NSA, 
există motive întemeiate să credem că Marina face şi ea 
cercetări în mod activ. Să reamintim doar vizita unor ofiţeri de 
marină brazilieni la doctorul Fontes, căruia i-au dezvăluit 
informaţii provenite de la colegii lor americani. Să mai amintim 
şi o mărturie a unui marinar, figurând în al treilea raport al lui 
Stringfield (1982) şi în excelenta carte a lui Fawcett şi 
Greenwood Clear Intent, apărută în 1984. 

Septembrie 1973, Great Lakes Naval Base, Ohio (Raport nr. 
3,1982, p. 13) 

Martorul, „R.K.”, era aspirant la şcoala de informaţii a 
Marinei. Un ofiţer i-a dat să ducă un plic într-un loc bine păzit, 
unde a văzut în trecere un aparat ciudat „în formă de picătură 
de apă”. A bănuit că era supus unui test care urmărea să-i 
determine capacitatea de a-şi ţine limba. Dar a fost şocat căci, 
cu câteva săptămâni înainte, un camarad îi mărturisise la San 
Diego că un OZN fusese doborât de un distrugător al Marinei şi 
după aceea recuperat de o navă de tip Glomar Explorer, fiind 
transportat apoi până la Chicago. Vom vedea, mai departe, şi 
alte relatări sau zvonuri, punând în cauză Marina în privinţa 
OZN-urilor. 

Stringfield. Acesta spune totuşi că s-a întâlnit cu câţiva martori 
direcţi care se exprimaseră cu prudenţă, deoarece erau preocu- 
pati să nu fie sancţionaţi pentru nerespectarea secretului. 
Mărturii despre autopsii 

Există mărturii ale unor medici care au făcut autopsii. O 
mărturie scurtă a fost deja menţionată mai sus, culeasă în 1962, 


dar trebuie să recunoaştem că sunt rare, chiar şi în seria 
broşurilor lui Leonard 


Desenul unui umanoid, după indicaţiile unui medic care a 
practicat o autopsie. Acesta a considerat „corecte” proporţiile 
desenului (sursă Leonard Stringfield, Status report II, publicat în 
MUFON, 1980). 

Să rezumăm aceste mărturii, prezentate de Stringfield în 
rapoartele sale nr. 2 (1980, p.10), nr 3 (1982, p. 44) şinr. 6 
(1991, p. 126). 

Stringfield a cules o primă mărturie a unui medic în mai 1978 
(prin intermediul unui „ufolog cunoscut”, căruia nu-i dă 
numele!), apoi altele, în 1978 şi 1979. Ele proveneau de la 
medici, de la un biochimist şi de la un hematolog de la un mare 
spital, precum şi de la un medic specialist, care i-a spus că a 


făcut autopsia unui cadavru de extraterestru la începutul anilor 
cincizeci. Hematologul şi-a confirmat mărturia în scris, un an 
mai târziu. Stringfield zicea că era convins că această mărturie 
scrisă avusese „undă verde” venită de sus, obiectivul fiind 
testarea reacţiilor opiniei publice în rândul mass-media, a 
corpului medical şi chiar a ufologilor. Dacă acesta este adevărul, 
înseamnă că au reuşit să se edifice: în acea perioadă, aceste 
mărturii au rămas marginale, chiar şi în cercul restrâns al 
ufologiei. 

încă o dată, descrierea corpurilor - de mai multe feluri - se 
potriveşte bine cu cele ale altor martori, cu câteva variante: 
talie mică (1-1,50 m), cap mare, corp slab, greutatea mică (în 
jur de 20 kg), „mai mult sau mai puţin patru degete”. Trei 
martori au descris degete uşor palmate. Ochii sunt descrişi ca 
fiind rotunzi şi fără pupilă, sau alungiţi în formă de migdală (de 
tip „mongpoloid”), protejaţi de arcade puternice. Urechile nu 
aveau pavilion extern. Nasul „vag”, gura ca o fantă fără buze. 
Braţele erau lungi iar picioarele scurte şi slabe. Pielea era roz- 
cenuşie, bej, maronie sau „bronzată”, dar niciodată verde! Nu 
prezentau organe de reproducere aparente. Pentru majoritatea 
martorilor, aceste corpuri păreau făcute „după acelaşi calapod”, 
cu trăsături ale feţei identice! în corp nu exista sânge roşu (nici 
verde!), ci un fluid incolor. Descrierea organelor interne şi a 
fiziologiei este şi ea convergentă în comparaţie cu alte mărturii, 
îndeosebi cele de la Roswell: nu aveau, aparent, sistem digestiv. 
Gura se deschide doar spre o mică cavitate bucală, fără dinţi. 
De altfel, la bordul vehiculelor nu s-a găsit nici un fel de hrană. 

Trebuie să semnalăm aici că, în urma acestor dezvăluiri, au 
început să circule fotografii false de extratereştri, repede 
denunţate ca farse. Problema farselor şi înşelătoriilor nu este 
poate chiar atât de simplă pe cât se crede. Pe lângă cei care fac 
glume proaste, poate că în umbra manipulărilor se ascund ser- 
vicii de dezinformare. Stringfield menţionează mai multe 
fotografii false de extratereştri în raportul al şaselea (1991), 
care au fost în acea perioadă calul de bătaie al scepticilor. Este 
îndeosebi cazul unei fiinţe mici cu ochi mari închişi, îmbrăcat 
într-un costum (cu fermoar!), a cărui fotografie a apărut în 
Europa în 1990. Se considera că provine din arhivele profe- 


sorului rus Felix Zigel, cunoscut ufolog. Zvonul spune că ea 
provenea, în realitate, de la un om de ştiinţă canadian şi că ar fi 
fost vorba de un cadavru de la Roswell. Or, exact un ufolog 
canadian, Christian Page, i-a dezvăluit lui Leonard Stringfield că 
era autorul acelei fotografii: era cea a unui manechin de ceară 
care făcuse parte dintr-o expoziţie de la Montreal, în 

1979, într-un pavilion cu obiecte insolite. Dar să revenim la 
lucruri mai serioase, în ciuda a ceea ce pot să creadă despre 
toate acestea scepticii. în broşurile lui Stringfield apar câteva 
mărturii şi mai scabroase de extratereştri capturați vii şi de 
contacte secrete, teme care vor exploda literalmente în cursul 
anilor optzeci şi nouăzeci. lată o selecţie în ordine cronologică. 
ta americană, i-a făcut lui 

Leonard Stringfield relatarea de mai jos. Se afla la manevre în 
vara anului 1953, lângă Camp Polk, în Louisiana. într-o seară, 
patrula lui a văzut un obiect de formă ovoidă prăbuşindu-se pe 
Vara lui 1953, Camp Polk, Louisiana (Raport nr. 3,1982, p. 4) 
„H.].”, fost sergent în arma- 

Extratereştri uii? Contacte secrete? Primele mărturii 

mm 

un teren nisipos. Două companii, printre care şi a sa, au primit 
misiunea să păzească aparatul, iar el a putut să se apropie la 
cincisprezece metri, înainte de a li se ordona să se depărteze 
până la o sută de metri. Era un obiect mare şi ovoid, fără 
ferestre sau lumini, înconjurat pe diamentul său cel mai mare de 
un fel de inel care încă se mai rotea. Pământul din jurul 
aparatului era ars, cald încă şi transformat într-o substanţă 
prăfoasă ca un fel de cărămidă pilită. Grade mari şi medii au 
sosit în grabă. Martorul îşi aminteşte că i-a văzut pe aceştia 
apropiindu-se de o deschizătură. Puțin după aceea, doi infirmieri 
au pornit spre o ambulanţă cu un corp, pe targă; apoi au apărut 
alţi trei membri ai echipajului, aparent răniţi şi mergând cu 
ajutorul infirmierilor. Aceste fiinţe erau înalte de 1-1,20 m şi 
aveau un cap voluminos. Detaliu ciudat, martorului i s-a părut 
că nu puteau să îndoaie genunchii! Părea că purtau o cască şi 
un costum lipit de corp, de o culoare „verde-metalică”. A aflat 
mai târziu că supraviețuitorii muriseră rapid la spital şi că 
trupurile lor fuseseră trimise la un centru medical în apropiere 


de Washington. Soldaţii au fost toţi convocați la un serviciu de 
securitate unde li s-a spus că asistaseră la o experienţă militară 
secretă, apoi, timp de trei zile, fuseseră supuşi la tot felul de 
teste medicale. La sfârşitul perioadei de antrenament au fost 
trimişi direct în Coreea. Care este credibilitatea unei astfel de 
poveşti? La cererea lui Stringfield, doctorul Peter Rank, şeful 
departamentului de radiologie de la spitalul metodist din 
Madison (Wisconsin) a interogat acest martor timp de o oră la 
telefon, şi a confirmat în scris lui Strigfield că i se prea credibil. 
Dar iată altă relatare - aici rezumată pe scurt - analogă, care 
pare foarte solidă după o lungă investigaţie presărată cu 
capcane. 
lanuarie 1978, baza aeriană McGuire, New Jersey (Raport nr. 4, 
prezentat la simpozionul Mufon din 1985) 

în urma unei intervenţii la radio, în 1980, Leonard Stringfield 
a primit o primă scrisoare de la sergentul „Jeffrey Morse” 
(pseudonim). Acesta povestea că, în ianuarie 1978, se 

afla la baza aeriană McGuire din New Jersey, în cadrul poliţiei 
militare. Intr-o seară de 1 ianuarie au fost făcute câteva obser- 
vaţii de OZN-uri în zona bazei şi a taberei militare Fort Dix. 
Jeffrey se afla în patrulare de noapte când a aflat că un alt PM 
(poliţist militar) fusese survolat de un OZN la mică altitudine şi 
se confruntase cu „o fiinţă înaltă de aproximativ 1,20 m, 
cenuşie, cap mare, braţe lungi şi corp slab”. Cuprins de panică, 
trăsese de câteva ori asupra fiinţei şi a OZN-ului. Fiinţa se 
refugiase în pădurea din apropiere iar OZN-ul se alăturase altor 
unsprezece, care se aflau mult mai sus! Jeffrey Morse a luat 
parte la căutarea entității, pe care au găsit-o moartă lângă pistă, 
degajând un miros puternic de amoniac. Imediat li s-a cerut să 
păstreze tăcerea asupra acestui incident. Un avion militar C 141 
a venit de la Wright-Patterson să ia cadavrul, aşezat într-un 
container metalic. Membrii formaţiei de patrulă au fost şi ei duşi 
acolo ca să fie interogaţi, după care toţi au fost imediat mutaţi 
la baze îndepărtate: Okinawa (în cazul martorului), Filipine, 
Germania şi Coreea! Stringfield a reuşit cu mare greutate să 
corespondeze cu acest martor, în pofida ajutorului dat de 
Richard Hali: câteva scrisori au fost „rătăcite” iar martorul, 
ameninţat cu sancţiuni, a încetat un timp să comunice, dar 


Stringfield a putut în cele din urmă să-l întâlnească în 1983, 
împreună cu un coleg şi considera această mărturie foarte 
credibilă, despre o operaţiune care fusese menţinută 
ultrasecretă. Dacă această poveste este adevărată, iată cazul 
morţii unui extraterestru care nu pare să fi fost urmată de o 
ripostă, cel puţin nu imediat... Să facem acum o trecere în 
revistă a câtorva mărturii care sugerau, la începutul anilor 
optzeci, că secretele despre OZN-uri erau mult mai profunde 
decât se crezuse până atunci. 
1968. Big Springs Texas (Raport nr. 3,1982, p. 20) 
Investigatorul ThOmas Olsen, inginer în domeniul nuclear, a 
cules în 1975 o relatare a unui student de la universitatea 
Tempe, 

Arizona, pe care i-a transmis-o lui Stringfield în 1980. în 1968, 
acest martor era militar într-o zonă deşertică din Texas, la 80 km 
de acolo. Zona avea un acces rezervat şi o bază Air Force se afla 
în apropiere, deosebit de bine supravegheată. Câţiva soldaţi, 
intrigaţi, voiseră să intre acolo, dar se întoarseră într-o stare 
mentală tristă, ca şi cum li s-ar fi spălat creierul. într-o seară, 
soldaţii fuseseră consemnați în barăcile lor, cu ferestrele 
acoperite. Câţiva soldaţi putuseră să privească afară printr-o 
mică deschizătură în tavan, cu un binoclu. Observaseră o lumină 
intensă care clipea, deplasându-se pe cer cu mişcări sacadate şi 
schimbându-şi continuu culoarea. Lumina a devenit mai puţin 
intensă şi au putut să vadă atunci o formă care se apropia de 
pământ, a rămas un moment în punct fix şi în cele din urmă a 
aterizat, la unu-doi kilometri de baraca lor. Obiectul, cu un 
diametru de aproximativ 30 m, avea forma unui disc, cu o protu- 
beranţă deasupra. Văzuseră poliţia Air Force înconjurând apara- 
tul şi elicopterele care îl survolau. Apoi, li s-a părut, aparatul a 
fost urcat, cu o macara, pe două-trei camioane cu remorcă, dar 
nu au îndrăznit să continue acea observaţie clandestină. 
Observaţii ciudate lângă Tort Hood, Texas (Raport nr. 3,1982, p. 
14) 

Există în centrul Texasului, în regiunea Killeen, o mare tabără 
militară numită Camp Hood apoi Fort Hood, unde au fost făcute 
numeroase observaţii de OZN-uri. Texasul ar fi chiar una dintre 


regiunile cele mai vizitate, alături de Los Alamos şi New Mexico, 
Wright-Patterson, Ohio şi Washington DC, conform statisticilor 
observaţiilor din anii patruzeci-cinci- zeci, care au fost publicate 
în „Raportul 14” al comisiei Cartea Albastră. Observaţii de OZN- 
uri făcute în 1949 în apropierea unui depozit de arme nucleare 
de la Camp Hood, în acea perioadă ultrasecret, au fost 
semnalate îndeosebi în documentele declasificate ale FBl-ului. 
Seria de mărturii care urmează, culese în principal de un 
investigator din Texas, 

Tommy Blann, ne face poate să mai depăşim o etapă în esca- 
ladarea secretelor: ar fi fost observate OZN-uri însoţite de eli- 
coptere! Conform unui raport scris de acest cercetător lui 
Stringfield, în 1982, folosind el însuşi mai multe surse, la Fort 
Hood ar fi existat un mare complex subteran, construit sub o 
colină, cu deschizături camuflate ca să se confunde cu peisajul. 
Acestea au fost văzute mai ales de un pilot civil, care făcuse 
acolo o aterizare de urgenţă, pe la sfârşitul anilor şaizeci. 

Dar iată o mărturie mai impresionantă. La 21 noiembrie 

1973, Tommy Blann însuşi, soţia sa şi alţi doi martori, dintre care 
o jurnalistă, au observat în regiune, lângă râul Brazos, două 
OZN-uri care erau înconjurate de o lumină intensă albas- tru- 
argintie. Se deplasau lent şi unul dintre ele se afla la mică 
altitudine. După care a sosit o formaţiune de şapte elicoptere, 
care au luat poziţie în jurul OZN-urilor şi deasupra lor. Două 
avioane de intercepţie cu reacţie au sosit şi ele la faţa locului. 
OZN-urile şi elicopterele, îndreptându-se împreună spre sud, au 
dispărut în depărtare, în spatele copacilor. O anchetă rapidă, 
îndeosebi la baza aeriană Gray, care făcea parte din Fort Hood, 
s-a lovit de tăgăduirile previzibile ale militarilor, care totuşi au 
admis că ar fi fost posibil ca pe teren să se afle multe elicoptere, 
uneori „peste o sută”. Cealaltă mărturie. în timpul iernii anului 
1974,un director de informaţii de la televiziunea regională i-a 
vorbit lui Tommy Blann despre existenţa unei mari baze subte- 
rane unde se făceau cercetări asupra OZN-urilor. Cunoştea chiar 
şi numele de cod al piloților de elicoptere: Blue Boys. în 

1975,un locotenent-colonel din Air Force, aflat în post la 
Carswell (Fort Worth) i-a confirmat acest lucru lui Blann, pre- 
cizându-i că mai existau şi alte baze de acelaşi fel în Statele 


Unite. în 1976, un alt martor i-a mărturisit, cerându-i păstrarea 
secretului, că tatăl său lucra în acel complex subteran, unde se 
dezvolta o tehnologie demnă de un roman SF. La 4 decembrie 
1981, cu ocazia unei emisiuni radio la Dallas, la care participa şi 
Blann, un martor a sunat în direct. Acesta a povestit că în vara 
anului 1975, aflându-se la Fort Hood ca pilot de elicopter într-o 

unitate aeriană „RS-2 Intelligence”, a putut să observe, cu un 
prieten, mergând cu maşina pe lângă Fort Wood, un OZN „în 
formă de disc cu o lumină roşie”, însoţit de elicoptere militare... 

Ce să credem despre astfel de mărturii? Se pare că mulţi 
investigatori americani au cules astfel de mărturii. Dar au 
preferat să nu vorbească despre ele, pentru că păreau 
incredibile. Tommy Blann i-a explicat lui Stringfield că dacă se 
hotărâse să dezvăluie aceste mărturii - unele foarte 
confidenţiale - era din cauza cazului dramatic al celor două 
femei grav iradiate - Betty Cash şi Vicky Landrum - în decembrie 
1980, pe un mic drum din Texas, când au văzut trecând un OZN 
care părea în dificultate, înconjurat de peste douăzeci de 
elicoptere! 

1980, Texas, Betty Cash şi Vicky Landrum 

iradiate de un OZN 

în seara de 29 decembrie 1980, Betty Cash şi Vicky Landrum 
călătoreau cu maşina în Texas când au văzut un aparat 
extraordinar, deasupra drumului, şi s-au oprit ca să-l observe. în 
formă de diamant ridicat la verticală cu flacără mare dedesubt, 
OZN-ul era atât de strălucitor încât le orbea, şi degaja şi o căl- 
dură intensă. Nu se mai puteau mişca şi au rămas astfel expuse 
mai bine de zece minute. Din nefericire pentru ele, căci după 
aceea s-au îmbolnăvit, prezentând toate simptomele clasice de 
iradiere. în cursul anilor următori, Betty Cash a suferit de câteva 
tipuri de cancer, de aceea a şi murit în cele din urmă în 1998. 
Un aspect foarte tulburător al acestui caz complex este faptul că 
martorele au observat o adevărată armada de douăzeci şi trei 
de elicoptere care au urmat aparatul când acesta s-a depărtat. 
Crezând că fuseseră victimele unei încercări de aparat secret 
care nu funcţionase bine (încercarea unui motor nuclear?), cele 
două femei au dat în judecată guvernul, dar Air Force a negat 


totul şi nu au obţinut nimic. Acest caz a fost studiat îndelung de 
unul dintre cei mai buni ufologi americani, John Schuessler, fost 
inginer la McDonnel-Douglas, care se specializase în observa 

tiile de OZN-uri care produseseră efecte fiziologice asupra mar- 
torilor. Aceste cazuri sunt mai numeroase decât se crede şi a 
realizat un catalog care a devenit un document de referinţă. în 
cazul Cash-Landrum, Schuessler este convins că era vorba de 
un aparat de fabricaţie ne-umană, dar de aici decurge, dacă 
ipoteza lui e valabilă, că prezenţa elicopterelor în jurul 
aparatului sugerează posibilitatea unei anume forme de 
cooperare a oamenilor cu extratereştrii! Mai departe vom întâlni 
o altă ipoteză: ar fi fost un aparat american care folosea o 
tehnologie furnizată de extrate- reştri şi care ar fi scăpat de sub 
controlul piloților! Despre elicoptere, Schuessler semnalează 
faptul că în noiembrie 1999 a cunoscut mai mulţi martori care le 
văzuseră revenind în acea noapte „în număr mare”, la Fort 
Hood. 

Mai mult decât atât, Tom Adams, investigator texan specia- 
lizat în fenomenul mutilărilor de vite, încerca la vremea aceea să 
afle mai multe despre numeroasele observaţii de elicoptere 
legate de aceste mutilări. El a cules mărturia unui pilot care 
participase la operaţiunea din 29 decembrie 1980. Pe când se 
afla la Fort Hood, avusese loc o alarmă specială şi participase cu 
alţi piloţi la o misiune constând în urmărirea unui „avion neuzitat 
care zbura sub raza de control radar”. Misiunea lor era să 
„forţeze aparatul să aterizeze sau, cel puţin, să rămână la 
altitudine mică”. El pilota un elicopter Huey, dar erau şi câteva 
Chinook mari, cu echipaje care aveau misiunea să încercuiască 
aparatul dacă se prăbuşea! A văzut aparatul: „cel mai mare 
diamant pe care l-am văzut în viaţa mea”! Elicopterele l-au 
urmărit la altitudine foarte mică pe o distanţă de vreo zece 
kilometri, după care au primit ordinul să revină la bază. Li s-a 
spus că era vorba de un aparat experimental care avusese 
dificultăţi. Un punct crucial era să se evite prezenţa civililor la 
sol, ceea ce nu s-a întâmplat, din păcate. E clar că „cineva” era 
conştient de riscul iradierii! Natura acestui aparat - OZN sau 
aparat uman - este şi astăzi un mister, dar se pare că motorul 
era de natură nucleară. Acest caz Cash-Landrum ne confirmă cel 


puţin existenţa unor tehnologii ultrasecrete putând să fie legate 
de OZN-uri. 
VI 
Noile anchete din anii optzeci 
Accelerarea evenimentelor începând din 1980 
Dezbaterea despre OZN-uri s-a amplificat şi a devenit mai 
polemică în cursul anilor optzeci. Până pe la sfârşitul anilor 
şaptezeci, încă mai era posibil să 
priveşti problema cu o anumită detaşare, primele îngrijorări din 
anii patruzeci-cincizeci fiind uitate. Eram vizitaţi de exploratori 
extratereştri, veniţi să ne observe discret, evitând contactul ca 
să nu ne perturbe civilizaţia? Acesta este faimosul principiu al 
„non-ingerinţei”, care guvernează explorările umane din serialul 
Star Trek Se credea că avuseseră loc scurte întâlniri, ca la 
Velensole în 1965, unde un ţăran surprinsese nişte mici 
umanoizi, care păreau că recoltează plante de lavandă de pe 
câmpul său. în anii şaptezeci se manifestase chiar şi în Franţa 
un entuziasm pentru OZN-uri, favorizat de emisiunile-radio şi 
cărţile lui Jean-Claude Bourret, vedetă a televiziunii naţionale, 
care era în stare să umple sala Pleyel cu un public dinainte 
cucerit. Apoi poveştile cu OZN-uri începuseră să plictisească, 
deoarece se lăsase impresia că dosarul bătea pasul pe loc. Nici 
o mare dezvăluire care să facă ufolo- gia să triumfe în acea 
perioadă! Pentru mulţi dintre ufologi, foarte dezamăgiţi, 
constituia mometul retragerii spre poziţii din ce în ce mai 
sceptice, la începutul anilor optzeci. înfiinţarea GEPAN-ului, în 
1977, serviciu cvasioficial de studiere a OZN-urilor în cadrul 
CNES-ului şi cazul bine studiat de la 

Trans-en-Provence, din 1981 - aterizarea unui OZN într-o gră- 
dină, cu urme pe sol - nu au fost de ajuns ca să contracareze 
acest val de scepticism. Paradoxul uimitor este că această 
schimbare a opiniei s-a produs în Franţa în momentul în care 
lucrurile aveau să se accelereze de cealaltă parte a Atlanticului. 
în 1980 apărea o primă carte despre prăbuşirea de la 
Roswell, care ajungea la cunoştinţa unui larg public, deoarece 
era cosem- nată de autorul de succes Charles Berlitz, cunoscut 
pentru cartea sa despre triunghiul Bermudelor. în mica lume a 
ufologiei, seria publicaţiilor lui Leonard Stringfield începea să 


dezvăluie o adevărată istorie secretă a OZN-urilor. Dar, mai ales, 
în 1975 intra în aplicare legea, acum celebră, FOIA: Freedom of 
Information Act, care a permis divulgarea progresivă a mii de 
pagini despre OZN-uri şi care a pus în lumină şi rezistenţa unor 
organizaţii, îndeosebi CIA şi, mai ales, NSA. îndoiala nu mai era 
posibilă: exista cu adevărat o politică a secretului în privinţa 
OZN-urilor în Statele Unite! 

Tot în anii şaptezeci şi optzeci a apărut şi fenomenul îngri- 
jorător al mutilării vitelor. O jurnalistă de televiziune, specia- 
lizată în anchete ştiinţifice, Linda Moulton Howe, a reuşit să facă 
un film excelent despre acest fenomen, care a fost difuzat cu 
succes în martie 1980. Emisiunea A strânge Harvest („O recoltă 
ciudată”) a provocat o anumită emoție în rândul publicului şi 
printre ufologi, mulţi dintre ei refuzând să admită legătura cu 
OZN-urile. Un raport al FBl-ului, care atribuia mutilările unor 
animale de pradă, i-a înfuriat pe crescătorii afectaţi, dar a 
constituit o măsură eficace pentru a înlătura subiectul din mass- 
media. Totuşi, Linda Howe punea deja în evidenţă, în mod 
convingător, împreună cu alţi investigatori, printre care şi 
poliţişti, prezenţa OZN-urilor în locurile unde se produceau 
aceste mutilări. 

Un alt fenomen care a luat amploare în anii optzeci este cel 
al relatărilor despre presupuse răpiri la bordul unor OZN-uri. 
Până la sfârşitul anilor şaptezeci fuseseră doar câteva cazuri de 
răpiri 

(cunoscute dar fără dovezi decisive care să le ateste realitatea) 
şi nu se credea că ar putea să existe multe altele. Unul din 
primele cazuri, cel al lui Antonio Villas Boas, avusese loc în 
Brazilia în 1957, celelalte apărând mai ales în Statele Unite. Să 
le amintim pe cele principale: Betty şi Bamey Hill în 1961, 
dezvăluit abia în 1966, polițistul Schirmer în 1967, Hickson şi 
Parker în 1973, Cari Higdon în 1974, tânărul pădurar Travis 
Walton în 1975 şi, în sfârşit, povestea remarcabilă a lui Betty 
Andreasson, întinzându-se pe mai mulţi ani, cu o primă carte în 
1979. Dar iată că lucrurile se schimbă la începutul anilor 
optzeci. O primă carte a lui Budd Hopkins, Missing Time, apare 
în 1981, ocupându-se de presupuse cazuri de răpire, dezvăluite 
în mare parte sub hipnoză, în timp ce martorul constată doar un 


gol de neexplicat în cursul evenimentelor. Hopkins este un artist 
newyorkez de un nivel excelent (nu un artist „comercial” cum a 
spus Jacques Vallee!) care s-a interesat de OZN-uri după ce a 
văzut şi el unul. Această primă carte a fost urmată de o alta, în 
1987, Intruders, şi mai impresionantă, care apărea aproape în 
acelaşi timp cu prima carte a scriitorului de succes Whitley 
Strieber despre acelaşi subiect, Communion, un best-seller 
imediat, vândut în peste un milion de exemplare. Coperta 
populariza faţa de extraterestru cu ochi mari, pielea cenuşie şi o 
bărbie ascuţită. Francezii nu şi-au dat seama imediat de acest 
şoc cultural american căci, pe coperta traducerii franceze, 
publicată în mare grabă ca roman de consum, acel cap 
îngrijorător, care semăna cu un diavol, a fost înlocuit cu un 
desen neînsemnat. Cartea lui Strieber a trecut neobservată, ca 
şi prima carte a lui Budd Hopkins, tradusă după paisprezece ani 
de la ediţia originală, sub titlul pompos Răpiri extraterestre. 
Martorii vorbesc, despre care mass-media aproape că nu a 
vorbit deloc. 

A doua carte a lui Hopkins, Intruders, netradusă în Franţa, 
îndrăznea să vorbească pentru prima dată de manipulări 
genetice şi de „fabricarea” unor copii hibrizi. O temă mai mult 
decât îngrijorătoare, care a suscitat o controversă violentă şi 
durabilă în Statele Unite. De atunci au ieşit la iveală multe alte 
cazuri, 

astfel încât fenomenul a început să semene cu o epidemie în 
cursul anilor nouăzeci. Aceste relatări, deseori dezvăluite sub 
hipnoză, au provocat critici de tot felul, uneori acuzându-i pe 
hipno- terapeuţi că influenţează în mod necinstit martorii, iar pe 
aceştia că erau dornici de publicitate. 

Totuşi, o examinare obiectivă a dosarului, aşa cum o fac 
cercetătorii competenţi, ne obligă să luăm foarte în serios acest 
aspect neliniştitor al „fenomenului OZN”. Neliniştitor dar şi 
fascinant, pentru că a deschis în ultimii ani perspective care 
apropie în mod ciudat aceste relatări de experienţele de 
„părăsire a corpului” şi de „moarte apropiată”, faimoasele NDE- 
uri (Near Death Experiences) despre care se vorbeşte din ce în 
ce mai mult în zilele noastre. Revista Figaro Magazine din 15 
aprilie 2000 le consacra un dosar intitulat „Explozia 


paranormalului” şi punea 

o întrebare: „Şi dacă ar fi adevărat?”. Să sperăm că jurnaliştii 
francezi vor începe să îşi pună aceeaşi întrebare şi în legătură cu 
OZN-urile şi cu acest fenomen al răpirilor! în Statele Unite, doc- 
torul John Mack, profesor de psihiatrie la şcoala de medicină de 
la universitatea Harvard, a pus accentul pe dimensiunea „spiri- 
tuală” a mărturiilor în a doua carte a sa, Passport to the Cosmos, 
apărută în 1999. Acest aspect va fi ilustrat şi discutat în ultimul 
capitol. Dar mai întâi vom examina aspecte mai concrete ale 
acestor relatări, mai ales extracția şi analizarea unor presupuse 
implanturi, precum şi mărturiile care sugerează că ar fi pusă în 
practică o supraveghere secretă, cel puţin în privinţa unor anu- 
miţi subiecţi. Ceea ce ne va duce, încă o dată, la problema 
studierii în secret a OZN-urilor. 

Un alt aspect major al crizei prin care a trecut ufologia în 
cursul ultimilor douăzeci de ani - şi această criză nu a luat 
sfârşit! 

- este apariţia unor zvonuri şi mărturii considerate a dezvălui 
prezenţa nu a uneia, ci a mai multor „rase” de extratereştri. 
Această dezbatere a fost alimentată mai ales de dezvăluirea 
publică, în 1987, a unui document care se prezenta ca un 
„Briefing” pentru 

noul preşedinte (“Preşedintele ales”). Acest briefing confirma 
prăbuşirea de la Roswell şi alte câteva, dezvăluind existenţa 
unui comitet secret creat de preşedintele Truman în 1947, numit 
„Majestic 12”, pentru studierea OZN-urilor şi a ocupanților lor. 
Acest document a fost repede denunţat ca fiind fals de numeroşi 
ufologi ca şi de sceptici, dar problema ar putea să nu fie chiar 
atât de simplă, şi vom vedea de ce. 

Aceste zvonuri ale unor contacte secrete cu fiinţe extrate- 
restre sunt oare lipsite de fundament, după cum afirmă 
autorităţile americane, lor ţinându-le isonul, fireşte, autorităţile 
ştiinţifice şi mass-media? Am văzut deja în capitolul precedent 
câteva mărturii în acest sens. Mărturii care poate că nu erau 
încă „poluate” de tot felul de manevre de dezinformare, având 
ca obiectiv „înecarea peştelui”. Căci acesta a fost riscul care a 
apărut din ce în ce mai mult în cursul anilor optzeci. Dar 


lucrurile poate că nu sunt chiar atât de simple. E posibil ca, 
paralel cu manevrele de „debunking” şi de dezinformare, să se 
fi urmărit cu discreţie o politică mai subtilă de informare pro- 
gresivă şi controlată pe care unii o numesc „program de aclima- 
tizare”. Aclimatizare la ce? La imensul şoc cultural, filozofic, 
cosmic pe care l-ar constitui confirmarea unei prezenţe extrate- 
reste pe Pământ, şi, mai mult, de dată foarte veche! Dar poate 
că e vorba să fim obişnuiţi cu unele aspecte mai îngrijorătoare 
ale situaţiei? Să încercăm în acest capitol să desprindem câteva 
adevăruri. 

DOSQrul Problemavitelormutilatea 

iiitf>Inr mi itilntp  apărutîn mass-media în septem 

brie 1967 cu cazul unui căluţ găsit mutilat în mod cumplit în 
apropierea unei locuinţe, în Colorado. Mi se pare important să 
schiţez aici povestea a ceea ce a fost o adevărată epidemie de 
mutilări ciudate în anii şaptezeci şi optzeci, mai întâi în 

Statele Unite, apoi în Canada şi, mai sporadic, în alte ţări. lată 
un scurt rezumat al dosarului. 

în 1973 a avut loc primul val în Pennsylvania şi în Minnesota. 
S-a semnalat nu numai prezenţa OZN-urilor, ci şi prezenţa unor 
misterioase elicoptere. în acelaşi an, au fost o mulţime de cazuri 
în Texas. 

în vara anului 1974, fenomenul s-a propagat în Nebraska, în 
Kansas şi în Minnesota. Din nou s-au semnalat elicoptere miste- 
rioase, dar unii martori s-au îndoit de adevărata lor natură, căci 
zburau prea jos şi pe un timp prea prost ca să fie elicoptere. 
Grupuri de fermieri înarmaţi făceau de pază noaptea, ceea ce nu 
a împiedicat dublarea cazurilor în luna septembrie. 

1975: „marele an” al mutilărilor, cu 1700 de cazuri recenzate 
în cele mai afectate state: Texas, Oklahoma şi Colorado. 
Observarea unor OZN-uri şi elicoptere a continuat, îndeosebi eli- 
coptere silenţioase. Guvernatorul statului Oklahoma a ordonat o 
anchetă care va încerca zadarnic să îndrepte bănuielie asupra 
unor tineri maniaci. Nici un suspect nu va fi condamnat. 

1975-1976: mutilatorii au sfidat autorităţile. Câteva animale 
sunt descoperite în apropierea unor baze militare. în octombrie 
1975 au fost constatate două cazuri în apropiere de intrarea 
uzinei de arme nucleare Rocky Flats, lângă Denver. în august 


1976, un animal a fost găsit chiar la intrarea cartierului general 
al NORAD din Colorado! în aceeaşi regiune, lângă Sterling, 
observaţiile au fost atât de numeroase încât fermierii au 
organizat supraveghere nocturnă. Ei au văzut, împreună cu şeri- 
ful Tex Graves, nişte OZN-uri mici ieşind dintr-un obiect luminos 
mult mai mare. în Texas, şeriful Richards din comitatul Cochran 
a descoperit două vite mutilate, fiecare în centrul unui cerc 
perfect. în al doilea, iarba era arsă şi se înregistra o radioac- 
tivitate slabă. 

Scrisoarea FBl-ului trimisă senatorului Floyd Haskell, prin care 
este refuzată ancheta asupra mutilărilor de vite (document făcut 
public). 

Senatorul de Colorado Floyd Haskell a cerut o anchetă FBI- 
ului, care a refuzat, pretextând că era o problemă internă a 
statului. Or, epidemia se întinde apoi în alte state: Montana, 
Wyoming, Arizona, Wisconsin. în Montana au avut loc anchetele 
remarcabile ale şerifului Keith Wolverton, care va scrie o carte 
pe acest subiect. 

1976-1978: New Mexico a fost dur lovit, îndeosebi în 
regiunea Dulce, în nordul statului, o regiune de rezervaţii indi- 
ene, unde densitatea populaţiei este mică. în 1978, epidemia s- 
a răspândit spre sudul Statelor Unite. în Arkansas, unde s-a 
intensificat, s-a deplasat şi presa: New York Time, televiziunea 
ABC. 

1979-1981: valul a continuat, îndeosebi în New Mexico. 
Polițistul Gabe Valdez, autor al numeroase anchete, a lăsat să se 
înţeleagă că i se punea botniţă. Sub presiunea crescătorilor de 
vite şi a reprezentanţilor lor, FBl-ul s-a decis să încredinţeze 
ancheta unui agent care tocmai ieşise la pensie, Ken Rommel. 
După un an, acesta ajunge la concluzia că făptaşii sunt nişte 
animale de pardă. O concluzie imediat respinsă de crescătorii de 
animale. 

în 1979, senatorul Harrison Schmitt, guvernator al statului 
New Mexico, foarte nemulţumit de ancheta FBl-ului, a organizat, 
la Albuquerque (20 aprilie 1979), o dezbatere care dă cuvântul 
unor anchetatori independenţi, convinşi de o legătură cu OZN- 
urile. Schmitt este el însuşi om de ştiinţă şi fost astronaut. 

1980: a intrat în scenă investigatoarea Linda Moulton Howe, 


jurnalistă şi producătoare de televiziune. Specialistă în emisiuni 
ştiinţifice, ea este rapid convinsă de legătura cu OZN-urile şi va 
deveni „campioana” acestei teze, realizând o emisiune foarte 
remarcată, A Strânge Harvest, difuzată în martie 1980, urmată 
de o carte ilustrată, An Alien Harvest, în 1989, care a constituit 
una dintre cele mai bune surse în materie. Va mai produce şi 
câteva filme despre acest subiect în cursul anilor nouăzeci. 

1982-1983 şi anii următoari: după ani de agitaţie, părea că se 
instalase resemnarea. Autorităţile păreau neputincioase şi 
forţele de poliţie nu mai voiau să vorbească despre asta. 
Fenomenul a fost marginalizat, dar nu a dispărut. 

1992-1994: un nou val important de mutilări, după câţiva ani 
de acalmie, cu acelaşi cortegiu de lumini nocturne şi de 
elicoptere misterioase. Au fost afectate numeroase state: 
Colorado, Texas, Arkansas, Missouri, Mississippi, apoi Alabama. 
„S-au întors!” a exlamat şeriful Lou Girodo, unul dintre rarii 
poliţişti care îndrăznesc să vorbească deschis despre prezenţa 
OZN-urilor. Intr-o convorbire cu Linda Howe, el presupune chiar 
că unele elicoptere ciudate sunt poate OZN-uri camuflate. 

în august 1994, la Wauricka, Oklahoma s-a semnalat lipsa 
unei întregi cirezi de bovine: 1 700de capete. în New Mexico şi 
în Colorado au loc reuniuni de fermieri şi investigatori, la care a 
participat şi Linda Howe, care îi determină pe responsabilii 
politici să ceară noi anchete, dar fără mare rezultat. 

S-a continuat semnalarea unor cazuri suspecte, deseori în 
vestul Statelor Unite, de-a lungul anilor nouăzeci. în total, în 
Canada şi în Statele Unite au fost afectate aproape toate 
statele, deseori timp de câţiva ani la rând, de către acele valuri 
succesive de mutilări ciudate de vite. 

în anii nouăzeci au apărut cazuri de mutilări suspecte şi în 
alte ţări, precum insulele britanice şi Europa de Nord. Au fost 
semnalate cazuri şi în America Latină. în Franţa, în schimb, se 
pare că astfel de cazuri sunt foarte rare. în 1994 a fost înregis- 
trată o dispariţie masivă - 632 de oi şi o junincă! - care a fost 
semnalată la Juigne (Sarthe), în noaptea de 4 spre 5 mai, dar 
poate că a fost doar un simplu furt. Ar fi fost totuşi nevoie de 
multe camioane şi mult tupeu ca să îmbarce toate aceste 
animale în plină noapte. 


Să încercăm să vedem în ce constau aceste mutilări care îi 
miră atât de tare pe fermierii şi pe investigatorii americani. 
îi Dezvăluirea secretului 

Prin ce sunt ciudate aceste mutilări? 

în Statele Unite există în jur de 130 de milioane de bovine şi, 
anual, mor zeci de mii de animale, îndeosebi în tot vestul, unde 
stau afară tot anul. Multe mor de frig iama, dar fermierii nu sunt 
impresionați de asta, deoarece sunt obişnuiţi să le găsească 
leşul mai mult sau mai puţin curăţat de animale de pradă 
precum coioţi, vulpi, corbi şi tot felul de insecte necrofage. Ceea 
ce le-a atras în primul rând atenţia fermierilor a fost natura 
plăgilor, foarte precise, făcute parcă cu laserul, şi prelevarea de 
organe, totdeauna aceleaşi: organe digestive şi reproducătoare, 
ugerul vacilor, urechile, ochii, limba, bucăţi de piele bine 
decupate şi deseori aproape tot sângele, deşi pe pământ nu se 
descoperă nici o picătură. Deseori sunt prelevate şi organe 
interne. în cazul celebru al iepei din 1967, doctorul John 
Altshuler, profesor la universitatea din Colorado, care s-a 
prezentat la fermă după cincisprezece zile, a descoperit că îi 
fuseseră prelevate inima, plămânii şi glanda troidă. Altshuler 
avea să examineze mai târziu multe alte cazuri, cu ajutorul 
anchetatoarei Linda Howe, şi a putut să stabilească că marginile 
unor plăgi fuseseră încălzite la temperatură mare, ca la tăierea 
cu laser. în jurul animalelor nu se găsesc urme, nici de paşi şi 
nici de luptă. Totuşi, uneori se găsesc urme ciudate. Un lucrător 
la ecarisaj, Drexel Lawson, care prelucrase mii de carcase de 
bovine în întreprinderea din Denver, Colorado, a descoperit în 
iunie 1977, lângă o vacă mutilată, urme care l-au speriat: nişte 
amprente foarte ciudate, cizme mici care ar fi putut să fie ţinute 
în palma unei mâini, având partea din faţă şi tocul triunghiulare! 
Altădată, în august ,1978, a găsit lângă o junincă o zonă 
circulară de iarbă strivită, cu un diametru de trei metri şi 
jumătate. Cercul era format perfect şi pe teren se vedea o 
amprentă nu prea adâncă. 

Toate explicaţiile eşuează, mai puţin... OZN-urile 

Explicaţia oficială, care a fost furnizată îndeosebi de FBI în 
1979, după ancheta făcută de un inspector retras din activitate, 
219 
Gildas Bourdais 


Ken Rommel, a rămas cea a animalelor de pradă, dar ea nu a 
convins nici un fermier şi nici forţele de poliţie locale. Animalele 
de pradă atacă mai întâi părţile moi ale părţii de jos a 
abdomenului şi cu siguranţă că nu ele erau vinovate de acele 
mutilări ciudate. în realitate, s-a constatat deseori că ele evitau 
animalele mutilate, iar celelalte animale din cireada se depărtau 
şi ele, ca şi cum ceva le-ar fi respins. Acestea fiind zise, unele 
cazuri se datorează cu siguranţă animalelor de pradă, dar 
această explicaţie este înlăturată complet de toţi investigatorii 
independenţi în cea mai mare majoritate a cazurilor. 

O cauză invocată la început a fost cea a sectelor „satanice”, 
care ar fi practicat sacrificii nocturne. Dar, de treizeci de ani de 
când durează povestea asta, nici un vinovat nu a fost vreodată 
văzut şi arestat şi această explicaţie a fost complet înlăturată, 
chiar şi de autorităţi. O altă explicaţie care continuă să fie pusă 
pe tapet de unii este, am văzut, cea a experienţelor militare 
secrete. Aceasta merită o prezentare mai lungă. O primă versi- 
une a acestei ipoteze a fost formulată în 1976 de Ed Sanders, 
care invoca experienţe secrete de arme bacteriologice. Alţi doi 
investigatori, G.C. Erianne (fost agent CIA) şi Joseph Bums, s-au 
declarat şi ei convinşi că asta era explicaţia. Totuşi, un expert în 
arme chimice şi bacteriologice, Mathew Meselson de la Harvard, 
a observat faptul că nici o bacterie de acest tip nu a fost 
vreodată detectată într-un animal mutilat. Au fost formulate şi 
alte idei analoge: injectare de toxine, experienţe de inginerie 
genetică, dar toate aceste idei s-au lovit de o remarcă de bun 
simţ: de ce să faci nişte experienţe periculoase atât de la vedere 
şi într-un mod atât de spectaculos, înspăimântând fermierii din 
întregul stat şi chiar din statele vecine? Şi ce să mai zicem de 
cazurile - care încep să fie destul de numeroase - din alte ţări? 

Atunci a apămt o nouă ipoteză, mai subtilă, conform căreia ar 
fi vorba de supravegherea efectelor contaminării radioactive, în 
urma unor experienţe nucleare, prelevându-se animale la 
întâmplare de pe tot teritoriul. Această teză a fost prezentată, 
de exemplu, pe caseta video difuzată cu „Dosar OZN” numărul 
6, 

Urmele extratereştilor? publicat de editura Marshall Cavendish 
în Franţa, în 1998. Se poate mai întâi remarca faptul că expe- 


rienţele atmosferice au fost întrerupte de mult timp, dar acestei 
ipoteze, ca şi celorlalte de acest gen, i se poate face aceeaşi 
obiecţie: ce rost au aceste înscenări teatrale, care înspăimântă 
populaţia, costisitoare şi foarte greu de realizat (elicoptere grele 
şi totuşi foarte silenţioase, aparatură laser foarte grea, imposibil 
de transportat cu elicopterele sau poate foarte sofisticată etc.), 
când ar fi foarte simplu să se cumpere discret animale de la pro- 
prietarul lor şi să li se facă autopsia în laboratoarele militare, la 
adăpost de priviri indiscrete. 

La conferinţa organizată de senatorul Schmitt la Albuquerque 
în 1979, această ipoteză militară a fost înlăturată de cei mai 
buni investigatori, precum polițistul Gabe Valdes şi şerifii Tex 
Graves şi Lou Girodo. Acesta a declarat: „Peste tot unde am avut 
o mutilare, există şi un raport de observaţie a unui OZN”. 

Problema elicopterelor 

Există totuşi un aspect destul de tulburător, care a întărit 
teza militară: apariţia frecventă a unor elicoptere fără semne de 
identificare, la puţin timp după mutilări. Această prezenţă ar 
putea foarte bine să se explice în cadrul ipotezei OZN, 
presupunând că militarii sunt la curent de mult timp cu 
mutilările şi se străduiesc să le supravegheze şi să le 
contracareze. Ne,-am putea întreba chiar dacă nu cumva ideea 
că militarii ar fi singurii vinovaţi de mutilări nu a fost răspândită 
înadins, în scopul de a ascunde publicului pe adevărații vinovaţi: 
OZN-urile şi misterioşii lor ocupanţi, care ar fi putut să provoace 
panică. 

Unele mărturii permit presupunerea acestui lucru. Ca să ter- 
minăm cu această ipoteză neverosimilă a mutilărilor făcute de 
militari, să mai menţionăm o idee care a încolţit ici şi colo: mili- 
tarii şi-ar ascunde experienţele ultrasecrete favorizând ipoteza 
OZN-urilor. Aici e chiar lumea cu fundul în sus! în ufologie este 
foarte bine stabilit faptul că guvernul american şi responsabilii 

militari din această ţară au negat totdeauna în mod sistematic 
existenţa OZN-urilor. Să ne imaginăm o clipă acest scenariu: 
armata americană se dedă de treizeci de ani la mii de mutilări 
înspăimântătoare de vite, sub nasul locuitorilor, ca să poată face 
nu se ştie ce teste biologice, luând hotărârea să dea vina pe 
OZN-uri când, din anii cincizeci, a făcut totul ca să distrugă 


această „credinţă” în OZN-uri! Acest scenariu este absurd pen- 
tru un motiv foarte simplu: dacă militarii au nevoie de vite, le 
este uşor să le cumpere cu discreţie de la fermieri. în schimb, 
unele înscenări au putut să fie realizate de serviciile secrete în 
scop contrar: să ne facă să credem că e vorba de experienţe 
militare, abătându-ne astfel de la ipoteza OZN. 

Anchetele NIDS 

Anchetele făcute în ultimii ani de un nou organism privat, 
National Institute for Discovery Science (NIDS), par să confirme 
că aceste mutilări de vite sunt legate de OZN-uri. Această asoci- 
aţie înfiinţată în 1995 de un om de afaceri bogat din Las Vegas, 
Robert Bigelow, proprietarul unui lanţ de hoteluri, care se intere- 
sa de mult timp de OZN-uri în urma unor observaţii făcute de 
propria sa familie, este condusă şi sfătuită de oameni de ştiinţă 
de înalt nivel. Adjunctul lui Bigelow, Colm Kelleher este doctor în 
biologie moleculară şi biochimie, iar consiliul ştiinţific reuneşte 
vreo zece doctori în ştiinţe şi în medicină. Din el fac parte 
îndeosebi fizicianul Harold Puthoff, Jacques Vallee şi inginerul 
John Schuessler care este, pe de altă parte, noul director de la 
Mufon. Lume bună, dar asta nu-i tot. Un membru important al 
echipei este colonelul John B. Alexander, care a făcut o lungă 
carieră militară în domenii ultrasecrete. Este cunoscut ca speci- 
alist în arme „neletale” şi ale „controlului minţii”, pe care le-a 
studiat mai ales la laboratoarele de la Los Alamos şi despre care 
a scris o lucrare de referinţă, Future War. Dar ce face colonelul 
Alexander la NIDS? Unii îşi pun tot felul de întrebări despre 
această prezenţă a unui om care şi-a petrecut o mare parte din 
ca 

rieră în serviciile secrete militare. De fapt, nu fac decât să con- 
firme interesul discret al militarilor faţă de OZN-uri! Titlul său în 
cadrul echipei de la NIDS este ciudat, având şi o fărâmă de 
umor: „Discreet Project Scout”. Dar să ne întoarcem la mutilarea 
vitelor. 

în septembrie 1996, Robert Bigelow a cumpărat o fermă în 
Utha, unde avuseseră loc mai multe cazuri de mutilări de vite, 
precum şi observaţii apropiate de OZN-uri, astfel încât propri- 
etarii nu mai voiau să stea acolo. A fost instalată o echipă de 


supraveghere, sub conducerea NIDS, care nu a scos o vorbă 
timp de câţiva ani, la cererea lui Bigelow. Dar NIDS recunoaşte 
acum că a studiat câteva cazuri de mutilări la fermă şi chiar a 
făcut un raport detaliat, pe situl său Internet. Am avut ocazia să 
aflu direct opinia colonelului Alexander, pe care l-am întâlnit în 
martie 2000 în Nevada, cu ocazia celui de al nouălea congres de 
ufologie de la Laughlin, unde fusesem invitat în calitate de con- 
ferenţiar. Mi-a spus că un caz constatat la fermă era deosebit de 
spectaculos şi convingător. 

Mi-a precizat că actualmente nu se avea în vedere publicarea 
acestui caz pe situl Internet al NIDS, dar povestea fusese totuşi 
evocată pe o listă de discuţii, drept pentru care o menţionez şi 
eu. Doi membri din echipa NIDS au descoperit un vițel mutilat, 
căruia i se tăiase o mare parte din came cu precizie chirurgicală, 
în mai puţin de o oră. Se duseseră de cealaltă parte a unei 
coline, dar nu văzuseră şi nu auziseră nimic. Nu se vedea nici o 
urmă şi nici o picătură de sânge pe sol! 

Colonelul Alexander mi-a confirmat, pe de altă parte, că pe 
cer fuseseră observate în mai multe rânduri nu numai OZN-uri, 
ci şi un fenomen foarte ciudat, semnalat deja în presa ufologică: 
apariţia unui fel de deschizături pe cer, prin care părea că ies şi 
intră luminile. După o altă sursă, o cameră cu infraroşii chiar ar 
fi înregistrat fenomenul. Alexander a recunoscut că asta evocă 
foarte clar ideea de  „porţi”  dechizându-se spre alte 
„dimensiuni”! Acest aspect remarcabil a fost recent confirmat la 
radio de adjunctul lui Bigelow, doctorul Colm Kelleher, care a 
descris şi el aceste 

„porţi”. NIDS instalase la fermă un sistem de supraveghere 
(camere video şi alte instrumente), care au pus în evidenţă inci- 
dente imposibil de înţeles, pe care Kelleher le-a numit „paranor- 
male”. De exemplu, fuseseră fixate mai multe sisteme de 
înregistrare video într-un loc unde se aştepta producerea unui 
eveniment (Kelleher nu spune ce eveniment şi nici de ce era 
aşteptat). Evenimentul a avut loc, dar camerele fuseseră 
debranşate. O cameră de control care le filma pe celelalte nu a 
arătat nimic anormal. Altădată, a fost văzută un fel de „poartă” 
deschizându-se deasupra unui teren descoperit şi o fiinţă 
trecând prin această deschizătură! Kelleher a emis ipoteza că 


aceste incidente ciudate sunt nişte înscenări făcute de autorii lor 
ca să-şi arate capacităţile. 

Ce înseamnă aceste mutilări? 

Dacă ipoteza OZN este bună, se pune problema motivelor 
acestor acţiuni îngrijorătoare. O explicaţie ar putea să fie 
colectarea ieftină a unui material biologic şi genetic, pentru ali- 
mentarea nu ştim cărui program de cercetare. în acest stadiu, 
nu putem să nu facem o apropiere cu zvonurile, din ce în ce mai 
insistente, după cum vom vedea mai departe, despre existenţa 
paralelă a unui vast program de răpiri de oameni, al cărui 
obiectiv ar fi continuarea unor experienţe biogenetice. Pentru 
unii, ar fi vorba de un program de salvare a vieţii umane, 
ameninţată de catastrofe ecologice. Atunci de ce să fie speriată 
populaţia? 

Unul dintre aspectele cele mai frapante ale acestor mutilări 
este caracterul lor provocator şi chiar ostentativ. Animalele sunt 
lăsate la vedere, cumplit mutilate, deseori în apropierea 
locuinţelor. Să reamintim cazul deja citat al animalului găsit la 
poarta NORAD din Colorado! Un alt bou mutilat a fost găsit la 
mai puţin de 4 km de Şcoala Air Force, în aceeaşi regiune. Ce 
rost au astfel de provocări? Fiinţele - oricare ar fi ele - 
răspunzătoare de un astfel de program, nu-l fac aproape deloc 
în mod clandestin. Vor să semene nelinişte în rândul populaţiei 
sau e doar un mesaj adresat guvernului de genul: „Să ştiţi că 
suntem aici şi că nu puteţi 

face nimic!"? La ora actuală, misterul mutilărilor a rămas de 
nezdruncinat. Ce-ar putea să însemne ele? Investigatorii îşi pun 
în continuare această întrebare, dar insistă din ce în ce mai mult 
pe ideea că unii „vizitatori” extratereştri clandestini îşi procură 
pe gratis material genetic terestru, în vederea unor experienţe 
biologice misterioase. 
este cea a „dovezilor”. Sunt reale aceste relatări sau sunt nişte 
fantasme? Pentru sceptici nu există nici o dovadă solidă în 
legătură cu toate aceste poveşti, unele ţinând de psihopatologie 
sau pur şi simplu de impostură, celelalte de fenomene naturale 
încă puţin cunoscute, precum perturbările electrice în lobul 
temporal al creierului. Neliniştitor, nu? Dar asta ar însemna să 
considerăm totul cu uşurinţă şi să nu luăm în seamă studiile 


foarte serioase care, chiar dacă nu aduc dovezi decisive, înclină 
foarte mult în favoarea realităţii acestor fenomene. Cuvântul 
„realitate”, bineînţeles, nu este lipsit de ambiguitate. Propun să-l 
considerăm în sensul de fenomene artificiale - adică provocate 
de o intervenţie inteligentă (contrar fenomenelor naturale) - şi 
totodată exterioare martorului (nefiind create de mintea 
martorului, chiar dacă acesta se află în centrul evenimentului). 
Această definiţie puţin cam vagă are avantajul de a lăsa uşa 
deschisă unor diferite interpretări, mergând de la evenimentul 
fizic bine stabilit (“OZN-ul aterizat în grădină”) la fenomene mai 
subtile, la care am făcut aluzie mai sus (părăsirea corpului, 
proiecţie mentală, intervenţie dintr-o altă „dimensiune”) sau la o 
combinaţie a acestor stări diferite. 

Răpiri. Avem dovezi? 

Problema de care te împiedici în mod inevitabil, când 
abordezi dezbaterea despre relatările de răpiri la bordul unor 
OZN-uri, 

Fenomene de „mare stranietate” 

Această idee de fenomene mixte, complexe, se impune în 
numeroase relatări. Povestea lui Betty Andreasson, de exemplu, 
începe prin observarea unei lumini în afara casei şi apariţia unor 
omuleţi în grădină. Dar aceştia pătrund prin uşa bucătăriei, ca şi 
cum nu ar fi fost într-o stare complet „materială”, şi are loc 
prima răpire, despre care nu-şi va reaminti decât progresiv, 
după numeroase şedinţe de regresie hipnotică. Tatăl ei, care se 
afla cu ea în bucătărie, era parcă încremenit, paralizat, şi îşi 
aduce aminte doar că a văzut omuleţii sosind în grădină: 
înaintau prin salturi mici, ca lăcustele! După unii, această 
relatare sugerează un fel de manipulare temporală: deodată, 
Betty nu mai era în acelaşi timp ca tatăl ei! Pentru cei pe care o 
astfel de ipoteză i-ar face să zâmbească, amintesc una dintre 
răpirile cele mai cunoscute, cea a caporalului chilian Armando 
Valdes, care a fost răpit la 20 mai 1977 de sub nasul patrulei pe 
care o comanda pe munte, la extremitatea de nord a ţării. Ela 
reapărut brusc după un sfert de oră, complet năucit, cu o barbă 
de câteva zile. Ceasul de la mână arăta cu cinci zile mai mult! 
Aceste detalii materiale, adăugându-se mărturiilor soldaţilor, 
aduc ele oare dovada realităţii relatării lor? Pentru asta, trebuie 


să avem în vedere posibilitatea unor fenomene de manipulare a 
timpului, lucru pe care mulţi nu sunt pregătiţi să-l facă, chiar 
dacă o astfel de idee este prezentă în speculaţiile fizicii actuale. 
Să tratăm problema „dovezilor” cu o oarecare detaşare, pentru 
că ne aventurăm acum pe un teren ciudat şi misterios. Sjjb 
această rezervă, să vedem rapid principalele argumente ale 
dezbaterii, aşa cum se prezintă ea astăzi. 

Numeroasele critici ale scepticilor 

Pentru sceptici, care nu cred în OZN-uri, trebuie neapărat 
găsite explicaţii „naturale” acestor poveşti. Totuşi, chiar printre 
cei care admit realitatea OZN-urilor, un anumit număr resping 

sau cel puţin pun în mod serios la îndoială poveştile cu răpiri, 
pentru că le par mai mult decât incredibile. Or, în cursul ultimilor 
douăzeci de ani s-a înregistrat o acumulare atât de mare de 
observaţii şi de studii despre acest subiect fierbinte încât, se 
pare, scepticismul a devenit mai curând minoritar astăzi. 
Scepticii rămân totuşi foarte prezenţi, zgomotoşi şi virulenţi, 
denunţând înmulţirea mărturiilor în anii optzeci şi nouăzeci, care 
pentru ei constituie o intoxicare generală. Desigur, argumentele 
lor sunt prezentate de mass-media, unde ambianța se menţine 
funciarmente sceptică. 

Trebuie să recunoaştem că unele studii critice sunt opera 
unor autori reputați. Un caz recent şi spectaculos a fost cel al lui 
Kevin Randle, unul dintre principalii investigatori ai cazului 
Roswell, care a publicat în 1999 o carte categoric sceptică 
despre răpiri, The Abduction Enigma („Enigma răpirilor”), cu doi 
coautori: Russell Estes, producător de documentare pentru 
televiziune şi doctorul William Cone, psiholog. în introducere, cei 
trei autori au grijă să sublinieze că admit realitatea vizitelor 
extratereste, dar că acestea sunt evenimente rare. în schimb, 
numeroase cărţi, unele semnate de autori de o competenţă 
indiscutabilă, au dezvăluit treptat în cursul ultimelor două 
decenii o panoramă derutantă, îngrijorătoare şi fascinantă de 
răpiri, „reale” şi totodată „paranormale” prin anumite aspecte, a 
căror semnificaţie ne scapă încă, la acest început de secol XXI. 

Influenţa sr-ului 

Argumentul cel mai vehiculat împotriva acestor relatări 
despre răpiri este cel al influenţei SF-ului, care ar alimenta fan- 


tasmele populare despre extratereştrii răi. Demonstrația este 
destul de uşoară la prima vedere, dat fiind că găsim aproape tot 
în acest enorm rezervor de poveşti care este literatura SF. Şi 
găsim şi poveşti cu răpiri! Dar această problemă a cauzei iniţiale 
este un fel de aporie, precum oul şi găina: cine a fost primul? Se 
poate admite că SF-ul a influenţat în mod efectiv unele relatări, 
dar con 

trariul este la fel de adevărat! Este un lucru flagrant faptul că 
numeroase filme se inspiră mai mult sau mai puţin direct din 
relatările cu OZN-uri - să ne amintim de filme ca Ziua în care 
Pământul s-a oprit şi Planeta interzisă, cu superbele lor OZN-uri 
- Şi se poate spune acelaşi lucru şi despre recentele seriale 
televizate precum X Files, care exploatează fără ruşine tematica 
OZN. în schimb, nici o victimă a unei răpiri nu a văzut vreodată 
extraterestrul înarmat cu pistol cu laser, care apare în toate 
filmele şi benzile desenate de SF. Argumentul este deci fragil şi 
nu trebuie abuzat de el, or tocmai asta fac Randle, Estes şi 
Cone, de exemplu, analizând celebrul caz Bamey şi Betty Hill. 
Să-l reamintim în două cuvinte. întorcându-se din vacanţă în 
Canada, într-o noapte din anul 1961, soţii Hill au văzut un OZN 
la marginea unui drum, atât de aproape de ei încât s-au oprit ca 
să-l privească. Bamey a ieşit din maşină cu binoclul, a văzut 
nişte fiinţe care îi observau prin nişte deschizături şi i s-a făcut 
frică, crezând că vor fi răpiți. Apoi s-au pomenit pe drum fără să 
înţeleagă de ce şi şi-au dat seama, întorcându-se acasă, foarte 
tulburaţi de această experienţă, că aveau o întârziere 
inexplicabilă de două ore, de care nu-şi aminteau deloc. în zilele 
următoare, Betty a început să aibă coşmaruri, amintindu-şi 
treptat de unele elemente ale experienţei sale, iar Bamey a 
suferit tulburări psihosomatice. Această experienţă îi tulburase 
profund şi îi traumatizase, un aspect foarte important pe care îl 
vom întâlni la numeroase victime al răpirilor şi care se compară 
cu „stresul posttraumatic” al accidentaţilor şi victimelor 
războiului. Dar abia după câţiva ani şi-au amintit, cu ocazia unor 
şedinţe de hipnoză repetate la un psihiatru, doctorul Benjamin 
Simon, că fuseseră răpiți la bordul OZN-ului, unde au fost supuşi 
îndeosebi unor examinări medicale. Randle face speculaţii pe 
baza faptului că sora lui Betty văzuse un OZN şi asta ar fi putut 


să o influenţeze, ca şi literatura SF. Dar Betty şi Bamey, amândoi 
ancorati într-o viaţă socială foarte activă, militanţi sociali pentru 
apărarea drepturilor civile (Bamey era negru), nu erau deloc 
interesaţi nici de OZN-uri şi nici de SF! 

Asemănarea cu legendele şi miturile 

în aceeaşi ordine de idei, aceşti autori şi mulţi alţii înaintea 
lor au comparat răpirile la bordul unor OZN-uri cu mitologia şi 
legendele folclorice, precum apariţia unor gnomi şi spiriduşi şi 
mai ales cu răpirea de către zâne, unde se găseşte, de altfel, 
aceeaşi manipulare a timpului. Tânărul răpit de zâne crede că şi- 
a petrecut noaptea cu ele, dar când ele îl eliberează, vede că a 
trecut un an! 

Pentru autorii sceptici precum echipa Randle, Estes şi Cone, 
ecuaţia e simplă: poveştile cu răpiri sunt doar un nou avatar al 
mitologiei. în Franţa, această interpretare fusese propusă de 
mult timp deja de Bertrand Meheust. Ce să credem despre acest 
argument? într-adevăr, există puncte comune între poveştile cu 
OZN-uri şi folclor, dar această apropiere critică ar trebui mai 
curând să ne îndemne să reexaminăm acest folclor în lumina 
relatărilor modeme. Ceea ce au făcut alţi autori, cu interpretări 
de un alt tip, pe care le-am putea asemui tradiţiilor esoterice. 
Este vorba în special de ideea - propusă de Jacques Vallee - că 
suntem manipulati de o „forţă de control”, care ne înşeală în 
privinţa adevăratei sale naturi (aceasta rămâne, la urma 
urmelor, foarte misterioasă). O interpretare analogă, susţinută 
în Franţa de Jean Sider, vorbeşte mai curând de o „inteligenţă” 
manipulatoare. Un punct esenţial de reţinut este că relatările 
moderne despre OZN-uri se înscriu în prelungirea unor tradiţii 
foarte vechi. Dar ar însemna să dai dovadă de o gravă 
neînțelegere a acestor lucruri dacă le-ai considera pe toate nişte 
invenţii şi nişte fabulaţii. Şi aici, ca în cazul SF-ului, argumentul 
poate să fie întors: cine ne spune că toate aceste mituri şi 
legende nu se bazează pe fenomene autentice, pe care fiecare 
epocă le interpretează în felul ei? 

„Ritualuri satanice”? 


în cartea lor The Abduction Enigma, Randle şi coautorii săi 
dau dovadă de o neînțelegere totală a acestei dimensiuni 
istorice a problemei atunci când scriu această frază: „Dacă 
răpirile extraterestre sunt reale, şi chiar dacă găsim precedente 
în cultura populară şi în tradiţiile folclorice, experienţa răpirii ar 
trebui să fie unică. N-ar trebui să găsim nimic asemănător în 
societatea noastră. Numai că nu este cazul”. Care sunt aceste 
fenomene analoge după părerea aceastor autori? „Ritualurile 
satanice”! Şi ne explică faptul că aceste practici sunt cât se 
poate de asemănătoare, ceea ce sugerează că toate acestea 
„nu vin din stele, ci se petrec în capetele noastre”. Despre ce 
este vorba exact? Trebuie să trecem de la capitolul VII la 
capitolul XVIII ca să aflăm. în 1980, publicarea unei cărţi, 
Michelle Remembers, care relata dezvăluirea sub hipnoză a unor 
abuzuri sexuale repetate asupra unor victime inconştiente de 
către membrii unei secte de adoratori ai lui Satan, ar fi provocat 
un val de dezvăluiri asemănătoare, sub supravegherea unor 
terapeuţi profesionişti, practicând hipnoza. Astfel, răpirile şi 
ritualurile satanice, sau falsele amintiri ale unor abuzuri sexuale 
în copilărie, care au provocat scandal în Statele Unite, sunt 
fenomene comparabile, afirmă aceşti autori. Şi citează mai ales 
faptul că un psihoterapeut, doctorul Richard Boylan, tratând 
pacienţii care fuseseră convinşi, cu ocazia unor şedinţe 
precedente cu alţi terapeuţi, că fuseseră victimele unor astfel de 
ritualuri „satanice”, reuşise să-i convingă la rândul lui că 
fuseseră în realitate victimele unor răpiri. într-adevăr, fenomenul 
cultelor satanice nu este ceva nou. A fost bine studiat în ceea ce 
priveşte unele cazuri istorice, de exemplu în Franţa şi în Canada 
în secolul al XIX-lea, iar caracteristicile lor sunt diferite de cele 
ale răpirilor. E probabil să fi existat abuzuri în folosirea hipnozei 
din partea unor terapeuţi, dar este oare un argument suficient 
ca să punem la îndoială întreg dosarul răpirilor, eliminând cu 
aceeaşi ocazie dimensiunea istorică a problemei OZN? 
dDZZFI jî Dezvăluirea secretului 
230 

Un argument foarte des invocat, deja de mulţi ani, este cel al 
fragilităţii hipnozei, care ar fi cu stângăcie sau abuziv folosită de 
investigatorii sau terapeuţii care cred în OZN-uri, care ar 
influenţa martorii ca să-i facă să admită că au fost răpiți. în 
Marea Britanie, un grup de studiu al OZN-urilor, BUFORA, a 


instituit chiar un moratoriu, apoi o interzicere a hipnozei în 
investigaţiile membrilor lor. Să admitem că unii investigatori au 
putut să influenţeze martorii în acest sens. Dar şi contrariul este 
la fel de adevărat! Mulţi s-au adresat, în prima fază, unor 
medici, psihologi şi terapeuţi profesionişti care nu credeau în 
ruptul capului în poveştile cu OZN-uri şi nu puteau să facă nimic 
pentru aceste victime traumatizate. Povestea tipică a celui răpit 
începe cu o respingere a experienţei sale de către profesionişti, 
complet debuso- laţi în faţa unor astfel de cazuri. De altfel, de 
multe ori, victimele unei răpiri doresc să uite experienţa prin 
care au trecut şi sunt foarte dispuse să creadă în explicaţii pur 
medicale, dar acestea nu sunt de ajuns şi, mai devreme sau mai 
târziu, sfârşesc prin a se confrunta, cu ajutorul unor investigatori 
mai deschişi, cu experienţele lor traumatizante de răpire, care 
continuă să le obsedeze. 

în ceea ce priveşte influenţa pernicioasă a  psihote- 
rapeuţilor, aceasta este o ipoteză care se poate întoarce şi în 
celălalt sens: la început nu ştiau nimic despre aceste relatări, pe 
care le-au descoperit ascultându-i pe martori. Cazul soţilor 
Bamey şi Betty Hill este foarte revelator în această privinţă. 
Când citeşti cartea lor The Interrupted Journey (Călătoria 
întreruptă), coautor fiind doctorul Simon, eşti frapat de faptul că 
acesta încearcă tot timpul să-i facă să mărturisească, la fiecare 
şedinţă de hipnoză, că au visat experienţa lor. Or, 

fiecare, separat, persistă în a afirma realitatea experienţei sale. 
Doctorul Simon povesteşte că îl putea cufunda pe Bamey într-o 
transă profundă: nu e chiar atât de uşor să manipulezi un 
subiect sub hipnoză, nici chiar pentru un psihiatru reputat! In 
această privinţă, Budd Hopkins precizează că a încercat de mai 
multe ori să influenţeze martorii, ca să verifice soliditatea 
relatării, dar aceştia nu se lasă manipulaţi cu uşurinţă: rămân la 
povestea lor. 

Oare unii anchetatori - chiar de bună credinţă şi în mod 
inconştient - au influenţat martorii? Se poate crede asta în unele 
cazuri, dar nu există nici un motiv să susţinem că aşa se 
întâmplă totdeauna, cum fac scepticii. Cu siguranţă că nu poate 
fi vorba de aşa ceva în cazul primelor anchete, ale căror 


rezultate i-au surprins chiar şi pe investigatori. Situaţia este 
flagrantă în cazul lui Budd Hopkins, care a povestit în detaliu 
primele experienţe în cartea sa Missing Time, apărută în 1981. 
Când a supus regresiei hipnotice primul candidat, Steven 
Kilbum, împreună cu doctorul Girard Franklin, el însuşi foarte 
sceptic în privinţa OZN-urilor, cei doi nu se aşteptau deloc la 
ceea ce aveau să audă. Kilbum nu-şi amintea aproape de nimic. 
Avea o spaimă nemotivată de fiecare dată când trecea cu 
maşina pe o anumită stradă. Şi în acel loc avea să-şi amintească 
Kilbum, sub hipnoză, despre răpirea lui, de către nişte fiinţe mici 
care au pus mâna pe el. 

într-o altă carte importantă, publicată în primăvara anului 
2000, de presa universitară din Kansas, UFOs and Abductions, 
profesorul David Jacobs a reunit câţiva autori reputați, de 
diferite tendinţe, ceea ce o face o lectură recomandabilă pentru 
cei care doresc să aibă o vedere echilibrată asupra problemei. în 
contribuţia sa, Budd Hopkins a confirmat un detaliu cât se poate 
de interesant, în sensul realităţii răpirilor. A adunat o colecţie de 
patruzeci de planşe desenate de răpiți. Treizeci şi le-au amintit 
sub hipnoză şi ceilalţi zece în mod normal. Hopkins spune că nu 
le arată aproape niciodată, ca să evite orice „contaminare”. A 
arătat doar una sau două, în trei ocazii, unor răpiți care făcuseră 

propriile lor desene. în trei rânduri, asemănarea a fost atât de 
frapantă încât fiecare a început să plângă de emotie! 

Opinii favorabile hipnozei 

Hipnoza a fost criticată, dar ea are şi mulţi apărători în rândul 
corpului medical, astfel încât dezbaterea nu poate să fie 
tranşată numai din punct de vedere tehnic. Să ascultăm, de 
exemplu, părerea doctorului John Mack, care este profesor de 
psihiatrie la şcoala de medicină din Harvard, una dintre univer- 
sităţile cele mai prestigioase din Statele Unite. Doctorul Mack a 
început să se intereseze de această problemă a răpirilor 
întâlnindu-1l pe Budd Hopkins, în 1989. Iniţial destul de reticent, 
el a fost impresionat de seriozitatea, inteligenţa şi umanismul lui 
Hopkins şi a acceptat să întâlnească martori. Cinci ani mai 
târziu, întâlnise deja vreo sută de subiecţi şi publica prima sa 
carte, Abduction. Human Encounter with Aliens, care studia în 
profunzime şapte cazuri de răpiri. Citând lucrările lui Daniel 


Brown, „un expert recunoscut în domeniul cercetării asupra 
hipnozei”, Mack observă că studiile care au fost făcute, 
ajungând la concluzia inexactităţii amintirilor reconstituite sub 
hipnoză, s-au limitat la evenimente de mică importanţă asupra 
vieţii subiecţilor, în timp ce victimele răpitorilor au trăit un 
eveniment puternic traumatizant: „în consecinţă, aceste studii 
nu se pot aplica victimelor răpirilor, foarte motivate ca să-şi 
amintească cu exactitate evenimentele intense care sunt pentru 
ele de o importanţă vitală”. 

Să amintim în trecere că John Mack preferă, împreună cu alţi 
câţiva autori, să folosească mai curând cuvântul experiencer 
decât abductee, pentru a sublinia caracterul complex al expe- 
rienţelor traumatizante dar şi instructive, după părerea lui. 

Cartea lui Randle, Estes şi Cone a reaprins disputa asupra 
problemei amintirilor false induse prin regresie hipnotică. Ei s-au 
sprijinit mai ales pe studiile psihologului Elizabeth Loftus, care a 
indus în mod experimental amintiri false unor subiecţi. Dar alţi 

Coperta documentelor conferinţei despre răpiri, ţinută sub egida 
fizicianului David Pritchard de la MIT şi a profesorului de 
psihiatrie John Mack de la Şcoala de Medicină de la Harvard. 

psihologi au criticat virulent ceea ce constituie pentru ei un 
abuz. Doctorul Janet Colii, de exemplu, subliniază faptul că 
aceste amintiri false create de Loftus nu sunt amintiri trauma- 
tizante ca acelea ale victimelor răpirilor, susţinând astfel obser- 
vaţia doctorului Mack. Aceasta citează studiile doctorului Bessel 
van der Kolk, folosind tehnica tomografiei pozitronice de 
explorare a creierului, care a pus în evidenţă o diferenţă netă 
între amintirile traumatice, numite „stare de tulburare posttrau- 
matică” (post-traumatic stress disorder, PTSD) şi nişte amintiri 
oarecare. Cu ajutorul acestui instrument se observă o puternică 
activitate a creierului, legată de emoția pe care o provoacă 
această amintire traumatizantă. 

cât şi pe investigatorii care i-au studiat. Autorii formulează 
criticile cele mai severe ca să ajungă la o concluzie complet 
sceptică la sfârşitul cărţii. Dwight Connelly, cel care editează 
Mufon UFO Journal, a subliniat într-o critică excelentă a cărţii 
lipsa de respect a autorilor faţă de martori şi de investigatori. Şi 
pe bună dreptate, căci unele argumente invocate de Randle şi 
colegii săi sunt penibile. Una dintre tezele recurente ale cărţii 
este că răpiţii sunt perturbaţi sexual. Aceşti autori spun, de 
exemplu, fără să prezinte nici cea mai mică analiză statistică, că 
90% dintre răpiți au probleme sexuale şi că 60% sunt 
homosexuali! Aceste afirmaţii au stârnit oarecare scandal pe 


Internet iar Randle a fost somat să le susţină cu probe, darnu a 
putut să prezinte o bază statistică serioasă. Acestea fiind zise, 
este adevărat faptul că numeroase mărturii de răpiri comportă 
aspecte sexuale. Acestea sunt, pe de o parte, operaţiuni 
Deprecierea martorilor 

Nucleul cărţii lui Randle, Estes şi Cone este un atac virulent la 
adresa valului crescând de cazuri de răpire din anii optzeci şi 
nouăzeci, vizându-i atât de răpiți 

ginecologice care par să ducă la fabricarea unor fiinţe hibride - 
acesta fiind unul dintre aspectele cele mai tulburătoare din 
întreaga problemă a răpirilor - şi, pe de altă pare, ceea ce 
seamănă cu o studiere a comportamentului uman, îndeosebi 
sexualitatea noastră. Dar despre asta vom vorbi mai târziu. 

în general, aceşti autori şi alţii, precum ultra scepticul Philip 
Klass, invocă tot timpul ideea că victimele răpirilor sunt per- 
soane tulburate mental, care caută astfel să-şi dea importanţă. 
Or, această descriere dispreţuitoare a răpiţilor este totalmente 
respinsă de toţi investigatorii care au lucrat temeinic cu martori. 
Să cităm doar opinia doctorului Mack, profesor de psihiatrie la 
Harvard: „Eforturile pentru stabilirea unui comportament psi- 
hopatologic, altul decât perturbările asociate unui eveniment 
traumatizant, nu au reuşit. Examenul psihologic al victimelor 
răpirilor nu a pus în evidenţă vreo tulburare mentală emoţională 
care le-ar putea explica mărturia.” John Mack se sprijină înde- 
osebi pe studiile unor psihologi reputați precum doctorul Clamar 
şi doctorul Slater, care au studiat mai multe cazuri investigate 
de Budd Hopkins, precum şi pe studiul aprofundat al propriilor 
săi martori, cu ajutorul unui număr mare de teste psihometrice. 
Dar asta nu este de ajuns ca să-i convingă pe sceptici: deoarece 
toate astea nu pot să existe, trebuie să existe o explicaţie! 

Pe lângă acuzaţiile de dezechilibru sexual, alte câteva tul- 
burări mentale au fost amintite ca să se pună sub semnul între- 
bării realitatea răpirilor. Să le cităm rapid. E vorba, de exemplu, 
de tulburări de somn precum paralizia temporară, care se poate 
manifesta la trezire. Dar nu prea vedem cum acest „fenomen 
neurologic benign”, conform definiţiei experţilor, ar putea să 
inducă traumatismele, angoasele profunde ale celor răpiți! în 
plus, ele îi afectează mai ales pe bărbaţi (80%), ceea ce ar 


trebui să producă un procentaj analog în rândul celor răpiți, or 
nu e cazul. S-a mai vorbit mult de „tulburări de personalitate 
mulți- 

plă” sau de „sindromul Munchausen”, care induce la bolnav un 
comportament manipulator, căutând să atragă atenţia, sau 
înclinația spre fantasme, fără a uita subiecţii influenţabili şi 
impresionabili. Două teorii se bucură de un anumit credit în 
rândul scepticilor: cea a doctorului Persinger, pentru care aceste 
poveşti ar fi nişte halucinaţii datorate unor crize de epilepsie în 
lobul temporal al creierului, şi cea a lui Paul Devereux şi alţi 
autori, pentru care observaţiile de OZN-uri s-ar datora „stresului 
tectonic”, adică tensiunilor scoarţei terestre, care se află la 
originea cutremurelor de pământ. Dar toate aceste argumente 
nu pot, în mod vădit, să rezolve enigma mărturiilor despre răpiri. 
E timpul să abordăm problema în celălalt sens şi să prezentăm 
pe scurt câteva argumente în favoarea realităţii - oricât de 
uimitoare ar fi ea - a acestor mărturii. 

Amploarea adevărată a fenomenului răpirilor rămâne greu de 
estimat, chiar şi astăzi. Este indubitabil faptul că multe cazuri de 
răpire au fost studiate peste tot în lume - în Europa, în America 
Latină, în China, în Australia, în Africa - dar realitatea este că 
avem de-a face mai ales cu un fenomen american. Organizaţia 
Roper a făcut un sondaj după toate regulile artei, în cursul verii 
anului 1991, pe 5947 de americani adulţi, la comanda omului de 
afaceri Robert Bigelow, sondaj care a avut efectul unei bombe. 
La vremea aceea, Hopkins şi Jacobs investigaseră deja aproape 
cinci sute de martori. Era deja mult, dar sondajul, cuprinzând o 
serie de unsprezece întrebări (printre care şi o întrebare 
capcană), ducea la concluzia că fenomenul avea o amploare 
mult mai mare. 18% dintre persoanele chestionate recunoşteau 
că s-au trezit paralizate, cu 
Examinarea globală şi statistică a fenomenului 

impresia că cineva sau ceva se afla în dormitorul lor. 15% 
recunoşteau că au văzut măcar o dată o fiinţă înspăimântătoare, 
în camera lor sau în altă parte. 14% spuneau că au trecut prin 


experienţa părăsirii corpului şi 13% avuseseră o experienţă de 
„gol temporal” de o oră sau mai mult. 10% avuseseră senzaţia 
că pluteau în aer fără să ştie de ce şi cum. 8% văzuseră globuri 
de lumină într-o încăpere, iar acelaşi procentaj avusese pe corp 
tăieturi şi cicatrice cărora nu le cunoştea originea. Aceste 
procentaje erau enorme şi analiştii au calculat că 2% din 
eşantion (adică 119 persoane) răspunseseră „da” la patru sau 
cinci din între- bările-cheie. Statele Unite aveau la acea dată 185 
de milioane de adulţi, 2% reprezentând 3,78 milioane de 
persoane. Nu se poate totuşi conclude că în această ţară există 
trei-patru milioane de răpiți! Pe de altă parte, trebuie să 
recunoaştem că un efect de contagiune, de influenţă mediatică 
se făcea deja simţit în acea perioadă, când cartea lui Whitley 
Strieber, Communion, apărută în 1987, se vânduse într-un 
milion de exemplare. Un nou sondaj Roper, realizat în 1998, a 
dus la rezultate comparabile, iar riscul de contagiune mediatică 
nu dispăruse. 

De aceea, primele studii rămân probabil cele mai preţioase, 
precum cel realizat în 1985 de folcloristul Thomas Eddie Bullard 
pe aproape trei sute de cazuri. Bullard stabilise o convergenţă 
remarcabilă a relatărilor între martorii care nu se cunoşteau şi 
nu ştiau nimic sau aproape nimic despre poveştile cu OZN-uri. 
Era vorba de scenariul tip al răpirii, umilitor, radical diferit de 
poveştile cu contactaţi din anii cincizeci, avantajoase pentru 
persoanele în cauză. în versiunea cea mai scurtă, răpitul, total 
neputincios, era îmbarcat inconştient la bordul unui OZN, unde 
era supus unor examene medicale, prelevare de spermă, după 
care era adus în locul de plecare, pe un drum noaptea sau chiar 
la propriul domiciliu. Putea să mai existe, în plus, o comunicare 
telepatică a cărei temă, de cele mai multe ori, era o prevenire 
împotriva unor catastrofe ecologice şi uneori o experienţă de 
natură mai „spirituală”, aspect despre care vom vorbi mai 
târziu. Această abordare com 

paraţi vă şi statistică a fost în mod considerabil întărită în 1995, 
odată cu constituirea, de către Mufon, a unei baze mai 
importante alcătuită din 1700 de cazuri comunicate de 
treisprezece investigatori, numită „Mufon Transcription Project”, 
dusă la bun sfârşit de Dan Wright. Mai rămânea de comparat 


această bază cu cea a lui Bullard, o activitate care a fost făcută 
posibilă procedându-se la o transcriere a mărturiilor în şaizeci şi 
şapte de rubrici comparabile, descriind un întreg scenariu, cu 
posibile variante. în 1998, Bullard a prezentat rezultatele acestui 
studiu comparativ, constatând o convergenţă remarcabilă a 
procentajelor, care diferă cu mai puţin 10-12% la 53 de rubrici. 
Pe de altă parte, această analiză mai aprofundată ne invită să 
nuanţăm orice interpretare a fenomenului de răpire. Bullard şi 
Wright au găsit, de exemplu, că un examen medical avusese loc 
în 70% din cazuri prezentate în baza de date Mufon. Mai precis: 
analiza sângelui sau alte prelevări în 28 şi 31% din cazuri, 
precum şi un examen al aparatului genital, cu un procentaj 
identic, în 24% din cazuri. Dar aceste relatări nu se reduc doar 
la un simplu examen medical. O „comunicaţie” cu răpitorii 
avusese loc în 46 şi 38% din cazuri, cuprinzând anunţarea unei 
catastrofe viitoare cu procentajul identic de 19% din cazuri, 
precum şi anunţarea unei „misiuni” în 28 şi 26% din cazuri. 
Astfel, procentajul răpirilor cu „comunicare”, mai scăzut decât 
cel al răpirilor cu examen medical, ne îndeamnă totuşi la 
prudenţă înainte de orice generalizare pripită asupra sensului 
acestor răpiri misterioase. 

Cazuri cu martori multipli şi observarea unui OZN 

Există multe cazuri bine stabilite în care martori exteriori au 
observat răpirea sau cel puţin unele aspecte fizice ale răpirii. 
Cazul tăietorului de lemne Travis Walton este deosebit de 
spectaculos, deoarece a fost răpit la bordul unui OZN sub ochii 
colegilor lui îngroziţi, rămaşi la bordul camionetei care îi ducea 
la locul de muncă. Aceşti şase martori, pe care poliţia i-a supus 
testului cu detectorul de minciuni, nu au dezminţit niciodată ce 
relataseră, la fel ca Travis Walton. Randle şi coautorii săi sunt 
obligaţi să 

recunoască, din vârful buzelor, autenticitatea cazului! Acest caz 
nu este unic. Se cunoaşte bine cel de la Allagash (Statele Unite) 
şi cel al lui Kelly Cahill, Dandenong (Australia), studiate de 
investigatori excelenți. în primul caz, studiat de Raymond 
Fowler, patru tineri care pescuiau în râul Allagash (Mâine), în 
1976, au văzut apropi- indu-se un OZN deasupra apei. îşi vor 
aminti după aceea de răpirea lor, comportând un examen 


medical la bordul OZN-ului, în cursul regresiilor hipnotice. 
întâmplarera lui Kelly Cahill, în 1993, în Australia este şi mai 
remarcabilă, pentru că este vorba de şase martori împărţiţi în 
trei maşini, găsiţi treptat de Bill Chalker, investigator cunoscut 
pentru rigoarea sa. Din aceşti şase martori, numai Kelly Cahill a 
acceptat să se facă cunoscută publicului. A scris propria sa 
carte, Encounter, publicată în 1996 şi a fost invitată la sim- 
pozionul anual organizat de Mufon în 1999. Printre detaliile 
remarcabile ale acestui caz, care ar fi prea lung ca să îl amintim 
aici, să remarcăm că trei martori independenţi, Kelly, Jane şi 
Glenda au făcut un desen foarte asemănător al OZN-ului pe care 
îl văzuseră la marginea drumului: un obiect mare şi oval, aflat în 
zbor staționar la mică altitudine, cu o serie de lumini mari de jur 
împrejur şi raze luminoase convergente spre sol. 

Răpirile: fenomen mondial 

Pentru cei care ar presupune că poveştile cu răpiri constituie 
o boală „anglo-saxonă”, iată acum câteva cazuri din alte ţări. 
Mai întâi un caz german şi un caz francez, tot cu mai mulţi 
martori. 

Fizicianul lIllobrand von Ludwiger a prezentat în cartea sa 
Best UF O Cases - Europe, apărută în 1998, un caz care a avut 
loc în 1977 la Langenargen, lângă lacul Constanza. Un tânăr de 
douăzeci şi şapte de ani, Lothar Schaefler, se întorcea acasă 
noaptea târziu după ce îl condusese pe vecinul său Rudi 
Grutsch, când a văzut apropiindu-se două OZN-uri silenţioase, 
degajând o lumină intensă, care lumina peste tot în jur. Grutsch 
a văzut OZN-urile de la fereastră şi l-a zărit pe prietenul său 
Schaefler care părea foarte agitat în faţa casei sale. Schaefler a 
văzut ivindu-se 

lângă el două fiinţe mici care l-au înspăimântat, apoi şi-a pierdut 
cunoştinţa. După care vecinii l-au găsit în faţa uşii lor, foarte tul- 
burat. Şi ei văzuseră peisajul puternic luminat. O şedinţă de hip- 
noză făcută de un specialist, profesorul Claus Bick, s-a lovit de 
un blocaj mental, dar martorul şi-a amintit că a fost ridicat de la 
sol, după care îşi pierduse cunoştinţa, ceea ce seamănă foarte 
mult cu un scenariu de răpire, fără ca acest lucru să fie stabilit 
în mod definitiv. Abia după ce şi-a recăpătat cunoştinţa a văzut 


cele două fiinţe, cu o înălţime care depăşea cu puţin un metru, 
uitându-se la el. A fost cuprins de panică, spărgând un geam de 
la uşă ca să încerce să intre, apoi totul a dispărut: entităţi, 
lumini şi OZN-uri. 

în cazul francez este vorba de domnul D., tehnician în dome- 
niul aeronautic, pensionar, şi alţi patru martori direcţi. Domnul 
D. avea întâlnire pentru o partidă de vânătoare în cătunul Le 
Ruel, lângă Haravilliers (Oise), în ziua de 10 ianuarie 1997. Când 
a ajuns în zori la intrarea în cătun, cu prietenii, în două maşini, 
au văzut brusc un OZN enorm, circular, aflat în zbor staționar la 
mică înălţime deasupra drumului. După descrierea făcută de 
domnul D., era total silențios, lat de aproximativ 45 m şi avea 
multe lumini colorate pe circumferință. Acest martor, cu care am 
stat mult de vorbă, precum şi cu soţia şi fiul său, împreună cu 
alţi investigatori, ni s-a părut foarte credibil. El îşi aminteşte, 
fără hipnoză, pe care a refuzat-o totdeauna, că a fost răpit la 
bordul OZN-ului şi a fost supus unui fel de examen medical. 
Este, în realitate, un caz foarte complex, cu o posibilă distorsi- 
une a timpului. Căci a avut sentimentul că fusese proiectat într-o 
altă „dimensiune”, cu o senzaţie puternică de accelerare. Acum 
îşi aminteşte că văzuse fiinţe înalte, „cu capete de vultur”, la 
bordul unei alte nave unde fusese dus. Trebuie subliniat faptul 
că au existat şi alţi martori: două persoane în maşina lui, altă 
persoană în maşina din urma lor şi alt vânător care îi aştepta 
într-o parcare situată la capătul cătunului. Acesta şi-a amintit că 
a fost survolat de acelaşi OZN, care a rămas staționar deasupra 
maşinii 

şi a învăluit-o într-un fel de ploaie de lumină! După care a văzut 
OZN-ul deplasându-se spre cătun şi şi-a pierdut cunoştinţa. 
Când s-a trezit, domnul D. era acolo, dar nu-l văzuse venind. 
Investigația continuă şi, treptat, sunt scoase la lumină şi alte 
episoade, nu mai puţin ciudate, care par să-i fi afectat şi pe alţi 
locuitori ai cătunului. Un aspect incredibil al acestei întâmplări 
este scurtimea ei aparentă: în jur de un sfert de oră. Dar ştim că 
în astfel de cazuri are loc o distorsiune a timpului, ca în cel al 
caporalului chilian deja citat. 

Se cunosc numeroase cazuri de răpiri în America Latină, 
îndeosebi în Brazilia. Cazul lui Antonio Villas Boas, care a fost 


răpit în 1957 şi a fost obligat să aibă o relaţie sexuală cu o 
extraterestră, este un caz „clasic” binecunoscut, care a fost în 
mod serios studiat de doctorul Fontes. lată, foarte pe scurt, un 
caz mai recent, care şi el a fost bine studiat: cel al lui Antonio 
Carlos Ferreira, petrecut în 1979, lângă orăşelul Mirassol. 
Ferreira, în vârstă de 21 de ani, era paznic de noapte la o mică 
fabrică de mobilă. La trei dimineaţa, a văzut coborând din aer 
un obiect luminos care a aterizat lângă el. Era un mic OZN din 
care au ieşit trei fiinţe mici. Paralizat de o rază de lumină roşie, 
el a fost luat la bordul OZN-ului, care i-a dus pe toţi la bordul 
unei mari nave spaţiale. La bordul acelei nave, el a observat 
două feluri de entităţi ne-umane: una cu o piele de culoare 
închisă şi păr roşu şi buclat, cealaltă având un ten palid şi părul 
negru. Cele două rase aveau ochi mari, negri, în formă de 
migdală, fără gene sau sprâncene, gura cu buze goase şi bărbia 
bine conturată. Fiinţele mici care îl aduseseră erau în schimb 
doar nişte „oameni mecanici”! Ferreira a fost obligat, ca şi Villas 
Boas, să facă dragoste cu o femelă cu pielea închisă la culoare. 
După toate aparențele, Ferreira a mai fost răpit după aceea, 
îndeosebi în ianuarie şi aprilie 1983. După investigatorul A.-J. 
Gevaerd, în cursul uneia dintre ele i-a fost arătat un copilaş cu 
piele închisă la culoare şi cu părul alb, care era propria sa fiică! 
Acest caz nu este izolat şi am mai putea cita şi altele. Scott 
Corrales, 

ufolog reputat şi director al Institutului de Ufologie Hispanică, a 
subliniat faptul că toate cazurile sud-americane se deosebesc 
net de cele din America de Nord: aici nu apar „cenuşii”, 
„reptilieni” (numiţi şi ,/eptoizi”) sau „nordici” şi se pare, pe de 
altă parte, că aici se preferă inseminării actul sexual natural! 

Să schimbăm decorul. Ufologul norvegian Odd-Gunnar Roed 
a prezentat, la conferinţa de la San Marino din iunie 2000, 
câteva cazuri remarcabile de răpiri din Norvegia, care subliniază 
aspectele foarte ciudate ale acestor fenomene. De exemplu, 
cazul lui Jan Dolmen Larsen, un tânăr care a fost ridicat din patul 
său şi răpit prin acoperişul casei! OZN-ul avea forma clasică a 
unei farfurii, cu un diamentru de aproximativ 50 m, dar interiorul 
i s-a părut mult mai mare decât exteriorul. S-a pomenit într-un 


mare „auditorium”, confruntat cu nişte fiinţe cu ochi mari şi 
negri în formă de migdală. Din această experienţă îşi aminteşte 
doar că i s-a adus la cunoştinţă „ceva important” de care îşi va 
aduce aminte mai târziu. 

Urmele fizice pe sol şi pe corpuri 

Scepticii pun sistematic la îndoială indiciile materiale care 
sunt constatate în numeroase cazuri de răpire. Or, dacă urmele 
pe sol sunt rare, efectele fiziologice, îndeosebi urmele pe corpul 
martorilor, sunt mult prea numeroase ca să fie înlăturate cu 
atâta uşurinţă. Există un caz francez bine cunoscut, care nu este 
considerat răpire, fiind totuşi comparabil. Este vorba de cazul 
„doctorului X”, cu o urmă triunghiulară pe abdomen, care apare 
periodic, de la observarea unui OZN, într-o seară când se afla pe 
balconul casei. Se pare că a fost lovit de o rază luminoasă, care 
l-ar fi afectat fiziologic şi mental. în cazurile de răpiri, care 
deseori sunt cazuri cu repetiţie, se poate spune chiar „cazuri de 
familie” putând să afecteze câteva generaţii, martorii rămân pe 
corp cu diferite urme, precum înţepături sau tăieturi fine pe 
gambe, şolduri sau braţe sau urme rotunde, adânci de 1-2 mm, 
numite 

scoop marks, care indică o prelevare de ţesut, în unele cazuri 
până la os (la genunchi, de exemplu). O urmă pe sol bine 
cunoscută este cea din grădina lui Kathie Davis (Debbie Jordan), 
martor principal din a doua carte a lui Budd Hopkins, Intruders, 
publicată în 1987. Să ne amintim că este un „caz istoric” în 
ufologie, deoarece este primul care a dezvăluit „scenariul 
genetic”, devenit clasic, cu prelevare de ovul, manipulare in 
vitro, implantare de embrion, prelevare de fetus apoi şi, mai 
târziu, „prezentarea” unui copil hibrid mamei cu ocazia unei alte 
răpiri! Vom reveni mai târziu la acest caz dar, aici, să spunem 
doar că OZN-ul aterizat în grădină, în spatele casei, a lăsat o 
urmă în iarbă, urmă care a rămas vizibilă mult timp. 

O altă experienţă merită şi ea să fie semnalată aici. Mereu în 
căutare de dovezi convingătoare, cele trei mari organisme 
americane (Mufon, Cufos şi Fufor), unite în „UFO Coalition”, au 
pus discret în aplicare un program de instalare a unor aparate 
de supraveghere la domiciliul câtorva răpiți, numite „Ambient 
Monitoring Project”. Din păcate, încercările precedente de acest 


gen au eşuat, ca şi cum aceşti misterioşi „vizitatori” ar fi capabili 
să detecteze aparatele şi să le neutralizeze! 
Problema 
implanturilor 

Problema micilor implanturi care ar fi fost găsite în diferite 
locuri ale corpului celor răpiți este una dintre cele mai 
controversate din tot dosarul OZN. Mai întâi, un mare număr 
dintre ele au fost pur şi simplu aruncate de răpiți în cazul în care 
au fost respinse de corpul lor (este cazul domnului D. din 
Franţa). La începutul anilor nouăzeci, o analiză de implant 
realizată de fizicianul Pritchard, profesor la MIT, era promiţătore 
la început, dar s-a terminat într-un mod ciudat: eminentul 
profesor a declarat în cele din urmă, după câţiva ani de studiu, 
că era doar un fir de bumbac! în 1995, problema 
(D2Fi 

implanturilor a revenit în actualitate în mod spectaculos, cu 
seria de opt operaţii - efectuate de o echipă: doctorul Roger Leir 
şi investigatorul texan Derrel Sims - realizate în cursul anilor 
1995 şi 1996 în California, precum şi analizele fizice şi biologice 
conduse sub controlul institutului NIDS (National Institute for 
Discovery Science). Aceste studii sunt foarte interesante şi, 
chiar dacă nu sunt decisive, par să întărească ipoteza realităţii 
implanturilor. Din păcate, doctorul Leir este un personaj 
controversat, iar asociatul său conjunctural, Derrel Sims (s-au 
despărţit la începutul anului 1999), şi mai mult. l-am întâlnit pe 
cei doi separat şi mi-au povestit fiecare versiunea proprie a 
diferendului dintre ei, dai' mărturisesc că nu sunt în stare să-i 
departajez. Trebuie totuşi semnalat faptul că, exact după una 
din operaţii, filmată de canalul NBC şi difuzată la o oră de mare 
audienţă la începutul anului 1999, doctorul Leir a fost atacat 
brusc de Asociaţia Medicilor din California, care a dezgropat o 
plângere veche făcută de un client, pe care acesta şi-o retrăsese 
totuşi! Puțin după aceea, Leir a fost victima unui grav accident 
cardiac. Şi-a revenit însă, din fericire, şi a putut să-şi reia 
activitatea medicală. Dar nu are importanţă părerea pe care o 
poţi avea despre om. Operaţiile au avut într-adevăr loc, de faţă 
cu martori. Leir a realizat chiar o nouă operaţie, în februarie 
2000, prezentată la congresul de la Laughlin din luna martie. 


Operatul, Tim Cullen, se afla acolo şi am stat de vorbă de câteva 
ori cu acest bărbat simpatic şi curajos, care mi s-a părut cât se 
poate de credibil. 

Au fost realizate analize autentic ştiinţifice ale implanturilor 
extrase şi rezultatele au fost publicate în cartea lui Roger Leir 
The Aliens and the Scalpel, publicată în 1998, cu ajutorul 
financiar al lui Robert Bigelow. Implanturile extrase de Leir şi 
echipa sa, majoritatea din mâinile şi picioarele pacienţilor (Leir 
este chirurg de picioare iar la mâini a operat un alt chirurg), sunt 
de fapt, de două feluri: unele conţinând o parte metalică, altele 
pur biologice. Actualmente, se pare că primele sunt singurele 
care au fost studiate. Sunt foarte mici, de formă rotunjită, dar 
structura lor este 

complexă. Implantul extras din antebraţul lui Tim Cullen este de 
acest tip. Din punct de vedere biologic, primul fapt notabil este 
că prezenţa acestor corpuri străine nu a provocat nici o 
inflamare, ceea ce s-ar putea datora membranei externe ciudate 
care înglobează obiectele, pe care Leir o descrie astfel: 
„Membrane bine organizate, cu aspect cenuşiu-închis şi 
strălucitor”. Ţesuturile adiacente comportă numeroase celule 
nervoase, ca acelea pe care le găsim în vârful degetelor. în 
interiorul implantului se află un mic obiect metalic în formă de T, 
cu o structură complexă. 

O primă analiză metalurgică a fost făcută prin spectroscopie 
laser pe mai multe eşantioane, analiză condusă de NIDS şi 
colonelul Alexander, la laboratorul naţional de la Los Alamos. 
Eşantioanele comportau peste douăsprezece elemente, în 
principal aluminiu, calciu, cupru şi fier. Acest raport recomanda 
studii mai complete, care au fost atunci încredințate de 
Alexander unui alt laborator, New Mexico Tech. Eşantioanele le- 
au fost încredințate fără să li se precizeze originea. Or, al doilea 
raport oferă un diagnostic cel puţin surprinzător: pentru acest 
laborator, acele bucăţi de metal păreau provenite dintr-un 
meteorit! Citind asta, doctorul Leir l-a sunat pe chimist şi i-a 
dezvăluit faptul că fragmentele erau extrase dintr-un corp 
omenesc. Analistul a presupus atunci că ar fi putut să fie vorba 
de un material ceramic care provocase o calcifiere, dar doctorul 
Leir a pus sub semnul întrebării această ipoteză, deoarece 


ceramicele provoacă o inflamație puternică. Leir a conchis: 
„Câţiva indivizi care au fost răpiți au în corpurile lor obiecte 
artificiale, fabricate, a căror origine extraterestră a fost 
stabilită”. 

Dar nu toată lumea este de aceeaşi părere. l-am cerut opinia 
colonelului Alexander în martie 2000 la Laughlin: „Deloc 
convingător!” mi-a răspuns el. Acest răspuns negativ m-a intri- 
gat, deoarece tocmai aflasem părerea unui metalurg care consi- 
derase aceste analize de implanturi foarte interesante. S-ar 
putea ca institutul NIDS şi colonelul Alexander să refuze 
dezvăluirea 

unor dovezi prea convingătoare despre răpiri, ca şi despre 
mutilarea vitelor? 

Dar să vedem acum un alt punct fierbinte, foarte fierbinte 
chiar, al dificilului dosar al răpirilor: cel al supravegherii militare 
care pare să fie exercitată, în mare secret, în anumite cazuri de 
răpiri multiple. 
asupra unor victime ocazionale, orice supraveghere ar fi pro- 
babil imposibilă, chiar dacă militarii ar avea mijloace de 
detectare şi "de urmărire a OZN-urilor în mod sistematic (au cu 
siguranţă mijloace, dar până unde merge eficacitatea lor?). Or, 
una din concluziile ce se poate trage din dosarul răpirilor este că 
ele sunt deseori operaţiuni repetitive, afectând eventual mai 
mulţi membri ai aceleiaşi familii şi chiar mai multe generaţii. Se 
poate crede că serviciile de supraveghere, militare sau civile, 
dacă îşi fac treaba cel puţin la fel de bine ca investigatorii 
particulari, sunt la curent cu această situaţie neliniştitoare şi că 
încearcă să facă ceva! Nu au misiunea să protejeze cetăţenii? 
Primul indiciu al acestei posibile supravegheri este hora 
faimoaselor elicoptere neidentificate care survolează, uneori cu 
insistenţă, casele acestor victime, uneori exact după o răpire, ca 
şi cum ar fi reperat OZN-ul. Există cazuri foarte cunoscute: Betty 
Andreasson, Kathie Davis, Whitley Strieber, Leah Haley şi mai 
ales Karla Tumer, autoarea a câtorva cărţi remarcabile. Dar 
poate că este mai mult decât o simplă supraveghere de la 
distanţă. în cartea sa Taken, publicată în 1994, Karla Tumer 
prezintă opt cazuri de 
Supravegherea militară a răpirilor 


Un anumit număr de mărturii sugerează cu tărie existenţa, în 
Statele Unite, a unei supravegheri militare a răpirilor. Mai întâi 
se impune o remarcă. Dacă răpirile ar fi operaţiuni punctuale, 

femei, victime ale unor răpiri multiple, dintre care unele cu 
aspect foarte tulburător, sugerând operaţiuni militare de răpire, 
în acest caz, amintirile diferă de o răpire extraterestră: nu apare 
sala rotundă cu lumină discretă, lucrurile se petrec în încăperi 
pătrate, cu militari în uniformă şi medici în bluze albe care admi- 
nistrează injecții. S-ar părea astfel că nişte servicii ultrasecrete 
şi specializate încearcă să contracareze operaţiunile alien, 
răpind la rândul lor victimele, pe care le-ar interoga cu ajutorul 
unor seruri, încercând să obţină informaţii. Ba chiar ar fi pus 
implanturi, umane de data asta, în încercarea de a spiona 
operaţiunile! 

Să mai facem un pas pe drumul speculațiilor. Unii 
extratereştri, care dezaprobă acţiunile semenilor lor, ar fi venit 
în ajutorul nostru, făcând echipă cu militarii! După Karla Tumer, 
asta i-ar fi explicat o femeie extraterestră lui Amy, cu ocazia 
unei răpiri de o echipă mixtă militară/alien. Aceste mărturii, 
povestite astfel pe scurt, pot să pară destul de delirante, dar 
există totuşi unele, provenind de la persoane care nu se cunosc 
şi care, deci, se susţin reciproc. Problema se complică şi mai 
mult în cazul Leah Haley. Aceasta şi-a amintit, în cursul unei 
şedinţe de regresie hipnotică cu John Carpenter, de o răpire de 
tip militar cu prezenţa unui mic extraterestru. A fost interogată 
cu o oarecare brutalitate ca să afle ce i-au făcut extraterestrii - 
ceilalţi, extratereştrii răi! - cu ocazia unei răpiri precedente, dar 
Leah Haley a refuzat să vorbească, din lealitate faţă de ei. De ce 
asta? Ea povesteşte în cartea ei Lost Was the Key că primele 
experienţe datează din copilărie şi că a dobândit o legătură 
afectivă cu răpitorii săi extratereştri! Vedem apărând aici 
problema relaţiilor noastre cu aceşti misterioşi vizitatori, despre 
care vom vorbi mai târziu. Dar deocamdată se pune problema 
realităţii unei astfel de mărturii. 

Trebuie să punem asta, încă o dată, pe seama paranoiei sau 
a serialului X Files? în realitate, speculaţii de acest gen 
zguduiseră deja puternic ufologia americană în anii optzeci, fiind 
respinse de o mare majoritate de ufologi, cu atât mai mult cu 


cât existau 

suspiciuni de manevre de dezinformare pentru protejarea ade- 
văratelor secrete. Acest context explică marea reticenţă a 
numeroşi investigatori faţă de astfel de mărturii. John Carpenter 
însuşi, pe care l-am întâlnit în martie 2000, nu pare convins de o 
astfel de cooperare umană-alien, formulând ipoteza destul de 
ciudată că, în cazurile în care răpiţii văd militari, aceştia ar 
putea să fie ei înşişi nişte răpiți! în general, investigatori precum 
Budd Hopkins şi David Jacobs afişează un mare scepticism faţă 
de ipoteza secretelor militare în privinţa OZN-urilor, inclusiv 
asupra recuperării unor OZN-uri accidentate. Am discutat cu ei 
la sfârşitul anului 1997 şi am descoperit cu surprindere că erau 
total ostili acestei idei (Hopkins, totuşi, şi-a nuanţat poziţia mai 
recent). Pentru ei, fiinţele cu aparenţă umană observate de vic- 
timele răpirilor ar fi de fapt nişte hibrizi, cu o aparenţă din ce în 
ce mai umană după două-trei generaţii, astfel încât să poată fi 
luaţi drept oameni! lar aceşti hibrizi ar fi cu totul devotați cauzei 
răpitorilor extraterestri. în privinţa problemei care ne 
interesează în momentul de faţă - cea a realităţii operaţiunilor 
militare - iată o altă speculație, şi mai năucitoare decât 
precedentele, datorată în mod ciudat unui om de ştiinţă 
austriac. 

MILAB: speculaţiile doctorului Lammer 

Dezbaterea despre aceste eventuale operaţiuni ultrasecrete 
a fost înveninată de speculaţiile provocatoare ale unui fizician 
austriac, doctorul Helmut Lammer de la Institutul Austriac de 
cercetare spaţială, care merg şi mai departe decât ce s-a spus 
mai înainte, provocând oarecare agitaţie în Statele Unite. Ideile 
sale au apărut mai întâi sub formă de articole în 1996 şi 1997, 
apoi în 1999 într-o carte publicată direct în engleză: MILAB. 
Military Mind Control and Alien Abduction. Sigla MILAB înseamnă 
„Military abductions of alleged abductees”, adică: răpiri 
militare! Doctorul Lammer nu s-a mulțumit cu ipoteza unei 
supravegheri militare a răpirilor extraterestre. 

Ca să rezum lucrurile, să spunem că formulează în cartea sa 


trei ipoteze: 

1. Serviciile secrete conduc experienţe de control mental 
asupra victimelor răpirilor şi îşi camuflează operaţiunile cu 
ajutorul poveştilor de răpiri făcute de extratereştri, abătând 
astfel atenţia cercetătorilor. 

2. Aceste agenţii conduc cercetări clandestine de inginerie 
biologică şi genetică şi fac experienţe în acest domeniu pe 
răpiți, în laboratoare subterane. 

3. Echipe militare supraveghează clandestin victimele răpirilor 
extraterestre. 

Astfel, în mintea autorului, ipoteza supravegherii extrate- 
reştrilor ocupă doar poziţia a treia. întreaga sa carte este axată, 
de fapt, pe ideea că serviciile secrete americane au dezvoltat de 
mulţi ani tehnici de control mental dintre cele mai sofisticate, cu 
obiective care rămân obscure dar care ne amintesc de bănuielile 
alarmante - apărute în anii optzeci - despre o conspirație 
mondială pentru preluarea puterii. Fără a împărtăşi neapărat 
nişte vederi atât de pesimiste, trebuie totuşi să admitem că 
astfel de studii despre controlul mental există, şi de mult timp. 
Cercetările deja vechi despre acţiunea unor droguri precum LSD- 
ul, despre manipularea minţilor, despre manipulările electrice 
ale creierului cu fixarea de electrozi sau a unor implanturi au 
fost mai mult sau mai puţin dezvăluite în ultimii ani. Nu există 
nici o îndoială că astfel de cercetări continuă şi că au atins un 
înalt nivel de eficacitate. O ipoteză interesantă formulată de 
Helmut Lammer este că unii răpiți ar fi fost manipulaţi mental ca 
să devină spioni inconştienţi, cu ocazia unor răpiri ulterioare de 
către extratereştri! 

Colonelul Alexander, care a fost unul dintre cercetătorii 
militari în acest domeniu ultrasecret de control al minţii (a lucrat 
la Los Alamos), a criticat în mod violent cartea lui Helmut 
Lammer. în două mesaje lungi pe Internet - unul scris de soţia 
lui, Victoria şi al doilea chiar de el - Alexander a denunţat ceea 

ce a numit el resurgenţa catastrofală a delirurilor conspiraţi- 
oniste din anii optzeci. 

Argumentul principal al lui Alexander este foarte simplu: este 
absurd, zice el, să-ţi imaginezi că nişte servicii secrete ar putea 


să se angajeze ani de zile şi cu mijloace considerabile (echipe 
numeroase, baze subteme, elicoptere etc.), în operaţiuni care 
violeză atât de vădit drepturile elementare ale cetăţenilor şi 
care, dacă ar fi dezvăluite, i-ar costa foarte scump pe autorii lor. 
Din păcate, ştim astăzi că unele studii secrete au avut într- 
adevăr loc timp de ani de zile, fără ştirea subiecţilor şi punându- 
li-se în pericol sănătatea: doze masive de droguri precum LSD- 
ul, lăsând unele victime într-o stare cât se poate de jalnică, doze 
mortale de radiaţii, diseminare de bacterii în oraşe etc. 
Argumentul lui Alexander pare slab în acest context. Alexander 
mai spune că nu există nici o tehnologie de implanturi 
minuscule pentru a servi reperării la mare distanţă a subiecţilor 
implantaţi. Dar după spusele lui Lammer, tehnologia unor astfel 
de implanturi ar exista, ţinută sub un mare secret, evident. în 
ceea ce priveşte detectarea la distanţă, ne putem pune tot felul 
de întrebări despre acele elicoptere camuflate care execută 
zboruri staţionare la mică altitudine deasupra locuinţelor celor 
răpiți, după cum au mărturisit unii dintre ei. Atunci, cine are 
dreptate? 

Poate că adevărul este undeva la mijloc! în această stare de 
spirit, propun să ne întoarcem acum, ca să revedem filmul 
„dezvăluirilor” din ce în ce mai spectaculoase, unele îngrijoră- 
toare, care s-au revărsat peste ufologia americană (şi mondială) 
în cursul anilor optzeci şi nouăzeci. 

VII 
Dezvăluiri spectaculoase şi dezinformare 

Deceniul optzeci s-a terminat, în Statele Unite, cu un 
adevărat foc de artificii al dezvăluirilor spectaculoase, care vor 
tulbura profund ufologia, nu numai cea americană, ci şi 
mondială. Singurul fenomen de amploare comparabil va fi după 
aceea prea celebrul film al autopsiei, din 1995, „scandal” de pe 
urma căruia ufologia începe să-şi revină abia la începutul 
secolului XXI. Aceste dezvăluiri sunt mai întâi nişte documente 
foarte controversate, care au apărut în 1986-1987 vrând să 
dezvăluie existenţa unui grup ultrasecret de studiere a OZN- 
urilor, intitulat „Majestic-12”. Tot în cursul acestor ani capătă 
formă zvonurile despre contacte secrete şi mai ales despre o 
înţelegere, imposibil de recunoscut, în urma căreia ar fi fost 
cedate baze subterane unor rase de extraterestri nu prea 
simpatice - „cenuşii” -, precum şi „dreptul” de a face câteva 


răpiri discrete în scopul unor studii genetice sau de altă natură, 
în schimbul unor informaţii ştiinţifice şi tehnologice. Nu a fost 
prezentată nici o dovadă decisivă în sprijinul tuturor acestor 
afirmaţii, astfel încât pentru mulţi ufologi, ar fi vorba, în cel mai 
bun caz, de zvonuri lipsite de temei, iar în cel mai rău caz, de 
dezinformare pentru protejarea unor adevărate secrete. 

Dar este posibil ca în toate astea să existe o parte de adevăr 
şi să fim supuşi unui proces de divulgare progresivă, informaţiile 
adevărate fiind împănate cu destule „erori” şi minciuni ca să se 
împiedice o panică mediatică. 

Cum au apărut aceste dezvăluiri şi cine le-a lansat? Nu e 
deloc uşor să răspunzi la această întrebare interesantă, 
deoarece 

cele mai multe documente provin din surse neidentificate. Să 
reamintim mai întâi, pe scurt, deoarece este foarte cunoscut, 
documentul de informare pentru preşedintele Eisenhower ime- 
diat după ce a fost ales, datat noiembrie 1952, „divulgat” în 
1987 şi dezvăluind crearea în 1947, de către preşedintele Harry 
Truman, a grupului ultrasecret „Majestic-12”. Mai recent au 
apărut documente noi astfel încât, la sfâritul anului 
1999, existau peste 2000 de pagini având legătură cu aceste 
operaţiuni secrete. 

Ufologul William „Bill” Moore, cunoscut până acum prin 
investigarea cazului Roswell, este omul care a declanşat lungul 
scenariu de divulgare a unei serii de documente foarte 
controversate, ce ar dezvălui primele operaţiuni secrete de 
recuperare ale unor OZN-uri accidentate în Statele Unite. Moore 
a publicat primul document al seriei în 1987, apoi a trebuit să se 
aştepte anul 1992 ca să apară alte documente, tot la fel de 
misterioase, în mai multe etape. Să cităm alţi câţiva protagonişti 
din primii ani: investigatorul Jaime Shandera, Stanton Friedman, 
Timothy Good şi Linda Moulton Howe (ea văzând numai un 
singur document) şi, pe de altă parte, „agentul special” Richard 
Doty. Doty, un personaj ciudat, a fost sursa multor informaţii 
îndoielnice, nefiind singurul care a activat la baza Kirtland de la 
Albuquerque, în cadrul serviciului de Anchete Speciale al Air 
Force. William Moore a spus că începuse să colaboreze cu Doty 


din 1980, împreună cu colegul său Jaime Shandera, producător 
de cinema la Los Angeles şi că aveau alţi oameni de legătură în 
serviciile secrete. Cazul, care mocnea de un anumit timp, a 
izbucnit la lumina zilei în luna iulie a anului 1987, când William 
Moore a prezentat la simpozionul anual 

organizat de Mufon un document ultrasecret de cinci pagini, 
„Numai pentru ochi” (Eyes Only), intitulat Briefing Document: 
Operation Majestic 12. Prepared for President-Elect Dwight 
Eisenhower. Acest document a fost publicat simultan şi de 
autorul britanic Timothy Good, în cartea sa Above Top Secret. 
Good a spus că l-a primit de la un agent CIA, căruia a refuzat să- 
i dea numele. 

Briefing-ul poartă data de 18 noiembrie 1952, dată la care 
Eisenhower se afla în perioada intermediară între alegere şi 
preluarea funcţiei. Documentul a fost primit de Jaime Shandera, 
prin poştă, într-un plic anonim, în decembrie 1984, sub forma 
unui film nedevelopat. Shandera şi Moore îl vor asocia 
descoperirii lor pe Stanton Friedman, iar acesta va deveni apoi 
cel mai înflăcărat apărător - şi ultimul poate - al autenticităţii 
documentului, chiar şi după ce Moore însuşi a devenit sceptic, în 
anii nouăzeci, rali- indu-se astfel, tardiv, la opinia majorităţii 
ufologilor. 

Să rezumăm foarte pe scurt conţinutul celor cinci pagini. 
Briefing Document dezvăluia crearea, în septembrie 1947, de 
către preşedintele Truman, a unui grup ultrasecret numit 
„Majestic-12” (deseori numit după aceea „MJ-12”) format din 
doisprezece membri, militari şi oameni de ştiinţă de înalt nivel, 
condus de viceamiralul Roscoe Hillenkoetter (primul director al 
CIA, care tocmai fusese creată), ca să studieze fragmentele de 
OZN şi cadavrele găsite la Roswell în luna iulie. Primele studii 
ale aparatului, conduse de generalul Nathan Twining şi de doc- 
torul Vannevar Bush (membru al Majestic-12), au confirmat 
natura lui de navă extraterestră. Doctorul Detlev Bronk (alt 
membru al Majestic-12), care a făcut autopsia cadavrelor, le-a 
dat denumirea, făcută celebră mai târziu de serialul X Files, de 
„Entităţi biologice extraterestre” sau „EBE”. Era menţionat şi un 


al doilea accident de OZN, petrecut la 6 decembrie 1950 la El 
Indio-Guerrero, la frontiera Texasului cu Mexicul, aparatul fiind 
distrus aproape în întregime. Documentul avea o serie de anexe, 
nedezvăluite, fiind în schimb însoţit de un memorandum al 

preşedintelui Harry Truman către ministrul Apărării, James 
Forrestal, datat 24 septembrie 1947, care îi dădea undă verde 
pentru operaţiunea Majestic-12. Autenticitatea acestui Briefing 
Document va fi pusă imediat sub semnul întrebării, nu fără argu- 
mente serioase; la fel şi cea a altor documente care circulau 
deja în acea perioadă, făcând aluzie la aceste cercetări secrete 
şi la acest grup de studiu. Este vorba îndeosebi de un telex 
adresat de cartierul-general al AFOSI serviciului de la Kirtland, în 
1980, care menţiona un program de cercetare - „Aquarius” - 
asupra OZN-urilor şi făcând aluzie la MJ-12: „politica oficială a 
guvernului american şi rezultatele Proiectului Aquarius sunt în 
continuare clasificate  ultrasecret, fără difuzare în afara 
circuitelor de informaţii oficiale şi cu acces limitat la MJ-12”. 

Un alt document care a făcut să curgă multă cerneală de-a 
lungul anilor optzeci şi nouăzeci a fost un memorandum pe care 
William Moore spune că l-a găsit în 1985, împreună cu co-inves- 
tigatorul său Jaime Shandera, în Arhivele Naţionale de la 
Washington. Purtând data de 14 iulie 1954, acest memorandum 
ultrasecret era adresat de Robert Cutler, asistent special al 
preşedintelui Eisenhower, generalului Twining ca să-i confirme o 
reuniune despre MJ-12. 

Unde s-a ajuns astăzi cu analiza acestor documente? în 
primul rând, au fost denunţate ca false (bogus), atât de CIA cât 
şi de Pentagon. Acest lucru merită să fie subliniat, căci asta nu 
se întâmplă totdeauna. Cartea colonelului Corso, de exemplu, 
nu a fost niciodată dezminţită. Numeroasele critici care au luat 
drept ţintă acest document au făcut să se admită, într-adevăr, 
că sunt nişte făcături, ceea ce nu înseamnă însă că întreg 
conţinutul lor este fals: cazul este poate mult mai subtil. Criticile 
vizează atât forma cât şi fondul. Spre exemplu, semnătura 
preşedintelui Truman pe memorandumul trimis generalului 
Twining pare să fi fost copiată de pe un alt document, acela fiind 
autentic. Scrisul datei seamănă mai mult cu obiceiurile lui Bill 
Moore decât cu 

practica militară din acea perioadă. în privinţa fondului, s-a 
remarcat citarea lui El Indio Guerrero ca sit al prăbuşirii unui 
OZN în 1950, în timp ce mărturiile cunoscute se referă la Del 
Rio. 


Guthentic 
Sinceyely youz E a 


Guestioned 


Semnătura preşedintelui Truman, cea adevărată şi 
presupusa copie. 
La drept vorbind, aceste critici lasă uşa deschisă unei ipoteze 


pe care am face bine să o păstrăm în minte: cea a unei politici 
de divulgare progresivă de informaţii despre secretul OZN-urilor, 
acestea fiind presărate cu destule „erori” ca să se evite o 
ambalare prematură a publicului. Dar sunt puse în circulaţie 
informaţii şi idei. în acest context, serviciul de informaţii - şi de 
dezinformare 
- care era AFOSI de la Kirtland, Albuquerque, a putut să fie 
foarte bine expeditorul documentului trimis prin poştă lui Jaime 
Shandera. Acum ştim că plicul a fost trimis de la poşta din 
Albuquerque, un detaliu foarte revelator pe care Moore şi 
Friedman l-au ascuns mult timp! Pe de altă parte, Barry 
Greenwood, un investigator care publicase în 1984 cartea Clear 

Intent, despre problema secretului, a devenit foarte sceptic în 
privinţa tuturor acestor lucruri. El a reuşit să demonstreze, com- 
parând cele două versiuni publicate - cea a lui Moore şi cea a lui 
Timothy Good - că proveneau de la acelaşi xerox, cel al lui Bill 
Moore! Good vorbise de un agent CIA, dar circulase zvonul, 
dintr-o sursă valabilă, că acesta fusese cazul lui Shandera: poate 
că el fusese misteriosul expeditor al britanicului? 

Naufragiul lui William Moore 

Criticile împotriva lui William Moore s-au adunat începând din 
1987, îndeosebi când s-a adus dovada că el pusese în circulaţie 
faimosul telex „Aquarius”, pe care i-l dăduse Richard Doty şi pe 
care îl falsificase. A fost începutul căderii lui William Moore, care 
a dus la mărturisirile sale de la simpozionul Mufon de la Las 
Vegas, din iulie 1989. Vrând să se justifice, Bill Moore a explicat 
că, în urma cărţii sale despre Roswell, care a avut un oarecare 
succes în 1980, fusese abordat discret, la puţin timp după 
aceea, de un agent de informaţii cu o funcţie importantă, care i- 
a propus să colaboreze cu un mic grup din care făcea parte, 
grup care nu era de acord cu menţinerea secretului şi încerca să 
divulge treptat informaţii. în schimb, Moore a acceptat să 
spioneze îndeosebi APRO, care îl făcuse membru al comitetului 
său director în urma investigaţiei sale asupra cazului Roswell. 
Recunoaşterea cea mai şocantă, care a provocat rumoare în 
sală, în rândul participanţilor indignaţi, a fost că a participat la 
manevrele de dezinformare ale AFOSI vizând un investigator din 
Albuquerque, Paul Bennewitz, ale cărui investigaţii erau foarte 


prost văzute. Manevra, a explicat Moore, conta în a-i furniza 
informaţii false, foarte îngrijorătoare, amplificând bănuielile pe 
care le avea deja - după cum vom vedea mai departe - despre 
operaţiuni secrete de nemărturisit. Această manevră a reuşit 
foarte bine, deoarece l-a dus pe Bennewitz la o stare de 
dezechilibru care a necesitat îngrijiri medicale psihi 

atrice, retrăgându-se complet din cercetarea ufologică. 
Scandalul l-a constrâns şi pe Bill Moore să se retragă. 

Dar cine era acel misterios personaj, cu funcţie importantă, 
care îl angajase în 1980? Moore nu a dezvăluit niciodată numele 
acestui agent, căruia i-a zis „Şoimul”. O legătură permanentă 
avea să fie asigurată de agentul Richard Doty de la AFOSI 
Kirtland, supranumit şi el „Vrabia”. Pentru a proteja identitatea 
Şoimului, Moore şi Doty au făcut să se creadă că Doty era 
Şoimul, ceea ce nu a dus deloc la clarificarea lucrurilor! De-a fir 
a păr, li s-au atribuit nume de păsări şi altor personaje, ufologii 
botezându-i cu porecla „colivia”, grup mai mult sau mai puţin 
structurat de oameni acţionând pentru divulgarea progresivă a 
secretelor despre OZN-uri. 

Al doilea „Briefing Document” arătat Investigatoarei Unda llowe 

Briefing Document pentru preşedintele Eisenhower fusese 
deja publicat, cu un an în urmă, dar destul de confidenţial în 
cartea lui William Steinman şi Wendelle Stevens, UFO Crash at 
Aztec. Dar Steinman era un prieten al lui Moore şi se ajungea 
deci la aceeaşi sursă. Mai interesantă a fost surpriza provocată 
de dezvăluirile investigatoarei Linda Moulton-Howe, în acelaşi 
an, publicate apoi în cartea sa An Alien Harvest. Linda Howe a 
dezvăluit, în urma publicării Briefing-ului de către Moore, că 
fusese primită de agentul AFOSI Richard Doty de la Kirtland în 
1983. Acesta scosese din sertarul biroului şefului său un alt 
Briefing Document, după toate aparențele mai recent şi mai 
complet decât cel al lui Moore, intitulat „Briefing Paper for the 
President of the United States of America”. S-a presupus că 
fusese destinat lui Jimmy Carter, dar Linda Howe mi-a confirmat 
faptul că nu exista nici un nume. De data asta se cunoştea 
originea „scurgerii de informaţii”, dar Linda Howe nu putuse să 
plece cu o copie a documentului, pe care a trebuit să se 
mulţumească să-l memoreze. 

Acel document arătat investigatoarei Linda Howe depăşea un 
nou palier în escaladarea „dezvăluirilor”, adevărate sau false. 
Sau adevărate cel puţin în parte căci, ce joc absurd ar fi fost 
acela, pentru aceste servicii secrete, să lanseze minciuni de 
atare calibru într-o perioadă (1983) în care nimeni nu avea 
despre asta nici cea mai mică idee? Se poate afla astfel că un 
„EBE” fusese găsit viu în urma unei prăbuşiri de OZN în 1949 
(tot în regiunea Roswell!), fiinţă ce putuse să fie menţinută în 
viaţă până în 1952 în centrul de la Los Alamos. Un colonel din 
Air Force, care se ocupase de el, putuse să comunice cu această 
fiinţă, care i-ar fi făcut dezvăluiri extraordinare. Civilizaţia sa 
provenea din steaua binară Zeta Reticuli 1 şi 2, situată la 55 ani- 
lumină de Soare (dar se ştie că se află, în realitate, la 37 ani- 
lumină). Această civilizaţie ne-ar cunoaşte de 25 000 de ani, ar 
dispune de o bază subterană şi ne-ar fi manipulat ADN-ul de mai 
multe ori, în urmă cu 25 000, 15 000, 5 000 şi 2 500 de ani! 
„Sufletele noastre pot să fie reciclate, reîncarnarea este o 
realitate, ea fiind maşinăria universului!” 

Mai târziu, acest contact ar fi avut loc îndeosebi la baza aeri- 
ană Holloman (lângă White Sands) în 1964 şi s-ar fi stabilit o 
politică de colaborare. Ar fi fost chiar furnizate vehicule pentru 
studiu. Ghiciţi unde? La Groom Lake, alias S-4, în celebra „Zonă 
51” situată în Nevada, la nord de Las Vegas. Documentul mai 
menţiona, pe scurt, existenţa unei alte rase numită The Talls. 
întrebat de Linda Howe, Doty i-a precizat că „cenuşii” şi „marii”, 
se „tolerează” reciproc. Linda l-a mai întrebat de ce i se dădeau 
ei aceste informaţii şi nu unor ziare mari. „Pentru că vă putem 
manipula mai uşor”, a răspuns el. De altfel, în acel moment a 
băgat de seamă că Doty înregistra convorbirea lor, un detaliu 
care a indicat foarte bine faptul că nu acţiona de unul singur. 
Trebuie să subliniem, încă o dată, că aceste informaţii 
extraordinare proveneau dintr-un birou al unei baze Air Force 
americane! 

Mai târziu, Doty a negat acest lucru, dar Linda Howe l-a 
confirmat printr-o declaraţie scrisă sub jurământ şi nimeni nu a 
mm 

mai avut vreo îndoială. în schimb, conţinutul a fost-foarte criti- 
cat, cum puteam să ne aşteptăm. De altfel, William Moore, 
trecut de partea criticilor, i-a aplicat lovitura cea mai severă în 
discursul său din 1989. în acel document erau citate alte acci- 
dente de OZN-uri, dintre care unul este considerat a fi fals: 
Aztec în 1948 (celelalte locuri citate erau: Kingman în Arizona şi 
un sit din Mexic, lângă frontiera cu Texasul). Or, Moore, care 
investigase asupra Aztecului, îl informase pe Doty cu câteva luni 
mai înainte că era vorba de o farsă. De unde concluzia sa: Doty 
fusese cel care fabricase un document fals, citând Aztec ca să o 
facă să „cadă” pe Linda Howe, ale cărei investigaţii îi jenau pe 
militari, îndeosebi proiectul ei de a face un film despre OZN-uri, 
pe care îl pregătea atunci pentru HBO. Totuşi, Doty confirmase 
că avea să i se furnizeze pentru documentarul ei - după cum îi 
fusese promis lui Emenegger cu zece ani în urmă - un ansamblu 
de imagini cu prăbuşirea unor OZN-uri şi cu primul contact cu 
extratereştrii, la Holloman. Dar acest film nu a fost produs 
niciodată, lucru care a dus la eşuarea proiectului: poate că 
acesta era şi obiectivul dezinformării. 

Deci, alt document falsificat? Dar de cine şi de ce? Numeroşi 
sceptici par decişi să arunce vina pe Richard Doty singur 
(aceasta fiind, de exemplu, părerea sociologului francez Pierre 
Lagrange), pretinzând că ar fi fost sancţionat pentru glumă 
proastă, lucru neadevărat. Doty a fost într-adevăr sancţionat, 
dar asta s-a întâmplat cu ani de zile mai târziu, în Germania, 
pentru comportare proastă. Ba chiar a fost reintegrat un timp la 
Kirtland, înainte de a părăsi armata ca să devină poliţist în New 
Mexico. Acest episod ilustrează poate, şi el, acest proces de 
divulgare progresivă, cu paşi mărunți. Mai există şi alte motive 
ca să credem că Doty nu a acţionat singur în aceste demersuri 
delicate. Dacă e să cităm numai un nume, atunci putem să 
spunem că superiorul său ierarhic, căpitanul Robert Collins, e şi 
el puternic implicat, după cum vom vedea mai departe. 

1992-1993: „Manualul de operaţiuni speciale 

SOM 1-01” relansează polemica 

După o lungă absenţă, saga documentelor „Majestic-12” a 
renăscut din propria-i cenuşă începând din 1992, ca să ajungă la 
o adevărată avalanşă în 1998-1999. între timp, multe lucruri s- 


au petrecut în materie de „dezvăluiri” senzaţionale, dar înainte 
de a ajunge la ele, să sfârşim cu istorisirea acestei poveşti 
ciudate, chiar dacă încălcăm cronologia faptelor. 

Fizicianul Stanton Friedman, devenit unul dintre marii 
susţinători ai ufologiei americane, cu investigaţiile sale asupra 
cazului Roswell şi Briefing Document, a detaliat urmarea eveni- 
mentelor în cartea sa Top Secret Majic, apărută în 1996. într-o 
primă fază, un cercetător califomian puţin cunoscut până atunci, 
Timothy Cooper (fără nici o legătură cu William „Bill” Cooper, 
care va apărea mai departe), i-a transmis lui Friedman în 1992 
mai multe documente despre Majestic-12, printre care şi un 
memorandum pentru preşedintele Harry Truman, semnat de 
amiralul Hillenkoetter. Friedman avea încredere în Tim Cooper, 
pe care îl cunoştea. Acesta fusese foarte activ pentru obţinerea 
de documente oficiale în virtutea legii FOIA şi avea relaţii în 
mediile militare. Propriul său tată, în 1947 şef al serviciului de 
tipărire de la baza Alamogordo (White Sands), tipărise un raport 
ultrasecret despre un OZN accidentat! Totuşi, Friedman era cir- 
cumspect, pentru că acele documente i se păreau „prea 
frumoase ca să fie adevărate”. în plus, i-a sărit în ochi ceva 
neverosimil. Amiralul îi anunţa lui Truman că îi va trimite în mod 
regulat broşuri tehnice despre OZN-urile studiate. Prin ce ar fi 
putut să-l intereseze asta pe preşedintele Statelor Unite? Apoi 
Cooper i-a trimis alte documente, care erau vădit false. Ce s-a 
întâmplat? 

Cazul documentelor „Majestic-12” a evoluat în mod specta- 
culos când un film nedevelopat a ajuns în 1994 în cutia de 
scrisori a altui ufolog, Don Berliner de la FUFOR, grup reputat 
pentru seriozitatea sa. După developare, s-a văzut că filmul 
conţinea vreo 

douăzeci de pagini dintr-o broşură tehnică intitulată „SOM 1-01. 
Grupul Majestic-12. Manual de operațiuni speciale”. Câțiva 
cercetători între care şi fizicianul Bruce Maccabee, tot de la 
FUFOR, s-au înhămat să reconstruiască textul, foarte puţin lizibil 
pe fotografii, mergând până la a-l recompune în stilul epocii. 
Acest text recompus apare în cartea lui Stanton Friedman. 
Descoperirea părea importantă, dar nu a întârziat să plouă cu 
critici. Unul dintre cei mai feroci, Kavin Randle (era clar că 
Randle şi Friedman, concurenţi în privinţa cazului Roswell, nu se 
simpatizau) a anunţat că a găsit acelaşi document, cu difuzare 
liberă, într-o armurerie! Negustorul nu-i cunoştea proveniența. 
Randle nu a spus dacă se găsea şi în alte magazine. Mai 
serioase, criticile aduse formei şi conţinutului îndeosebi în 
privinţa absenței codurilor şi numerotărilor care trebuiau să 
figureze pe un document atât de secret, s-au adunat atât de 
multe încât FUFOR a publicat ea însăşi o declaraţie care 
respingea în mod solemn acest document, considerat de ea fals: 
„Credem că acest document este un fals, conceput ca să 
dezorienteze publicul şi să implanteze informaţii false în comu- 
nitatea de cercetare ufologică, de către o persoană sau mai 
multe, având motivații necunoscute”. în ceea ce priveşte fondul, 
această broşură pare ciudată, amestecând directive despre 
modul de ambalare a pieselor cu informaţii despre „entităţile 
biologice extraterestre” (EBE) şi despre tehnologia extraterestră. 
Ufologii serioşi le-au considerat necredibile. Acestea fiind zise, 
informaţiile despre existenţa a două tipuri de entităţi 


extraterestre apar pentru prima dată şi, adevărate sau false, 
merită să fie semnalate. încă o dată, avem de-a face cu 
informaţii care sunt poate în parteadevărate. 

Manualul SOM 1-01 descrie două tipuri de EBE: 

- EBE-urile de tip 1 sunt umanoizi cu o aparenţă mai umană 
decât descrierea foarte popularizată a „micilor cenușii”. Chiar 
am putea, de departe, să-i luăm drept orientali. Cu o înălţime de 
1,50-1,60 m, sunt proporţionaţi ca noi, cu capul puţin mai mare 
totuşi şi fără păr. Au tenul foarte palid. Ochii sunt în formă de 
ara 

migdală dar foarte mici; au nasul lung şi subţire, gura fiind mai 
largă decât a noastră, dar fără buze. Acest detaliu al nasului 
lung trebuie subliniat: extratereştrii care ar fi aterizat la 
Holloman aveau şi ei un nas lung, dar poate că nu sunt aceiaşi! 
Au musculatura bine dezvoltată, mâinile sunt mici, cu patru 
degete, fără deget mare opozabil. 

- EBE-urile de tip Il seamănă mai mult cu descrierea „cla- 
sică” a „micilor cenuşii”. Sunt înalţi de 1-1,30 m, foarte slabi, 
capul fiind disproporționat de mare, ochii sunt foarte mari, negri 
şi oblici, au două mici fante în loc de nas şi nu prezintă urechi 
externe. Pielea lor este gri-albastru palid, foarte fină şi netedă. 
Mâinile, la capătul unor braţe lungi, au patru degete, dintre care 
un deget mare opozabil. 

în aceste descrieri pe scurt nu se spune dacă sunt sexuaţi, 
dar impresia este că cel puţin EBE Il ar putea să fie un fel de 
„andro- izi”, creaţii de laborator. Linda Howe, care a comentat 
aceste descrieri în remarcabila sa carte Glimpses of Other 
Realities, Volumul II High Strangeness, apărută în 1998, 
semnalează faptul că aceasta este părerea câtorva informatori 
guvernamentali (insiders) cu care s-a întâlnit. După opinia lor, 
aceste entităţi de tip Il ar fi fost create de „inteligenţe mai 
avansate” - poate de EBE de tip I? - ca să lucreze pe planeta 
noastră! O altă informaţie interesantă a Lindei Howe este că 
Don Berliner a obţinut, în ianuarie 1993, o altă copie a 
manualului SOM 1-01, prin intermediul unui angajat de la NASA. 
Linda Howe a primit confirmarea existenţei manualului din 
partea unui fost angajat CIA, care avusese în mână o versiune 
din 1970. Versiunea aflată în circulaţie conţine doar câteva 


extrase, ceea ce ar putea să explice caracterul ei dezlânat. 
Poate că scepticii l-au îngropat prea repede. 

1998-1999: o avalanşă de documente noi 

Criticile virulente împotriva documentului SOM 1-01 au 
îngropat cazul Majestic-12? Deloc, căci nu a întârziat să apară 

un nou val, şi mai consistent: un prim lot de 125 de pagini în 
1998, apoi un pachet şi mai mare în 1999, totalul ajungând la 
aproape două mii de pagini. Conţinutul primului lot se referă tot 
la descoperirea şi studierea secretă a OZN-urilor accidentate, 
începând din 1947. Doctorul Robert Wood şi fiul său Ryan au 
dezvăluit existenţa lor la o conferinţă la New Haven, în ziua de 
11 octombrie 1998. Doctorul Wood este unul dintre cercetătorii 
cei mai reputați în ufologie. Doctor în fizică la universitatea 
Corneli, a avut o carieră formată numai din posturi de respon- 
sabilitate în industria aerospațială americană, îndeosebi la socie- 
tatea McDonnell-Douglas. Fiul său Ryan este inginer în infor- 
matică şi a lucrat în companii mari: Intel, Digital, Toshiba. 

Cei doi studiau de un anumit timp aceste documente, care le 
fuseseră furnizate de cercetătorul californian Timothy Cooper. 
Acesta spunea că le primise de la un agent al serviciilor secrete, 
numit de el „Cantwheel”, dar căruia nu-i dezvăluie adevărata 
identitate. Aceste documente au ajuns disponibile în noiembrie 
pe Internet, pe situl lui Joseph Firmage, acel tânăr şi strălucit om 
de afaceri care s-a îmbogăţit activând în domeniul informaticii în 
„Silicon Valley” şi care s-a reprofilat în mod spectaculos în 
cercetarea OZN. Apoi doctorul Wood le-a publicat sub forma 
unei broşuri de 190 de pagini de format mare, The Majestic 
Documents, reluând şi documentele precedente. 

încă o dată a plouat cu critici. Unele sunt grave şi a devenit 
repede evident că aceste documente sunt, în majoritatea lor, 
dacă nu în totalitate, fabricate, în ciuda argumentelor 
prezentate de Wood tatăl şi fiul. Ne-ar lua prea mult detalierea 
lor, dar să oferim totuşi o idee despre această dezbatere şi 
despre conţinutul acestor documente, care nu sunt nici ele 
lipsite de interes. 

Primul document este un studiu ciudat, datat iunie 1947 şi 
semnat de cei doi mari fizicieni Robert Oppenheimer şi Albert 
Einstein, intitulat „Relaţii cu locuitorii unor corpuri cereşti”. 


Textul este interesant, dar cuprinde greşeli ciudate, chiar din 
titlu. Cuvântul „ceresc” este scris în engleză : „celestrial” în loc 
dra 

de celestial. într-o analiză convingătoare, fizicianul Bruce 

Maccabee a declarat documentul fals. La aceasta Wood a 

răspuns că Einstein, adevăratul autor, nu stăpânea bine engleza 

şi nici secretara lui! 

Următorul document se învârte în jurul descoperirii unuia sau 
mai multor vehicule accidentate în iulie 1947. Este vorba, 
bineînţeles, de Roswell, dar lucrurile se complică puţin. Este 
vorba de: 

- o instrucţiune dată la începutul lui iulie unei unităţi speciale - 
„Interplanetary Phenomenon Unit (IPU)” - de a se deplasa 
imediat la faţa locului; 

- „rezumatul” IPU-ului, document de şapte pagini datat 22 iulie. 
Acesta descrie sumar descoperirea a două obiecte zburătoare 
între 4 şi 6 iulie, unul lângă Corona, situl „LZ-l” (LZ de la 
Landing Zone) - recunoaştem aici ferma lui Brazel - şi celălalt 
la aproximativ 30 km la sud-vest de Socorro, lângă Oscura 
Peak (în apropiere de situl exploziei primei bombe atomice: 
vezi harta statului New Mexico din capitolul IV). în acest al 
doilea loc au fost găsite cinci cadavre, înalte de aproximativ 
1,50 m, cu pielea gri-roz, fără păr, corpul subţire, îmbrăcate 
cu combinezoane strânse pe corp, rezistente la foc. Erau 
sexuaţi dar într-un mod puţin vizbil. Alte cadavre fuseseră 
găsite lângă situl LZ-1, precum şi părţi de corpuri de animale 
în interiorul aparatului de la LZ-2. La puţin timp după 
descoperire, patru tehnicieni s-au îmbolnăvit grav şi trei au 
murit de hemoragie; 

- o instrucţiune dată la 8 iulie generalului Twining de a se 
deplasa la White Sands ca să facă o evaluare a OZN-urilor 
care erau păstrate acolo; 

- un raport de trei pagini al lui Twining din 16 iulie, intitulat „Air 
Accident Report”, care descrie OZN-ul găsit lângă Victorio 
Peak (sit absent de pe harta rutieră a statului New Mexico. 
Trebuie să înţelegem Oscura Peak?), având un diametru de 
10 metri. în interior, un compartiment sugera 

prezenţa posibilă a unui „motor atomic”. Oamenii de ştiinţă 

germani de la Fort Bliss şi White Sands (acolo se afla von Braun) 

nu au putut să identifice acel aparat ca fiind un aparat secret 
construit de om. După Oppenheimer şi von Karman, corpul 
însuşi al aparatului putea să facă parte din sistemul de propulsie 

(o idee care va reapărea mai târziu în cartea colonelului Corso: 

aparatul ar putea să se încarce electric); 

- un memorandum al CIG („Central Intelligence Group”, pre- 
cedând CIA, care va fi înfiinţată la 18 septembrie, în aceeaşi 
zi cu Air Force). Datat 19 septembrie şi semnat de 
Hillenkoetter (Director CIG, apoi CIA), acest text de o singură 
pagină, dezvăluie existenţa unui al treilea sit, la 50 km est de 
terenul de aviaţie de la Almogordo (mai târziu Holloman), 
descoperit în ziua de 5 iulie! 

- urmează o „Mission Assessment” de 19 pagini, datată 19 sep- 
tembrie, care inaugura abrevirea „ULAT” pentru a desemna 
OZN-urile („Unidentified Lenticular Shaped Aerodyne”). Aici 
există o mică problemă: cele două zone de prăbuşire sunt 
inversate. LZ-1 e plasat lângă Socorro; 

- în sfârşit, un document important, nedatat dar scris, după con- 
text, în 1953: „Primul raport anual” al Grupului Majestic-12. 
Erau aduse noi precizări, fără totuşi să se clarifice complet 
acest scenariu de accidente în serie. Se aminteşte de 
ejectarea la mare altitudine a unui „cilindru de salvare”, în 
urma unei coliziuni între două OZN-uri de origine 
interplanetară. Din cele cinci cadavre găsite, două se aflau în 
cilindru. Dar urmarea nu este clară, luând în seamă ipoteza 
destul de incredibilă a unei coliziuni cu un aparat 
experimental (s-a observat fuzionarea a trei spoturi radar). 
Dar, la urma urmelor, ce ştim noi? 

Aceste pagini au fost studiate de sceptici şi, din primele zile, 

a izbucnit prima grenadă: cuvântul „retrovirus” care apare în 

documentul din 1952. Or, cuvântul încă nu exista la acea dată. 

Fizicianul Jack Sarfatti, care se situează în aripa „avansată” a 

ufologiei americane (a avut o întâlnire de gradul II impresio- 

nantă în copilărie) a recomandat celor doi Wood să recunoască 

eroarea, dar aceştia nu au vrut să dea înapoi, nici în privinţa 


acestui punct. Altă eroare a fost menţionarea unei vechi legende 
ufologice, dispariţia unui regiment neo-zeelandez la Gallipoli, în 
timpul războiului Crimeei, în 1917. Or, s-a putut dovedi că 
această poveste este falsă. „Eroare fatală”, a proclamat Barry 
Greenwood în buletinul său „Just Cause”! 

Ca o încununare a tuturor criticilor, Timothy Cooper a fost 
bănuit că le-a fabricat el, inclusiv documentul SOM 1-01. 
Britanicul Timothy Good a dezvăluit în septembrie 1999 că unele 
defecte tipografice apar identic în scrisorile primite de la Cooper. 
să fie asta lovitura de graţie? Unii o anunţă deja, precum Jan 
Aldrich, fost militar, foarte ostil tuturor acestor poveşti (inclusiv 
Roswell). Acestea fiind zise, despre problema defectelor 
tipografice sesizate de Timothy Good, doctorul Wood a răspuns 
că a pus un expert să studieze această problemă, iar acesta nu 
a considerat argumentul decisiv, căci acest tip de defect poate 
să fie comun multor maşini. 

Dacă aceste documente sunt false, urmează o întrebare 
logica. Cine le-a fabricat şi în ce scop? Cei mai mulţi dintre 
sceptici nu merg prea departe în acest sens: pentru ei, este 
vorba de nişte falsuri fabricate de escroci care vor să facă lumea 
să creadă în aceste extravaganţe! 

Ce să credem? în realitate, această cantitate enormă de 
documente, apărută în mod misterios în anii din urmă, ar putea 
foarte bine să ilustreze procesul de divulgare treptată a 
informaţiilor, deja amintit mai sus, care ar fi practicat de unele 
servicii secrete doritoare se deblocheze secretul, dar fără să 
provoace o explozie mediatică. Jocul ar consta în a menţine 
permanent îndoiala prin fabricarea de documente în mod 
deliberat pline de erori. Astfel, informaţia este pusă în circulaţie 
dar publicul nu se ambalează. Am putea compara asta cu barele 
de control ale unei pile atomice, care o împiedică să explodeze 
(dacă totul merge bine). 

La congresul internaţional de la Laughlin, Nevada, din martie 
2000, cei doi Wood şi-au apărat din nou în mod energic punctul 
de vedere radical, anume că acele documente sunt 
esențialmente autentice. De altfel, s-au înhămat la o sarcină 
grea: analiza a peste o mie de pagini de documente noi pe care 
le-au primit de la Timothy Cooper în 1999, pe care au intenţia să 


le dezvăluie treptat pe Internet. l-am vorbit lui Ryan Wood 
despre această idee a divulgării progresive cu erori deliberate, 
dar nu mi s-a părut tulburat. Viitorul ne va spune poate dacă 
această ipoteză este valabilă. Cealaltă ipoteză, mai brutală, 
rămâne cea pur şi simplu a dezinformării, pentru discreditarea 
ufologiei. Aceasta are să fie corectă în alte cazuri, precum cazul 
Bennewitz şi alte câteva episoade de dezvăluire prea 
senzaţionale, pe care trebuie să le amintim acum, revenind la 
anii optzeci. 

Inginerul Bennewitz şi baza fantoma Dulce 

Paul Bennewitz era un excelent inginer electronist, patronul 
unei întreprinderi prospere, „Thunder Scientific Corporation”, din 
Albuquerque, 

New Mexico. Locuia foarte 

aproape de un mare complex militaro-ştiinţific, care se întindea 
la periferia de sud-est a oraşului, cuprinzând baza aeriană 
Kirtland, laboratoarele Sandia, specializate în armament de vârf 
(nuclear, lasere etc.) şi un depozit de arme nucleare, mai 
departe, spre lanţul muntos Manzano. Ansamblul este un foarte 
important obiectiv nuclear militar amercian, unde se află şi 
„Atomic Museum”, deschis publicului. 

Paul Bennewitz se interesa de OZN-uri şi era corespondent 
APRO. La sfârşitul anilor şaptezeci începuse să observe şi să 
filmeze lumini ciudate deasupra depozitului nuclear de la 
Manzano şi să recepţioneze emisii radio de joasă frecvenţă 

în preajma complexului Kirtland-Sandia. A adus toate acestea la 
cunoştinţa militarilor de la bază, care l-au primit. Un raport al 
acestei convorbiri, redactat de serviciile speciale ale bazei, 
AFOSI şi divulgat prin aplicarea legii FOIA, confirmă faptul că 
aceste observaţii ale lui Bennewitz fuseseră luate în serios. Un 
alt document declasificat a confirmat observarea unui OZN în 
zona Manzano. 

în 1980, Bennewitz a fost informat de APRO despre un caz 
remarcabil, cel al lui Judy Doraty şi al fiicei sale Cindy, petrecut 
în 1973 în Texas, dezvăluit cu ocazia unor şedinţe de hipnoză, 
mai întâi în 1978, apoi în martie 1980, cu doctorul Sprinkle şi 
Linda Howe. Judy Doraty observase răpirea unui vițel, tractat de 


un OZN într-un fascicul de lumină galbenă, apoi fusese şi ea 
răpită împreună cu fiica ei şi asistase, îngrozită, la tăierea 
animalului la bordul OZN-ului de nişte extratereştri mici de 
statură. Urmase examinarea medicală a propriei sale fiice: 
crezuse un moment că şi aceasta avea să fie tăiată! Această 
şedinţă de hipnoză a fost filmată şi a fost prezentată în 
emisiunea televizată a Lindei Howe, A Strânge Harvest. Se 
poate spune că emoția acelei mame cuprinsă de panică nu este 
prefăcătorie. Dar mai trebuie semnalată şi stranietatea relatării 
sale căci, la un moment dat, se vedea încă în maşină ca şi cum 
spiritul ei ar fi ieşit din corp. Ne putem întreba dacă nu este aici 
o formă subtilă - şi crudă - de înscenare, din partea acelor 
extratereştri misterioşi. Pe de altă parte, realitatea incidentului a 
fost coroborată, mai târziu, în mod foarte convingător, de fiica 
lui Judy Doraty, Cindy. Aceasta avea paisprezece ani în 
momentul incidentului şi mama ei refuzase să fie supusă 
regresiei hipnotice. Dar zece ani mai târziu, Cindy a dorit să se 
expună acestei experienţe, care a fost atunci organizată de 
Linda Howe şi John Carpenter, terapeut profesionist, în 1990. 
Transcrierea acestei şedinţe a fost publicată de Linda Howe într- 
o altă carte, Glimpses of Other Realities, volumul |, publicată în 
1993. Un punct ce tre 

buie subliniat este faptul că nici mama şi nici fiica nu-şi 
amintesc să fi fost duse într-un laborator subteran, contrar a 
ceea ce au spus unii. Abia în mărturia următoare a apărut 
această dezvăluire nouă şi îngrijorătoare. 

O mărturie explozivă: răpirea de la Cimarron 

La 5 mai 1980, o femeie de douăzeci şi opt de ani care se 
deplasa cu maşina, împreună cu fiul ei de şase ani, pe un drum 
de ţară în apropiere de Cimarron, în partea de nord-est a statului 
New Mexico, a observat răpirea aeriană a unui vițel de către un 
OZN. După care au fost şi ei răpiți, suferind un missing time de 
patru ore! Acest caz semăna mult cu cel al lui Judy Doraty, dar 
şedinţa de hipnoză făcută de doctorul Sprinkle în prezenţa lui 
Paul Bennevwitz, la 11 mai, a dezvăluit un scenariu şi mai 
înspăimântător. O transcriere detaliată a şedinţei de hipnoză 
figurează în cartea Lindei Howe An Alien Harvest. Această 
femeie, al cărei nume este astăzi cunoscut, Myma Hansen, şi-a 


amintit că a fost dusă împreună cu fiul ei într-un mare complex 
subteran de nişte fiinţe cu ochii mari şi negri: „Pot să le văd faţa 
- nişte ochi enormi, ocupând mai mult de jumătate din faţă. Ca 
nişte găuri goale. E ceva oribil, ceva care mă blochează... Nu 
erau toţi la fel. Unii erau mai respingători. Unii au ochii răi, fără 
pupilă, nimic în ochi... ca nişte găuri negre”. Cel care îi ţine 
braţele este diferit, cu ochi lungi şi oblici. Ea vede apoi alte 
fiinţe, tot diferite, una foarte vioaie, cu degetele foarte lungi, 
alta cu un cap rotund şi un ten gălbui, altele cu o alură austeră, 
îmbrăcate în veşminte lungi şi albe. Unele poartă o uniformă cu 
cizme, dar alta poartă un fel de straie lungi ca un călugăr, cu un 
guler înalt mototolit, care nu pare prea practic. Myma este dusă 
într-o sală de operaţii unde este supusă unui examen, cu 
punerea unui implant, la fel ca fiul ei. Prezenţa acestor 
implanturi metalice a fost confirmată de examinări ulterioare. 
După spusele Lindei Howe, care a stat de vorbă cu doctorul ei, a 
fost grav ameninţantă de o infecţie vaginală, pe care o putuse 
trata cu 

doze masive de gamaglobulină, ca să-i întărească sistemul imu- 
nitar. Să ne oprim la partea cea mai dramatică a mărturiei. 
Myma îşi mai aminteşte că a văzut, în acea bază subterană, un 
fel de cuvă conţinând părţi de animale plutind într-un lichid. Apoi 
a văzut, în altă cuvă, ceea ce i s-a părut a fi nişte părţi de corp 
uman! Dar nu este sigură: la sfârşitul şedinţei de hipnoză, ea a 
crezut că a văzut bucăţi de extraterestru şi a spus: „Cu sigu- 
ranţă că nu se mănâncă între ei”. La sfârşit i s-a explicat, 
prezen- tându-i-se scuze, că fusese răpită din greşeală, pentru 
că se afla în acel loc şi au avut grijă să-i ducă acasă, pe ea şi pe 
fiul ei, împreună cu maşina! | s-a mai explicat că acele mutilări 
de vite sunt regretabile dar necesare... 

Această mărturie îngrijorătoare, culeasă de Sprinkle şi 
Bennewitz, a constituit unul dintre punctele de plecare ale 
zvonurilor catastrofale care au tot luat amploare de atunci. A 
apărut mai întâi la începutul anului 1984, în buletinul Stigmata a 
lui Thomas Adams, anchetator din Texas, specializat în mutilările 
de vite. Articolul a atras atenţia unui ufolog reputat din San 
Francisco, Jim McCampbell, care a luat legătura cu Bennewitz în 


iulie şi a întregistrat o convorbire telefonică lungă, căreia 
Bennewitz i-a validat transpunerea scrisă. Aceasta a fost 
publicată în 1986 în cartea lui William Steinman, UF O Crash at 
Aztec, care a asigurat o difuzare deja puţin mai largă acestei 
poveşti sumbre. In convorbirea cu McCampbell, Bennewitz 
explică faptul că crede a fi reperat amplasarea geografică a 
acelui laborator misterios (datorită unor mesaje primite pe com- 
puterul său!): foarte aproape de orăşelul Dulce, în nordul statu- 
lui New Mexico, sub platoul Archuleta, care aparţine rezervației 
indiene a apaşilor Jicarilla. El spune că a vizitat locul cu un 
poliţist şi a văzut un OZN decolând de pe acel platou. Spune 
chiar că ar fi survolat zona cu elicopterul, împreună cu ofiţeri de 
la baza Kirtland şi că reperase fragmente de OZN-uri pe platou. 
Citează numele unor ofiţeri cu care era în contact: un maior 

Edwards, însărcinat cu securitatea la Manzano şi un colonel 
Carpenter. Mai menţionează şi un agent OSI (alias AFOSI), fără 
să-i dea numele: probabil Richard Doty. 

Aceste „dezvăluiri” sunt, evident, foarte suspecte. Nu se 
potrivesc, de altfel, cu realitatea lui Myma Han sen, care 
indicase în cursul regresiei hipnotice o altă localizare a 
laboratorului subteran, undeva între Las Cruces şi Roswell, exact 
în sudul statului New Mexico. în afara unui lanţ de munţi, nu 
găseşti în această zonă destul de deşertică, apropiată de Texas 
şi de Mexic, decât marea tabără militară Fort Bliss. Avea ea 
dreptate, iar Benewitz fusese indus în eroare de misterioşii săi 
corespondenţi, cărora nu le dă numele? în orice caz, aceştia i-au 
„dezvăluit” că acel complex era ocupat împreună cu nişte 
extraterestri, conform unei înţelegeri făcute cu guvernul 
american. După un prim contact cu ani în urmă, extratereştrii 
acceptaseră să ne ofere unele rezolvări tehnologice avansate în 
schimbul acelei baze şi a „cel puţin altora trei”. în plus, 
extratereştrii primiseră acceptul de a proceda la un anumit 
număr de răpiri de oameni şi de mutilări de animale, fără 
intervenţia noastră. Datorită aporturilor tehnologice ale 
extratereştrilor, a contiuat Bennewitz, am putut să construim 
aparate zburătoare cu motor atomic. Cu plutoniu, a precizat el. 
Totul miroase rău de tot a dezinformare! Dar să nu râdem prea 
tare şi să ne amintim accidentul foarte grav suferit de Betty 


Cash şi Vicky Landrum, iradiate în decembrie 1980, în Texax, de 
un aparat zburător care părea aflat în dificultate, înconjurat de o 
puzderie de elicoptere. Să fi fost el unul dintre acele aparate, 
folosind o tehnologie împrumutată sau prost stăpânită? Asta li s- 
ar fi şi spus! Aceste aparate ar fi construite la Kirtland, la 
Holloman şi în alt loc din Texas. După spusele unui agent OSI, au 
fost plătite în mod discret cheltuielile de spitalizare ale lui Cash 
şi Landrum, numai că investigatorii şi avocaţii acestor două 
femei spun că nu au obţinut nimic niciodată. A fost spitalul plătit 
în secret? 

în afara aparatelor atomice, care nu merg foarte bine, 
extratereştrii ne-au ajutat să fabricăm şi arme „cu fascicul” (nu 
ne spune cu ce ar fi acest fascicul) şi poate chiar şi „fascicule 
mentale”. Printre numeroasele şi stupefiantele dezvăluiri făcute 
lui Bennewitz, i s-a spus că suntem vizitaţi de şase civilizaţii 
diferite. Unii extratereştri provin din sistemul binar Zeta Reticuli. 
Ar exista şi trei mari nave pe orbită, la o altitudine de 50 000 
km. OZN-urile pe care le observăm nu zboară decât în 
atmosferă. Şi iată informaţia cea mai şocantă: extratereştrii folo- 
sesc materialul genetic al animalelor ca să fabrice umanoizi, cu 
o aparenţă mai mult sau mai puţin umană. Cresc embrioni care 
au doar o viaţă efemeră şi sunt reciclaţi, de unde bucăţile de 
corp văzute în cuvele mari! Lucrurile au luat o întorsătură gravă 
în 1979. A avut loc un conflict care a provocat moartea a peste o 
sută de persoane (dar mai departe se dă cifra de 66 morţi!). 

să ne oprim aici. Este sigur că Paul Bennewitz a început să 
dea semne de dezechilibru mental în cursul anilor următori, 
crezându-se hăituit de extratereştri şi chiar că se află în pericol 
de moarte. Epuizat, a trebuit să fie îngrijit într-o clinică psihi- 
atrică şi a dispărut de pe scena ufologiei. Or, William Moore, 
care îi urmărea îndeaproape cercetările, a mărturisit în 1989, 
după cum am văzut, că a participat la o acţiune de intoxicare a 
lui Bennewitz de către AFOSI, tocmai ca să-l facă să-i piardă 
judecata! Cel mai trist este că unii comentatori nu au vrut să 
reţină decât un singur lucru din această poveste: paranoia lui 
Bennevwitz, venind să ilustreze în mod oportun că toate astea, 
înţelegeţi dumneavoastră, sunt nişte poveşti de oameni nebuni! 

Jim McCampbell fusese foarte mirat de convorbirea sa cu 


Bennewitz, drept pentru care s-a dus la Dulce, unde nu a văzut 
însă nimic suspect. Polițistul Gabe Valdez, unul dintre cei mai 
buni investigatori asupra mutilării vitelor, cunoscând bine acea 
regiune, unde fuseseră constatate multe cazuri, a spus că, în 
ciuda multor căutări, nu găsise niciodată în jurul localităţii 

Dulce nimic care să semene cu intrarea unei baze subterane, în 
acea zonă muntoasă unde nu există decât poteci. Dar s-a 
declarat totuşi intrigat, pentru că s-a observat multă activitate 
militară pe acel platou, ca zborul a numeroase elicoptere grele 
Chinook. Şi a mai spus că a văzut el însuşi OZN-uri în acele 
locuri şi că are cunoştinţă de alţi martori care au dezvăluit 
informaţii asemănătoare sub hipnoză. Pentru el, problema unei 
baze subterane lângă Dulce rămâne deschisă. 

O altă mărturie este cea a jurnalistului Ed Conroy, care a 
vizitat Dulce şi a întâlnit mulţi locuitori, îndeosebi indieni. 
Aceştia i-au confirmat, în 1989, observarea unor OZN-uri şi 
manejul elicopterelor, dar nu ştiau nimic despre o astfel de 
bază, despre care vorbeau atunci oamenii care nu puseseră 
niciodată piciorul la Dulce. în schimb, bătrânii satului vorbesc de 
prezenţa „zeilor răi” şi de o zonă aflată la marginea unui lac 
unde numeroase persoane au avut halucinaţii vizuale, fiind de 
câteva ori pe punctul de a cădea în apă! lată-ne, încă o dată, 
confruntati cu aspecte de o mare stranietate. în ufologie trebuie 
să te obişnuieşti cu ideea că am putea să fim confruntaţi cu 
fiinţe având - ca să dăm o cifră - o vechime de milioane de ani 
faţă de omenire. De ce sunt în stare şi de când sunt aici? 

Aici intervine o altă mărturie de mare calibru, în care e vorba 
de Dulce: cea făcută de Christa Tilton, publicată în 1989. 

Christa Tilton, o nouă mărturie îngrijorătoare 

în 1989, Christa Tilton şi-a publicat mărturia, mai impresio- 
nantă şi mai detaliată decât precedentele, care dezvăluia îndeo- 
sebi cum fusese răpită în 1987 şi dusă într-un laborator 
subteran. Relatarea ei comportă un nou aspect important: 
supravegherea ei de către un agent secret, care pare că ştie 
totul despre ea şi despre răpirea ei! Relatarea începe în 1984, 
când a devenit conştientă că era tulburată când auzea de 
experienţe legate de OZN-uri. Ea şi-a amintit, sub hipnoză, 
despre o primă răpire în copilărie, când avea zece ani, la care a 


participat un „mic cenuşiu” şi o fiinţă 

umană. Aceasta i-a spus că va trebui să-şi amintească de ea ca 
fiind „Doctorul”. Şi-a amintit mai târziu, în 1987, de alte răpiri, în 
1971 şi 1975, cu scenariul „clasic” al unor sarcini ciudate şi 
avortate. A fost susţinută de Wendelle Stevens şi apoi de Budd 
Hopkins cărora le-a adus un omagiu pentru ajutorul lor în acea 
perioadă, când era foarte tulburată de amintiri. în acelaşi an, în 
iulie 1987, are loc experienţa de răpire cea mai importantă, de 
către doi extratereştri ieşiţi dintr-un OZN, pe când se deplasa cu 
maşina în regiunea deşertică Tucson din Arizona. Răpirea ei 
prezintă un gol de memorie de trei ore. Sub hipnoză, ea avea să- 
şi aducă aminte că pătrunsese într-o bază subterană din coasta 
muntelui, însoţită de un om în uniformă. A traversat, împreună 
cu ghidul ei, un adevărat oraş subteran, cu ajutorul unui vehicul 
ciudat şi a văzut oameni în uniformă sau în bluză de medic; a 
trecut prin faţa unui OZN şi a unor serii de „rezervoare”, prea 
înalte ca să vadă ce era înăuntru. Apoi, ghidul ei a dus-o într-o 
sală de operaţii. Medicul a chemat un asistent şi a văzut intrând 
un extraterestru! A fost adormită, apoi s-a trezit fiindu-i foarte 
rău şi 

i s-a spus să uite totul. în alt loc a văzut lucrul cel mai ciudat 
dintre toate: o serie de persoane de toate rasele, conservate în 
recipiente de sticlă de-a lungul unui perete, ca nişte „figuri de 
ceară”. A atins un recipient: era rece ca gheaţa... 

Dar unde se afla acest laborator subteran? La sfârşitul anului 
1987, spune Christa Tilton, nişte prieteni au dus-o să viziteze 
Dulce şi a avut un moment de panică şi impresia puternică că 
acolo fusese dusă, lângă acel lac unde se văd lucruri ciudate! în 
august 1987, la o lună după această răpire înspăimântătoare, a 
fost contactată telefonic de un necunoscut, pe când era 
găzduită la Wendelle Stevens, la Tucson. Acel bărbat, căruia îi 
spune John Wallis (pseudonim), a vizitat-o şi ceea ce i-a spus i-a 
dovedit că ştia totul despre ea şi despre experienţele ei de 
răpire, îndeosebi cea din 1987 de lângă Tucson. Wallis a făcut-o 
să înţeleagă că făcea parte dintr-un serviciu secret şi că avea 
misiunea să o protejeze. l-a spus că au văzut răpirea ei şi chiar 
au fii- 

mat-o. Ea l-a întrebat de ce nu i-au venit în ajutor, iar el i-a 
explicat că ştiau unde avea să fie dusă şi că nu era expusă nici 
unui pericol! Acest John Wallis, va scrie Christa doi ani mai 
târziu, a rămas în contact cu ea, cerându-i să-l informeze şi 
oferindu-i şi el câteva frânturi de informaţie, destul ca să o 
convingă de existenţa unui fel de program din cadrul relaţiilor cu 
extratereştrii. 

să fie vorba de nişte fantasme delirante, aşa cum sunt con- 
vinşi nu numai marii sceptici, ci şi marea majoritate a ufologilor 
care se doresc „raţionali”? Indiferent de semnificaţia lor, reali- 
tatea acestor mărturii nu poate să fie pusă la îndoială. în 
schimb, există toate motivele să credem că - după cum vom 
vedea - în aceste mărturii sincere şi autentice s-au amestecat 
informaţii false, într-un demers clasic de dezinformare, constând 
în „înecarea peştelui”. Astfel se vor răspândi, spre sfârşitul 
deceniului, zvonurile cele mai smintite despre nişte acorduri 
secrete încheiate cu nişte extratereştri îngrozitori mâncători de 
oameni! O altă sursă aflată la originea acestor speculaţii a fost 
mărturia, din 1981, a unui ofiţer american despre misteriosul 
„Raport Grudge 13”, al comisiei de anchetă a Air Force, în care 
ar fi descris un caz îngrozitor de mutilare umană. 

Raportul „Grudge 13”: un caz de mutilare umană? 

Trebuie subliniat aici faptul că acest episod se bazează pe o 
mărturie mai fragilă decât precedentele. Sau ar trebui să 
spunem şi mai fragilă? Mărturia pare neverosimilă dar, pe de 
altă parte, pare să prezinte aspecte credibile. Conform mai 
multor surse care concordă bine între ele, un ofiţer american 
repartizat în Marea Britanie într-un post informativ avusese 
cunoştinţă, în 1977, de un dosar gros care nu era altul decât 
miticul „Raport Grudge 13”, a cărui existenţă era negată de Air 
Force. Se bănuia că acest raport conţine toate informaţiile 
secrete ale Air Force. Comisia de anchetă, înainte de a se numi 
„Cartea albastră” începând din 1952, purtase un timp numele 
ciudat de Grudge, adică „Ranchiună”, cu care fusese botezată la 
puţin timp după acci 

dentul mortal al pilotului Thomas Mantell, la începutul anului 
1948. Erau cunoscute celelalte rapoarte ale comisiei, care 
fuseseră publicate până la numărul 12, apoi raportul 14, care 
fusese dezvăluit în 1976. Acesta conţinea studiile statistice ale 
Institutului Batelle, care dovedeau, în treacăt fie zis, realitatea 
OZN-urilor într-un mod foarte ştiinţific. Dar nici urmă de raportul 
numărul 13! Singura explicaţie dată vreodată pentru această 
absenţă a fost că nu fusese agreată cifra 13, dar asta îi face să 
râdă în hohote pe cei care cunosc cum merg treburile în armată. 
Este mai curând un frumos exemplu de stângăcie militară: dacă 
se dorea ascunderea existenţei acestui raport, trebuia să nu i se 
dea deloc număr! 

în 1978, acest martor a venit să depună mărturie la APRO, în 
Tucson, Arizona. Mai înainte luptase în Vietnam, între 1969 şi 
1972, într-o unitate de Berete Verzi, ca specialist în „arme 
speciale”. Foarte zguduit de această experienţă, fusese după 
aceea repartizat la un serviciu de supraveghere radio în Marea 
Britanie ca „analist informaţii”, într-o zonă de înaltă securitate, 
unde erau analizate rapoartele ultrasecrete despre ţările din Est. 
Or, într-o zi a trebuit să studieze raportul Top Secret numărul 13 
al „proiectului Grudge”, după care nu se putea face nici o copie. 
Prin urmare, acest ofiţer avea să reconstituie din memorie 
sumarul şi conţinutul acestui dosar gros de 624 de pagini, pe 
care îl studiase timp de patru zile. Trebuie precizat că, la puţin 
timp după această lectură, i s-a mulţumit brusc şi a fost 
expulzat din Marea Britanie ca element „indezirabil”. Reîntors în 
viaţa civilă în Statele Unite, avea să-i reîntâlnească după aceea 
pe colonelul Black, care îl dăduse afară şi pe sergentul Home, 
care îi dăduse dosarul: şi ei avuseseră aceeaşi soartă, ceea ce 
ne face să credem că ambii comiseseră o foarte mare greşeală 
transmițând acel dosar. Dar - parcă poţi să ştii? - e posibil ca 
acea „greşeală” să fi fost voită de cineva? 

în prima fază, întâmplarea lui a fost dezvăluită sub 
pseudonimul „Toulinet”, dar numele său adevărat, William 

„Bill” English a fost dezvăluit nu după mult timp. Acest martor 
era un impostor, aşa cum au crezut mulţi? E posibil, căci nu a 
oferit nici o dovadă materială a afirmațiilor sale, dar s-a putut 
verifica realitatea carierei sale militare. După spusele lui Bill 


English, acest raport 13 cuprinde o primă parte - „Activitatea 
OZN” - care cuprindea nu numai observaţii de OZN-uri clasifi- 
cate secrete, dar şi accidentele unor OZN-uri, studiul tehnic al 
vechiculelor şi un dosar despre răpiri. Urma o parte fotografică, 
apoi o parte despre extraterestri: „specii umanoide”, autopsie, 
primele legături cu un extraterestru trăind în captivitate. Partea 
cea mai „fierbinte” era secţiunea fotografică, cu fotografii de 
extratereştri, dintre care trei vii şi fotografii a două cazuri de 
mutilări umane! Una dintre ele ar fî avut loc în 1958 pe terenul 
de încercări de la White Sands. După spusele lui Bill English, 
maiorul William Cunningham îl văzuse pe sergentul Jonathan 
Lovette (sau Louette, în funcţie de sursă) fiind răpit de un OZN, 
apoi i se găsise cadavrul trei zile mai târziu, cumplit mutilat, la 
fel ca animalele! Tentativele de a da de urma lui Cunningham au 
eşuat, ceea ce face să planeze îndoiala asupra acestei poveşti. 
Oricum, English a reconstituit sumarul raportului împreună cu 
Wendelle Stevens, care l-a dezvăluit difuzând un „memoran- 
dum” câtorva investigatori, printre care şi Tom Adams, specia- 
lizat în mutilări de animale. Acesta a publicat acest document în 
1981, fără să citeze sursa. Apoi Wendelle Stevens şi William 
Steinman l-au publicat în 1986, în cartea lor UFO Chrash at 
Aztec, cu informaţii suplimentare, şi mai înspăimântătoare, pri- 
mite de la English. Revenit în Statele Unite, acesta pretindea că 
investigase el însuşi şi că avusese cunoştinţă de alte cazuri de 
mutilări umane. 

Apoi, după spusele lui Steinman şi Stevens, lucrurile luaseră 
o întorsătură dramatică pentru Bill English. în urma unor infor- 
maţii confidenţiale, întreprinsese o expediţie nocturnă pe 
terenul de la White Sands împreună cu colonelul Black şi 
sergentul Home, dar aceştia fuseseră ucişi imediat după sosirea 
la faţa 
<D22Kf ij Dezvăluirea secretului 
280 
locului, în urma exploziei unei rachete care ţintise maşina. 
English, care se depărtase, a rămas în viaţă şi a reuşit să revină 
cu mare greutate la Tucson, unde a fost găzduit de Stevens. Mai 
târziu, simțindu-se ameninţat (casa i-a fost incendiată), a 
dispărut complet! După unii, ar fi reapărut mai târziu şi ar fi 
continuat să-şi dezvolte povestea. Ultima dezvăluire a acestui 
martor foarte controversat: a povestit că, în timpul serviciului 


său în Vietnam, echipa sa găsise în pădure un bombardier B-52, 
aterizat aproape intact pe copaci. în interior au descoperit, 
îngroziţi, întreg echipajul mutilat, aşa cum sunt mutilate ani- 
malele! Astfel, din 1986 erau cunoscute deja elementele majore 
ale celor mai înspăimântătoare scenarii, care apoi aveau să 
circule, semnate îndeosebi de John Lear, John Grace şi William 
Cooper. 

laţie fiind transmis unui anumit număr de ufologi la sfârşitul 
anului 1987. Intitulat „The Dulce Papers”, el era un fel de dosar 
de informații tehnice disparate despre misterioasa bază 
subterană de la Dulce, cuprinzând douăzeci şi cinci de fotografii 
alb-negru, o bandă video fără sunet şi un set de documente 
tehnice despre aliajele diferitelor metale, cât se poate de 
indescifrabile pentru ufologii care le-au primit. Fotografiile şi 
banda video ar fi arătat interiorul bazei. Dezvăluirile făcute lui 
Bennewitz erau reluate într-un mod puţin mai elaborat. 
Fabricarea de fiinţe artificiale ar produce în primul rând „creaturi 
de tip 1”, care ar fi pur şi simplu animale de laborator. Apoi s-ar 
fabrica fiinţe cu o aparenţă 

19871989: 

valul de „dezvăluiri” înspăimântătoare 

Sfârşitul anului 1987: „Dulce Papers” 

Primul document de acest gen, de origine necunoscută dar al 
cărui autor ar fi John Grace (vezi mai jos), a fost pus în circu- 

aproape umană, „puţin cam stângace”, dar putând fi ameliorate 
cu ADN-ul uman. S-ar fi ajuns astfel la o fiinţă de „tip 2”, care 
însă ar avea o speranţă de viaţă doar de un an! Pe scurt, o 
„bucătărie” de laborator terifiantă, un adevărat coşmar SF. Acest 
document va circula totuşi mulţi ani şi va fi integrat în multe 
pseudorevelaţii. 

1988: John Grace, alias 0.11. Krill, alias Val Valerian 

în ianuarie 1988 regăsim Dulce Papers şi documentul lui John 
Lear în Situation Report, semnat de un enigmatic O. H. Krill, 
apoi, în septembrie, într-un volum mai copios, o adevărată 
„adunătură” a tuturor zvonurilor care circulau atunci, intitulată 
The Matrix, semnat de un anume „Valdamar Valerian”. Valerian 
şi Krill sunt unul şi acelaşi. Ele sunt pseudonimele unui ofiţer de 
informaţii militare (încă unul) care ţine mult să-şi protejeze 


identitatea, depoarece este încă activ în acest moment. Dar 
numele său este acum cunoscut: John Grace, prieten apropiat al 
lui John Lear. 

The Matrix integrează o altă sursă de „dezvăluiri”, complet 
diferită, cea a „canalelor” care pretind că intră în comunicare 
mentală cu tot felul de entităţi, „ghizi spirituali” de cele mai 
multe ori, dar şi extratereştri. Aflăm, de exemplu, că există trei 
feluri de „cenuşii”. Mai întâi cenuşiii de tip 1 (să nu se confunde 
cu avortonii din Dulce Papers)), care sunt fizici şi totodată 
nefizici, aflându-se la originea religiilor noastre. Cenugşiii de tip 
2, numiţi şi „reticulieni”, sunt „micii cenuşii” clasici, cu ochi mari 
şi negri, al căror portret ne este acum familiar. Aici apare o 
terminologie provenită din fondul esoteric: pot să existe în al 
treilea, al patrulea sau al cincilea nivel de „densitate”. Să încer- 
căm o decodificare. A treia densitate este densitatea noastră, 
greoaie fizic; în a patra eşti telepat, în a cincea îţi părăseşti 
corpul fizic, dar încă mai poţi apărea fizic „locuind”, de exemplu, 
în corpul unui „android bionic”. în sfârşit, urmează cenuşiii de 
tipul 3, numiţi şi „rigelieni”, cu pielea cenuşie dacă sunt bolnavi 
sau gălbuie dacă sunt sănătoşi: ei sunt vinovaţi pentru toate tul 
(DZZKf îi Dezvăluirea secretului 
282 
burările, cei cu care guvernul a încheiat o înţelegere prin care a 
fost păcălit, cei care caută animale ca să facă rost de material 
genetic! Se mai presupune că se hrănesc cu sângele lor, punân- 
du-şi braţele în el... Apare aici o nouă versiune a conflictului de 
la Dulce: s-ar fi produs atunci când militarii şi-ar fi dat seama că 
cenuşiii nu respectau înţelegerea, răpind şi mutilând un număr 
mult mai mare decât fusese prevăzut. A crescut şi numărul civi- 
lizaţiilor care ne vizitează: acum sunt şaptezeci, dintre care cinci 
sau şase în mod predominant. Din întâmplare, acest număr de 
şaptezeci de rase extraterestre figurează şi în prima carte 
despre celebra Betty Andreasson, The Andreasson Ajfair, 
apărută cu zece ani în urmă, în 1979. 

Bomba lui John Lear, „Oribilul adevăr” 

John Lear, prietenul lui John Grace, este fiul excelentului 
constructor de avioane pentru oamenii de afaceri Lear Jet. Fiul 
este un aviator foarte bun, deţinător a numeroase recorduri şi a 
lucrat mult timp pentru CIA în Vietnam şi în America centrală. Ce 
a transportat? Asta e o întrebare care nu se pune! Deci acest 


fost agent CIA, care a participat pe teren la operaţiuni foarte 
clandestine, a aruncat în 1987 bomba cea mai zgomotoasă 
despre „urâtele” secrete despre OZN-uri ale guvernului ameri- 
can. Asta ne face imediat să ne întrebăm dacă a făcut propriul 
său joc sau a fost din nou un pion într-un joc complex, 
amestecând informaţia cu dezinformarea? Efectul cel mai evi- 
dent al acestui gen de dezvăluiri a fost acela de destabilizare 
gravă a ufologiei. 

Intr-o „Declaraţie” datată din 29 decembrie pe care o va 
scoate la iveală în martie 1988, John Lear pretindea că dezvăluie 
. totul despre ceea ce numeşte „oribilul adevăr”: guvernul „ne-a 
vândut extraterestrilor”! El face aluzie, bineînţeles, la acordul 
secret încheiat cu cenuşiii spre sfârşitul anilor şaizeci, un acord 
prin care am fost înşelaţi şi care ar fi luat o întorsătură proastă. 
Lear spune că a început să se intereseze de OZN-uri în urmă cu 

numai treisprezece luni, după ce a întâlnit un militar din Air 
Force care spunea că asistase la aterizarea unui OZN lângă baza 
Bentwaters din Marea Britanie, la sfârşitul anului 1980, unde 
văzuse trei extraterestri mici de statură intrând în contact cu 
colonelul care comanda baza. Să facem o mică paranteză ca să 
recunoaştem că Lear face aici aluzie la un caz solid - cel puţin în 
ceea ce priveşte aterizarea unui OZN în pădurea Rendlesham 
din vecinătatea bazei - având în vedere calitatea martorilor. Este 
vorba îndeosebi de colonelul Halt, comandantul-adjunct al bazei, 
care a dat o declaraţie scrisă în care confirma observarea unui 
OZN la sol, dar contestă pretinsul contact cu extratereştirii. 
Numai un martor afirmă acest lucru, tânărul Larry Warren, care 
făcea atunci parte din poliţia militară a bazei. După spusele lui, 
nişte fiinţe mici ar fi ieşit din aparatul lor de formă conică, în 
plină pădure, într-o scenă foarte ciudată, suprarealistă. Warren 
şi-a expus povestea într-o carte excelentă, scrisă împreună cu 
Peter Robbins, dar există îndoieli asupra mărturiei sale, după 
cum a subliniat investigatoarea britanică Georgina Bruni, care a 
reluat întreaga investigaţie şi a scris şi ea o carte, apărută în 
2000, You can 't Tell the People. 

Ca să revenim la John Lear şi la „oribilul adevăr” invocat de 
el, trebuie să spunem că treisprezece luni este un timp cam 
scurt pentru dezlegarea secretelor OZN-urilor, în timp ce ufologi 


încercaţi bat păsul pe loc de decenii. în realitate, se vede bine 
că s-a folosit de unele lucruri deja cunoscute, îndeosebi „desco- 
peririle” lui Paul Bennewitz, despre care ştim că au fost afectate 
de dezinformarea celor de la AFOSI. El a recopiat „erorile” 
documentelor Majestic-12, citând false accidente de OZN-uri la 
Aztec, Laredo, Spitzberg în 1952, ba chiar şi o prăbuşire în 
Germania, în 1939! Totuşi, munca lui John Lear nu se reduce 
poate la acest rol de simplu copist. A adăugat câteva note la 
apariţie. Trei extratereştri vii, EBE 1, 2 şi 3 au stat adăpostiţi 
succesiv la Los Alamos, într-o clădire numită YY-Il. O altă clădire 
de acest tip, numită „sigură din punct de vedere electro 

magnetic”, există numai la Edwards, în California. Mai aflăm că 
programul „Războiul stelelor” este doar o faţadă. Ar fi vorba în 
realitate de a construi un sistem de apărare împotriva 
extratereştrilor, temă care va fi reluată mai târziu de colonelul 
Corso. Lear ne zugrăveşte aici portretul doctorului Edward Teller, 
părintele bombei H şi conducătorul programului SDI, lucrând „ca 
un om posedat” pentru accelerarea programului! 

De unde avea aceste „informaţii”? Poate că William Moore 
ne-a oferit o dezlegare când şi-a prezentat părerea despre 
„declaraţia” lui John Lear, părere care merită să fie citată: „Unul 
dintre punctele esenţiale ale acestui dezastru, cel puţin după 
părerea mea, este că am putut să verific că există o legătură 
directă între una dintre sursele „confidenţiale” ale lui Lear şi 
însuşi biroul care era răspunzător la Washington de acţiunile 
împotriva lui Bennewitz. Acesta se adaugă faptului că o mare 
parte dintre documentele lui Lear sunt esențialmente o regur- 
gitare înfrumuseţată a aceluiaşi aluat cu care a fost hrănit Paul, 
ceea ce mi-a spus tot ce aveam nevoie să ştiu despre Lear”. 

Care era deci acest birou misterios de la Washington, despre 
care avea cunoştinţă William Moore? Nu ne-a spus mai multe. 
Alt punct interesant. Moore spune în discursul său din 1989, 
ţinut la Mufon, că există o bază cu numele Dulce, dar care nu se 
află la Dulce! O explicaţie a acestei informaţii în formă de 
calambur va fi oferită mai târziu. Să anticipăm un moment, ca 
să propunem cititorului vizitarea sitului web actual al lui... 
Robert Collins, fostul şef al lui Doty, supranumit de el Condor. 
Ciudat personaj! Acest fost ofiţer dezvăluie acum informaţii pe 


Internet, după ce a fost în centrul unor manevre de 
dezinformare în cadrul AFOSI de la baza Kirtland! Pe situl său 
găsim, de exemplu, pe lângă „O scurtă istorie a sanctuarului 
Păsărilor” (este vorba, bineînţeles, de faimoasa colivie, The 
Aviary), un plan al instalaţiilor subterane de la Los Alamos. Chiar 
aşa! Zonele A, B şi C, explică Robert Collins, sunt trei amenajări 
subterane mari consacrate studierii OZN-urilor. Zona A, cea mai 

veche, datează de la începutul anilor cincizeci şi se numeşte 
Dulce Complex! După toate aparențele, William Morre era destul 
de bine informat ca să ştie asta în 1989, doar dacă nu e vorba, 
încă o dată, de pură dezinformare. 

John Lear l-a atacat în „declaraţia” lui pe William Moore, atac 
care nu este lipsit de interes. După spusele lui Lear, Moore ar fi 
acuzat-o pe Linda Howe că a inventat poveştile cu mutilări de 
vite ca să-şi facă publicitate! Să nu fim surprinşi: ştim că 
mutilările şi răpirile sunt două subiecte care îi enervează în mod 
deosebit pe militari. Moore ar mai fi spus că are o bandă video 
cu convorbirea cu doi ofiţeri având legătură cu MJ-12, care fac 
dezvăluiri, bandă ce avea să fie prezentată la începutul anului 
1988 sau poate în octombrie 1987: aceasta fiind data unei emi- 
siuni de televiziune foarte controversate, în cursul căreia doi 
ofiţeri de informaţii, mascaţi, au făcut dezvăluiri ciudate. 
Octombrie 1988: uimitoarea emisiune „LirO Cover Up? Live!” 

în ziua de 14 octombrie 1988 a fost fixată o emisiune de 
două ore despre OZN-uri, intitulată în mod ciudat UFO Cover-Up? 
Live! 

- titlu pe care l-am putea traduce prin „în direct despre disimu- 
larea OZN-urilor!” Era o emisiune importantă, făcută în direct de 
la Washington şi difuzată pe întreg teritoriul nord-american. în 
ea apăreau mulţi invitaţi de marcă: de exemplu, doi oameni de 
ştiinţă ruşi în duplex, Serghei Balanţev şi Leonard Nikişin. Era 
organizat şi un sondaj pentru apelurile martorilor, mobilizând 
cinci linii telefonice. Partea cea mai tare a emisiunii moderată de 
un profesionist reputat, Mike Farrell, era participarea a doi agenţi 
de informaţii, mascaţi şi cu vocea deformată, supranumiţi Falcon 
şi Condor (reluând astfel numele inventate de Moore şi 
Shandera, care participaseră în mod activ la pregătirea 
emisiunii). Convorbirea fusese înregistrată în prealabil ca să li se 


păstreze anonimatul. Despre Condor ştim acum că era căpitanul 
Robert Collins, şeful direct al lui Richard Doty, 

dar nu cunoaştem nici astăzi adevărata identitate a lui Falcon, 
omul important care îl angajase pe Bill Moore în 1981 şi care, 
după spusele lui, conducea operaţiunile. în privinţa acestui 
punct, un responsabil CBS din Los Angeles, Peter Leon, ne-a 
adus la cunoştinţă că îi ştia identitatea şi că îl verificase după ce 
îl întâlnise în 1983: era într-adevăr cel care susţinea că este: un 
membru activ al serviciilor de informaţii militare. Emisiunea 
începea în mod clasic, cu martori cu greutate, îndeosebi căpi- 
tanul Daniels de la United Airlines şi doi foşti responsabili din 
comisia „Cartea Albastră”, coloneii în retragere Robert Friend şi 
William Coleman. Coleman a spus că văzuse el însuşi un OZN în 
formă de disc, cu diametrul de aproximativ 25 m, executând 
manevre stupefiante, pe când zbura la bordul unui bombardier 
B-25. Făcuse un raport, dar după ce devenise membru al 
comisiei Blue Book, nu l-a mai găsit în arhive! Friend a confirmat 
şi el realitatea OZN-urilor şi existenţa unei politici a secretului. 
Betty Cash şi Vicky Landrum, cele două victime ale unei iradieri 
de către un OZN, erau şi ele prezente în emisiune. Mike Farrell i- 
a dat cuvântul lui Falcon, care a dezvăluit că era vorba de o 
navă de origine extraterestră, oferită de extratereştri, căreia i se 
pierduse controlul în cursul unor încercări! Era clar că asta nu o 
făcea deloc să râdă pe Betty Cash, care îşi reţinea cu greu furia. 
Problema răpirilor a fost abordată într-un mod cât se poate de 
serios, având invitaţi în platou pe doctorul Rima Laibow şi Budd 
Hopkins (care a povestit că fusese nevoit să facă o repetiţie). 
William Moore a fost şi el acolo o bună parte din emisiune, 
împreună cu partenerul său Jaime Shandera, precum şi Stanton 
Friedman, care a prezentat cazul Roswell. 

După care a venit rândul a doi invitaţi foarte interesanţi, Robert 
Emenegger şi Paul Shartle. Să ne amintim: Paul Shartle era un 
responsabil al securităţii şi arhivelor cinematografice ale Air 
Force, la baza Norton, care îi propusese în 1973 lui Robert 
Emenegger un film cu primul contact cu extratereştrii la baza 
Holloman, lângă White Sands. Or, Shartle a confirmat în seara 

aceea, în faţa camerelor de luat vederi, că văzuse el însuşi acest 
film arătând trei OZN-uri, dintre care unul aterizat, din care au 
ieşit trei extratereştri. Desenul acestor fiinţe, care apare în 
cartea lui Emenegger, ne arată nişte fiinţe cu nas lung: nu e 
vorba de clasicii „cenuşii”! Shartle a respins explicaţia formulată 
de unii, conform căreia ar fi vorba de o regie de ficţiune 
(theatrical) de natură pedagogică: răspundea de arhive şi ştia că 
filmul era autentic. 

Nu era deloc rău pentru o seară de televiziune cu public 
mare, dar era doar un preludiu la dezvăluirile celor doi agenţi 
mascaţi, care au confirmat în bună parte, am putea zice, 
zvonurile aflate deja în circulaţie. Da, a existat un acord secret 
de cooperare cu extratereştrii „cenuşii” veniţi din Zeta Reticuli. 
Ba chiar era sugerat că avuseseră loc contacte şi cu alte rase. 
Condor, adică căpitanul Collins, a oferit câteva precizări. După 
primul extraterestru viu, găsit în 1948 în urma accidentării unui 
OZN, care supravieţuise timp de trei ani în laboratoarele de la 
Los Alamos, alţi doi extratereştri vieţuiseră ca „oaspeţi”, în 
virtutea acordului încheiat. Al doilea adusese o „Carte Galbenă” 
care descria lumea acestor extratereştri. Aceştia ar trăi 350-400 
de ani. Fiziologia lor ar fi foarte diferită de a noastră, îndeosebi 
creierul, care ar avea şapte lobi. IQ-ul lor ar fi mai mare de 200. 
Ar adera la un fel de „religie universală”, cosmică. Ei mai 
aduseseră şi un obiect ciudat, un fel de cristal octogonal care 
proiecta scene, nu numai din civilizaţia lor, ci şi din istoria 
noastră! Al treilea rezident, sosit în 1982, încă se mai afla acolo 
în 1988. Collins a precizat natura acordului încheiat: militarii vor 
dezvălui prezenţa lor cu condiţia să nu interfereze în activităţile 
umane. Dar nu a spus nici o vorbă despre concesiile acordate de 
a mutila vite şi a răpi oameni! în schimb, a recunoscut că le 
fusese cedată o bază subterană în „zona 51” din Nevada. El a 
mai semnalat şi rolul important al Marinei în toate aceste 
operaţiuni. 

Astfel, cel puţin o parte dintre zvonurile care circulau şi-au 
găsit în acea seară confirmarea din partea unor agenţi ai 
serviciilor 

secrete. Falcon şi Condor au mai dat şi alte amănunte despre 


extratereştri, dar lucrurile s-au stricat când a fost vorba de gus- 
turile lor: le-ar plăcea muzica tibetană, ar mânca multe legume 
şi le-ar plăcea îngheţata, mai ales cu căpşuni! Acest detaliu a 
făcut toată lumea să izbucnească în râs şi aproape toţi au ajuns 
la concluzia că acea emisiune era doar o dezinformare vulgară. 
Emisiunea a avut puţin succes la public iar aceste dezvăluiri au 
fost repede uitate, deoarece erau prea incredibile. Am revăzut 
de două ori această emisiune, iar pentru mine este evident că a 
fost pregătită cu grijă, contrar părerii exprimate de Jacques 
Vallee, care a considerat că „se dăduse rasol”. S-a răspândit 
apoi zvonul că această emisiune fusese subvenţionată de 
serviciile secrete, dar fără dovezi. în schimb, prezenţa acelor 
agenţi pe platou indică cu claritate mâna serviciilor secrete. O 
ipoteză deseori formulată este că avea drept obiectiv - obiectiv 
ce fusese atins - ridiculizarea tuturor zvonurilor despre OZN. 
Atunci, pentru ce le alimentaseră iniţial chiar ei spunându-i 
minciuni lui Paul Bennewitz? Poate că, după ce provocaseră 
aceste zvonuri înspăimântătoare despre extratereştri băutori de 
sânge din bazele lor subterane, îşi dăduseră seama că venise 
timpul să le pună capăt! O altă ipoteză este că avuseseră loc 
disensiuni interne în privinţa atitudinii ce trebuia adoptată. 
Oricum, rezultatul global al acestei manevre a fost efectiv 
ridiculizarea lor. 

1989: Bill Cooper, omul care a adus scandalul 

Un alt personaj zgomotos, pe nume Milton William „Bill” 
Cooper, a apărut pe scena ufologiei exact după această emisi- 
une. Ufologul Don Ecker de la revista UFO Magazine a povestit 
că acest necunoscut îi spusese, cu o mare siguranţă, că totul 
fusese fals în emisiunea UFO Cover-Up? Live!, la numai câteva 
zile după difuzarea ei. în realitate, acest Bill Cooper nu a 
întârziat să dea pe faţă ceea ce era, un agitator lăudăros care 
voia să-şi facă publicitate. Cariera sa ufologică a fost scurtă, dar 
destul de lungă ca să contribuie în mod eficace la naufragiul 

tuturor acelor zvonuri înspăimântătoare, la sfârşitul anilor 
optzeci. El a spus că poate să confirme „150%” ipoteza lui John 
Lear despre „oribilul adevăr” în privinţa unui acord de nemăr- 
turisit cu extratereştrii. Ştia asta pentru că văzuse nişte docu- 
mente foarte secrete pe când era militar în serviciul de infor- 


maţii al Marinei, în 1972. El a publicat în 1989 propriul său 
document, intitulat Operation Majority, o expresie ştiinţifică 
însemnând după părerea lui „operaţiunea răspunzătoare de 
toate aspectele, proiectele şi consecinţele prezenței 
extraterestre pe Pământ”. O vreme, Cooper s-a bucurat de o 
anumită credibilitate - Linda Howe a publicat o convorbire cu el, 
în acelaşi an, în prima sa carte, An Alien Harvest - dar asta nu a 
durat. în realitate, chiar John Lear l-a prins în flagrant delict de 
fabulaţie totală, când au fost invitaţi amândoi la o emisiune de 
radio a lui Bill Goodman la Las Vegas, în mai 1989. Lear a 
menționat raportul lui O. H. Krill apărut în 1988, iar Cooper a 
spus imediat că îl văzuse între documentele secrete ale Marinei 
în 1972. Or, Lear îl cunoştea pe autorul raportului, prietenul său 
John Grace, pe care îl ajutase să-l scrie! Mai târziu, Cooper şi-a 
agravat cazul pretinzând că preşedintele Kennedy fusese 
omorât de şoferul său, afirmaţie făcută pe baza unui film pe 
care i-l împrumutase confidenţial şi imprudent jurnalistul Lars 
Hansson, film, care s-a dovedit fals şi chiar fraudulos, după cum 
acesta a recunoscut. Scandalizat, Hansson a povestit totul într-o 
broşură groasă, în 1991. în anii nouăzeci, Cooper, complet 
respins de ufologia „serioasă”, a trecut în rândurile militanţilor 
de extremă dreaptă. Mai trebuie semnalat faptul că afirmaţiile 
categorice ale lui Lear şi Cooper au inspirat o întreagă literatură 
„conspiraţionistă”, care se împacă foarte bine cu această 
extremă-dreaptă americană şi care denunţă un complot pentru 
aservirea omenirii, în care ar fi amestecate şi ONU, comisia tri- 
laterală, grupul „Bilderberg” şi nu mai ştiu cine! După unul 
dintre autori, Phil Schneider, ar fi fost construite sute de baze 
subterane legate între ele de o reţea de trenuri de mare viteză 
cu 
(DZZFÎ 
Dezvăluirea secretului 
290 
levitaţie magnetică, iar baze secrete ar exista şi pe Lună şi pla- 
neta Marte! Guvernul american ar avea o armada de 64 000 de 
elicoptere, care vor servi unor trupe de elită ca să instaureze 
curând o dictatură de fier: „Noua Ordine Mondială!” Acestea 
fiind zise, se pare că Phil Schneider a murit în împrejurări ciu- 
date, care miros rău de tot a sinucidere „organizată”. 

Unul dintre autorii cei mai prolifici în această direcţie a fost 


Jim Keith, care a publicat câteva cărţi de scandal, unele în cola- 
borare sub numele colectiv de „Commander X”: o echipă organi- 
zată de Bill Beckley. El a murit în 1997: Dumnezeu să-l odih- 
nească! Tot într-o direcţie asemănătoare se înscriu şi dezvăluirile 
lui David Icke, conform cărora bancherii internaţionali de pe Wall 
Street au intrat în colaborare cu o rasă de „reptilieni” ce provin 
de pe planeta „Iyphon”, care se roteşte în jurul stelei „Alpha 
Draconis”, de unde şi numele lor de „draconieni”. încă un 
complot care să ducă în sclavie omenirea. Invazia este prevă- 
zută în 2003-2004! 
Aprilie 1989: Bob Lazar, martor îndoielnic al Zonei 51 

Etapa următoare pe acest drum presărat cu capcanele 
dezvăluirilor zgomotoase despre secretele americane este 
cunoscută şi de aceea o pot numi pe scurt: este etapa 
revelaţiilor - citate de mii de ori - ale lui Robert „Bob” Lazar 
despre Zona 51, un nume devenit la fel de celebru ca şi Roswell. 
John Lear l-a adus în atenţie în 1989 pe Bob Lazar, până atunci 
necunoscut, prezentându-l unui jurnalist de televiziune din Las 
Vegas, George Knapp. Acesta l-a prezentat pentru prima dată - 
în mai 
1989 - la televiziunea Klass TV, mai întâi mascat. Dar pentru că 
Lazar se credea ameninţat, nu va întârzia să apară cu faţa 
descoperită: ar fi fost astfel mai greu de suprimat! Să-i rezumăm 
mesajul. Spunea că e fizician, că a lucrat la Los Alamos, după 
care fusese angajat să lucreze pentru scurt timp la o bază 
subterană ultrasecretă numită S-4, lângă Papoose Lake, nu 
departe de 

Groom Lake, în Zona 51. Aceasta era partea vestică a unei mari 
zone militare din Nevada, situată la nord de Las Vegas, care 
cuprindea în mare baza aeriană Nellis la vest şi o veche zonă de 
teste nucleare la nord. La S-4, Lazar ar fi văzut, în nişte hangare 
mari, câteva modele de vehicule extraterestre şi ar fi participat 
la studierea lor. Ba chiar - dar nu e sigur de asta - ar fi zărit din 
spate un extraterestru, printr-o uşă de sticlă, în timp ce vorbea 
cu un inginer! 

Ce să credem despre această mărturie? Pe de o parte, exis- 
tenţa bazei de la Groom Lake, după numele lacului secat, nu 
mai este un mister. A fost instalată din anii cincizeci ca să fie 


puse la punct avioanele-spion ultrasecrete U-2 şi SR-71, iar 
existenţa ei a fost în cele din urmă recunoscută în mod public. 
Ea este încă folosită şi serveşte, se pare, la testarea unor noi 
modele dintre care unele, în formă de triunghi, ar putea să fie 
luate drept nişte OZN-uri. în schimb, nu există nici o confirmare 
în ceea ce priveşte existenţa acelei S-4, după cum subliniază 
chiar George Knapp, care a investigat îndelung acest caz. Ceea 
ce nu dovedeşte că n-ar exista! Bob Lazar spune că a observat 
el însuşi un OZN pe cerul nocturn al Zonei 51, şi mai sunt şi alţi 
martori. Partea cea mai interesantă a relatării lui Bob Lazar este, 
poate, că fusese pus să studieze nişte documente foarte 
ciudate, descriind îndeosebi civilizaţia  extratereştrilor. Şi 
regăsim aici elemente care ne sunt deja familiare. Cunosc 
Pământul de mii de ani. Există mai multe rase de extratereştri. 
Una dintre ele, de talie mică, numită aici The Kids (alias „micii 
cenuşii”), vine din Zeta Reticuli şi ei sunt cei care ne-au oferit 
spre studiu câteva OZN-uri. Ne-au manipulat genomul de nu mai 
puţin de şaizeci şi cinci de ori! într-un document despre religii se 
spune că corpul nostru este doar un „container” şi că sufletul 
sau spiritul îi poate supravieţui (o idee pe care o vom regăsi în 
mărturiile unor persoane răpite). în mod ciudat, puţini ufologi au 
comentat aceste „dezvăluiri” extraordinare. în schimb, viaţa lui 
Bob Lazar a fost studiată cu mare atenţie, expunându-se fără 
milă punctele slabe, făcându-1 să apară ca un 

tip căruia îi place să fabuleze, ba chiar ca un mic escroc. 
Adevărata problemă, pe care trebuie să ne-o punem, este, încă 
o dată, cea a dezinformării care îşi arată nasul în spatele acestei 
poveşti. Unele aspecte ale mărturiei sale sunt rizibile pentru 
oamenii de ştiinţă. De exemplu, când povesteşte că i s-au dat 
câteva scule rudimentare ca să „studieze” un OZN. Sau că a 
avut în mână (ba chiar a dus şi acasă o dată!) o bucată din 
„combustibilul” OZN-urilor, elementul super greu 115, care ar fi 
stabil. De culoare portocalie, precizează el. Teoretic, elementele 
foarte grele sunt deosebit de instabile, adică se dezintegrează 
imediat ce se formează. Dar s-a întâmplat ca unii cercetători să 
reuşească să izoleze recent un izotop relativ stabil al 
elementului 114, care ar prezenta o anumită plajă de stabilitate. 
Vor fi confirmate într-o zi spusele lui Bob Lazar? Confirmarea 


unui element 115 stabil, de culoare portocalie ar fi acel smoking 
gun care încă ne lipseşte! O examinare atentă a relatării sale te 
face să crezi că a fost supus unui tratament de manipulare 
mentală cu ajutorul unor droguri şi, de altfel, mărturiseşte că 
nu-şi aminteşte în întregime şederea sa la baza S-4. Bob Lazar 
era oare omul ideal, ales pentru slăbiciunile sale, al cărui rol ar fi 
fost să discrediteze încă o dată mărturiile serioase? Există multe 
motive să credem acest lucru. 

Să rezumăm bilanţul tuturor acestor „dezvăluiri” din anii 
optzeci. La sfârşitul acestui deceniu agitat, ufologii serioşi nu au 
mai vrut să audă de toate aceste provocări, care contribuiseră 
atât de puternic, după părerea lor, la discreditarea propriei lor 
munci. Asta nu vă aminteşte nimic? în anii cincizeci, după 
„scandalul” cărţii lui Scully despre accidentele unor OZN-uri şi 
mărturiile extravagante ale „contactaţilor”, ufologii serioşi nu au 
vrut să mai audă de astfel de poveşti. Totuşi, ca în cazul 
accidentelor de OZN-uri, în anii nouăzeci vor apărea noi mărturii 
despre aceste operaţiuni secrete, şi cu siguranţă că lucrurile nu 
se vor opri aici. 

Multe dezvăluiri şi zvonuri, de valoare foarte inegală, s-au 
adunat de vreo zece ani despre tot felul de operaţiuni secrete. 
Multe sunt îndoielnice, când nu sunt farse dovedite. Dar există şi 
mărturii - nu prea numeroase - care par mai solide. în ansamblu, 
volumul lor este considerabil, îndeosebi pe Internet, devenit cea 
mai mare cafenea comercială mondială a ufologiei. Există sute 
de site-uri web despre OZN-uri şi numeroase liste de discuţii, 
cele mai multe în engleză, astfel încât nu putem propune decât 
o spicuire, încercând să extragem câteva cazuri interesante. 

Două mărturii despre Werner von Braun 

în 1999, un fost inginer de la NASA, Clark McClelland a 
dezvăluit faptul că într-o zi a avut o scurtă convorbire despre 
OZN-uri cu Werner von Braun, pe care îl cunoştea bine. Von 
Braun i-a confirmat prăbuşirea de la Roswell: participase la 
examinarea fragmentelor şi cadavrelor în acea zonă! Pereţii 
aparatului nu erau „metalici” în sensul în care îl înţelegem noi. 
Ei semănau mai curând cu un fel de „piele”, din material 
biologic. Descrierea făcută de el cadavrelor - instalate provizoriu 
într-un cort medical - este conformă cu celelalte mărturii: mici, 


fragili, cap mare, ochi mari, piele cenuşie şi cu textură 
„reptiliană”. în schimb, acest detaliu al corpului nu corespunde 
cu alte mărturii despre Roswell, conform cărora cadavrele ar fi 
fost rapid evacuate, dar ele sunt fragile. Care este adevărul? 
Bineînţeles, această mărturie a fost imediat bombardată de 
critici pe Internet (căci scepticii sunt cel puţin la fel de 
zgomotoşi ca susţinătorii), dar unii au apărat-o, precum 
jurnalistul Don Ecker, de obicei foarte circumspect, care l-a 
întâlnit pe von Braun şi i-a verificat CV-ul. 

Anii nouăzeci: „dezvăluirile” continua 


Harta statului Nevada, arătând amplasamentul „Zonei 51”, în 
Nellis Air Force Range, la nord de Las Vegas (Gildas Bourdais). 

Maiorul George Filer, editorul excelentului huletin de infor- 
mare pe Internet Filer's Files, a publicat în martie 2000 mărturia 
indirectă a lui Bruce J.essop, care spune că a cules în noiembrie 
1998 mărturiile unui medic german reputat, emigrant în Statele 
Unite, doctorul Hans Nieper, azi decedat. Nieper studiase şi el 
astrofizica şi discutau despre propulsia prin antigravitaţie, 
despre care scrisese o carte. Nieper avea în biroul său fotografii 
în care apărea alături de oameni cunoscuţi, printre care şi 
preşedinţi americani. Deodată a abordat subiectul OZN-urilor şi 
i-a spus că erau problema cea mai secretă cu putinţă în Statele 
Unite: guvernul american, l-a asigurat el, a intrat în contact cu 
patru rase extraterestre: două specii de cenușii (înalţi şi mici de 
statură), „reptilieni” şi fiinţe înalte cu tenul deschis, cu aparenţă 
umană. Jessop l-a întrebat de unde avea aceste informaţii, iar 
Nieper a arătat spre o fotografie unde apărea alături de von 
Braun. Lucrase cu el în perioada de început a agenţiei NASA şi 
erau prieteni apropiaţi. în aceeaşi scrisoare de informare, 
George Filer relatează tot o mărturie personală. în timp ce îşi 
revenea, la spital, după o operaţie gravă la inimă, o infirmieră i- 
a mărturisit că un prieten apropiat lucrase cu extratereştrii, într- 
o bază din vest! Era angajatul companiei General Electric şi nu-i 
putea da numele. 

Aterizare confirmată la dolloman? 

Povestea senzaţională a aterizării unui OZN la baza 
Holloman, lângă White Sands, urmată de un prim contact cu 
extratereştrii, a primit o scurtă confirmare în 1998, venind de 
data aceasta din partea responsabilului listei de discuţii „UFO 
Updates”, canadianul Errol Bruce-Knapp. Acesta, de obicei puţin 
vorbăreţ, a relatat despre o convorbire pe care o avusese cu 
unul dintre ufologii cei mai reputați din anii şaizeci-şaptezeci, 
James McCampbell. Acesta aflase că, cu ocazia acestei întâlniri, 
trei colonei din Air Force, pe care îi botezase Bird Colonels - 
făcând astfel aluzie la faimoasa „colivie” a lui William Moore - 

plecaseră cu extratereştrii. După reîntoarcerea lor pe Pământ 
unul dintre ei înnebunise, altul murise, dar McCampbell nu ştia 
ce se întâmplase cu al treilea! Scurtă, dar extraordinară 
dezvăluire, provenind din partea unui autor reputat pentru 


seriozitatea sa! 
Robert Collins: convorbire cu „ un oaspete de pe o altă planetă ” 

Dintre următoarele mărturii, cea a lui Robert Collins, pe care 
îl reîntâlnim întors la viaţa civilă după o carieră în cadrul 
serviciului secret al Air Force, este destul de interesantă: el 
pretinde că a asistat, în 1983, la o convorbire cu un extrateres- 
tru, la Los Alamos! lată relatarea sa rezumată, publicată pe 
Internet. 

în ziua de 5 martie, Collins se afla în laboratorul de la Los 
Alamos pentru un proiect de constraspionaj. în timpul vizitei, o 
„Sursă”, pe care o numeşte LANL-1, i-a cerut să asiste la o con- 
vorbire specială (LANL este sigla pentru Los Alamos National 
Laboratories). LANL-1 l-a dus într-un local subteran situat în 
partea de vest a terenului: situl 31, acces prin zona 49, intrarea 
în amenajarea subterană prin clădirea nr. 49-2091! (se cuvine să 
precizăm că această clădire nu figurează pe planul oficial al cen- 
trului). După ce au străbătut subsolurile, au ajuns într-o încăpere 
mare. După zece minute au intrat trei persoane, printre care un 
colonel Air Force, care l-a pus să semneze un document de secu- 
ritate: „TS/SCI/ Group-MJ-B-3/clearance”. l-a spus doar să asculte 
şi să nu facă zgomot în timpul convorbirii „cu un oaspete de pe 
o altă planetă”! După cinci minute a intrat o fiinţă neumană, 
fără păr, înaltă de aproximativ 1,50 m, îmbrăcată cu haine de 
culoare crem, foarte lipite pe corp. Era un EBE 2, al doilea 
oaspete extraterestru de la Los Alamos! A luat loc la o masă şi 
trei persoane i-au pus întrebări despre planeta de origine, 
îndeosebi despre climă şi anotimpuri. EBE 2 a răspuns într-o 
engleză perfectă, care părea că provine de la o maşină. 
Descrierea climei, a anotimpurilor şi a ciclului diurn, aşa cum le 
povesteşte Collins, pune o mare problemă de credibilitate prin 

ea însăşi. El spune că erau 35 de ore de zi şi 3 ore de noapte, 
ceea ce pare greu de explicat, din punct de vedere astronomic. 
Poate că planeta era luminată de o stea dublă, care prelungea 
durata zilei? Collins nu spune nimic şi asta a fost de ajuns 
pentru unii ca să arunce la coş această mărturie. Convorbirea a 
durat în jur de o oră, apoi EBE 2 s-a retras. în momentul plecării 
a aruncat spre Collins o privire care i s-a părut amicală şi i-a 
provocat un sentiment de linişte sufletească... Ce să credeam 


despre o astfel de mărturie? Collins este ofiţer în retragere. 
Dacă se distrează să întreţină o farsă, cum se face că este lăsat 
s-o facă, că nu este sancţionat? Dar dacă povestea lui este 
adevărată, armata nu îl poate acuza de minciună. Nu îl poate 
acuza că a divulgat secretul, se va feri să facă asta. Rămâne 
ipoteza unei continuări a dezinformării made in AFOSI. Dar de ce 
să faci, atunci, ca mărturii de acest gen să fie complet 
discreditate? 

„Informaţii” de la Collins despre „Cartea Galbenă” 

Pe situl web al lui Robert Collins (adus la zi la 19 mai 2000) 
găsim o pagină ciudată despre misterioasa „Carte Galbenă” 
(Yellow Book), care ar fi fost adusă de „ebeni” la Holloman în 
1964. După spusele lui Collins, ebenii nu au nici o legătură cu 
cenuşiii. Există trei exemplare ale Cărţii Galbene. Una este sau 
era păstrată de „EBE 2”, o alta într-o cameră blindată situată 
lângă esplanada din Washington şi ultima într-o cameră specială 
de la Los Alamos. Se spune că această Carte este un fel de disc 
compact holografic, care poate să proiecteze în imagini infor- 
maţiile pe care le conţine, combinând texte şi holograme. Se 
citeşte pe un fel de tăbliță transparentă, care trece automat la 
pagina următoare când ochii ajung la baza unei pagini. După 
spusele celor care au putut să o citească, ar fi nevoie de o viaţă 
întreagă ca să o citeşti în întregime. Cartea Galbenă este o isto- 
rie a universului şi a prezenţei ebenilor de 10 000 de ani. 
Pământul este o „staţie” puţin mai depărtată de unul dintre dru- 
murile lor comerciale. Există alte cinci „grupuri” - sau mai 
(DW 
Dezvăluirea secretului 
298 
multe - de extratereştri care vizitează Pământul. Aceşti „ebeni” 
nu ar fi fiinţele cu nas lung văzute la Holloman, ci acei „EBE” de 
tip 1 descrişi în documentul SOM 1-01. 

Filmul îndoielnic al unei convorbiri cu un extraterestru 

în august 1997, emisiunea de televiziune americană Strânge 
Universe a prezentat, într-un episod despre Zona 51, o secvenţă 
misterioasă de trei minute care voia să arate o convorbire cu un 
extraterestru cu ochii mari şi negri. Am văzut acest film şi mi s-a 
părut foarte puţin convingător. Se vede capul în penumbră, cu 
un medic în spate, pe o înregistrare video de proastă calitate. 
De unde provine această bandă video? Ar fi fost furată, de pe un 


computer, de către un angajat din Zona 51, cu pseudonimul de 
Victor. El ar fi reuşit să o vândă societăţii de producţie Rocket 
Pictures Home Video din Los Angeles. Revista Factor X 
povesteşte că a renunţat la contactarea lui Victor, pentru că 
cerea o sumă foarte mare pentru o discuţie! Toate acestea sunt, 
evident, foarte exagerate: fie farsa mercantilă, fie operaţiunea 
bine urzită de dezinformare. 

Robert Dean şi documentul „An Assessment” 

Să amintim pe scurt această mărturie care a făcut să curgă 
multă cerneală, dar care este „afectată” de o mare 
incertitudine, în 1991, un fost militar american, Robert „Bob” 
Dean a dezvăluit că, pe când se afla la post ca sergent-major, 
începând din 1963, la cartierul general al forţelor NATO din 
Europa (SHAPE, care încă mai era în Franţa în acea perioadă), 
putuse să citească un document lung, ultrasecret, despre OZN- 
uri, intitulat „O evoluţie” . Cum putuse acest sergent-major să 
pună mâna pe un astfel de document? Pentru că, explică el, 
fusese repartizat la un seviciu de informaţii. Acest dosar era 
rezultatul unui studiu care fusese făcut în urma unor observaţii 
spectaculoase în 1961 şi 

fusese încheiat în 1964. Dean ar fi putut să citească liniştit 
documentul, în timpul orelor neocupate! După spusele lui, 
fuseseră difuzate doar cincisprezece exemplare, dintre care unul 
pentru Franţa, care „hotărâse după câteva luni” să înfiinţeze 
GEPAN. Această afirmaţie aruncă o îndoială serioasă asupra 
spuselor sale, GEPAN fiind înfiinţat zece ani mai târziu, în 1977. 
Ufologul britanic Timothy Good, la început foarte interesat, a 
pornit o investigaţie foarte aprofundată datorită cunoştinţelor pe 
care le avea, în special amiralul lord Hill Norton. Această 
investigaţie - în Franţa a stat de vorbă cu un fost angajat al 
SHAPE, colonelul d'Arcier - nu a dat nici un rezultat, în ciuda 
unor nume oferite de Dean. S-a stabilit că Dean nu făcuse parte 
dintr-un serviciu de informaţii, ci doar de traducere, iar 
documentul furnizat de el în această privinţă era probabil fals. 

Povestea ciudată a sergentului Stone 

Clifford Stone, fost sergent american locuind la Roswell, este 
un bărbat foarte simpatic şi curajos, care s-a luptat ani de zile 
cu aparatul militar ca să-i smulgă informaţii despre OZN-uri. El a 


publicat două broşuri pline de documente, preţioase pentru toţi 
Mcercetătorii. Dar activitatea sa ufologică a luat o nouă 
întorsătură în 1998, când a dezvăluit că a jucat un rol ultrasecret 
în privinţa OZN-urilor, pe când se afla la post în Vietnam. O 
poveste, trebuie să recunoaştem, greu de crezut. Clifford Stone 
începe prin a dezvălui că în timpul celor douăzeci şi doi de ani ai 
carierei sale militare a jucat totdeauna un rol de expert neoficial 
în privinţa OZN-tirilor, asta incluzând şi cei patru ani petrecuţi în 
Vietnam, începând din ianuarie 1970.1 se repartizase un birou, 
dar făcea escapade seara, trecând pe sub sârma ghimpată a 
taberei. Să spunem imediat că acest punct este puternic criticat 
de jurnalistul Don Ecker, care i-a publicat totuşi povestea în UFO 
Magazine. Don Ecker, care a fost şi el doi ani în Vietnam, servind 
într-o unitate de „operaţiuni speciale” a Agenţiei de Securitate, 
spune că 

nici nu putea fi vorba să te duci la plimbare în zona din jurul 
taberelor întărite, unde era voie să tragi fără somaţie! 

Clifford Stone istoriseşte totuşi cum i s-a întâmplat o poveste 
ciudată pe când făcea o astfel de escapadă. O echipă militară îl 
aştepta acolo, ba chiar îi spusese că întârziase! Au urcat la 
bordul unor elicoptere mari Chinook şi s-au îndreptat spre munţi. 
Acolo au inspectat o reţea de galerii subterane făcute probabil 
de vietnamezi. Dar povestea lui capătă aici o dimensiune de 
„mare  stranietate”. Au ajuns într-o grotă mare, puternic 
luminată, parcă electrificată, iar cei douăzeci-douăzeci şi cinci 
de soldaţi prezenţi erau foarte neliniştiţi. Atunci a apărut o 
lumină verde, lată de aproximativ un metru, arătând un fel de 
tablou de bord, ca o hologramă. Colonelul care conducea 
operaţiunea i-a spus să atingă imaginea, ceea ce Stone a şi 
făcut, învingându-şi frica. Grota s-a luminat complet şi au văzut 
atunci un fel de vehicul în formă de trabuc. în această relatare, 
care devine foarte confuză, grota se dovedeşte a fi un fel de 
laborator biologic unde se găsesc organe umane, cadavre de 
americani şi de vietnamezi! Apoi pereţii au devenit transparenţi 
şi au putut să vadă cerul înstelat. 

Dacă povestea este inventată, este cel puţin o superbă 
povestire SF, demnă de un Lovecraft. Să o scurtăm totuşi. 
Clifford Stone s-a jucat un moment cu panoul de control, dar a 


fost rănit foarte dureros la ochi de un fascicul de lumină roşie 
intensă. A avut impresia că i-a luat foc spatele şi că leşină. S-a 
pomenit la intrarea grotei, împreună cu ceilalţi soldaţi şi a fost 
dus la spitalul militar. La puţin timp după aceea, colonelul i-a 
pus întrebări despre ce se întâmplase. Voia să afle dacă avusese 
un contact oarecare cu extratereştrii şi astfel aflase că nu 
leşinase, ci dispăruse timp de patruzeci şi cinci de minute! Un 
medic care participa la discuţie i-a făcut o injecție şi atunci şi-a 
amintit că văzuse apărând nişte fiinţe semănând cu nişte 
lăcuste, pe care îşi amintise că le cunoscuse în copilărie, fiinţe 
care i-au îngrijit medical ochii. Discuţia s-a terminat cu 
avertismentul de a nu vorbi niciodată de cele întâmplate. Cu 
ocazia altei discuţii, colonelul i-a explicat că acele cadavre erau 
cele ale unor oameni ucişi în luptă. Dar erau 

acolo şi corpuri „sintetice”! Putem, fireşte, să nu luăm deloc în 
seamă povestea sergentului Stone. Şi mai putem să ne întrebăm 
cum a apărut ea în mintea lui. A inventat Stone toate astea, 
există vreo părticică de adevăr în spusele lui? A fost supus 
vreunei experienţe militare sofisticate de Mind Control? Sau de 
manipulare de către extratereştri? îl las pe cititor să aleagă. 

Confruntare cu extratereştrii In Cambodgia? 

O altă mărturie militară foarte ciudată este cea a unui fost 
ofiţer din „Trupele Speciale”, care a servit în Cambodgia în 
timpul războiului din Vietnam. Linda Howe a publicat-o în cartea 
sa Glimpses of Other Realites - volumul II, apărut în 1998. Să 
rezumăm în câteva cuvinte punctul forte al acestei mărturii 
impresionante (la fel de imposibil de verificat). Acest ofiţer cu 
pseudonimul Joe fusese confruntat în 1971, împreună cu patrula 
sa, în mijlocul pădurii, cu... extratereştri care se agitau într-un 
luminiş în jurul unui OZN cu diferite instrumente şi nu-i văzuseră 
venind. OZN-ul era un aparat mare de formă rotundă, lat de 
aproximativ 15-20 m. Fiinţele erau de statură mică, sub 1,50 m, 
dar bine proporţionate. Moment dramatic: deşi acei extratereştri 
nu erau înarmaţi, după toate aparențele, unul dintre soldaţi, 
cuprins de panică, a tras, făcând să cadă la pământ unul dintre 
extratereştri. Joe a vrut să împiedice un măcel, făcând gestul de 
a ridica ţeava puştii omului care trăsese. Atunci, cel care părea 
să fie şeful lor s-a întors spre Joe, a ridicat o mână într-un gest 


de pace, s-a apropiat de soldatul care trăsese şi l-a lovit peste 
obraz, fără brutalitate. Soldatul a căzut ca în urma unui şoc 
electric, dar s-a ridicat rapid, ca şi extraterestrul care fusese 
împuşcat. Apoi toţi extratereştrii şi-au strâns instrumentele în 
faţa soldaţilor înmărmuriţi şi au urcat în aparatul care a decolat 
imediat, aproape fără zgomot, provocând doar un mic curent de 
aer. La întoarcerea la bază, oamenii, foarte tulburaţi, au fost 
interogaţi timp de câteva ore de agenţi în civil, care s-au 
identificat doar ca fiind reprezentanţi „MAJIC”. 

„Above Black”, cartea ciudată a sergentului Dan Sherman 

Deloc banală, această poveste a modestului „sergent tehni- 
cian” Dan Sherman prezintă amănunţit cum a devenit „comuni- 
cator intuitiv”, o activitate foarte secretă care consta în a primi 
prin telepatie, dar afişându-se pe o consolă informatică, mesaje 
extraterestre a căror origine exactă nu este, de altfel, deloc pre- 
cizată. Sherman, care a servit doisprezece ani în Air Force, 
povesteşte cum a fost selectat, după care a fost supus unui 
antrenament laborios destinat dezvoltării calităţilor sale mentale 
paranormale. Titlul complet al cărţii sale, apărută în 1998, este 
enigmatic: Above Black. Project Preserve Destiny. Insider 
Account ofAlien Contact and Government Cover-up (Dincolo de 
negru. Proiect Protecţie a destinului. Relatare din interior despre 
un contact extraterestru şi despre disimularea guvernamentală). 
în cursul antrenamentului - foarte sever şi solitar - a trebuit să 
înveţe să influenţeze mental o curbă, apoi nişte modele mai 
complexe afişate pe un ecran. Obiectivul era stăpânirea unui 
mod de comunicare mentală, telepatic sau „paranormal”, dacă 
vrem. Şi a reuşit, pentru că a fost selectat pentru calităţile sale 
în materie. Devenit agent operaţional, el a intrat în contact cu 
un extraterestru cu numele de Bones, de la care ne transmite 
câteva destăinuiri, cu zgârcenie, e adevărat. Ele se referă mai 
ales la natura timpului: „extratereştrii sunt în stare să călăto- 
rească prin timp, dar nu în jurul timpului”. Sherman 
mărturiseşte că nu înţelege nimic, dar amatorii de călătorii 
temporale vor fi dezamăgiţi: nici vorbă de deplasare în trecut! 
Lucrurile nu sunt clare nici în privinţa religiei. Sherman a 
întrebat entitatea dacă avem un suflet, la care aceasta a 
răspuns că „orice entitate care este conştientă că există are un 


intelect şi un suflet”. Sherman a aflat că aceste fiinţe cunosc 
Pământul de foarte mult timp, că ni s-au arătat în multe ocazii şi 
că ne-au ajutat cu aporturi tehnologice. Despre eventualitatea 
încrucişării genetice cu extrate- 

reştrii, bascii sunt candidaţi buni! După spusele lui Bones, există 
un număr considerabil de alte „inteligenţe” în univers. Bones e 
reticent când e vorba să explice sensul expresiei „Project 
Preserve Destiny”. în cele din urmă i-a spus că „Pământul se află 
în perioada copilăriei sale geologice şi că trebuie să ne aşteptăm 
la schimbări importante”. Asta nu e deloc liniştitor! La fel şi ceea 
ce află până la urmă Sherman de la superiorul său ierarhic, 
singurul lui om de contact: are calităţi speciale pentru că mama 
sa a fost manipulată genetic! După ce a aflat asta, Sherman s-a 
revoltat, a demisionat şi în cele din urmă s-a hotărât să 
vorbească... 

Inutil să mai spunem că această mărturie a fost ţinta celor 
mai virulente critici pe Internet, după cum era şi cazul, dar 
lectura acestei cărţi lasă o impresie de tulburare şi totodată de 
sinceritate. 

Misteriosul „Doctor Michael WolF 

Dezvăluirile extraordinare făcute de Michael Wolf (pe 
adevăratul nume Wolf Kruvant) în 1996, într-o carte ciudată, The 
Catchers of Heaven, au provocat o polemică violentă. Relatarea 
lui este romanţată - după propria sa mărturisire - şi e greu să 
deosebeşti realul de fals, Wolf încetând din viaţă la 16 
septembrie 2000, în urma unei lungi maladii. Totuşi, chiar dacă 
punem la îndoială unele aspecte ale acestei cărţi, rămâne o 
poveste stupefiantă care ar putea să conţină o parte de adevăr. 
Parcă poţi să ştii! 

Michael Wolf istoriseşte în carte viaţa sa de om de ştiinţă de 
înalt nivel - pretinde că este medic, fizician şi informatician! - în 
cursul căreia spune că a participat, din 1972 până în 1977, la 
cercetări ultrasecrete în legătură cu extratereştrii. Unde? în 
acele laboratoare subterane, îndeosebi S-4 şi Dulce! 

Wolf dezvăluie totodată participarea sa la experienţe bio- 
logice în colaborare cu extratereştrii „cenuşii” veniţi din Zeta 
Reticuli, care erau, ne spune el, prietenii lui! Wolf lasă să se 
înţeleagă că este el însuşi un „hibrid” şi că pentru asta fusese 


selectat pentru această carieră de studii secrete. Spune că a 
veri 

ficat el însuşi prezenţa în genomul său a unor secvenţe genetice 
ne-umane, care făceau din el un „intermediar”. Din 1979, Wolf 
spune că a fost consultant ştiinţific al preşedinţilor americani, al 
Consiliului American de Securitate şi al miticului grup MJ-12, 
unde conducea echipa „Alphacom”, grup de reflecţie asupra 
relaţiilor cu extratereştrii. 

Aceste dezvăluiri au provocat un scandal uşor de imaginat în 
sânul unei ufologii americane fragilizate de polemicile din anii 
optzeci. Ca şi în cazul lui Bob Lazar, a fost imposibil să i se 
verifice diplomele. Fizicianul Bruce Maccabee, care este doctor 
în fizică, spune că este imposibil să colecţionezi două sau trei 
doctorate, cum pretindea Wolf, fiind şi aşa destul de dificil să 
obţii unul! Asta înseamnă că acest Michael Wolf este un impos- 
tor? Excelentul investigator Jim Courant (pilot şi intructor de 
avioane de linie), cu care am discutat acest subiect, a putut 
totuşi să verifice o parte din studiile sale şi mai ales - după 
spusele unor informatori bine plasați - că a lucrat într-adevăr la 
baza S-4 (a cărei existenţă rămâne totuşi nedovedită). Wolf avea 
şi relaţii de înalt nivel în lumea ştiinţifică, precum fizicianul 
Harold Puthoff care a participat el însuşi la cercetări ultrase- 
crete, precum „vederea la distanţă”, despre care vom vorbi mai 
departe. 

Relatarea lui Michael Wolf devine pe alocuri confuză, pentru 
că mărturiseşte că a luat parte la cercetări biologice pentru care 
îi este ruşine precum tentativele de fabricare a unor fiinţe 
hibride oameni-extratereştri... Wolf mai explică faptul că prele- 
varea de ţesuturi animale de la vitele mutilate are drept scop 
prepararea de „organite”, putând să se adapteze corpului uman 
şi servind la filtrarea particulelor care ne ucid pe măsură ce 
poluăm planeta. Wolf denunţă cu virulență uneltirile unei 
„cabale” anti-alieni în cadrul serviciilor secrete, care ar fi 
condusă de ofiţeri extremişti, mai ales de la Marină. Aceştia ar 
duce un război secret împotriva prezenţei extraterestre şi a 
înțelegerilor încheiate. Aceşti oameni, spune el, le-au încălcat 
maltratând 

extratereştrii şi încercând să doboare OZN-uri! 

Se vede că această carte a lui Wolf este plină de „dezvăluiri” 
stupefiante. La urma urmelor, Michael Wolf era un bărbat plin de 
căldură (am putut constata acest lucru vorbind cu el la telefon) 
şi un avocat al păcii, care a creat o fundaţie pentru ajutorarea 
copiilor. Mai pot cita aici şi mărturia personală a doi investigatori 
cunoscuţi de mine care, fiecare, mi-au spus - separat şi în scris - 
aceeaşi poveste. îl vizitaseră împreună timp de două zile pe 
Michael Wolf. Noaptea, în camera lor de la hotel, au fost treziţi 
de o sferă de lumină albastră, care le-a apărut în dormitor. Unul 
dintre martori s-a simţit complet paralizat, celălalt a ţipat de 
groază, dar sfera a dispărut. A doua zi de dimineaţă au primit un 
telefon de la Wolf: „Ce vi s-a întâmplat noaptea trecută?” l-au 
povestit incidentul iar el le-a explicat că le ceruse „prietenilor 
lui” să le facă o demonstraţie a prezenţei lor! 

Alte „dezvăluiri”, din ee In ce mai problematice 

Mai există şi alte nume pe lista lungă a „dezvăluirilor” care s- 
au adunat în cursul anilor nouăzeci, la fel de spectaculoase şi 
imposibil de verificat. De exemplu, relatarea unui anume colonel 
Steven Wilson, mort în 1997, care a făcut dezvăluiri 
extraordinare despre cele mai secrete activităţi, la care partici- 
pase chiar el. Wilson formase un grup ufologic foarte „avan- 
gardist” - Sky Watch International - ale cărui idei erau publicate 
pe un site Internet cu acelaşi nume. El a povestit cum a fost sal- 
vat de la un accident de către extratereştri, pe când era aviator 
militar, apoi fusese angajat în activitatea ultrasecretă a aşa- 
numi- tului „Project Pounce”, care avea sarcina să recupereze 
OZN-urile accidentate. Povestea lui este plină de cei mai 
periculoşi specialişti în operaţiuni negre, numiții black ops: Delta 
Force, Black Berets şi... Men in Black, lucrând, fireşte, pentru MJ- 
12 şi şefii lui, „MAJI”. Ba chiar spune că a asistat, în baza 
subterană S-4, la o şedinţă care l-a uluit: în faţa unui grup de 
astfel de specialişti, o blondă înaltă şi slabă, cu ochi albaştri, 
vădit extrateres 

tră, a mânuit un cristal din care ieşeau holograme care ilustrau 
istoria Pământului şi a intervențiilor extraterestre! O şedinţă 


care aminteşte foarte mult de serialul Stargate. 

Să menţionăm în acelaşi sens cartea lui Edgar Rothschild 
Fouche şi Brad Steiger, Alien Rapture. The Chosen, apărută în 
1998. Steiger este un veteran al aşa-zisei Lunatic fringe, care 
povesteşte de decenii mărturii extraordinare ale unor contactaţi 
(îndeosebi cu Semjase, frumoasa extraterestră venită din 
Pleiade!) şi ale unor „canale” care intră în contact mental cu tot 
felul de entităţi. Fouchă, care spune că este - oricât ar putea să 
pară de incredibil - un descendent autentic al ministrului poliţiei 
lui Napoleon, îşi istoriseşte propria poveste romanţată de agent 
secret şi militar din cadrul forţelor speciale, asemănătoare cu 
relatarea colonelului Wilson. Dar ce să credem despre toate 
astea? Spune el însuşi că această carte e un roman. 

Linda Howe a prezentat câteva mărturii din ultima sa carte la 
postul de radio cu mare audienţă Art Bell şi pe Internet, mărturii 
care lasă să se întrezărească că a fost o ţintă ideală a spe- 
cialiştilor în dezinformare, pentru a fi discreditată, căci toţi au 
puncte slabe. Virulenţa criticilor la adresa ei pe Internet, unde 
toate loviturile sunt permise, nu face decât să întărească aceste 
temeri. în ultima sa carte, Glimpses ofOther Realities (volumul 
II), ea reproduce o scrisoare lungă care îi fusese trimisă, în urma 
apariţiei precedentei sale cărţi, de doi agenţi anonimi. Aceştia îl 
contactaseră mai întâi pe colegul ei, Ray Boeche, căruia îi ară- 
taseră legitimaţiile de la Ministerul Apărării din Washington. Or, 
scrisoarea lor, care începe prin a o felicita pe Linda Howe pentru 
excelenta ei carte, este foarte ciudată. Referindu-se la fizicianul 
britanic David Boehm (autorul unei teorii foarte avansate despre 
natura „nelocală” a universului) şi la ideile lui Jacques Vallee, ei 
sugerează că ipoteza prezenţei unor extratereştri ar putea să fie 
o manevră amplă de dezinformare guvernamentală, pentru a ne 
ascunde adevărata natură a 

„entităţilor neumane”, sau NHE: acestea ar fi nişte călători ima- 
teriali care se deplasează în timp şi în alte dimensiuni, care 
înşeală şi manipulează omenirea de la origini! 

Ne putem întreba, încă o dată, dacă aceste revelații conţin o 
parte de adevăr. Linda Howe, pe care am întâlnit-o în iunie 2000 
la conferinţa de la San Marino, poate să fie convinsă de asta. 
Regăsim aici abordarea foarte esoterică a lui Jacques Vallee, 


John Keel şi mulţi alţii, asupra cărora voi reveni. Totuşi, Linda 
Howe, contrar lui Vallee şi Keel, nu exclude prezenţa extrateres- 
tră, dimpotrivă. 

Oare aceste idei esoterice nu au drept scop să ne ascundă 
prezenţa extraterestră? Acesta ar putea să fie obiectivul 
principal al dezinformării guvernamentale. Ar exista astfel în 
acţiune, în lumea serviciilor secrete, pe de o parte oameni care 
fac eforturi pentru dezvăluirea secretelor legate de extratereştri 
(„colivia” martorilor din interior) şi, pe de altă parte, cei care vor 
cu orice preţ menţinerea secretului despre extratereştri. Acestea 
fiind zise, tehnica utilizată curent pentru a semăna îndoiala şi 
confuzia despre prezenţa acestor extratereştri rămâne cea a 
mărturiilor necredibile, denunţate repede cu virulență de 
numeroşii sceptici. Câteva relatări culese de Linda Howe intră 
poate în această categorie. Acestea sunt, de exemplu, mărturiile 
lui „Kewper” (anonim) din 1998 şi ale lui Glen Pace din 1999, 
foarte îndoielnice, despre Zona 51. Kewper spune că a văzut 
prototipul avionului-spion SR-71 la Groom Lake în 1958, deşi 
aparatul a făcut primul său zbor în 1962: cu patru ani mai 
târziu! 

Trebuie să ştim că o cantitate incredibilă de „dezvăluiri” şi de 
documente îndoielnice au circulat în ultimii ani nu numai 
provenind din Statele Unite, ci şi din Rusia. Sunt - ca să amintim 
doar două - pretinse semnale extraterestre care ar fi fost 
captate în octombrie 1998, provenind din sistemul stelar EQ 
Pegasi, care anunțau o debarcare extraterestră la 7 decembrie 
în Arizona. Această ştire senzaţională, propagată imediat cu aju 
(D2ZFi ji Dezvăluirea secretului 308 
torul Intemetului şi radioului, îndeosebi de Richard Hoagland şi 
Peter Gerstem (avocat valoros al Just Cause în anii şaptezeci, 
devenit un guru New Age la Sedona în anii nouăzeci), s-a 
prăbuşit în ridicol, Arizona fiind în acea zi cuprinsă de o furtună 
de zăpadă. în schimb, dramatică a fost sinuciderea colectivă, în 
împrejurări care rămân stranii, a sectei „Heaven's Gate” în 
1997. 

Un alt exemplu, care pare să fie doar o farsă cu scop comer- 
cial - să nu uităm că există şi aşa ceva - a fost emisiunea tele- 
viziunii americane TNT, care pretindea că dezvăluie, în decem- 
brie 1998, documente secrete despre OZN-uri din fosta Uniune 
Sovietică. Partea cea mai tare a filmului - repede comercializată 


pe casete video în lumea întreagă - era recuperarea unui OZN şi 
o şedinţă de autopsie. Totul era fals, după cum a putut să 
constate după verificări ufologul rus Boris Şurinov, căruia i-am 
trimis versiunea franceză spre examinare. Turnarea filmului 
fusese făcută de o echipă americană, la Moscova şi în regiune, 
echipă care pretinsese că face un film SF! Să fi fost o farsă 
comercială sută la sută? Nu este foarte sigur, deoarece există 
motive să bănuim o manevră de dezinformare. O indicație în 
acest sens este faptul că ufologului ultrasceptic Kal Korff i-a fost 
încredinţată o aşa-zisă bucată din OZN-ul expertizat. Dacă 
singurul obiectiv era doar obţinerea de bani, ultima mişcare nu 
era deloc o idee bună! Manevra era atât de insolită încât, după 
câteva declaraţii gălăgioase ale acestui „investigator”, prin care 
ne asigura că va merge până la capăt, nu s-a mai auzit nimic 
despre asta. în schimb, un investigator adevărat, rus de origine, 
care trăieşte la New York şi care începuse să pună public la 
îndoială caseta cu argumente solide, a fost nevoit să nu mai 
spună nimic după ce canalul respectiv de televiziune l-a 
ameninţat că îi va intenta un proces. 

VIII Cine sunt? Ce vor? 

Adevăratele întrebări încep din momentul în care ai devenit 
conştient de realitatea OZN-urilor, ca fiind manifestări „inte- 
ligente” de origine ne-umană. Care este natura acestor „vizita- 
tori” care pilotează sau manipulează aceste OZN-uri? Sunt fiinţe 
de origine extraterestră sau „entităţi de natură şi mai 
misterioasă? Se află aici de mult timp? în caz afirmativ, deţin 
baze fizice pe Pământ sau în sistemul solar? Există sau 
călătoresc în „altă dimensiune”, de unde pot să se ivească prin 
„porţi interdimen- sionale”? Ce vor? Sunt binevoitori, neutri sau 
ostili? Au intervenit în istoria noastră? Se află - aşa cum avem 
multe motive să credem - la originea multor mituri şi religii? 
Sunt manifestări „supranaturale” angelice sau diabolice? Sau - 
întrebare dintre cele mai deranjante, de ajuns ca să explice 
înverşunarea menţinerii secretului - au manipulat genomul 
uman în cursul istoriei noastre? Au avut loc contacte secrete? Au 
fost încheiate înţelegeri secrete? întrebări numeroase la care 
mulţi au încercat de zeci de ani să găsească răspunsuri. 

în privinţa întrebării cheie, anume aceea de a şti dacă sunt 
ostili, neutri sau binevoitori (indiferent de adevărata lor natură) 
am făcut o recenzare a opiniilor, de la începutul anilor cincizeci 


şi până astăzi. Diversitatea era destul de mare de la început, dar 
ea s-a radicalizat în anii optzeci şi nouăzeci. Fie în mod negativ, 
o dată cu creşterea îngrijorării din anii optzeci, fie printr-o 
întărire a opiniilor „pozitive”, prin mişcarea culturală New Age 
din America. Dar alte opinii care s-au conturat treptat şi care 
con 

tinuă să fie discutate se îndreaptă spre ipoteze mai complexe, 
unde nimeni nu este complet negru sau alb. Viaţa noastră 
omenească este complexă. De ce n-ar fi aşa şi „cerul”? Poate că 
suntem cunoscuţi, vizitaţi episodic sau în mod mai susţinut, de 
zeci de civilizaţii, cum sugerează multe mărturii! Ele ar putea să 
fie independente sau să coopereze între ele, sau ar putea să fie 
rivale, şi asta de mult timp. Poate că ne aflăm sub suprave- 
gherea permanentă a două-trei dintre ele: unele mărturii ne 
îndreptăţesc să credem asta. Poate că unii „extratereştri” sunt 
bine voitori, alţii neutri, iar alţii sunt mult mai puţin simpatici! 
Cuvântul „Alien” a căpătat o conotaţie destul de negativă, mai 
ales după fimul cu acelaşi nume. Unii par să aibă un foarte 
dezvoltat simţ al umorului: asta ar fi în tradiţia acelor Tricksters, 
„Zei răutăcioşi” care joacă feste urâte, prezenţi în toate 
credinţele primitive. 
Extraterestrii farsori, „aliens” care umbla cu înşelăciuni 
August 1998: un OZN cântă In Ardeni 

Vara anului 1998 a fost, fără ca marea majoritate a fran- 
cezilor să bănuiască, o vară „fierbinte” pentru OZN-uri. Un 
episod interesant al acestui val de observaţii ne oferă ocazia să 
reflectăm la o dimensiune deja veche a fenomenului OZN, pe 
care am putea-o numi „raionul de farse şi păcăleli ET”. Regiunea 
Ardenilor a cunoscut cea mai mare concentrare de observaţii, 
foarte bine investigate de Jean-Luc Lemaire de la Charleville- 
Mezieres, împreună cu o echipă de investigatori care au 
recenzat peste două sute de mărturii, descriind cu o 
convergenţă remarcabilă evoluţiile nocturne ale unui OZN de 
formă triunghiulară. în fond, un dosar clasic, lăsând uşa 
deschisă ipotezei unui avion secret. Or, în mijlocul acestui val, 
un grup de tineri cât se poate de credibili au relatat un caz mai 
mult decât 

insolit. în seara zilei de 10 august, pe la orele 23:00, Frank Perrin 
şi şase prieteni de-ai săi au observat o sferă roşie, spre Vrigne- 
aux-Bois. Au luat hotărârea să se ţină după ea şi s-au înghesuit 
într-o maşină. La capătul a ceea ce lor li s-a părut o lungă par- 
tidă de-a v-aţi-ascunselea, au descoperit OZN-ul, în zbor 
staționar deasupra unui câmp, dinspre care se auzea o muzică 
foarte violentă! Au recunoscut o melodie a lui Mike Brant, „Aşa 
te iubesc”, foarte deformată. 

Dacă aşa ne iubesc, suntem siguri de cel puţin un lucru: îşi 
bat joc de noi. O tentativă de explicare ar fi, poate, prin analogie 
cu acele false-adevărate documente militare, totdeauna anulate 
de vreo prostie, care ar constitui bomboana cu piper din 
frumoasa prăjitură a acestui val de OZN-uri. Incident ideal 
pentru a ridiculiza, ceea ce a şi făcut canalul FR-3. Este vorba de 
canalul naţional, căci FR-3 Nancy a făcut o anchetă de calitate, 
cu intervievarea lui Frank Perrin. Dar aceeaşi secvenţă, preluată 
pe postul naţional, a fost ridiculizată, fiind prezentată cu un 
decor de marionete şi pe fondul râsetelor persoanelor prezente, 
jurnalista Marie-Laure Augris şi astronautul nostru naţional, 
generalul Jean-Loup Chretien. Pentru cei câţiva spectatori care 
au văzut această emisiune prezentată la o oră matinală, a fost, 
încă o dată, o poveste ridicolă a „celor care cred în OZN-uri”. 
Nimeni nu s-a întrebat ce interes avea acel băiat, care se vedea 
bine că avea capul întreg pe umeri, să inventeze o poveste atât 
de ridicolă? Aime Michel, marele pionier al ufologiei franceze, a 
inventat expresia „festival de absurdităţi” referitor la acest gen 
de poveşti. lată câteva exemple. 

Florile doamnei Lotti 

Scena s-a petrecut la Cennina, în Toscana, în ziua de 1 
noiembrie 1954. Doamna Rosa Lotti, care se plimba cu un 
buchet de flori, a întâlnit două personaje mici de statură, cu 
aparenţă umană, dar îmbrăcate în mod comic cu capă şi o 
cască, aflându-se 

alături de un aparat ciudat: două conuri lipite şi aşezate pe 
pământ vertical, pe un trepied. Cele două fiinţe s-au apropiat de 
ea zâmbind şi i-au smuls florile, precum şi ciorapul pe care îl 
scosese ca să le lege! în faţa protestelor ei, i-au înapoiat 


ciorapul şi femeia a fugit înspăimântată. Toate astea sunt de 
ajuns ca să ridiculizezi martorul şi OZN-urile o dată cu el. 

1973: Un ET escaladează zidul unei grădini 

Acum ne aflăm în Belgia, la jumătatea lunii decembrie a 
anului 1973, în oraşul Vilvorde, la 12 km nord-est de Bruxelles, 
unde se va derula o mică scenă ciudată şi ridicolă totodată, dar 
a cărei realitate a fost confirmată de o investigaţie aprofundată 
făcută de SOBEPS (Societatea Belgiană de Studiere a Fenome- 
nelor Spațiale). Martorului, domnul V.M., care a preferat să-şi 
păstreze anonimatul, i-a fost atrasă atenţia, pe la orele două 
dimineaţa, de o lumină ciudată din mica sa grădină, înconjurată 
de ziduri înalte şi, în mod normal, cufundată într-un întuneric 
total. în spatele zidului din fund se afla o altă grădină aparţinând 
mănăstirii. Martorul nostru s-a uitat pe fereastră şi a descoperit, 
cu stupoare, o fiinţă înaltă cam de 1,10 m, purtând haine care 
luceau, o cască sferică transparentă şi degajând o luminozitate 
verzuie. Un tub lega casca de un fel de rucsac, ca un aparat 
respirator. Acest „ufonaut” ţinea în mâini un aparat care semăna 
cu un aspirator, pe care îl plimba deasupra unei mici stive de 
cărămizi. Domnul M, care vedea fiinţa din spate, a avut ideea 
să-i transmită semnale cu o lanternă. Acesta s-a întors cu o 
mişcare stângace, de parcă âr fi avut capul înţepenit pe umeri. 
Martorul a descoperit atunci o faţă incredibilă, cu ochi mari şi 
galbeni lucind, ce păreau că luminează întreaga faţă. în schimb, 
nu se vedea nici nas şi nici gură. Ufonautul a răspuns la 
semnalele lanternei făcând semnul „V” cu două degete. Apoi s-a 
îndreptat spre zidul din fund şi a început să-l escaladeze 
rămânând tot timpul perpendicular pe zid, ca într-o glumă de 
desene animate. La puţin timp după aceea, martorul, năucit, a 
văzut apărând în spatele zidului un halo de 

lumină albă, a auzit un zgomot uşor, apoi a văzut ivindu-se lent 
un obiect rotund şi luminos, lat de vreo 5 m, care a rămas un 
moment în zbor staționar. Partea de sus a OZN-ului bătea în por- 
tocaliu fosforescent, având deasupra o cupolă transparentă, sub 
care martorul l-a putut zări pe umanoid, scăldat într-o lumină 
verde. OZN-ul s-a mai ridicat încă vreo douăzeci de metri, s-a 
legănat uşor, emițând în jur jeturi de scântei şi un fel de şuierat, 
apoi a dispărut în mare viteză. în câteva secunde, nu mai era 


decât un punct luminos printre stele. 
ancheta USAF. 

1974: Roboții de la Warneton 

lată alt caz de mare stranietate, dar bine studiat şi a cărui 
realitate nu poate fi pusă la îndoială. în ziua de 7 ianuarie 1974, 
domnul X, care şi el a vrut să-şi păstreze anonimatul (e lesne de 
înţeles), se deplasa cu maşina pe la 20:40 pe drumul spre 
Warneton, lângă frontiera franco-belgiană, când farurile, apoi 
motorul a încetat să mai funcţioneze, obligându-l să se 
oprească. Martorul a văzut în dreapta sa, la 150 m, pe un câmp, 
un obiect 


„Spiriduşul” de la Kelly- Hopkinsville. Copie a unui desen de 
Pauline Bowen, realizat după 
Micul „diavol” văzut în Italia, în 1978. 

ciudat sprijinit pe trei picioare, semănând cu „casca unui soldat 
englez din primul război mondial”. Apoi a văzut venind spre 
maşina sa două fiinţe ciudate, care s-au apropiat până la patru 
metri de vehicul. Prima, înaltă de 1,20-1,30 m, semăna vag cu 
un „omuleţ Michelin”, cu o cască mare şi rotundă, având în 
mână un fel de riglă mică, cu un vârf în formă de piramidă, 
îndreptat spre maşină. Al doilea era mai înalt, cu o cască de 
formă cubică şi un fel de uniformă destul de ridicolă, cu două 
rânduri de nasturi, o centură şi un toc de piele pentru armă. 
Amândoi aveau aceeaşi faţă în formă de pară, având aspectul 
îngrijorător al unui cap de mort, dar cu ochi mici şi rotunzi. 
Domnul X a simţit brusc un şoc slab în partea din spate a 
capului şi a auzit un sunet modulat. Experienţa a fost întreruptă 
de sosirea unei maşini. Cele două entităţi au întors capul cu o 


mişcare perfect sincronizată - ca nişte roboţi - şi au ajuns la 
aparatul lor, dar martorul nu-şi aminteşte cum. Celălalt 
automobilist, care văzuse scena, s-a oprit ca să-l întrebe dacă 
fusese agresat, găsindu-l aplecat peste volan, într-o stare de 
năuceală. Dar lucrul cel mai incredibil poate a fost faptul că 
incidentul s-a repetat, după cinci luni, în acelaşi loc. De data 
asta, cele două fiinţe se aflau pe marginea drumului, ca nişte 
autostopişti! Martorul a simţit acelaşi şoc, a auzit acelaşi sunet, 
apoi a văzut entităţile dispărând brusc, ca şi cum s-ar fi dezinte- 
grat. Astfel a fost publicată întâmplarea dar, după Joel Mesnard, 
directorul revistei Lumieres dans la nuit, martorul precizase 
investigatorului Jean-Marie Bigome că primise un mesaj 
telepatic aiuritor, debitat de o voce mecanică: „Du-te.... şi 
spune... că... vom... invada... Pământul!” Altă glumă? 

Apariţii monstruoase şi fantastice 

Istoria OZN-urilor este presărată cu apariţii monstruoase, teri- 
fiante sau fantastice, amintind de legendele antice şi medievale: 
pitici, spiriduşi, giganţi, ciclopi şi, bineînţeles, „demoni” care 
miros a pucioasă. Unii fac parte din folclorul bine cunoscut al 
ufologiei mondiale şi nu voi face decât să-i amintesc. E vorba, 
de 

exemplu, de „monstrul” care a speriat un grup paşnic de 
cetăţeni americani în orăşelul Flatwoods, în vârful unei coline, în 
1952: „Un monstru care scuipa foc, înalt de trei metri, cu un 
corp verde- strălucitor şi capul roşu ca sângele, plutind deasupra 
solului şi degajând un miros groaznic care îi îmbolnăvise”! Mai 
sunt şi spiriduşii verzi, cu ochi şi urechi mari, de la Keely- 
Hopkinsville, care au terorizat o noapte întreagă nişte ţărani la 
ferma lor din Kentucky, în 1955. Un caz solid, bine investigat de 
un ofiţer din Air Force, dar o povestre delirantă, bine făcută ca 
să ridiculizeze OZN-urile. în 1966, o altă poveste de adormit 
copiii a fost cea a „omului-molie” din Virginia. Timp de peste un 
an, o fiinţă zburând cu nişte aripi de liliac şi cu ochii roşii a 
bântuit regiunea Point-Pleasant, o regiune fertilă în apariţii de 
OZN-uri. 

Europa a avut şi ea parte de apariţiile ei. Să cităm un caz 
italian. în 1978, un drăcuşor ridicol cu urechi mari a apărut 
lângă un OZN aterizat, la Angelo di Ambros, în regiunea Gallio. 


Acestui bestiar incredibil îi putem adăuga pe pseudoextra- 
tereştrii prinşi la Varginha, în Brazilia, în 1996. Si aici avem de-a 
face cu un caz foarte solid, bine investigat şi cu descrierea unor 
fiinţe de coşmar, goale şi mirosind cumplit a amoniac! Perfect 
pentru ridiculizarea poveştilor cu OZN-uri prăbuşite. Şi totuşi 
ştim, de exemplu, că unul dintre soldaţii însărcinaţi cu cap- 
turarea, tânăr şi sănătos, a murit peste trei zile de o aşa-zisă 
bronşită, în plină vară, fiind îngropat fără ca familia să-i poată 
vedea corpul. Putem aminti aici şi apariţia unor animale mon- 
struoase, care ucid şi beau sângele animalelor de ogradă în 
Porto Rico, numite din această pricină „ciupacabras”, „băutorii 
de sânge”. în ultima vreme le vedem în alte ţări din America 
Latină, în Mexic, în Brazilia şi în Chile. Psihoză colectivă sau o 
vastă operaţiune de înscenări înşelătoare, demne de „vampirii” 
din secolele trecute? Se doreşte întreţinerea credinţei în fiinţe 
demonice, creaturi ale lui Satan? 

Ataşate dosarului OZN au existat totdeauna poveşti miste- 
rioase despre „oameni în negru” (în engleză: Meri in Black sau 
MIB), care ar veni să intimideze martorii şi să le interzică să 
vorbească. în filmul Men in Black, care a avut un mare succes în 
1997, aceste personaje îngrijorătoare, îmbrăcate în întregime în 
negru, erau prezentate ca fiind nişte agenţi secreţi având 
misiunea să demaşte  extratereştrii clandestini periculoși, 
capabili să ia o aparenţă umană. Acest scenariu extravagant a 
fost inspirat dintr-o poveste de benzi desenate de succes, 
publicată începând din 
1990 în Statele Unite. Dar la originea mitului există poveşti 
„adevărate” cu oameni în negru. Ce înseamnă ele? Sigur e 
faptul că intervenţia acestor personaje misterioase este tot- 
deauna legată de observarea unui OZN. 

Prima poveste cu „oameni In negru” 

Prima poveste cu „oameni în negru” datează din iunie 1947, 
în Statele Unite. Ea a fost investigată de Kenneth Amold, omul 
care a făcut prima observaţie celebră a unor „farfurii 
zburătoare” cu câteva zile mai înainte, lângă muntele Rainier. A 
povestit chiar el această întâmplare stranie în cartea sa, The 
Corning of the Saucers. Un mic editor de SF, Ray Palmer, i-a 


propus lui Amold printr-o scrisoare datată 20 iulie să 
investigheze pentru el, cu achitarea cheltuielilor, o observaţie 
spectaculoasă a unor OZN-uri care fuseseră semnalate în 
regiunea sa. Doi paznici din portul Tacoma, la sud de Seattle, în 
statul Washington, spuneau că au văzut de aproape şase OZN- 
uri mari survolând golful, lângă Maury Island. Unul dintre aceste 
aparate, care părea aflat în dificultate, ar fi dat drumul unei 
adevărate ploi de bucăţi metalice, dintre care unele loviseră 
ambarcaţiunea unde se aflau cei 

Misterioşii „oameni în negru” 


„Ciupacabra”, care ar fi fost văzut la Porto Rico şi în alte ţări din 
America Latină. 


Creatura de la Varginha, Brazilia. 

doi. în timp ce Amold încă mai ezita să înceapă această investi- 
gaţie - propria sa mărturie luându-i destul timp a fost în mod 


ciudat încurajat, cu ocazia unei conferinţe ţinute în oraşul său 
natal, Boise (Idaho), de un necunoscut care cunoştea pe unul 
dintre paznicii din port, Harold Dahl. Atunci s-a hotărât să se 
ducă, dar când a ajuns la Tacoma, toate hotelurile erau pline. 
Atunci şi-a încercat norocul la marele hotel din oraş, Wintrop, 
unde a descoperit cu stupefacţie că cineva - nu a ştiut niciodată 
cine - îi rezervase o cameră! Nici măcar nu avea adresa lui Dahl, 
dar l-a găsit în cartea de telefon. La telefon, Dhal s-a arătat la 
început foarte reticent, sfătuindu-l chiar să se întoarcă acasă. 
„Cazul ăsta de farfurii zburătoare este lucrul cel mai complicat 
pe care îl vei întâlni vreodată” i-a spus el, după care s-a răzgân- 
dit şi au fixat o întâlnire. 

Harold Dahl i-a povestit lui Kenneth Amold aventura sa, care 
avusese loc în realitate la 21 iunie, cu trei zile înainte de 
observaţia istorică a acesteia. Fragmentele metalice aruncate 
de OZN păreau de două feluri: unele erau ca nişte foi de 
aluminiu, altele semănând cu nişte bucăţi de rocă vulcanică. 
Acestea erau probabil foarte calde, căci scoteau fum după ce 
cădeau în apă. Văzând asta, Dahl şi echipajul s-au depărtat cât 
mai repede, dar fragmentele loviseră ambarcaţiunea, rănindu-i 
fiul şi omorându-i câinele! La întoarcere, Dahl şi-a informat 
imediat şeful, Fred Crisman. Acesta nu l-a crezut, dar a luat 
fragmentele metalice căzute pe punte, precum şi filmul cu 
fotografiile pe care avusese timp să le facă. Mai târziu, nici un 
investigator nu a putut să vadă acest film, care fusese „pierdut” 
câteva zile mai târziu. S-a ştiut doar că era pătat, ca şi cum ar fi 
fost expus la raze X. Crisman s-a dus să inspecteze malul unde, 
după spusele lui Dahl şi ale oamenilor săi, căzuseră multe bucăţi 
metalice. Atunci a apărut primul „om în negru”. 

A doua zi, 22 iunie, la orele şapte dimineaţa, un om s-a 
prezentat la casa lui Dahl şi i-a cerut să meargă să ia micul 
dejun cu el. Dahl a acceptat, sperând că va cumpăra din 
fragmentele pe 

care le avea. Bărbatul avea vreo patruzeci de ani şi era îmbrăcat 
în negru. El l-a dus pe Dahl, cu o maşină de culoare închisă, la o 
cafenea depărtată de port şi a început să-i spună întreaga 
poveste din ajun cu o precizie incredibilă. „Cunosc mult mai 
mute lucruri despre experienţa ta, a zis el, pe care n-ai să le 


LU 


crezi niciodată.” El a explicat în termeni misterioşi că acea 
observaţie n-ar fi trebuit să aibă loc şi că, dacă Dahl ţinea la 
viaţa lui şi îşi iubea familia, ar face bine să nu sufle o vorbă 
despre cele întâmplate. Dar Dahl nu a ţinut cont de avertisment 
şi a povestit întâmplarea altor muncitori din port. 

Dahl i-a arătat lui Amold câteva fragmente păstrate de el, dar 
în această privinţă Arnold a fost foarte dezamăgit recunoscând 
imediat bucăţi de rocă vulcanică foarte banale. Atunci a început 
să bănuiască că era vorba de o farsă. Dahl i-a propus atunci să 
meargă să-i arate celelalte fragmente, de metal „alb”, pe care 
şeful său Crisman le găsise pe insula Maury Island, dar şi 
acestea i s-au părut foarte obişnuite. Or, Crisman a venit la 
hotelul său împreună cu Dahl a doua zi dimineaţă şi i-a povestit 
că nu avea nici o îndoială asupra relatării lui Dahl căci, când se 
dusese să adune acele obiecte, văzuse şi el trecând OZN-uri 
deasupra malului! Arnold a chemat în ajutor un aviator - căpi- 
tanul E.J. Smith - care văzuse şi el recent un OZN, aflându-se la 
bordul avionului său aparţinând companiei United Airlines. Smith 
a acceptat şi a sosit la 30 iulie la Tacoma. Acum misterul devine 
şi mai mare, căci şeful agenţiei United Press de la Tacoma a 
început să primească tot felul de telefoane anonime care 
povesteau în amănunt convorbirile lui Amold şi Smith cu Dahl şi 
Crisman, din camera de hotel de la Wintrop, ca şi cum ar fi fost 
ascultate. Dahl şi Crisman nu puteau să fie suspectaţi, căci 
unele dintre apeluri avuseseră loc pe când se aflau la hotel. Cei 
doi investigatori au decis atunci să cheme doi ofiţeri cunoscuţi 
de ei - Brown şi Davidson - specialişti în informaţii, de la baza 
Hamilton din California. Spre marea surpriză a lui Amold şi 
Smith, aceştia au sosit chiar în aceeaşi seară cu 
ara 

avionul, după un zbor de două ore. Povestea ia o întorsătură 
tragică, deoarece amândoi au vrut să plece în aceeaşi seară, 
după miezul nopţii, cu o încărcătură de fragmente. Or, avionul 
lor, un bombardier B-25, a luat foc în zbor. Echipajul a sărit cu 
paraşuta, cu excepţia celor doi ofiţeri, care au refuzat şi au pierit 
în scurt timp în accident. Această poveste mai are şi alte 
aspecte ciudate, dar ne-ar lua prea mult timp să le prezentăm 
aici. Amold a rămas convins că era adevărat, dar Air Force a tras 


concluzia că era o înşelătorie vulgară care luase o întorsătură 
proastă, provocând moartea a doi ofiţeri. Oricum, nimeni nu i-a 
mai revăzut pe Dahl şi Crisman. S-a aflat de la un informator 
anonim că Crisman fusese mutat în Alaska. La rândul său, 
Amold a scăpat ca prin minune dintr-un accident, avionul său 
având pană la decolare, în ciuda grijii deosebite cu care fusese 
verificat. Ancheta a stabilit că cineva închisese valva de 
alimentare! Dacă era vorba de o farsă, atunci era foarte 
elaborată şi foarte periculoasă! în ultimii ani, Fred Crisman a 
făcut să se vorbească iar despre el, într-un mod nu mai puţin 
suspect. în 1968, judecătorul de instrucţie Jim Garrison, care 
anchetase asasinarea preşedintelui Kennedy, l-a identificat pe 
Crisman ca unul dintre personajele văzute la locul 
împuşcăturilor, bănuindu-l că fusese amestecat în complot... 
Dar o altă poveste ciudată, din 1952, a dus cu adevărat la 
naşterea legendei „oamenilor în negru”. 

1952: Bender şi cei trei oameni In negru 

Anul 1952 a fost foarte fertil în observaţii de OZN-uri. în 
aprilie, americanul Albert Bender, un tânăr investigator entuzi- 
ast, a creat o asociaţie - „Biroul internaţional al farfuriilor 
zburătoare” - care a cunoscut rapid un mare succes, probabil 
pentru că preconiza o atitudine primitoare pentru misterioşii 
vizitatori sosiți la bordul OZN-urilor. Acest grup a avut o durată 
de viaţă foarte scurtă căci, în septembrie 1953, Bender a 
anunţat brusc, în buletinul său Space Review, că înceta orice 
activitate, cu această declaraţie ciudată: „Misterul farfuriilor 
zburătoare nu 

mai este un mister. Originea este cunoscută, dar orice 
informaţie despre acest subiect este suprimată din ordinul unei 
autorităţi superioare”. Bender recomanda cea mai mare 
prudenţă investigatorilor ufologi. 

La începutul anului 1953, Bender îl numise responsabil de 
investigaţii pe Grey Barker, un alt pasionat al OZN-urilor, care 
avea să depună mărturie mai târziu despre acest episod ciudat 
într-o carte publicată în 1956: „Ştiau prea multe despre farfuriile 
zburătoare”. Bender îi povestise lui Barker, precum şi altor 
câtorva colaboratori de încredere, că primise în august vizita a 
trei „oameni în negru” care îl înspăimântaseră şi îl convinseseră 


să înceteze orice activitate legată de OZN-uri! Or, tocmai 
scrisese unui corespondent o scrisoare, în care dezvăluia 
secrete despre OZN-uri, pe care le aflase de la oamenii 
guvernului. Câteva zile mai târziu, aceşti trei oameni l-au vizitat 
acasă. Erau de vârstă mijlocie, îmbrăcaţi în negru, cu pălării, 
veniseră cu o maşină neagră şi se aflau în posesia scrisorii sale! 
Bender a crezut că e vorba de agenţi guvernamentali, pentru că 
l-au ameninţat cu închisoarea dacă vorbea. A fost atât de 
speriat de această vizită încât a fost bolnav timp de trei zile. 
Unul dintre cei trei a revenit să-l vadă, de data asta într-un mod 
mai amical, ca să-l ajute să-şi revină de pe urma 
traumatismului. 

Cazul lui Bender a devenit şi mai misterios după ce a scris o 
carte în 1962 - „Farfuriile zburătoare şi cei trei oameni” -, carte 
în care pretindea că dezvăluie acel faimos secret al OZN-urilor. 
Or, relatarea lui era atât de neverosimilă - o poveste cu nişte 
fiinţe malefice şi periculoase, dero, care trăiau sub pământ în 
grote imense - încât nimeni nu l-a crezut, iar Barker însuşi le-a 
recomandat ultimilor susţinători să nu creadă în ce era scris în 
carte. 

în ciuda tuturor dezminţirilor oficiale, poveştile cu oamenii în 
negru au continuat să apară în legătură cu OZN-urile şi nu 
numai în Statele Unite. Ce sunt aceste personaje ciudate? 
Agenţi secreţi, ca în film, cu misiunea să supravegheze mişcările 
„Vizita- 

torilor” extratereştri, să ne protejeze şi mai ales să menţină 
secretul despre aceste poveşti? Aceasta este ipoteza care ne 
vine imediat în minte, având în vedere mărturiile. Totuşi, 
lucrurile poate că nu sunt chiar atât de simple, căci unii martori 
descriu „oamenii în negru” cu o alură mai ciudată, ajungând să 
ne întrebăm dacă unii n-ar fi chiar ei nişte... extratereştri! Toate 
aceste poveşti - care s-au adunat de decenii - cu pitici ridicoli, cu 
monştri groteşti şi personaje care stânesc teama i-au condus 
treptat pe mulţi investigatori din anii şaptezeci fie la analize de 
tip „psiho-sociologice”, fie la ipoteze mai mult sau mai puţin 
esoterice, chiar religioase, înainte de a merge mai departe, să 
facem o rapidă trecere în revistă a acestor diferite tentative de 


interpretare. 
scepticilor, văzând în dosarul OZN doar fenomene de tip psiho- 
logic şi sociologic, precum fabulaţii, zvonuri şi halucinaţii 
colective, având sursa în poveştile SF. Bertand Meheust era 
autorul cel mai cunoscut în Franţa pe această temă, cu cele 
două cărţi ale sale: Science fiction şi farfurii zburătoare (1978) şi 
Farfuriile zburătoare şi folclorul (1985). Există cu siguranţă 
trăsături comune - am văzut deja asta - între poveştile cu OZN- 
uri (întâlniri de gradul Il, răpiri) şi legendele folclorice sau 
miturile şi mai vechi! Dacă extratereştrii sunt prezenţi pe 
planeta noastră dintotdeauna - indiferent de adevărata lor 
natură 
- atunci au suscitat neapărat numeroase mituri. în plus, inter- 
pretările pur socio-psihologice sunt obligate să ia în considerare 
toate observaţiile comportând manifestări fizice: efecte asupra 
martorilor, urme pe sol, înregistrări radar etc. Şi ce să mai zicem 
de întreg dosarul secretului militar în privinţa OZN-urilor! 
Câteva tentative de explicaţie 

Pe la sfârşitul anilor şaptezeci, un număr crescând de 
observatori până atunci deschişi spre ipoteza extraterestră s-a 
retras în tabăra 

Interpretările de tip esoteric 

Putem lega unele ipoteze despre OZN-uri de lunga tradiţie a 
ideilor esoterice, care s-au dezvoltat din Antichitate mai mult 
sau mai puţin clandestin pe lângă religiile oficiale şi care s-au 
bucurat de o revenire a interesului în epoca noastră, ca reacţie 
la excesele raționalismului triumfalist. De exemplu, unii - 
călcând pe urmele lui Jacques Vallee şi John Keel în Statele Unite 
- au vrut să interpreteze ceea ce au numit global „fenomenul 
OZN” ca fiind o manifestare multiformă a unei singure şi aceeaşi 
„Inteligenţe”, misterioasă şi manipulatoare, prezentă în spaţiul 
terestru din cele mai vechi timpuri, dar ale cărei obiective 
rămân foarte obscure, poate chiar răuvoitoare. Această teorie, 
care aminteşte de unele idei gnostice din primele secole de 
după Hristos, a fost susţinută în Franţa îndeosebi de Jean Sider, 
autor al mai multor lucrări pe această temă şi care are destul de 
mulţi susţinători. în această ordine de idei, Sider a făcut o 
descoperire foarte tulburătoare pe care se cuvine să o 


semnalăm: multe din numele de extratereştri citate de 
contactaţi seamănă foarte mult sau chiar sunt identice cu cele 
ale unor demoni (în sens larg) din religii şi mituri. Studiul său a 
fost onorat de revista americană Mufon în iulie 2000, fiind deci o 
temă de reflecţie cât se poate de actuală. Asta să însemne 
totuşi că suntem confruntaţi cu nişte entităţi demonice, în 
sensul religios al termenului? Jean Sider nu spune asta, dar este 
ideea pe care o apără alţi autori, şi asta de mulţi ani. 

Interpretările religioase 

Religiile oferă o grilă de lectură mai clasică, dacă vrem. în 
acest spirit, OZN-urile sunt văzute deseori ca nişte semne reli- 
gioase, poate anunţătoare ale sfârşitului lumii. Pentru unii, de 
tendinţă fundamentalistă, sunt demoni care trebuie alungaţi: 
trebuie să recunoaştem, de altfel, că modelul „standard” de 
„mici cenuşii” are un cap destul de demonic! în Franţa, câţiva 
autori sunt deja susţinători declaraţi ai naturii satanice a OZN- 
urilor şi 

ai „entităţilor” care le sunt asociate. Este cazul lui Jean Robin, cu 
a sa carte Obiectele zburătoare neidentificate sau Marea Parodie 
(1979) şi a lui Jean-Michel Lesage, cu cărţile sale Manipularea 
ocultă (1989) şi Secretul diabolic al OZN-urilor (1995). Jean 
Robin, în cartea sa cea mai recentă - intitulată în mod ciudat 
Veghetorule, cum stăm cu noaptea? -, îi critică pe nefericiţii 
ufologi care nu au înţeles nimic, incapabili să îşi dea seama cu 
ce forţe obscure au de-a face. Problema este că acest gen de 
analiză este reversibilă, ca şi în cazul argumentelor de tip 
folcloric. Ce ne dovedeşte că nu nişte extratereştri cât se poate 
de fizici se joacă cu noi, de la începutul timpurilor, făcându-ne 
să credem ce vor ei, de exemplu că sunt nişte demoni? Ar fi o 
găselniţă bună pentru a-i impresiona pe oameni. în fond, cu 
această demonologie „OZN-istică”, avem aici de-a face cu o 
viziune foarte tradiţională, cvasimedievală, a problemei OZN. 

Dar, din fericire, nu toată lumea susţine o viziune atât de 
pesimistă. Pentru alţi autori, precum pastorul american Barry 
Downing, „piloţii” OZN-urilor sunt mai curând de natură angelică 
dar se pare că, mai recent, a evoluat spre ideea de extratereştri, 
agravându-şi astfel cazul în ochii tradiţionaliştilor! La fel, un 
demonolog reputat al Vaticanului, monseniorul Corrado 


Balducci, îşi dă osteneala să ne liniştească în privinţa naturii şi 
intenţiilor extratereştrilor, după cum vom vedea mai departe. 
Dar poate că aceşti doi teologi sunt prea optimişti... 

Prezenţa extraterestră 

Rămâne - în ciuda a numeroase critici - prima ipoteză, cea a 
vizitatorilor extratereştri, care nu a putut fi respinsă cu probe 
până în momentul de faţă, contrar a ceea ce unii au crezut că 
pot să afirme. Desigur, ideea foarte simplă de OZN-uri din „tablă 
şi buloane” trebuie să fie depăşită ca să fie îmbogăţită cu 
ipoteze mai îndrăzneţe, precum capacitatea de manipulare a 
spaţiului şi timpului, de deplasare într-o „altă dimensiune”. O 
ipoteză şi mai deschisă este aceea de a lua în calcul prezenţa 
atât a extrate- 

reştrilor cât şi a unor fiinţe nefiind cu adevărat prezente fizic, a 
căror natură ar rămâne de elucidat. Pe de altă parte, ne putem 
teme că apariţiile de monştri şi mesajele incoerente primite de 
contactaţi sau de răpiți ar putea să fie deseori acţiuni de 
camuflare, perdele de fum. Atunci, se arată sau se ascund? 
Poate că şi una şi alta. Aceşti misterioşi „vizitatori” ar vrea să se 
facă cunoscuţi treptat, obişnuindu-ne cu prezenţa lor, 
ascunzându-şi în acelaşi timp adevăratele intenţii. 

O problemă centrală în toate dezbaterile despre OZN-uri şi 
ociipanţii lor este cea a intenţiilor lor. Sunt binevoitori? Sunt 
observatori neutri sau constituie o ameninţare pentru omenire? 
Avem deja destule motive să fim circumspecţi şi să ne temem 
de prezenţa unor „vizitatori” nu prea simpatici. Totuşi, pentru 
unii, îndeosebi în mediul New Age american, nu există nici o 
îndoială: sunt fiinţe binevoitoare, „fraţi veniţi din spaţiu”, 
angelici, care ne vor numai binele. Şi există mărturii credibile în 
acest sens, în care „extratereştrii” au deseori o aparenţă 
umană. Ar fi absurd să nu le semnalăm. 

„Vizitatori” 
binevoitori? 
Răpite şi îngruite la bordul unui OZN! 

lată o întâmplare extraordinară de răpire la bordul unui OZN, 
care ar fi avut loc la Porto Rico. Conform relatării culese de 
excelentul investigator Jorge Martin, o femeie tânără şi mama ei 
au fost răpite pe când mergeau cu maşina. Amândouă au fost 


îngrijite de extratereştri, care le-au vindecat de boli grave, apoi 
le-au făcut dezvăluiri despre o mutație apropiată a omenirii. 
Incidentul ar fi avut loc în cursul verii anului 1979 sau 1980, dar 
nu a fost dezvăluit decât în 1994, cu ajutorul unor şedinţe de 
hipnoză, ceea ce explică incertitudinea asupra datei exacte. 
Trebuie precizat că cele două femei au fost 

chestionate separat şi fără să fie informate - până la sfârşitul 
şedinţelor de hipnoză - de relatarea celeilalte. Or, cele două 
relatări concordă prefect. Şedinţele au fost făcute de un 
specialist reputat, Manuel Mendez del Toro, asistat de 
investigatorul Jorge Martin. Această întâmplare, dacă este 
adevărată, ne deschide perspective complexe în privinţa 
prezenţei şi rolului pe care l-ar putea juca nu una, ci mai multe 
civilizaţii extraterestre faţă de noi. 

Cele două femei, Miriam şi mama ei Sonia (pseudonime), se 
deplasau la bordul maşinii lor Chevrolet Montecarlo pe drumul 
naţional nr. 2 din insula Porto Rico, în regiunea Bayamon. Se 
duceau să viziteze un unchi care să se ocupe de mamă, foarte 
afectată şi bolnavă după moartea recentă a tatălui. Pe la şapte 
seara, ele au remarcat că cerul s-a întunecat brusc: peisajul a 
devenit întunecat şi părea că le dispărea din ochi. Conform măr- 
turiei lui Miriam, confirmată de cea a mamei sale, au auzit un 
huruit ciudat şi s-au simţit bizar. Maşina părea să fi părăsit dru- 
mul. Miriam s-a întors spre mama ei, dar a văzut că era parcă 
înmărmurită într-o transă. lar mama ei, Sonia, a povestit acelaşi 
lucru: şi-a văzut fiica în aceeaşi stare! O lumină intensă, alb- 
albăs- truie a pătruns în maşină, apoi a urmat un gol de 
memorie. Primul lucru de care femeile şi-au adus aminte după 
aceea a fost că se aflau mult mai departe pe drum, lângă 
Arecibo. Era nouă şi jumătate seara şi au înţeles că trecuseră 
două ore şi jumătate în care nu-şi aminteau ce au făcut. 

Miriam, care se afla la volan, a văzut raza învăluind-o pe 
mama ei şi aceasta a dispărut. înspăimântată, s-a uitat afară şi 
a văzut un enorm obiect rotund, de un cenuşiu metalic, care 
părea că pluteşte deasupra maşinii. în acel moment, o altă rază 
de lumină a învăluit-o şi pe ea. S-a simţit atrasă în sus şi a avut 
impresia că trece prin tavanul maşinii, ca şi cum n-ar fi existat! 
Privind în urmă, a văzut maşina care plutea în aer şi a zărit, mult 


mai jos, departe, luminile străzilor şi caselor. Privind iar spre 
obiect, a văzut o uşă deschisă într-o parte, unde stătea o fiinţă 
ciudată, cu o aparenţă umanoidă şi înaltă - aproape 1,90 m -, 

care a primit-o. Avea un ten gri-palid, capul mare, cu un nas 
mic, o gură mică şi ochi negri, dar aceştia nu erau foarte mari: 
nu era deci clasicul „cenuşiu” cu ochii mari şi negri, popularizat 
în multe poveşti de răpiri la bordul unui OZN, îndeosebi în 
Statele Unite. Ființa i s-a adresat mental, i-a spus să nu-i fie frică 
şi a tras-o cu blândeţe în interiorul OZN-ului, continuând s-o 
liniştească, spunându-i că mama ei era şi ea acolo. Interiorul 
aparatului i s-a părut foarte frumos, în nuanţe de un cenușiu 
argintiu. După ce au străbătut un culoar arcuit, au ajuns într-o 
încăpere rotundă unde se aflau fiinţe cu aceeaşi înfăţişare dar 
de talie mai mică - înjur de un metru - deci mai conformi cu 
modelul „micului cenuşiu”. Miriam şi mama ei au fost primite 
atât de cei mici cât şi de cel mare - care părea că îi conduce - cu 
multă amabilitate şi, amândouă, au avut o impresie de pace 
interioară şi de iubire în mijlocul acelor fiinţe misterioase. 
Fiinţele le-au dat îngrijiri medicale în acea încăpere care era, 
în mod vădit, o sală de operaţii, cu instrumente şi console care 
semănau cu nişte computere cu multe luminiţe. Miriam suferea 
din copilărie de dureri la oasele gambelor şi picioarelor. A fost 
instalată pe o masă şi i-au fixat pe picioare nişte aparate 
ciudate, care i-au provocat imediat o senzaţie de energie 
puternică, care urca de-a lungul corpului ei. Cenuşiul înalt i-a 
explicat că suferea de un cancer al oaselor şi că fusese decisă 
vindecarea ei deoarece era destinată să îndeplinească o misiune 
importantă pentru care trebuia să fie perfect sănătoasă: „Vei 
întâlni o persoană care îndeplineşte o sarcină foarte importantă 
pentru viitorul omenirii, care îţi va face dezvăluiri despre relaţiile 
noastre cu oamenii şi va trebui să o ajuţi, pentru a-i permite să- 
şi ducă sarcina la bun sfârşit. Voi două va trebui să-i informaţi pe 
oameni despre realitatea existenţei noaste, despre schimbările 
care se vor produce şi care sunt legate de evoluţia voastră”. 
Miriam a întrebat de mama ei şi fiinţa i-a răspuns: „E grav 
bolnavă, dar o vindecăm, căci şi starea ei de sănătate este 
importantă pentru misiunea ta. Dacă i s-ar întâmpla ceva, te-ar 
afecta atât de mult încât n-ai mai fi în 

stare să-ţi îndeplineşti misiunea importantă”. După îngrijirile 
medicale, fiinţele i-au aşezat pe frunte un instrument ciudat în 
formă de compas, care emitea flash-uri luminoase, ca să-i ampli- 
fice capacităţile psihice şi „intuiţia”. 

Atunci s-a ivit o fiinţă cu înfăţişare perfect umană, înaltă, 
îmbrăcată cu o tunică albă, frumoasă ca un înger! Cenuşiul înalt 
i-a explicat lui Miriam că lucrau împreună pentru o mare misi- 
une. Trebuie spus că aici, în relatarea lui Miriam avem impresia 
că apare o incertitudine, ca şi în cea a mamei sale Sonia. 
Aceasta îşi aminteşte şi ea de câteva fiinţe omeneşti, foarte 
înalte şi frumoase, dar a avut senzaţia ciudată a unui fel de 
substituire: aceştia au apărut exact în momentul în care „micii 
cenuşii” dispăreau, astfel încât se întrebase dacă nu cumva îşi 
schimbaseră înfăţişarea ca să o înşele! 

Fiinţa i-a explicat lui Miriam că specia lui era foarte veche şi 
că atinsese un foarte înalt grad de evoluţie, trăind într-un „plan 
cvasispiritual, apropiat Creaţiei şi transcendând universul nostru 
fizic”. Misiunea lor era să vegheze la continuitatea evoluţiei 
lumilor şi speciilor care le locuiau. Apoi a continuat astfel: 
„Avem multe probleme cu lumea voastră (Pământul)... Aţi intrat 
într-un cerc vicios de materialism excesiv care nu vă permite să 
transcendeţi, să intraţi în procesul de evoluţie. Dar de data asta, 
procesul este ireversibil, trebuie să meargă... Globul însuşi şi voi 
ca specie veţi intra într-o altă dimensiune vibratoare”. Urmarea 
discursului său devine mai îngrijorătoare: dacă nu suntem în 
stare să ne ridicăm nivelul spiritual, nu vom putea rezista la 
„Şocul vibrator” şi mulţi dintre noi vor muri! 

Au existat deja intervenţii, în trecut, în privinţa evoluţiei 
umane, a explicat apoi marele „cenuşiu”. S-au făcut încrucişări 
cu alte specii. „Autorităţile” noastre ştiu acest lucru, dar ne 
ascund aceste lucruri ca să-şi menţină puterea şi controlul 
asupra treburilor lumii. Un aspect preocupant al situaţiei noas- 
tre, a continuat el, este faptul că guvernele noastre au încheiat 
un acord secret cu o altă specie de extratereştri, care le 
seamănă 

(de data asta e vorba cu siguranţă de acei răi „mici cenuşii”!), 


dar care sunt mai puţin evoluaţi şi suferă de o problemă gravă. 
Recunoaştem aici zvonurile sumbre care circulă în Statele Unite, 
referitor la un schimb secret de informaţii ştiinţifice pentru 
cedarea unor baze şi „permisiunea” de a răpi oameni pentru 
experienţele lor biologice... Operaţiuni condamnabile, i-a expli- 
cat fiinţa lui Miriam, şi nefaste pentru noi. în schimb, fiinţele cu 
aparenţă umană, la fel de mult evoluate ca şi marii „cenuşii”, au 
o legătură de rudenie cu noi. Se află aici ca să ne ajute, auo 
bază pe planeta Marte şi câteva pe Pământ, printre care una la 
Porto Rico, cu o intrare pe sub mare, iar alta în Elveţia, cu 
intrarea într-o scobitură a munţilor! în împrejurarea de faţă, 
Miriam şi mama ei îşi amintesc că au fost duse lângă intrarea 
acestei baze în timpul răpirii.... 

Este greu, fireşte, să crezi în întregime această poveste, care 
miroase puternic a manipulare. Ideea unei baze în Elveţia pare 
deosebit de fragilă! Şi totuşi, vom vedea reapărând mai departe 
această idee de baze subterane, dar să nu se confunde cu 
zvonurile, deja amintite mai sus, ale unor baze subterane pe 
care americanii le-ar fi „cedat” pe teritoriul lor, la Dulce şi în alte 
părţi. Acum ar fi vorba de baze pur extraterestre, asupra cărora 
nu am avea nici un control. Una dintre ele s-ar afla, nu în 
Elveţia, ci sub muntele Pierdut din Pirinei! 

„Vindecări celeste”? 

Cartea Celestial Healing („Vindecarea cerească”) a ameri- 
cancei Virginia Aronson, apărută în 1999, întăreşte în mod indu- 
bitabil tabăra optimiştilor, care avea chiar nevoie de întărire, în 
faţa altor analize destul de alarmante. Ea se înscrie în viziunea 
New Age şi a „vizitatorilor” celeşti sau „fraţilor din spaţiu” 
binevoitori. Virginia Aronson povesteşte o serie de cazuri - şi al 
său - de vindecare nesperată, obţinută datorită intervenţiei 
acestor vizitatori cosmici misterioşi. Mai întâi îi aduce un omagiu 
lui Preston Dennet, a cărui carte UFO Healings: True Accounts of 

People Healed by Extraterrestrials (,Vindecări prin OZN-uri: 
întâmplări adevărate cu persoane vindecate de extratereştri”), 
apărută în 1996, prezentase şi ea cazuri de vindecări săvârşite 
de extratereştri. Trebuie subliniat că Virginia Aronson a fost luată 
în serios de mulţi ufologi, care nu fac toţi parte din tabăra 


„optimiştilor” şi care au ajutat-o în cercetările ei. Este vorba, 
îndeosebi de Dan Wright, director al „Abduction Transcription 
Project” de la Mufon, Budd Hopkins, John Mack şi Karen 
Wesolowski (director executiv al PEER), care au îndreptat spre 
ea pe unii dintre clienţii lor; Leo Sprinkle care a încurajat-o; 
doctor Helen Burstin care a verificat cazurile pe plan medical şi 
o întreagă serie de ufologi şi terapeuţi care au ajutat-o şi ei, 
precum Philip Imbrogno, Edith Fiore, Joe Lewels, Aphrodite 
Clamar, Bob Pratt etc. Mai putem remarca opinia lui Richard 
Hali, fost preşedinte al Fufor, care îşi punea întrebări despre 
natura acestor vindecări: „JET sau acţiunea minţii asupra 
materiei? - aceste cazuri de vindecare sunt oricum interesante şi 
importante prin ele însele. înţelegerea lor ar putea să 
revoluţioneze medicina”. 

Virginia Aronson se credea foarte sănătoasă şi, de altfel, se 
ferea ca de ciumă de medicina clasică plină de instrumente şi 
de medicamente capabile să „ucidă şi un taur”. Lucrase la 
şcoala de sănătate publică de la Harvard şi era autoarea câtorva 
cărţi de nutriţie şi de sănătate familială. Pentru ea a constituit 
un şoc teribil când, cu ocazia unui control medical de rutină, în 
timpul unei sarcini, a aflat că avea un „mic cancer la tiroidă”. 
Virginia a aflat că trebuia să i se scoată tiroida, că după aceea 
va trebui să facă un tratament hormonal de înlocuire pe toată 
durata vieţii, că trebuia să înghită substanţe radioactive ca să 
distrugă celulele maligne care circulau în corpul ei etc. Ea a 
întors complet spatele acestei medicine „grele” după ce a 
întâlnit-o pe Nancy, o vindecătoare convinsă că este în contact 
cu fiinţe „extraterestre” sau cu o altă „dimensiune”, adică 
convinsă că se află în legătură cu acea „altă lume”, că era o 
starseed, adică o fiinţă venită din stele sau care trăise vieţi 
anterioare în acele alte 

lumi. Astfel Virginia s-a lăsat convinsă că a fost complet vin- 
decată datorită ajutorului unor fiinţe binevoitoare venite din 
acele alte dimensiuni, pe scurt, că beneficiase de o „vindecare 
celestă”! 

Chiar a fost o intervenţie „extraterestră” sau trebuie să-i 
privim experienţa ca ţinând de domeniul paranormalului - la 
urma urmelor la fel de misterios - sau ca fiind un succes 


remarcabil al medicinei „paralele” şi al voinţei sale de a se 
vindeca? Pare foarte greu de hotărât în cazul Virginiei Aronson. 
în schimb, de la primul caz pe care îl relatează în carte, cel al lui 
Lynne Plaskett, relatarea prezintă un eveniment insolit care ne 
face să ne gândim la o intervenţie extraterestră. Lynne, artistă şi 
scriitoare, era şi o militantă activă şi respectată pentru apărarea 
naturii şi a acţiunii sociale în comunitatea sa de la New Smyma 
Beach, pe coasta Floridei. în mai 1975, la vârsta de douăzeci şi 
patru de ani, Lynne a aflat, în urma unui control medical, că are 
cancer la colul uterin, cancer ce trebuia operat urgent. Apoi a 
urmat catastrofa: la spital, medicii au descoperit că era mult mai 
grav bolnavă, suferind de o formă rară de cancer în tot sistemul 
limfatic, care îi mai lăsa de trăit doar trei lumi, poate ceva mai 
mult cu un tratament puternic. Foarte tulburată, Lynne a obţinut 
permisiunea să părăsească spitalul pentru o singură noapte, cât 
să-şi revadă fiul şi sora. S-a pomenit singură la ea acasă, s-a 
întins pe pat şi a trecut, timp de câteva ore, printr-o criză 
profundă de plâns şi disperare. Pe când începea să se facă 
seară, Lynne a devenit conştientă de un zumzăit ciudat, ca cel al 
unui aparat electric. Camera sa a început să se umple de o 
ceaţă ciudată, albă şi rece. A vrut să se ducă la fereastră, dar 
era paralizată. Apoi s-a simţit levitând cam la treizeci de 
centimetri deasupra patului. Deodată, un obiect în formă de 
disc, lat de vreo 25 cm, a trecut prin fereastră. Pe margini, nişte 
mici deschizături dreptunghiulare emiteau lumini de diferite 
culori: galben, roşu, albastru şi verde. Discul se rotea lent în 
sensul contrar acelor de ceasornic şi a venit să planeze 
deasupra capului ei. Apoi, în timp ce se uita la el fără să-i fie 
frică, acesta s-a deplasat 

(D2FÎ 

Dezvăluirea secretului 

332 

lent deasupra întregului său corp, repetând manevra de câteva 
ori, ca un scanner. La sfârşitul acestei ciudate operaţiuni, discul 
a dispărut aşa cum venise, pe fereastră, ceața s-a risipit şi 
zumzăitul a încetat. Mai târziu, sora ei îi va spune că s-a întors 
din drum în momentul în care voia să intre în casă cu fiul ei căci, 
când ajunsese pe palier, a auzit zumzăitul şi parcă ceva îi 
spusese: „Nu intra!”. Atunci a luat hotărârea să se ducă mai 
bine la mama lor, care locuia în apropiere. A doua zi, Lynne s-a 


simţit foarte bine. S-a întors la spital aşa cum promisese, dar nu 
a avut curajul să-şi povestească experienţa ciudată. l-a spus 
însă medicului că e convinsă că nu va muri. A acceptat 
tratamentele chimice grele împotriva cancerului, care o fac, cum 
era prevăzut, foarte bolnavă timp de patru luni, după care a 
urmat o vindecare totală, foarte rapidă, care i-a stupefiat pe 
medici. Specialistul în chimioterapie îi va spune: „Lynne, trebuie 
să fiu cinstit cu tine. Părerea mea este că vindecarea ta se 
datorează 99,9% atitudinii tale faţă de boală. Pentru că ai spus 
de la început că n-ai să mori”. 

James Giliiland, un contactat New Age 

După modelul celor mai vechi tradiţii esoterice, mişcarea 
New Age numără numeroşi contactaţi, mediumi şi channels care 
spun că primesc mesaje şi că dialoghează cu entităţi, acestea 
nefiind totdeauna de natură clar definită. Poate să fie vorba, în 
mod tradiţional, de suflete ale defuncţilor sau de fiinţe suprana- 
turale, îngeri sau arhangheli etc. Mai rar, intră în scenă şi 
extratereştrii. Aceştia pot să apară şi să comunice cu un 
medium într-un mod nefizic, fiind astfel percepuți ca nişte 
entităţi spirituale. Se vorbeşte şi de ghizi spirituali. 

Se întâmplă ca aceste contacte să fie însoţite de observaţii 
de OZN-uri, ca în cazul americanului James Giliiland, care spune 
că a fotografiat unul în regiunea în care locuieşte, la Muntele 
Adams, în nord-vestul Statelor Unite. Trebuie evident să fim 
foarte circumspecţi faţă de acest tip de mărturii, având în 
vedere numărul mare de „magi” şi alţi „guru” care exploatează 

fără ruşine susţinătorii prea creduli. Dar se întâmplă să întâlnim 
şi persoane sincere, a căror mărturie este tulburătoare, şi acesta 
este cazul lui James Gilliland, care era conferenţiar la reuniunea 
internaţională de la Laughlin, Nevada, în martie 2000, unde l-am 
putut întâlni. Ufologii ştiu că această regiune splendidă este fer- 
tilă în observaţii de OZN-uri, începând cu cea a lui Kenneth 
Amold în 1947, puţin mai la nord, în faţa Muntelui Rainier. 
Indienii din regiune, yakima, sunt obişnuiţi cu astfel de viziuni, 
care sunt integrate în credinţele lor în existenţa unor entităţi 
neumane sau ghizi spirituali. Ai crede că acolo se află o 
„poartă”, o zonă propice contactului cu alte „dimensiuni”. 
Gilliland, care conduce acolo un institut - Self-Mastery Earth 


Institute - , este impregnat de spiritualitate amestecând 
creştinismul şi tradiţiile orientale. Dar relatează experienţe 
foarte ufologice! El spune că se află în contact telepatic de 
doisprezece ani cu entităţi extraterestre, în urma unei 
experienţe de moarte apropiată (NDE). El a inclus în cele două 
cărţi ale sale învăţăturile unei entităţi căreia îi zice „Cazekiel”. 
Spune că este convins că avem „fraţi şi surori” în spaţiu şi că 
omenirea nu va întârzia să intre în contact cu aceşti 
extratereştri! 

Recent, contactele spirituale ale lui James Gilliland au luat o 
întorsătură mai concretă, când a fost atins de trei sfere de 
lumină, după care i-a apărut o femeie, care purta pe cap ceva 
ciudat, care folosea la facilitarea comunicaţiei la un „nivel” mai 
ridicat de conştiinţă. A văzut atunci sosind o navă învăluită într-o 
lumină aurie, care a început să planeze la altitudine mică. 
Stupefiat, Gilliland a cerut o dovadă materială a ceea ce vedea. 
A doua zi, s-a trezit cu un semn roşu pe piept - care, din fericire, 
nu-i provoca dureri - exact în dreptul inimii! 

Aceşti vizitatori din spaţiu l-au împins să mărturisească public 
aceste contacte. A început să participe la conferinţe şi 
organizează şedinţe colective de contact telepatic la institutul 
său. Acestea fiind zise, se pare că „activităţile” sale nu plac 
tuturor. Gilliland spune că locuinţa sa este deseori survolată de 

elicoptere negre neidentificate, sugerând o supraveghere, mili- 
tară atentă a sectorului. Mai spune că a fost victima mai multor 
forme de agresiune: ameninţări telefonice, sabotarea maşinii, a 
computerului! 

Gilliland nu este însă singurul care a încercat acest gen de 
contact telepatic cu OZN-urile şi ocupanţii lor. Doctorul Steven 
Greer şi doctorul Bruce Cornet spun că au reuşit şi ei astfel de 
contacte. Doctorul Richard Haines a propus chiar să fie numite 
„întâlniri de gradul V” şi a făcut cu ele un adevărat catalog într-o 
carte groasă cu acelaşi nume. 
americani au pus mâna pe o maşină ciudată, având aspectul 
înşelător al unui cerc de piatră, care se dovedeşte a fi o „poartă” 
permiţând contactul rapid cu stelele printr-un canal deschis în 
hiperspaţiu! Aflăm că ea fusese instalată în Egipt, pe timpul 


piramidelor, de extratereştrii pe care oamenii îi luaseră drept 
zei. Dar, în realitate, erau nişte extratereştri diabolici, dotați cu 
puteri mari supraumane, cu ajutorul cărora îi aserviseră pe 
oameni. Subiectul este cunoscut, dar puţini oameni îi cunosc 
originea. Or, ea provine din străfundul vechi esoteric, care a fost 
complet reînnoit începând din anii şaptezeci de o serie de autori, 
pe baza dezvăluirilor „canalelor” şi a acelor guru care cred că 
sunt în contact cu „zeii extratereştri”! Dar în spatele acestor 
personaje folclorice se profilează nişte oameni de ştiinţă, legaţi 
de serviciile secrete cărora investigatorii Lynn Picknett şi Clive 
Prince le-au făcut un portret cam îngrijorător, într-o carte 
remarcabil de docu 

Zeii egipteni 
Viziuni de medium şi,„channer. „Conspirația Stargate” 

Toată lumea a văzut sau a auzit de filmul şi de serialul 
televizat de SF numit Stargate, „Poarta stelară”. Militarii 

mentată - The Stargate Conspiracy. Aceşti autori înclină, la 
sfârşitul cărţii, pentru ipoteza unei forme subtile de dezinfor- 
mare, condusă de serviciile secrete americane, dar al cărei 
obiectiv nu este clar. Putem să fim de acord cu ei, dar nu putem 
să nu luăm în seamă această faţetă obscură a ufologiei, dacă 
vrem să ne facem o idee de ansamblu despre problema OZN. ŞI 
dacă ar fi vorba mai curând de dezinformare... extraterestră? 
Trebuie să recunoaştem că aceste poveşti nu au contribuit cu 
nimic la a face mai credibilă cercetarea ufologică. 

Ideea că extratereştrii au putut să ne viziteze în zorii istoriei 
omenirii şi să favorizeze în mod discret primii noştri paşi nu este 
nouă şi, indiferent ce crede astronomul Andre Brahic în cartea 
sa Copiii Soarelui pentru care toate astea sunt doar impostură, 
ea este sugerată de texte foarte vechi. îi găsim rădăcinile şi în 
istoria ideilor esoterice, la marginea religiilor consacrate şi nu 
este deloc uimitor că a fost reluată şi dezvoltată de mulţi autori 
în secolul XX. O variantă a acestei ipoteze este cea a unor 
civilizaţii foarte vechi precum Atlantida, care ar fi fost distrusă în 
urma unor cataclisme. Mediumii şi alte „canale” au jucat un rol 
important în dezvoltarea unor astfel de idei. Este îndeosebi 
cazul celebrului medium Edgar Cayce, care a inspirat autori 


precum Robert Bauval şi Graham Hancock. Cayce a primit, în 
cursul unei şedinţe de transă, în 1935, revelaţia că civilizaţia 
atlantă a existat în urmă cu 200 000 de ani şi a pierit la 10 500 
î.Ch. Câţiva supraviețuitori au ajuns în Egipt, unde au construit 
piramidele în cursul următoarelor două secole. O teză complet 
respinsă, bineînţeles, de egiptologii profesionişti. Totuşi mulţi 
autori se cramponează încă de această dată: 10 500 î.Ch. 
Peripeţiile acestei „noi egiptologii”, povestite de Picknett şi 
Prince, sunt prea lungi ca să fie expuse aici şi ne-ar duce prea 
departe. Să menţionăm doar aspectele care ne duc la 
extratereştri şi la OZN-uri. 

Trebuie să se ştie că mai multe ipoteze, sau mituri dacă 
preferaţi, prezintă vizitatori stelari din antichitate, care ar fi 
inspirat îndeosebi mitologia egipteană. în 1976, cartea lui 
Robert Temple, The Sirius Mystery, spunea că au venit din 
steaua dublă Sirius, sprijinindu-se pe cunoştinţele astronomice 
uimitoare ale dogonilor, pe care le-ar fi moştenit de la aceşti 
misterioşi vizitatori cosmici. Se ştie că steaua Sirius juca un rol 
important în mitologia egipteană, dar egiptologii cred că asta se 
datora pur şi simplu faptului că apariţia ei pe cer era 
prevecstitoare de inundaţii. Explicaţie plauzibilă. O altă „pistă 
stelară” a fost apoi susţinută de Robert Bauval şi Adrien Gilbert 
în cartea lor The Orion Mystery, apărută în 1994. Ei au crezut că 
văd în cele trei mari piramide de la Gizeh simbolul terestru a trei 
stele din constelația Orion. Din păcate, ne explică Picknett şi 
Prince, producând schema, geometria celor două figuri nu se 
potriveşte perfect, chiar dacă replasăm stelele în poziţia pe care 
au avut-o în 10 500 î.Ch. O altă speculație este cea a existenţei 
presupuse a unor camere secrete sub Sfinxul Marii Piramide, 
unde ar fi fost ascunse dovezile acestor vizite extraterestre. Tot 
Edgar Cayce profetizase redescoperirea acestei camere, numită 
„Hali of Records” şi faptul că această descoperire ar fi legată de 
o serie de evenimente care vor preceda reîntoarcerea lui Hristos 
pe Pământ! 

într-adevăr, există două şantiere arheologice în zona 
Sfinxului, care sunt active şi astăzi. Cercetările au fost conduse 
în anii şaptezeci de un fizician de la Stanford Research Institute 
(SRI), doctorul Lambert Dolphin Jr., un creştin fudamentalist 


foarte înclinat spre speculaţiile apocaliptice. Acest SRI este un 
institut ciudat. înfiinţat în 1946 de prestigioasa universitate 
Stanford din California ca să execute contracte de cercetare 
lucrative, el s-a specializt repede în contracte cu Ministerul 
Apărării, astfel încât a trebuit să fie separat complet de 
universitate la sfârşitul anilor şaizeci, în faţa protestului 
studenţilor, la vremea aceea foarte radicalişti. îl vom regăsi mai 
departe, ocupându-se de cercetări 

secrete legate de domeniul OZN. Descoperirea unei camere sub- 
terane sub sfinx a fost anunţată la începutul anilor nouăzeci, 
apoi , guvernul egiptean, care controlează sever toate săpăturile 
arheologice, a acordat în 1996 un nou permis unui milionar 
american, doctorul Joseph Schorr şi Fundaţiei care îi poartă 
numele. Doctorul Schorr, se spune, este apropiat unei asociaţii 
care promovează învăţăturile lui Edgar Cayce (Associationfor 
Research and Enlightment). Recent, au apărut zvonuri despre 
descoperirea în mare secret a acelui mitic Hali ofRecords. După 
părerea lui Picknett şi Prince, acest zvon ar avea drept origine 
„culoarele” guvernului egiptean! 

Un alt personaj care a participat la aceste săpături este 
doctorul James Hurtak, profesor de studii orientale, filozof mistic 
şi director al unei „Academii pentru ştiinţele viitorului”, şi el 
foarte înclinat spre speculaţiile cosmice şi spre contactele cu 
extratereştrii. Hurtak a dezvăluit în 1999, la congresul de la 
Laughlin, Nevada, că într-adevăr au fost descoperite câteva 
camere sub sfinx, dar că nu putea să dea detalii. Nu ne mai 
rămâne decât să aşteptăm anunţarea confirmării profeţiilor lui 
Edgar Cayce! 

O altă pistă „cosmică” legată de situl marilor piramide este 
cea a planetei Marte, ai cărei principali promotori au fost, inde- 
pendent unul de celălalt, James Hurtak şi Richard Hoagland. 
Acesta din urmă este cel mai cunoscut, dar Hurtak a lansat 
primul, în 1972, ideea că pe planeta Marte ar exista vestigiile 
unei vechi civilizaţii, sub forma unor structuri piramidale, într-o 
analogie evidentă cu piramidele egiptene. Ar fi vorba de un 
popor venit de foarte mult timp - unu-două milioane de ani - din 
alt sistem solar unde viaţa ar fi devenit imposibilă, dar care ar fi 
avut ghinion, planeta Marte devenind şi ea nelocuibilă. în mod 


ciudat, Hurtak a prezis în 1975 descoperirea unui fel de cap de 
sfinx pe Marte. Or, un an mai târziu, sonda Viking fotografia 
faimoasa „Faţă de pe Marte” din situl „Cydonia”! Dezbaterea 
despre faţa de pe Marte a durat până când o altă sondă, Mars 
Q)W 

Glogal Surveyor, a trimis în aprilie 1998 o imagine de zece ori 
mai precisă a acelui sit. Şi s-a constatat că nu era vorba decât 
de o grămadă de stânci foarte erodate. Hoagland a denunţat o 
„cabală” pusă la cale de NASA, ca să ascundă adevărul, dar 
mitul a căzut. Un film apărut în 2000, Mission to Mars, care 
exploata această poveste a fost un eşec comercial, în ciuda unor 
calităţi evidente. în schimb, ideile de „poartă a stelelor” şi de 
„Zei extratereştri” continuă să înfierbânte imaginaţiile. Dar tre- 
buie să se ştie că sunt bazate pe alte surse speculative, cele ale 
„revelaţiilor” unor mediumni şi a unor channels care pretind că 
se află în contact psihic cu nişte entităţi extraterestre 
misterioase, a căror natură nu este totdeauna clară: poate că 
sunt fiinţe fizice, poate că sunt entităţi fără corp! Sursa cea mai 
cunoscută este un fel de „consiliu” al înţelepţilor cosmici: 
„Consiliul celor Nouă”. 

Mesajele ciudate ale „Consiliului celor Nouă” 

Povestea a început în 1952, cu dezvăluirile unui indian mistic 
şi „channel”, doctorul D.G. Vinod, culese de doctorul Andrija 
Puharich. Acesta, medic de origine iugoslavă (mort în 1995), 
este cunoscut ca fiind unul care s-a ocupat de cercetări militare 
de „control mintal”, faimosul mind control de care s-a vorbit 
foarte mult de vreo douăzeci de ani. Cercetările sale au urmărit 
nu numai efectele drogurilor precum LSD-ul, ci şi efecte mult 
mai ciudate, paranormale. Din 1948 până în 1958, Puharich a 
condus un centru de cercetări privat care se ocupa de 
paranormal, „Round Table Foundation”, unde au avut loc 
experienţe cu mediumni cunoscuţi precum Eileen Garret şi Peter 
Hurkos. Aici, în 1952, în cursul unei şedinţe de „transă”, doctorul 
Vinod, a pronunţat primele cuvinte misterioase: „Suntem cei 
Nouă Principi şi Forțe”. Timp de ani de zile, Puharich şi un întreg 
grup de observatori pasionaţi 
- dintre care unii, foarte bogaţi, au finanţat cercetările - au „uti- 
lizat” mai multe channels. Treptat se va contura un ansamblu de 


dezvăluiri despre misteriosul „Consiliu al celor Nouă”, o schemă 

care se inspiră în mod vădit din cei nouă mari zei ai Egiptului 
antic. lată ce spune lon Culianu în Dicţionarul religiilor: 

„O  cosmogonie a Regatului Vechi ne vorbeşte despre 
Re/Atum care le-a creat pe Shu (Aerul) şi pe Tefnout 
(Umiditatea), care i-au produs pe Geb (Pământul) şi pe Nut 
(Cerul). La rândul lor, acestea au dat naştere lui Osiris şi Seth, 
Isis şi Nephthys.” lată-i deci pe cei nouă zei, care se luptă ime- 
diat între ei: „Regele drept al Pământului, Osiris, a fost ucis de 
fratele său Seth. Isis a reuşit să rămână însărcinată prin moartea 
lui Osiris şi i-a născut pe Horus, fiul care îl va răzbuna pe Osiris 
şi cu care se va identifica faraonul”. Identificarea celor „Nouă” 
cu zeii egipteni (care erau, deci, extratereştri) s-a împlinit cu 
claritate atunci când purtătorul lor de cuvânt (entitatea care 
dialoghează cu respectivul channel), a afirmat că este vechiul 
zeu Atum. „Consiliul celor Nouă” a făcut câteva profeţii, dar nu 
s-au realizat. A anunţat, de exemplu, apropiata aterizare pe 
Pământ a extratereştrilor, devenită indispensabilă pentru a pune 
ordine în treburile oamenilor. Deoarece aterizarea nu a avut loc 
la data prevăzută - sfârşitul anului 1978 - purtătorul de cuvânt al 
celor Nouă a explicat că, la urma urmelor, nu era ceva chiar atât 
de urgent. Nu am terminat însă cu aceste profeţii, deoarece o 
alta se profilează pentru anul 2003. Programarea noastră 
genetică a luat-o razna şi există un ciclu în curs, de treizeci de 
ani, care va lua sfârşit la această dată. Inteligenţele care conduc 
universul „vor trebui să intervină la această dată ca să 
sporească inteligenţa umană”. Cine sunt aceste inteligenţe? 
Sunt şefii celor Nouă, numiţi „Frăția Albă”! 

Puharich s-a dus în 1970 în Israel după Uri Geller, devenit 
mentorul său timp de câţiva ani. Geller era convins că puterea îi 
venea de la un fel de computer conştient, instalat la bordul unei 
nave spaţiale numită „Spectra”, venind de pe planeta „Hoova”. 
Dar Puharich ţinea la „Consiliul celor Nouă”, iar Geller a devenit 
un timp „receptorul” lor. Spectra s-a dovedit atunci a fi o 
emanaţie a Consiliului celor Nouă! Dar Geller a părăsit curând 

această acţiune care nu-i plăcea. Părerea lui este interesantă: 
avea impresia că e manipulat de forţe obscure care făceau din 
el un măscărici. Totuşi, calităţile sale psihice au fost testate cu 
succes de mai multe laboratoare, printre care şi faimosul 
Stanford Research Institute. După plecarea lui Uri Geller, un alt 
channel, Bobby Home - care era un bucătar modest la Daytona 
Beach, dar avea calităţi paranormale - a fost foarte tulburat de 
acest rol prea greu pe care trebuia să-l joace, retrăgându-se şi 
el. 

Succesiunea a fost apoi asigurată de Phyllis Schlemmer. 
Americancă cu ascendență irlandeză şi italiană, ea avea calităţi 
paranormale din copilărie. S-a format un nou grup - tot sub 
conducerea lui Puharich - botezat „Lab Nine”, la Ossining, în 
statul New York, căruia i s-a asociat James Hurtak, devenind 
practic „numărul doi” al grupului. După spusele lui Picknett şi 
Prince, care au investigat temeinic această poveste, Puharich 
era un mare manipulator, care influenţa toate acele channels în 
cursul şedinţelor de hipnoză şi le implanta chiar sugestii post- 
hipno- tice. Dar recunosc că Puharich şi Hurtak erau convinşi că 
aveau contacte autentice cu entităţi extraterestre. Hurtak a 
spus că a fost el însuşi contactat direct, dar relatarea sa pare să 
se fi schimbat cu timpul. Oricum, câteva cărţi vor populariza 
„învăţăturile” celor Nouă, cea mai cunoscută fiind cartea lui 
Phyllis Schlemmer, The Only Planet of Choice. Un succes 
mondial, care s-ar fi vândut în 50 000 de exemplare numai în 
Marea Britanie. Acest titlu ciudat reflectă una dintre învăţăturile 
celor Nouă: planeta noastră este specială, excepţională prin 
bogăţia vieţii care a evoluat aici. De aici decurge, fireşte, 
imperativul de a o proteja şi de a pune capăt poluării grave care 
o ameninţă. 

James Hurtak a scris şi el cartea The Keys ofEnoch, o carte 
profetică, în care se încearcă un fel de sinteză parareligioasă 
între aceste învățături şi religiile tradiţionale, îndeosebi fondul 
de literatură biblică. Putem vedea aici o tentativă de creare a 
unei noi religii, un fenomen care ar putea să concureze religiile 
existente. Unii, precum Jacques Vallee, fac valuri în privinţa 

pericolului sectelor, dar la drept vorbind nu prea vedem cum ar 
putea un om ca Hurtak să realizeze aşa ceva, cu alura sa de eru- 


dit puţin cam excentric, purtând totdeauna o beretă! 

Acestea fiind zise, nu trebuie să subestimăm influenţa 
acestor idei. Iniţiatorul faimosului serial Star Trek, Gene 
Roddenderry, era apropiat acestui grup şi chiar a asistat la 
şedinţe de channeling. Când vă uitaţi la un episod din Star Trek 
şi ale seriilor care au urmat - Deep Space Nine şi Voyager, 
suportaţi influenţa Consiliului celor Nouă! 

Cum să interpretăm povestea asta? Mesaje extraterestre 
adevărate? Manipulări? Dar cine manipulează? Există două 
opţiuni: un fel de îndoctrinare sau manipulare extraterestră sau, 
cum presupun autorii lucrării The Stargate Conspiracy, un vast 
experiment de manipulare a opiniei publice, practicat de 
serviciile secrete, mai exact de creaţie experimentală a unor 
credinţe populare. în sprijinul acestei teze, ştim acum că mai 
mulţi membri din grupul Puharich - Geller şi chiar Hurtak, cât şi 
unii apropiaţi ai acestui grup, precum fizicienii Jack Sarfatti, 
Harold Putoff şi Russell Targ de la SRI - au colaborat, într-un 
moment sau altul, cu serviciile secrete: serviciul de informaţii 
militare, CIA, NSA. 

înmulţirea mesajelor transmise de „channels” 

Teza unei vaste experienţe de manipulare a minţilor de nu 
ştiu care serviciu secret devine foarte fragilă dacă luăm în calcul 
faptul că există un număr considerabil de mediumni şi de chan- 
nels care operează în mod autonom, contrar echipei lui Puharich 
şi că există în întreaga lume. Se spune că în Statele Unite există 
două mii numai în regiunea Los Angeles, existând o mare con- 
centrare în regiunea Sedona din Arizona, devenită un fel de 
Mecca a New Age-ului. Au scris o întreagă literatură, în care 
subiectul OZN este foarte prezent, unele titluri fiind foarte 
cunoscute. De exemplu: Shining the Light de Tom Dongo, Arthur 
Fanning şi Robert Shapiro, UFOs and the Psychic Factor de Ida 
Kannenberg, Bringers of the Dawn de Barbara 

Marciniak. Această ultimă carte, apărută în 1998, ilustrează bine 
ideile prezente, în grade diferite, la toţi aceşti autori. Barbara 
Marciniak spune că a primit aceste învățături de la „familia 
noastră de lumină din Pleiade”, începând din 1988: înregistrase 
deja vreo trei sute de casete doi ani mai târziu! O temă centrală 
este că, la origine, „am fost creaţi de nişte energii extraterestre 
purtătoare de Lumină” care au acţionat ca nişte prelungiri ale 


unui îndepărtat „Creator originar”. Aceşti creatori, care au fost 
luaţi drept „zei”, sunt în stare să ia o formă fizică dar de cele 
mai multe ori trăiesc în alte dimensiuni. Ei ne-au dotat cu 
capacităţile „de a fi multidimensionali”, dar a avut loc o 
catastrofă. „Unii zei au făcut un raid asupra acestei realităţi” şi 
am devenit proprietatea lor. Ca să ne controleze mai bine, ne-au 
modificat genetic şi ne-au micşorat capacităţile! 

„Cine sunt aceste fiinţe? Sunt nişte reptile”, explică 
„pleiadeienii” (Marii Blonzi) Barbarei Marciniak. Sunt „ființe 
jumătate umane şi jumătate reptile”, care au preluat controlul 
Pământului în urmă cu aproximativ 300 000 de ani! Or, lucrurile 
sunt pe cale să se schimbe: o reorganizare a ADN-ului nostru se 
află în curs de realizare, sub influenţa razelor cosmice „care vin 
asupra planetei noastre ca să stimuleze schimbarea şi reorgani- 
zarea în interiorul corpului”. Vor „schimba frecvenţa” planetei 
noastre, o temă pe care o regăsim şi la alţi channels. Ne vom 
schimba frecvenţa vibratoare şi trebuie neapărat să ne pregătim 
pentru asta, căci cei care nu vor reuşi, riscă să fie eliminaţi! 

în aceste idei diverse decelăm diferite împrumuturi: din 
marile religii, fireşte, dar şi din ideile gnostice din primele secole 
ale erei noastre, care fuseseră combătute şi eliminate de 
creştini. Aceste „comunicări” sunt pure invenţii sau mediumul 
chiar primeşte mesaje? Dacă aşa stau lucrurile, sunt ele 
credibile sau sunt discursuri înşelătoare? Studierea dosarului 
OZN ne-a învăţat să fim circumspecţi, dar să ne păstrăm spiritul 
deschis. 

Există în mod indubitabil o latură amenințătoare, apocaliptică 
în toate aceste comunicări mediumnice. O nouă carte - Zeta 
Talk, 

de Nancy Lieder, pretinde că prezintă dezvăluirile unor 
extratereştri din Zeta Reticuli şi nu sunt deloc amuzante: trebuie 
să ne aşteptăm la cataclisme îngrijorătoare în 2003, în urma 
trecerii unei a douăsprezecea planete. Un alt autor de succes, 
Zacharia Sitchin, a făcut speculaţii asupra existenţei acestei 
planete, după părerea lui foarte excentrică şi care ar trece pe 
lângă Pământ la intervale foarte mari... Desigur, toate acestea 
enervează foarte tare ufologia „serioasă”. Dar mai există un 
domeniu de cercetări paranormale care interesează ufologia şi 


care merită atenţia noastră: „vederea la distanţă”. 
Cercetări secrete legate de „vederea la distanţă* 

în septembrie 1995, CIA a dezvăluit faptul că a făcut în mare 
secret - împreună cu armata - cercetări asupra „vederii la 
distanţă”, ca să afle dacă acest fenomen fizic controversat ar 
putea să servească drept instument spionajului şi informaţiilor. 

Vederea la distanţă este, în două vorbe, o tehnică mentală 
prin care subiectul, intrat într-o stare de relaxare profundă, lasă 
să pătrundă în spiritul său conştient imagini care îi vin eventual 
în minte după ce un monitor i-a dat o „ţintă” de explorat. Pentru 
a avea o şansă de reuşită trebuie să i se spună cât mai puţin 
posibil, ca să nu fie influenţat. După spusele purtătorilor de 
cuvânt ai CIA şi Pentagonului, aceste cercetări s-au dovedit de o 
eficacitate îndoielnică şi fuseseră abandonate. Asemenea 
explicaţiilor despre Roswell, mass-media a acceptat aceste 
declaraţii fără nici o dificultate. Time magazine şi-a subtitrat 
astfel articolul: „După zece ani şi douăzeci de milioane de dolari, 
Pentagonul descoperă că paranormalii sunt spioni nefiabili”. Un 
studiu, comandat de American Institute for Research, a ajuns la 
concluzia că subiecţii nu nimereau exact decât în 25% din 
cazuri! Militarii au tras concluzia că nu era 

rentabil! în realitate, ştim că autorii acestui studiu erau 
sceptici de la început faţă de acest gen de fenomen. în schimb, 
un anumit număr de foşti membri ai acestor echipe militare, 
care s-au succedat în timpul anilor şaptezeci şi optzeci, au 
vorbit, iar mărturiile lor spun cu totul altceva. în plus, o parte din 
relatările lor au legătură cu OZN-urile. 
Adevărata poveste a „vederii la distanţă” în Statele Unite 

Istoria acestor cercetări în Statele Unite este astăzi destul de 
bine cunoscută, datorită mai ales a doi jurnalişti excelenți - Jim 
Marrs şi Jim Schnabel -, care şi-au publicat investigaţiile, dar şi 
datorită cărţilor scrise direct de mai mulţi participanţi la aceste 
experienţe. Primele studii asupra acestui fenomen ciudat de 
„vedere la distanţă” au început în Statele Unite în 1971, avându- 
1 ca subiect pe Ingo Swann, un artist newyorkez cunoscut 
pentru capacităţile sale paranormale. Efectuate mai întâi la 
American Society for Psychical Research, ele au fost continuate 
în 1972 de doctorul Harold Puthoff la Stanford Research Institute 


(SRI), la Palo Alto, în California. Puthoff - doctor în fizică la 
Stanford - era un fost ofiţer al serviciului de informaţii al Marinei, 
care lucrase şi pentru NSA (National Security Agency). Era 
specializat în electronică cuantică, autor al unei cărţi de 
referinţă asupra acestui subiect - Fundamentals of Quantum 
Electronics - şi era interesat de fenomenele psihice paranormale 
ca manifestări posibile ale unei ştiinţe ce rămânea de defrişat, 
„biologia cuantică”. De la primele experienţe, Swann a fost în 
stare să perturbe un magnetometru totuşi protejat şi să-i 
deseneze schema. Puthoff, foarte impresionat, a scris un articol 
despre această experienţă şi rezultatul nu s-a lăsat aşteptat: în 
săptămânile următoare a primit vizita a doi agenţi CIA. Oamenii 
de ştiinţă de la CIA erau îngrijoraţi, în acea perioadă, de 
progresele realizate de Uniunea Sovietică în domeniul 
fenomenelor paranormale şi se temeau că ţara lor va rămâne în 
urmă. 

Aici apar OZN-urile, în cursul unei experienţe cu Swann, 
căruia îi dăduseră drept „ţintă” un submarin sovietic. Swann a 
„văzut” nu numai submarinul, ci şi un OZN care părea că îl 
supraveghează! Hal Puthoff şi SRI-ul au primit la puţin timp după 
aceea un prim contract de 50 000 de dolari ca să continue 
cercetările asupra acestei remote viewing. Lui Puthoff i s-a 
alăturat un coleg fizician, Russel Targ, specialist în plasme şi au 
început să pună la punct o metodă împreună cu Swann, 
botezată  „CVR”, adică „Coordinate Remote Viewing”. în 
realitate, abrevierea a căpătat sensul general de vedere la 
distanţă „controlată”. Un al doilea subiect foarte dotat - Pat 
Price - a fost şi el testat de echipă în 1973. El a reuşit să „vadă” 
o amenajare subterană ultrasecretă a celor de la NSA, situată la 
Sugar Grove, în Virginia. Această experienţă a convins serviciile 
secrete de eficacitatea metodei. Armata a intrat în scenă în 
1977 şi a creat o primă unitate militară, instalată la Fort Meade, 
în Maryland. Targ şi Puthoff au publicat în 1977 o carte despre 
experienţele lor în cadrul SRI-ului, precum şi despre Uri Geller, 
pe care îl testaseră, dar nu au putut să vorbească, evident, de 
exploatarea militară care a fost pusă atunci în aplicare şi 
continuată, sub mai multe nume de cod, până la începutul anilor 
nouăzeci: Gondola Wish, Grill Flame, Stargate şi Sun Streak, sub 


impulsul unor generali influenţi din aparatul militar: generalul Ed 
Thompson şi mai ales generalul Albert Stubblebine, care con- 
ducea INSCOM (Intelligence and Security Command), grupare a 
serviciilor de informaţii şi securitate militare. 

Generalul Stubblebine era un student convins de aceste 
fenomene paranormale şi se interesa şi de experienţele de 
„părăsire a corpului”, făcute la Monroe Institute. El a organizat 
împreună cu adjunctul său de la INSCOM, colonelul John 
Alexander, o echipă condusă de căpitanul Frederick Atwater şi ai 
cărei principali membri - toţi militari - sunt astăzi bine cunoscuţi, 
căci au făcut mărturii publice: Joe MacMoneagle, Mei Riley, Lynn 
Buchanan, David Morehouse şi Ed Dames. Punct interesant de 
subliniat: mai mulţi dintre aceşti membri aveau capacităţi 
paranormale, chiar dacă nu 

acesta fusese criteriul principal de selectare. Sergentul 
Buchanan, de exemplu, fusese recrutat direct de generalul 
Stubblebine după un incident extraordinar petrecut la o bază din 
Germania: a provocat pana tuturor computerelor! în ceea ce 
priveşte echipa civilă a SRl-ului, Pat Price a murit brusc de criză 
cardiacă, în schimb Ingo Swann a primit sarcina să pună la 
punct o metodă de formare sistematică. Astfel remote vieweriii 
militari aveau să se formeze la SRI sub conducerea lui Swann. 

Acest program militar a cunoscut succese remarcabile, dar a 
trebuit să facă faţă unei ostilităţi crescânde şi unor rivalități: 
cauză mai probabilă a sistării sale, decât pretinsa lipsă de efi- 
cienţă. în realitate, dacă e să dăm crezare celor mai buni partici- 
panţi, precum Buchanan, ea ar fi fost mai curând de ordinul a 
40% şi putea să fie sporită folosind mai mulţi subiecţi cărora li 
se puteau corobora informaţiile. Unii bănuiesc că aceste opera- 
ţiuni sunt continuate şi astăzi, dar la un nivel şi mai secret. în 
ultimii ani s-ar fi format un nou grup de cercetare, cu agenţi de 
informaţii, fizicieni de înaltă clasă şi foşti participanţi la progra- 
mul remote viewing, sub numele de „Advanced Theoretical 
Physics Working Group”, având drept obiectiv avansarea pe 
terenul fizicii teoretice. Printre presupuşii participanţi s-ar 
număra Puthoff (Targ s-a depărtat de aceste cercetări), colonelul 
Alexander şi Ed Dames. Se mai ştie că Alexander, după ce s-a 
retras din armată, a condus o echipă de cercetare asupra con- 


trolului mintal la Laboratorul naţional de la Los Alamos. Ed 
Dames este un personaj criticat, deoarece a fost amestecat, 
împreună cu Courtney Brown, pe care l-a format, în dezvăluirile 
faimoase despre cometa Hale Bopp, cărora le cunoaştem con- 
secinţele funeste: sinuciderea colectivă a sectei Heaven's Gate. 

„Vederea” unor baze secrete extraterestre 

Echipa de remote viewers a militarilor s-a interesat mult de 
OZN-uri (fără directive precise ale şefilor lor), aflându-se câte 
ceva de la membrii ei, îndeosebi de la Skip Atwater şi Lynn 

Buchanan, care au pomenit de „vederea” unor OZN-uri dar şi a 
unor baze subterane extraterestre! Amândoi au dat aceleaşi 
informaţii despre patru baze, cu ocazia unor conferinţe ţinute la 
Lauglin (Nevada) în 1998 şi 2000. Pentru că şi eu am participat 
la a doua, pot să redau precizările făcute de Lynn Buchanan, cât 
mai serios cu putinţă. Ce credibilitate poate să fie acordată unor 
astfel de dezvăluiri? Eu personal - după ce am avut o convorbire 
cu Buchanan şi am citit câteva cărţi cu mărturiile acestei echipe 
- iau foarte în serios aceste mărturii. Factorul de credibilitate al 
acestor „viziuni” de baze extraterestre constă în aceea că au 
fost raportate de mai mulţi remote viewers şi că sunt 
concordante: Pat Price şi Ingo Swann, Mei Riley, Joe McMoneagle 
şi Lynn Buchanan. De altfel, tuturor le era frică să „viziteze” 
aceste baze, deoarece se temeau că vor fi reperaţi psihic de 
acei extratereştri! lată, în rezumat, descrierea lor după Atwater 
şi Buchanan. 

Monte Perdido, Pirinei, partea spaniolă 

Baza protejată de sisteme de alarmă. „Unităţi locale” (?) cu 
sisteme „em” artificiale. După Skip Atwater, e vorba de o bază 
principală de unde pornesc OZN-uri în diferite operaţiuni. 

Mont Inyangani, Zimbabwe 

Bază de întreţinere şi reparaţii. Multe etaje subterane cu 
multe echipamente. Price şi Buchanan le-au desenat la fel. 
Buchanan a văzut nişte „fiinţe mici ciudate”, dar nu multe. 

Mount Hayes, Alaska 

Centru de studii climatice şi geologice. Văzut de Price: plin de 
echipamente de genul computerelor. Pe munte, mici antene 
turnante pentru detectare şi observaţie. 

McMoneagle a văzut acolo amenajări de genul „Războiul 


stelelor” cu „energie atomică”. Mei Riley a văzut câteva perso- 
naje: „două în interior şi două în exterior”. 

Mount Ziel, nordul Australiei 

Au văzut acolo mulţi extratereştri dar şi oameni. Lui Pat Price 
i-a fost foarte frică. 

(D2FS 

Buchanan a văzut o sală mare subterană. Acolo s-ar fi aflat 
mai ales un OZN mare de formă clasică, cu dom deasupra şi 
partea de dedesubt bombată, având un diametru de 
aproximativ 40 m. A mai văzut şi fiinţe acolo, care păreau foarte 
active. Erau chiar şi copii. Acele fiinţe l-au făcut să simtă că îl 
reperaseră, că era „OK”, dar că îl supravegheau! 

Alte zvonuri despre bazele extraterestre 

De mult timp circulă zvonuri despre existenţa unor baze 
extraterestre, subterane sau submarine. în realitate, până la 
aceste surprinzătoare „viziuni la distanţă”, mai curând se făceau 
speculaţii despre bazele submarine, în urma observaţiilor unor 
OZN-uri ieşind din mare. în cursul anilor 1972 şi 1973, de 
exemplu, o serie de observaţii au avut loc în Marea Caraibelor, 
în Porto Rico şi într-o regiune de coastă a Venezuelei, numită El 
Litoral Central. La 22 martie 1973, la La Guaira, mai bine de trei 
mii de persoane au văzut două obiecte zburătoare venind 
dinspre mare cu mare viteză. în cursul zilelor următoare mai 
mulţi martori au văzut, separat, OZN-uri ieşind din apă, astfel 
încât unii au presupus existenţa unei baze submarine în largul 
apelor Venezuelei. 

Mai recent, în 1995, observaţii foarte impresionante au fost 
făcute la Porto Rico. Doi piloţi, dintre care un poliţist, care sur- 
volau coasta insulei au zărit un OZN imens care se afla sub apă 
la mică adâncime. Aparatul, cu o formă circulară, părea să aibă 
trei etaje suprapuse, ultimul în formă de cupolă. L-au survolat ca 
să-i facă turul, ceea ce le-a luat şapte minute cu avioanele lor 
mici, estimând că aparatul avea un diametru de cel puţin o milă! 
Principalele zone de observaţie sunt Sierra Luquillo şi pădurea EIl 
Yunque în est Sierra Bermeja în sud-vest şi coasta nord-ves- tică, 
unde se află celebrul radiotelescop gigantic de la Arecibo. 

Excelentul investigator Jorge Martin relatează despre obser- 
varea a două maşini enorme în formă de con care au fost văzute 


cufundându-se în mare în regiunea Luquillo, în noiembrie 1996. 
Această coastă a făcut obiectul unei supravegheri militare 
ameri- 

O El Yunque 
San Juan 


Harta insulei Porto Rico, unde au fost observate mai multe OZN- 
uri 

cane, navale şi aeriene. Baza aeronavală Roosevelt Roads este, 
de altfel, în apropiere. Conform mărturiei unui ofiţer, culeasă de 
jorge Martin, un anumit număr de avioane ar fi dispărut în 
această regiune. Supravegherea radar ar fi stabilit că „ceva 
enorm iese în mod regulat din mare în zona San Juan Trench şi 
se duce spre cer cu o viteză foarte mare”. Tot după spusele 
acestui investigator, un informator al Marinei americane i-ar fi 
dezvăluit că există o enormă bază subterană şi submarină în 
vestul insulei, care s-ar întinde până la mica insulă Mona, la 
jumătatea distanţei între Porto Rico şi Hawaii! Problema 
contactelor ultrasecrete s-a pus şi ea în cazul observaţiei unui 
poliţist, observaţie culeasă de Martin. Polițistul ar fi văzut în 
1994, din casa lui situată la Hato Viejo, un mare aparat luminos 
de formă cilindrică, plasându-se în zbor staționar, vertical 
deasupra radiotelescopului de la Arecibo, după ce au fost schim- 
bate semnale luminoase! Un alt martor pe nume Guillermo 
Acevedo spune că a văzut împreună cu familia, tot în 1994, un 
OZN circular aterizat în aceeaşi regiune. După decolare, au 
văzut o camionetă albă cu geamuri fumurii părăsind acel loc... 
Observaţii şi mai recente în Peru (citate în primul capitol) fac şi 
ele să se creadă în existenţa unei baze în această regiune. Au 
(D2Fi 

circulat zvonuri despre existenţa unor astfel de baze şi în 
Argentina, oceanul Pacific, insulele Marshall şi Hawaii. Timothy 
Good face aluzie la asta mai ales în noua sa carte Unearthly 
Disclosure, iar investigatorul britanic Tony Dodd evocă şi el 
Islanda în cartea sa Alien Investigator. Tony Dodd, fost ofiţer de 
poliţie, este un investigator de calitate care spune că a fost ţinta 
unor intimidări din partea unor agenţi americani, care voiau să-l 
convingă să nu vorbească. In estul Islandei au avut loc multe 
observaţii de OZN-uri - pescarii le-au văzut ieşind din apă - şi au 
avut loc manevre aeronavale în mod foarte neobişnuit, chiar în 
perioada Crăciunului în 1992, pretextându-se oficial că este 
căutat un submarin. După o sursă a lui Tony Dodd, ar fi fost 
reperate mai multe OZN-uri submarine şi o navă americană ar fi 
dispărut! Manevrele au durat timp de luni întregi, cărora li s-au 
alăturat nave ruseşti în aprilie: primele manevre făcute 
împreună de la sfârşitul războiului rece... 

Dezvăluirile ciudate ale lui Ingo Swann 

Ingo Swann, care astăzi trăieşte liniştit la New York, a ieşit 
dintr-o lungă tăcere la care era obligat, cu o carte ciudată, publi- 
cată chiar de el în 1999: Penetrarea. Problema telepatiei umane 
şi extraterestre. El a povestit, fireşte, participarea sa la 
cercetările militare asupra vederii la distanţă, dar aminteşte în 
plus câteva episoade uimitoare, care pun la încercare 
bunăvoința cititorului. în 1975, Swann a fost sunat acasă, la New 
York, de un înalt funcţionar de la Washington pe care îl 
cunoştea. Acesta i-a cerut să accepte o misiune urgentă pentru 
care trebuia să se deplaseze chiar de a doua zi la Washington. 
Swann s-a dus la întâlnire, la Muzeul de Istorie Naturală, unde a 
fost abordat de doi agenţi enigmatici, cu o alură militară şi care 
semănau ca doi gemeni! Aceştia l-au dus cu maşina - legându-l 
la ochi spre sfârşitul traseului - într-o amenajare subterană. 
Acolo, un ofiţer, cu pseudonimul de Axelrod i-a propus o 
experienţă de remote viewing în schimbul unei sume de o mie 
de dolari, cu direcţia... 

Luna! Axelrod i-a dat „coordonate” conform uzanţei, iar Swann a 
ajuns până la un sit cu nişte construcţii ciudate, aflate într-un 
crater. Ofiţerul l-a făcut atunci să înţeleagă că acele construcţii 


nu erau făcute de oameni. Apoi Swann a văzut o entitate care 
nu părea să aibă probleme cu respiratul (entitate ne-fizicăâ?). 
Aceasta a părut că şi-a dat seama de „prezenţa” lui, la care 
Axelrod i-a cerut să se retragă imediat: nu trebuia în nici un fei 
ca baza lor să fie reperată, căci asta ar fi fost foarte periculos! 
Un alt episod mai tare decât X Files s-a derulat la Los 
Angeles, în septembrie 1976, unde Swann vizita nişte prieteni 
versaţi în cercetarea paranormală. Pe când se afla într-un 
supermarket, Swann a avut impresia foarte clară că o clientă, o 
femeie foarte frumoasă, nu era fiinţă umană. în timp ce o 
observa discret, i-a zărit... pe cei doi gemeni de la Washington 
supraveghind-o pe această femeie! Stingherit, a părăsit imediat 
locul acela, dar ei l-au văzut şi nu au întârziat să-l contacteze şi 
să-i pună întrebări despre prezenţa sa acolo. Acea femeie era 
foarte periculoasă, i-au precizat ei şi se întrebau dacă nu cumva 
se afla în relaţii cu ea! în alt episod şi mai fantastic, Axelrod a 
venit după Swann la SRI şi l-a dus în secret la bordul unui avion 
cu reacţie privat - pilotat de gemeni! - într-o regiune care pare 
să fie foarte la nord, poate în Alaska. După ce au aterizat în 
cursul nopţii pe un mic aerodrom din mijlocul unei păduri, au 
mers cu maşina, apoi pe jos, plasându-se în observaţie pe malul 
unui lac, fără nici un fel de explicaţie. La capătul unei lungi 
aşteptări, deasupra lacului a apărut un fel de nor luminos, care a 
luat forma unui OZN! Acesta a început atunci să-i bombardeze 
cu nişte raze periculoase şi abia au avut timp să se ascundă în 
spatele unor stânci, apoi totul a dispărut. Axelrod i-a explicat 
atunci că îl adusese acolo în speranţa că ar putea să „vadă” 
interiorul OZN-ului! Swann, care este un personaj cel puţin 
original, s-a amuzat oare inventând povestiri SF şi dându-le 
drept întâmplări adevărate? N-ar trebui să ne mai mire nimic. 
inventată sau nu, mărturia lui 

ne duce totuşi la o altă problemă, cea a eventualei ostilităţi a 
extratereştrilor sau cel puţin a unora dintre ei şi la existenţa 
posibilă a unui adevărat război secret cu ei. 
Ţărani urmăriţi 
Suntem ameninţaţi ^ Brazilia 
de extraterestri? Pe la sfârg itul anilor 


şaptezeci, numeroase incidente au fost raportate în nord- 
estul Braziliei, îndeosebi la vărsarea Amazonului. Pescari şi 
ţărani au fost urmăriţi noaptea şi terorizaţi de OZN-uri mici, care 
îi vânau ca pe nişte iepuri, îi ridicau de la pământ şi îi ardeau cu 
raze luminoase puternice. Jacques Vallee a prezentat aceste 
evenimente incredibile - pe care s-a dus să le investigheze la 
faţa locului - în cartea sa Confruntări. Dar jurnalistul Bob Pratt, 
asistat de Cynthia Luce, a făcut raportul cel mai complet în 
această privinţă în cartea UFO Danger Zone, prefațată chiar de 
Vallăe. Realitatea incidentelor nu poate fi pusă la îndoială şi 
aduce în prim plan problema unui comportament ostil, s-ar 
putea spune chiar plin de cruzime, al unor OZN-uri. A avut loco 
anchetă militară în regiunea Colares, unde au fost constatate 
cazuri mortale. Un dosar a rămas mult timp secret, dar cel care 
l-a întocmit, căpitanul Hollanda, a vorbit în iulie 1997, ajuns în 
retragere cu grad de colonel. A confirmat mai ales faptul că 
echipa sa a făcut numeroase fotografii de OZN-uri şi a 
înregistrat câteva ore de bandă video. Numai că Hollanda a fost 
găsit în mod misterios „sinucis” la puţină vreme după aceea, la 
propriul său domiciliu. A fost eliminat pentru că vorbise prea 
mult? Ufologul A.G. Gevaerd, pe care l-am chestionat în această 
privinţă, m-a asigurat că Hollanda, pe care îl cunoştea bine 
deoarece îl intervievase îndelung, era depresiv şi chiar se 
sinucisese. Oricum, această poveste nu face decât să confirme 
faptul că autorităţile braziliene deţin 

dovezi mai mult decât abundente despre realitatea OZN-urilor. 
La ceremonia de îndhidere a marelui congers internaţional din 
Brazilia din decembrie 1997, doi colonei de aviaţie în activitate 
au venit pe scenă ca să aducă „încurajări” cercetării ufologice... 

Care ar putea să fie semnificaţia acestor agresiuni - îngri- 
jorătoare şi insolite - care lasă impresia unei înscenări pline de 
cruzime? Martorii au avut impresia că OZN-urile îi pescuiau cu o 
plasă! Un episod relatat de Bob Pratt pare deosebit de ciudat şi 
de absurd. Una dintre victime, Januncio, survolat de un OZN de 
formă tubulară, a văzut deschizându-se fundul aparatului. în 
interior se aflau două fiinţe cu o aparenţă umană - un bărbat şi o 
femeie -, care îl observau cu răceală, nemişcaţi, ca şi cum ar fi 
fost nişte roboţi! în faţa unei astfel de relatări, nu poţi să nu te 


gândeşti la întâlnirile absurde din vechiul repertoriu OZN, dar de 
data asta într-un mod foarte neliniştitor. în această regiune a 
vărsării Amazonului au fost văzute şi OZN-uri ieşind şi intrând în 
apă. 

„Ameninţarea” văzută de profesorul David Jacobs 

„Ameninţarea” (The Threat) este titlul celei de a doua cărţi a 
lui David Jacobs despre fenomenul răpirilor, apărută în 1998, 
care a provocat o polemică violentă. Editorul a ales acest titlu 
provocator, în timp ce autorul ar fi preferat un titlu mai puţin 
agresiv, ca în cazul primei sale cărţi: Secret Life. Teza centrală a 
„Ameninţării” este simplă: întreaga omenire este ameninţată de 
o rasă de extratereştri care fabrică în secret fiinţe hibride des- 
tinate să ne înlocuiască, urmând să ia în curând puterea pe 
Pământ! Atunci va avea loc „marea schimbare”, acest lucru 
făcându-se peste câţiva ani sau poate pe durata a una sau două 
generaţii. 

Cum a descoperit asta Jacobs? Aplicând o metodă de ches- 
tionare sistematică a subiecţilor sub hipnoză. Trebuie, explică el, 
să le pui întrebări „corecte”, eliminând pistele greşite urmate de 
(DSSf îi Dezvăluirea secretului 

unii dintre confrații săi, orbiţi de o convingere optimistă. E vorba 
de grupul „Pozitivilor”, pe care îl critică făr# menajamente şi din 
care consideră că face parte îndeosebi doctorul John Mack. 
Jacobs îi reproşează lui Mack că s-a rătăcit în concepte „mistice” 
despre alte dimensiuni, în mituri metafizice precum 
reîncarnarea, îl consideră neprofesionist în metoda sa, ceea ce 
nu e lipsit de pitoresc, căci Jacobs însuşi este profesor de istorie, 
în timp ce Mack e profesor de psihiatrie. Dar să lăsăm această 
ceartă şi să admitem că investigatori precum John Mack, Leo 
Sprinkle, Edith Foire, Richard Boylan, Raymond Fowler şi alţii 
sunt probabil excesiv de optimişti. Problema este atunci simplă: 
Jacobs are dreptate? Să spunem imediat că în realitate este 
foarte izolat: n-am citit nici măcar o singură susţinere a tezei 
sale în întreaga ufolo- gie americană. în schimb criticile au venit 
din toate părţile, nu numai din partea scepticilor pentru care 
Jacobs e o ţintă uşoară, ci şi din partea autorilor şi cercetătorilor 
angajaţi ei înşişi în studierea răpirilor: John Mack, care i-a dat 
replica; Joe Lewels, autor al unei cărţi interesante, Greg Sandow 
şi Michael Miley. Chiar şi prietenul său Budd Hopkins, intervievat 


de Dwight Connelly, directorul publicaţiei Mufon UFO Journal, a 
mărturisit că „nu ar fi putut să scrie o astfel de carte” căci nu îi 
stă în fire „să sporească numărul norilor negri care planează 
asupra noastră”. Să amintim faptul că Hopkins este unul dintre 
„decanii” cercetării asupra răpirilor, autor a trei cărţi despre 
acest subiect şi el i-a iniţiat pe Jacobs şi Mack în această 
cercetare. 

Critica principală care poate să fie adusă acestei teze radi- 
cale a lui David Jacobs este tocmai ideea preconcepută siste- 
matică, prin care elimină tot ce nu intră în schema stabilită. 
Dacă luăm, de exemplu problema dezbătută mai sus, a 
mărturiilor în care pare că intervin militarii, pentru Jacobs 
aceştia nu pot să fie decât nişte hibrizi în serviciul 
extratereştrilor. în ceea ce priveşte amenajările cu aspect 
militar, acestea sunt nişte cazarme abandonate de care se 
folosesc extratereştrii! 

Trebuie să explicăm ceva mai mult teza lui Jacobs. „.Micii 
cenuşii” şi chiar şi cei mai înalţi care par să-i comande sunt în 
realitate nişte executanţi, la ordinele unei rase superioare, 
rareori văzută de persoanele răpite. Aceste fiinţe sunt înalte şi 
au o alură de „reptilieni” sau de „călugăriţe” (insecta). 
Fabricarea de hibrizi se derulează cel puţin de la sfârşitul 
secolului al XIX-lea şi există deja câteva generaţii, dintre care 
ultimele generaţii seamănă din ce în ce mai mult cu noi prin 
creşteri succesive! Aceşti hibrizi sunt destinaţi să ia pârghiile 
conducerii, datorită puterilor lor mentale superioare, îndeosebi 
telepatice. în urma „Schimbării”, ierarhia puterilor va fi: în vârf 
reptilele, apoi cenuşiii, mari şi mici, apoi hibrizii, apoi răpiţii, care 
vor rămâne auxiliari utili, apoi subalternii care vom fi noi, poate 
chiar decimaţi în cataclisme! Toate astea amintesc în mod 
neplăcut de serialul V şi de invadatorii lui reptilieni. 

Chiar lăsând deoparte obiecţia imposibilității încrucişării 
oamenilor cu extratereştrii, care constituia un argument favorit 
al astronomului Cari Sagan (dar ce ştim noi despre istoria noas- 
tră şi despre prezenţa extratereştrilor pe Pământ?), acest 
scenariu al lui Jacobs prezintă, din fericire pentru noi, mari 
dificultăţi. Una dintre contradicții este că secretul invaziei este 
prost păstrat. Jacobs spune că a descoperit acest scenariu 


sumbru pentru că unii hibrizi, participanţi la răpiri, au vorbit. Din 
lipsă de disciplină: sunt prost controlaţi de stăpânii lor, se 
plictisesc la bordul navelor, se revoltă împotriva condiţiei lor şi 
au veleităţi de independenţă! Au experienţe amoroase cu 
răpitele şi unii se îndrăgostesc de partenera lor. Poate că mai 
avem câţiva aşi în mânecă înainte de a fi eliminaţi? Se mai 
poate remarca şi faptul că extratereştrii ar face bine să se 
grăbească, deoarece populaţia umană continuă să crească: va fi 
greu de condus. O altă obiecţie este că nu prea vedem care ar fi 
interesul acestor „reptile” să fabrice hibrizi între oameni şi 
„cenuşii”, servitorii lor. 

Acest scenariu al „Ameninţării” pare extrem de speculativ, 
totuşi David Jacobs, Budd Hopkins şi practic toţi investigatorii 
(DW 

care s-au ocupat de fenomenul răpirilor au descoperit aspecte 
deosebit de îngrijorătoare ale răpirilor. în primul rând fabricarea 
de hibrizi, deşi nici o dovadă concretă nu poate încă să fie 
prezentată. în această privinţă, i-am sugerat lui Budd Hopkins că 
ar trebui poate să propună o analiză cromozomică părinţilor ai 
căror copii îi bănuieşte că sunt hibrizi (mi-a citat în mod 
confidenţial câteva cazuri), dar nu vrea să abordeze o astfel de 
cercetare din motive de simplă deontologie şi de legalitate. De 
altfel, te înfiori la gândul că aceste perspective îngrijorătoare şi- 
ar putea găsi într-o zi confirmarea în mod public. Nu riscăm o 
nouă vânătoare de vrăjitoare: o „vânătoare de hibrizi”? Linda 
Cortile - un caz extraordinar, îndelung studiat de Hopkins în 
cartea sa Witnessed 
- fusese deja hăituită de doi poliţişti care erau convinşi că era o 
hibridă. Când vedem avertismentele împotriva manipulărilor 
genetice, selecţiei şi donării umane, cum vor reacţiona oare 
nobilii noştri gânditori dacă toate acestea se vor adeveri 
vreodată? Acestea fiind zise, fără a merge până la scenariul 
extrem al lui David Jacobs, rămâne totuşi o problemă reală: ce 
rost au aceşti hibrizi, la ce folosesc ei, care este obiectivul 
extraterestrilor care fac astfel de experienţe? 

Un alt aspect îngrijorător care a apărut în aceşti ultimi ani în 
toate aceste relatări este caracterul de experimentare sexuală şi 
erotică aparent aflat în centrul multor cazuri. Am văzut că 


numeroşi sceptici au acuzat victimele că suferă de diferite 
dezechilibre sexuale, care ar constitui cauza principală a diva- 
gaţiilor lor. Dar pentru cei care sunt convinşi de realitatea răpi- 
rilor, asta constituie încă o enigmă ce trebuie dezlegată. Unii 
autori au propus deja explicaţii care nu au nimic plăcut. 

„Prădători psihici”? 

Investigatorii au descoperit treptat un anumit număr de 
relatări comportând aspecte sexuale şi erotice, pe care ipoteza 
fabricării unor hibrizi nu este suficentă ca să le explice. Dacă e 
vorba „doar de asta”, procedurile medicale descrise de 

nenumărate ori - prelevarea de ovule şi de spermă, implantarea 
de embrioane şi prelevarea fetusului - ar satisface complet acest 
obiectiv. în plus, după cum a remarcat Jacques Vallee - foarte 
sceptic în privinţa acestor relatări -, extratereştrii ar avea intere- 
sul să şteargă complet memoria acestor răpiri, ceea ce nu se 
întâmplă. Ce se petrece în realitate? într-un anumit număr de 
cazuri, extratereştrii sau, mai curând „unii extratereştri”, par că 
se dedau unui fel de jocuri erotice, forțând, de exemplu, un 
bărbat şi o femeie să se acupleze. Sau trecând chiar ei la fapte! 
Autorii care s-au pronunţat în această privinţă, de exemplu 
Katharina Wilson, Karla Tumer, Mia Adams, toate trei victime ale 
unor răpiri, precum şi cercetători ca Budd Hopkins, Barbara 
Bartholic, Linda Howe, Joe Lewels şi, mai recent, Eve Frances 
Lorgen, nu au o părere unanimă asupra interpretării ce ar trebui 
dată. O idee deseori formulată este cea a experimentului, a 
studierii sentimeintelor omeneşti. Extratereştrii ar fi foarte 
interesaţi de emoţiile noastre, deoarece ei sunt lipsiţi de aşa 
ceva! Din păcate, există motive să presupunem că problema 
este mai gravă. 

Ultima carte scrisă de Karla Tumer, Masquerade of Angels, 
apărută în 1994, cu puţin timp înainte de moartea ei, introduce 
idei mult mai îngrijorătoare. Unii extratereştri - „reptilienii” - ar fi 
prădători psihici, un fel de „vampiri psihici” care s-ar hrăni cu 
emoţiile noastre! Cartea sa istoriseşte povestea unui bărbat, Ted 
Rice, dotat cu capacităţi „paranormale” şi victimă a unor răpiri 
încă din copilărie. „Victimă” este cuvântul potrivit, pentru că 
povestea lui are aspecte înspăimântătoare şi chiar revoltătoare. 
El îşi va aminti, în cursul unei şedinţe de hipnoză cu 


psihoterapeuta Barbara Bartholic despre o răpire îngrozitoare la 
vârsta de opt ani, victimă alături de el fiind şi bunica sa. Aceasta 
fusese violată în faţa lui de către una dintre acele fiinţe 
demonice, care folosise o stratagemă: îi apăruse ca fiind soţul ei 
decedat! Bunica nu se lăsase păcălită şi încercase să-l respingă. 
Convinsă că se lupta cu nişte demoni, provocase enervarea lor 
când invocase numele lui lisus. l-au spus că va muri şi într- 
adevăr, a doua zi după această 

experienţă dramatică, bunica lui Ted Rice a murit brusc în urma 
unei crize cardiace. Mai târziu, chiar mai înainte de a ajunge la 
adolescenţă, Ted a fost supus unei experienţe plină de cruzime, 
constând în a-l face să se întâlnească cu o fată, şi ea răpită, şi 
a-l face să se îndrăgostească de ea, asta fiind numai în sens 
unic, ea nefiind îndrăgostită de el! în cele din urmă a reuşit să 
trăiască cu ea un anumit număr de ani, ajungând până la urmă 
la un eşec dureros. 

Trebuie spus că acest punct de vedere susţinut de Karla 
Tumer este departe de a întruni unanimitatea. Am stat de vorbă, 
de exemplu, cu Linda Howe: are rezerve serioase faţă de 
această abordare, care i se pare excesivă. în mod ciudat, ea 
este totuşi convinsă că forţe negative acţionează asupra 
noastră, dar este de acord mai cu seamă cu opinia unor autori 
precum Jacques Vallee şi John Keel, care văd în asta manifestări 
nefizice, provenind din alte „dimensiuni”. Trebuie să mărturisim 
că termenul „supranatural” vine de la spirit: regăsim aici 
conceptele religioase clasice 


Viziunea unui răpit care îşi aminteşte de fiinţe „repitliene” apărute printr-o 
„poartă interdimensională” ca să-i manipuleze mintea. 

sau esoterice. Acestea fiind zise, Linda Howe rămâne convinsă 
de prezenţa extratereştrilor în came şi oase, contrar lui Vallee, 
Keel şi multor altor autori, care o înlătură mai mult sau mai 
puţin. 

Manipularea pasiunilor 

Eve Frances Lorgen, care a studiat aceste aspecte sumbre 
împreună cu Barbara Bartholic, a prezentat la începutul anului 
2000 o analiză îngrijorătoare a problemei, probabil cea mai 
aprofundată până în momentul de faţă şi asupra căreia trebuie 
să ne oprim. Cartea sa, The Love Bite, se ocupă de tema 
extratereştrilor prădători psihici şi sexuali introdusă de Karla 
Tumer. Eve Lorgen este convinsă că povestea plină de cruzime a 
lui Ted Rice, transformat în îndrăgostit obsesional fără speranţa 
unei adevărate reciprocităţi, nu este un caz unic. Ea a studiat şi 
alte cazuri analoge care au drept punct comun manipularea 
celor mai profunde sentimente ale victimelor lor. După părerea 
Evei Lorgen şi a altor autori, ei se hrănesc nu numai cu plăcerile 
şi pasiunile noastre, ci şi cu suferinţele noastre: ce importanţă 
are băutura, dacă provoacă beţie! O altă temă nu mai puţin 
îngrijorătoare, dezvoltată de Eve Lorgen, este manipularea din 
sânul grupurilor ufologice prin acei răpiți, ei înşişi sub control, 
care nu vor să vadă în toate astea decât manifestări ale 


binevoitorilor „fraţi din spaţiu” şi a altor „ghizi spirituali”. 

Acest vampirism diabolic este, de fapt, o idee veche, 
prezentă în întreaga istorie a religiilor şi a miturilor. E vorba de 
„incubii” şi de „sucubii” din Evul Mediu! lar zeii greci sau indieni 
nu se distrau acuplându-se cu oameni, ascunzându-şi adevărata 
identitate? Până la urmă, nu ne aflăm în domeniul demonologiei, 
al „posedării” de către demoni? Ar fi posibil să fim confruntaţi cu 
un avatar modem al unei foarte lungi istorii de imixtiune psihică 
a unor fiinţe răufăcătoare, venite, după cum dorim, dintr-o lume 
„Supranaturală” sau din alte „dimensiuni”? 

Putem să ne împotrivim lor? 

Câţiva cercetători americani susţin, după ce au studiat 
numeroase cazuri de răpiri, că este posibil să te împotriveşti 
acestor imixtiuni. în cartea sa Cum să te aperi singur împotriva 
răpirilor extraterestre, apărută în 1998, Ann Druffel propune, pe 
baza a optzeci de cazuri de răpiri studiate de ea, în care răpiţii 
rezistaseră răpitorilor, câteva metode de împotrivire, pornind de 
la ideea că aceste fenomene nu sunt fizice în sens propriu. Ele 
sunt, crede ea, mai ales fenomene mentale, de acelaşi fel ca 
acele călătorii „în afara corpului” sau posedarea demonică, ceea 
ce ne permite să ne împotrivim. Extratereştrii pun stăpânire pe 
spiritul nostru şi trebuie să rupem această dominație prin 
afirmarea propriei noaste voințe, printr-o „mânie îndreptăţită”, 
care îi obligă să se retragă! Se hrănesc cu teama noastră, cu 
angoasele noastre, înşelându-ne continuu cu înscenări care ne 
fac să vedem ceea ce aşteptăm. Poate chiar extratereştrii la 
bordul OZN-urilor lor! Nu suntem departe de viziunea religioasă 
tradiţională - practicând exorcismul - sau de ideile esoterice 
adaptate de John Keel şi de Jacques Vallee. 

Un alt psihoterapeut american, William Baldwin, doctor în 
psihologie (după ce a fost pompier, apoi dentist), a ajuns la 
această problemă după ce a studiat-o pe cea a posedării de 
către defuncţii care nu reuşesc să părăsească planul terestru. El 
explică că a fost confruntat, în practica sa de psihoterapeut, cu 
cazuri de posedare de către spirite extraterestre. De unde şi 
titlul cărţii sale, care creează o nouă categorie de întâlniri 
apropiate: CE-VI. Close Encounters of the Possession Kind. 


Baldwin pretinde că reuşeşte să alunge aceste spirite printr-o 
terapie cvasireligioasă. El crede că aceşti extratereştri au .căzut 
ei înşişi sub dominarea unor forţe întunecate, a unor fiinţe 
demonice, care pot să fie respinse printr-un fel de exorcism! 
Este iar o interpretare religioasă sau esoterică a problemei 
răpirilor, cu care nu suntem obligaţi să fim de acord, chiar dacă 
există analogii frapante. Acestei abordări religioase i se 

poate face aceeaşi obiecţie ca şi etnologilor care nu vor să vadă 
în aceasta decât folclor. Poate că, dimpotrivă, pe vremuri au fost 
interpretate în termeni religioşi adevărate  imixtiuni 
extraterestre! Când vezi apărând într-o cameră o fiinţă în centrul 
unei sfere de lumină, acest lucru nu poate să fie înţeles decât ca 
o apariţie din lumea de dincolo. lar istoricii admit faptul că una 
dintre cele mai sumbre pagini din istoria omenirii, „vânătoarea 
de vrăjitoare” din Renaştere, rămâne foarte enigmatică. 

Trebuie să subliniem stranietatea acestor experienţe care par 
să se deruleze pe două planuri: când avem impresia unor 
fenomene pur psihice, când există aspecte foarte fizice: răpire la 
bordul unor nave, urme pe corp, implanturi etc. Ted Rice şi-a 
amintit sub hipnoză că a fost răpit, în copilărie, de la ferma 
părinţilor săi şi dus într-un OZN. Ba chiar l-a văzut pe o 
„fereastră” îndepărtându-se de casă cu toată viteza. Dar aceste 
aspecte fizice par ele însele ivindu-se dintr-un alt spaţiu. Fiinţele 
par că trec prin „porţi interdimensionale” pe unde intră în 
spaţiul nostru... Am putea să dezvoltăm mult timp această temă 
pe baza repertoriului existent. Este tentant, încă o dată, să 
trecem aceste poveşti în categoria legendelor şi fantasmelor 
dintr-un alt veac. Dar martorii există acum, mulţi sunt credibili, 
teribil de traumatizaţi iar mărturiile lor sunt convergente, 
susţinând realitatea relatărilor lor. 

De la începutul capitolului am întâlnit păreri total opuse 
despre intenţiile acestor misterioşi extrate- reştri: pentru unii 
sunt nişte fiinţe binevoitoare, pentru alţii sunt nişte prădători 
periculoşi. Ce să credem? Ca să încheiem acest tur rapid al 
opiniilor, să prezentăm acum câteva interpretări care se 
depărtează mai mult sau mai puţin de aceste viziuni radi 
Păreri mai puţin radicale, mai complexe 

cale, teribil de pesimiste, fără să fie totuşi de un optimism tâmp. 
Părerea mea este că acest gen de abordare are cele mai mari 
şanse să se apropie de adevăr. 

să nu cedăm pesimismului: Joe Lewels şi John Mack 

Dacă i-am trece pe John Mack şi pe Joe Lewels în tabăra 
„optimiştilor”, ar însemna să simplificăm prea mult analiza lor. 
Sunt optimişti dar fără să mascheze dificultăţile şi suferinţele 
victimelor răpitorilor, contrar altor autori precum Leo Sprinkle 
sau Richard Boylan, ca şi numeroşilor mediumni purtători ai 
mesajelor de pace ale „fraţilor din spaţiu”. 

Cartea lui Joe Lewels, profesor de comunicaţie la universi- 
tatea din El Paso, la frontiera Texasului cu Mexicul, face parte 
dintre cărţile a căror lectură este recomandată celor care doresc 
o analiză raţională a problemei, dar deschisă spre aspectele ei 
cele mai derutante. Titlul lucrării, The God Hipothesis, pare să o 
situeze într-o perspectivă religioasă tradiţională, dar vom vedea 
imediat că nu este cazul! Regăsim în cazurile de răpiri studiate 
de Lewels multe din elementele amintite mai sus: poveşti 
mascate la început, cu goluri de timp, dezvăluite treptat cu 
ajutorul hipnozei, prelevări de spermă şi fabricarea de hibrizi, 
precum şi apariţia unor extratereştri înspăimântători. Nu e vorba 
numai de „cenuşii” clasici, ci şi de „reptilieni” şi de „insectoizi”, 
care sunt pe cale să devină şi ei clasici. în sfârşit, există fiinţe cu 
aparenţă umană, „nordicii” şi aici povestea prezenţei 
extraterestre, foarte veche, se complică. Ar fi existat în paralel 
mai multe civilizaţii, cu alianţe sau conflicte. Din păcate, se pare 
că balanţa a înclinat de partea reptilienilor, ajutaţi de cenuşii, 
dar situaţia ar putea să se schimbe! 

Există multă speculație - e bine să subliniem acest lucru - 
într-o astfel de analiză, dar ea se sprijină, ne place sau nu, pe 
numeroase texte. Pentru a ilustra această idee, iată un fragment 
foarte ciudat din manuscrisele de la Marea Moartă, pe care îl 

citează Joe Lewels: „Viziunile lui Amran”. în vis, Amran vede doi 
îngeri care se ceartă în privinţa lui: 

„l-am întrebat: De când aveţi putere asupra mea în acest fel? 
lar ei mi-au răspuns şi mi-au zis: Am primit putere şi avem 
putere asupra tuturor oamenilor. Şi mi-au spus: Pe care dintre 


noi îl alegi? Mi-am ridicat ochii şi am privit: unul dintre ei avea o 
înfăţişare înspăimântătoare, ca un şarpe, şi straiele sale erau 
colorate...” 

Aceste haine colorate constituie un amănunt interesant. în 
relatările unor persoane răpite apar mai ales fiinţe înalte, cu 
ochi reptilieni, îmbrăcaţi în haine lungi sau cape cu guler ridicat, 
viu colorate. Istoria pare să se repete... 

La sfârşitul cărţii, Lewels ne prezintă părerea lui: suntem 
creaţiile lui Dumnezeu, la fel şi extratereştrii. Noi suntem nişte 
fiinţe în evoluţie (autonome sau asistate), iar specia umană nu 
şi-a încheiat evoluţia: „într-un fel sau altul, rasa umană se va 
schimba. Trebuie să devenim conştienţi de faptul dezamăgitor 
că evoluţia nu s-a oprit cu crearea noastră, aşa cum ne fac să 
credem religiile şi instituţiile noastre ştiinţifice. Trebuie să 
învăţăm să acceptăm că nu suntem deloc încoronarea glorioasă 
a creaţiei divine, ci suntem în realitate un prototip experimental, 
cu defecte, în vederea unui model mai avansat care urmează să 
se realizeze”. 

Şi dacă pur şi simplu are dreptate? Este interesant de 
menţionat aici că par să apară tot mai multe cazuri de copii 
supradotaţi, cu capacităţi paranormale. Doctorul Puharich i-a 
studiat în anii şaptezeci. El îi numea Spate Kids, copiii din spaţiu, 
încercând să descopere de unde le veneau aceste capacităţi 
excepţionale. Ideea că copiii supradotaţi constituie semnul unei 
mutații în curs a omenirii, evoluţie „ajutată” sau nu de 
extratereştri, s-a răspândit astăzi şi se vorbeşte acum de star 
seeds sau de star children... 

Un punct de vedere comparabil, care merită să fie semnalat, 
este cel al lui Beberly Trout, o americancă care a trăit ea însăşi o 
poveste lungă de răpiri, din copilăria ei de dinainte de război. La 

congresul Mufon din 1999, ea a înlăturat cu fermitate atât 
viziunea „fraţilor din spaţiu” cât şi pe cea a „demonilor din 
spaţiu” (veniţi din spaţiu sau din altă dimensiune). Esenţa 
mesajului său este că trebuie să devenim conştienţi de prezenţa 
lor şi să învăţăm, într-un fel, să coexistăm cu ei! Ea le-a subliniat 
limitele: sunt manipulatori, fac greşeli şi, dacă este evident 
faptul că sunt mai avansați decât noi din punct de vedere 
ştiinţific, asta nu înseamnă că ne sunt superiori spiritual 


(indiferent ce s-ar crede despre nivelul actual al omenirii!). Ea 
are amintiri conştiente şi amintiri recuperate cu ajutorul 
hipnozei. îşi mai aminteşte că a primit îngrijiri medicale, încă din 
copilărie, îndeosebi pentru o problemă de scleroză a pielii. La 
vârsta de unsprezece ani a suferit un implant la ochiul drept. Ea 
a văzut, cu această ocazie, o fiinţă înaltă, cu o înfăţişare 
„reptiliană”, care părea că conduce operaţiunile... 

în noua sa carte Passport to the Cosmos, apărută în 1999, 
John Mack dezvoltă şi accentuează tematica primei sale cărţi, 
Abduction, apărută în 1994. Scandalul provocat în presa 
americană la acea vreme nu s-a repetat şi în legătură cu a doua 
carte: scandalul se face o singură dată şi apoi, tentativa de a fi 
destituit din postul de profesor la Harvard eşuase! Dar să uităm 
aceste fapte josnice ca să vedem ce spune. Ideea centrală a lui 
Mack este că persoanele răpite, sau experiencers, cum preferă 
el să le numească, cunosc o transformare profundă, o 
experienţă spirituală de lărgire a conştiinţei lor şi că acesta ar fi 
faptul major, dincolo de suferinţele pe care le-au îndurat. în 
1999, John Mack a venit la conferinţa anuală de la San Marino 
împreună cu Karin, care este unul din cazurile prezentate în 
carte. Mi s-a părut, în cursul dezbaterii la care au participat 
amândoi, că acea tânără femeie insista mult mai mult decât el 
pe latura înspăimântătoare, traumatizantă a experienţei sale, în 
timp ce Mack punea accentul pe „transformarea spirituală”! 
Persoanele răpite, explică Mack în capitolul final, dobândesc o 
nouă viziune, nu numai a Pământului - devin preocupaţi de 
protecţia mediului înconjurător - ci descoperă şi „dimensi 

uni mai profunde ale realităţii”. Descoperă faptul că „realităţi 
cosmice există dicolo de universul nostru cu trei dimensiuni, 
care a limitat existenţa noastră terestră”: „Cosmosul, care este 
relevat prin această deschidere a conştiinţei, departe de a fi un 
loc gol, format din materie şi energie fără viaţă, se dovedeşte 
plin de fiinţe, de creaturi, de spirite, de inteligenţe, de zei - 
numele variază în funcţie de concepţiile observatorului sau de 
rolul şi comportamentul entității pe care o întâlneşte - care au 
fost de milenii în relaţii strânse cu existenţa umană”. Pe culmea 
acestei viziuni lărgite a cosmosului se află „Sursa, Dumnezeu, 
Creatorul - indiferent care este numele folosit pentru a descrie 


un principiu creator ultim”. 

O originalitate a cărţii lui John Mack este aceea că face o 
apropiere între răpiri şi „călătoriile şamanice”, pentru a sublinia 
caracterul simbolic şi arhetipal al acestor experienţe. Trei 
şamani care au în comun o dublă formaţie, tribală şi totodată 
occidentală 
- asta facilitează transferurile - ne oferă mărturii care seamănă 
foarte mult cu nişte experienţe de răpiri. Este vorba de Bemardo 
Peixoto, provenit dintr-un trib indian din nord-estul brazilian 
(regiune foarte activă, după cum am văzut: numele tribului, Uru- 
e  Wau-Wau, înseamnă „Poporul din stele”!); Sequoyah 
Trueblood, vindecător indian nord-american şi Credo Mutwa, un 
vindecător zuluş din Africa de Sud. Credo Mutwa este un 
personaj controversat, unii punându-i la îndoială credibilitatea. 
Oricum, ne povesteşte o experienţă de răpire îngrozitoare, care 
a durat trei zile şi l-a lăsat foarte bolnav, în mijlocul pădurii. Şi-a 
amintit treptat că a fost supus unor examene dureroase într-un 
mare laborator subteran. Or, regiunea unde se petrecea acest 
lucru am întâlnit-o deja mai sus: muntele Inyangani, în 
Zimbabwe, unde s-ar afla una dintre cele patru baze subterane 
extraterestre „văzute de la distanţă” de militarii americani! 

Unda llowe: alte realităţi de „mare stranietate” 

Punctul de vedere al Lindei Moulton Howe este complex, am 
mai spus asta, deoarece admite prezenţa unor fiinţe extrate 

restre - în came şi oase, chiar dacă se deplasează trecând prin 
alte „dimensiuni” - dar şi acţiunea unor forţe sau entităţi „nema- 
teriale”, a căror adevărată natură rămâne pentru noi 
enigmatică. 

Cea de a treia carte a Lindei Howe, Glimpses of Other 
Realities. Volumul II: High Strangeness, este o lectură indispen- 
sabilă pentru cine vrea cu adevărat să reflecteze la semnificaţia 
răpirilor şi prin asta a OZN-urilor. Linda Howe a fost foarte ata- 
cată de sceptici, care o consideră excesiv de credulă. Este sigur 
că nu i-a fost frică să rişte pe acest teren minat de 
dezinformare. Nu se ard decât cei care încearcă să scoată 
castanele din foc, în timp ce ceilalţi privesc de la distanţă! în 
schimb, nu există motive ca să suspectăm din capul locului 
onestitatea martorilor răpirilor, cu totul remarcabili, care ne sunt 


prezentaţi în cartea ei. 

Una dintre relatările cele mai interesante este cea a lui Jim 
Sparks, cu care Linda Howe s-a întâlnit în 1995. Sparks, agent 
imobiliar în Florida, se defineşte singur ca un om obişnuit, dar 
mărturia lui nu este deloc aşa! Spune că are amintiri conştiente 
ale unor răpiri de către nişte fiinţe care încep să ne fie familiare: 
micii cenuşii, care sunt, după spusele lui, „droni”, androizi fabri- 
caţi în laborator (nu este singurul care crede. asta). Ei sunt în 
serviciul unor fiinţe mult mai înalte, şefii lor, „reptoizii” sau rep- 
tilienii, a căror piele este ca aceea a reptilelor. Sparks crede că 
are unele noţiuni despre „agenda” acestor extratereştri, dar 
rămân „mii de întrebări fără răspuns”. Ca şi alte persoane 
răpite, a trăit experienţe transcendând fizicul nostru, pe care îl 
înţelege în felul său ca fiind rezultatul creării unui „câmp” 
artificial. Acest câmp „le permite să fie invizibili, să fie activi într- 
o dimensiune rămânând parţial în alta, să treacă şi să ne facă şi 
pe noi să trecem prin materia solidă”. Un detaliu foarte fizic 
merită să fie menţionat: Sparks descrie o senzaţie de puternică 
accelerare, ca şi celelalte persoane răpite - Karin, unul dintre 
cazurile doctorului Mack şi francezul „D”, despre care am vorbit 
în capitolul şase. 

Sparks a fost supus unei ucenicii ciudate, o adevărată 
formaţie şcolară aplicată de extratereştri începând din 1988, 
constând mai ales în învăţarea alfabetului lor. în realitate, este 
vorba de o învăţătură destul de complexă la sfârşitul căreia 
devenea capabil să  „citească” ideograme concentrate, 
echivalentul a câtorva pagini de carte! Sparks a desenat câteva 
dintre aceste litere, care sunt reproduse în cartea scrisă de 
Linda Howe. Subliniez şi acest punct, căci am vorbit deja de 


planşele deţinute de Budd Hopkins, pe care acesta le-a arătat lui 
John Velez, alt răpit care îşi amintea de un alfabet (vezi capitolul 
VI). Velez avusese un şoc descoperind că ale sale semănau cu 
cele ale lui Hopkins. Or, cel al lui Sparks, mi-a spus el, seamănă 
cu ele. O altă învăţătură a acestor extratereştri a constat în a-i 
arăta întreaga istorie a omenirii, mergând până la origini şi la 
primele manipulări genetice făcute de ei asupra noastră. 

Atunci, aceşti extratereştri sunt nişte demiurgi bine voitori? 
Nu chiar, previne Jim Sparks, care îi vede pe aceşti reptilieni mai 
curând ca pe nişte „exploatatori” ai speciei noastre. Se folosesc 
de genomul nostru şi de organele prelevate de la animale ca să 
fabrice diferiţi „droni”, androizi şi hibrizi, precum micii cenuşii. 
Aceştia sunt doar o marfă care se vinde bine în acest colţ de 
galaxie! Şi hibrizii umani? Ar putea folosi la repopularea 
Pământului dacă ne distrugem mediul înconjurător... 

Sparks descrie o scenă extraordinară unde se află înconjurat 
de fiinţe care i se par la început umane, dar care apoi lasă să se 
vadă adevărata lor natură reptiliană. Atunci i-a dezvăluit că au 
avut contacte cu guvernul american ca să-l avertizeze de 
gravele ameninţări care planează asupra mediului, din vina 
noastră. Fusese stabilit un calendar pentru aducerea la 
cunoştinţă a prezenţei lor şi ca să se ia măsurile de corectare ce 
se impun, dar aceste angajamente nu au fost respectate! Acum 
îşi concentrează eforturile asupra unor oameni obişnuiţi ca el, ca 
să se facă cunoscuţi treptat. în ceea ce priveşte responsabilii 
guvemamen- 

tali, i-au .explicat ei, trebuie să li se acorde o amnistie completă 
ca să renunţe la această politică a secretului. Aceşti extratereştri 
nu sunt nici bine-voitori, nici ostili. Se află aici de mii de ani. Au 
„investit” în această planetă şi vor să-şi salveze investiţia! Ei l- 
au prevenit pe Jim Sparks că nu mai avem la dispoziţie decât un 
deceniu ca să îndreptăm situaţia. Asta se întâmpla în 1995: ne 
reîntâlnim deci în 2005. Dacă nu vom fi capabili, vor acţiona ei! 

Mărturia Lindei Porter, răpită californiană studiată de Linda 
Howe, este deosebit de bogată şi impresionantă, cu multe 
episoade. Nu aduce dovezi solide şi imposibil de combătut ale 
experienţelor sale, dar acestea se potrivesc foarte bine cu alte 
mărturii, îndeosebi în ceea ce priveşte descrierea entităţilor. 


Regăsim fără suprindere „micii cenuşii”, dar apar şi - ca la alţi 
martori - fiinţe înalte, unele de tip „călugăriţă”, care par că îi 
conduc pe micii cenuşii. Dacă e să dăm crezare investigaţiei 
Lindei Howe, este puţin probabil ca Linda Porter să fi avut 
cunoştinţă de mărturii comparabile. O altă fiinţă descrisă de ea 
era de talie înaltă, cu o aparenţă umană şi părea că şi ea 
conduce operaţiunile. Extraterestrul era chel, avea un nas mare 
şi doi ochi impresionanţi cu pupile verticale. Corpul subţire era 
îmbrăcat cu o capă violetă, care avea un guler mare ridicat. 
Fantasme delirante? Poate, dar nici asta nu se poate dovedi. 

Pot să amintesc aici cazul „Domnului D”, care şi el îşi 
aminteşte că a văzut fiinţe de talie mare, foarte impresionante. 
Acestea aveau şi ele un nas mare, dând mai ales impresia unui 
cap de vultur, cu ochii mari având pupile verticale. După ce mi-a 
făcut un desen, i l-am arătat pe cel al Lindei Porter: după 
spusele sale, nu este vorba de aceeaşi entitate. l-am arătat şi 
desenul din cartea lui Robert Emenegoger, care ar fi inspirat 
dintr-un contact extraterestru la baza Holloman (vezi cap. V): de 
data asta „Domnul D” a fost puţin ezitant. Pare totuşi mai atras 
de ideea de a compara viziunea sa cu cea zeilor din Egiptul antic 
(cu capete de animale), ceea ce ne duce la numeroasele 
speculaţii despre 


Un extraterestru înalt cu „cap de vultur”, văzut de răpitul 
francez „Domnul D”. 

Desen al răpitei americane Linda Porter, care arată apariţia în 
camera sa a două fiinfe „interdimensionale” 

vizitele din vechime ale „zeilor extratereştri”. Este influenţat de 
aceste idei? Acesta este argumentul pe care îl vor invoca toţi 
scepticii, dar sunt convins de sinceritatea lui, deoarece nu era 
deloc interesat de OZN-uri înaintea experienţei prin care a trecut 
şi nu cunoaşte nici astăzi literatura americană despre răpiri. în 
aceeaşi ordine de idei, Linda Howe recunoaşte că Emenegger o 
sfătuise să studieze mitologia veche, Sumerul şi Mesopotamia... 
Un aspect foarte interesant al mărturiei Lindei Porter este 
amintirea pătrunderii a două fiinţe în camera sa, care păreau că 
se ivesc dintr-o „gaură” înconjurată de lumină. Avem şi aici 
descrierea unui „pasaj interdimensional”? Alt element impor- 
tant: ea crede că a fost dusă la o bază submarină din largul 
coastei califomiene, în regiunea Santa Barbara. Cu ocazia uneia 
dintre răpirile sale, nişte extratereştri i-au dezvăluit că unii 
dintre ei sunt deţinuţi de militari într-o bază subterană, în stare 
de „viaţă suspendată”. Ea crede că e vorba de o bază 
submarină, situată la nord-est de San Diego, în zona Sycamore. 
în acel sector se află clădirile unor firme aerospaţiale - General 
Dynamics, Hughues, Lockheed Martin Astronautics -, dar mai la 
sud se află şi staţia aeronavală de la Miramar. Ajungem astfel iar 
la zvonurile unor operaţiuni militare ultrasecrete! 


Scena cea mai ciudată, cea mai incredibilă şi deranjantă pe 
care spune că a văzut-o Linda Porter este... transferul unui 
spirit, sau suflet, dintr-un corp în altul. Desenul făcut de Porter 
arată sufletul ieşind din plexul solar al unui om muribund, sub 
forma unei coloane luminoase, foarte frumoase, înaltă de 
aproximativ 75 cm, care se deplasează spre corpul neînsufleţit, 
clonat, al muribundului! Fiinţele cu un alt aspect care o fac să 
asiste la această operaţiune îi mărturisesc că „nu au dreptul să 
facă asta”, dar că autorităţile superioare care interzic asta sunt 
prea departe şi nu pot să înţeleagă întreaga situaţie! în treacăt 
fie spus, Ted Rice, eroul nefericit al cărţii Karlei Tumer, 
Masquerade of Angels, a descris aceeaşi operaţiune, dar în cazul 
său ea era practicată asupra sa, în copilărie şi a păstrat o 
amintire de agonie. 

S-au citat unul pe altul? Cartea Karlei Tumer a apărut în 1994, 
dar Linda Howe spune că a cules relatarea Lindei Porter în 1991, 
iar cartea sa a apărut în 1998. Eu cred în sinceritatea acestor 
mărturii extraordinare, indiferent care este adevărata lor 
semnificaţie. 

Lyn Buchanan: „remote viewer” şi... răpit 

Cu surprindere şi interes descoperim mărturia răpirii lui 
Leonard Buchanan, unul dintre remote viewer-ii militari ameri- 
cani cei mai cunoscuţi. Mărturia sa a fost culeasă de Michael 
Lindemann, care a publicat-o în buletinul său electronic de infor- 
mare CNI News din 16 noiembrie 1998. Experienţa sa avusese 
loc cu treizeci de ani în urmă (avea atunci douăzeci şi opt de 
ani), la Evans Chapel, în Texas. în timp ce se odihnea, un OZN a 
aterizat în grădina lui. A fost paralizat şi şi-a pierdut cunoştinţa, 
apoi s-a trezit la bordul OZN-ului, în mijlocul altor oameni, toţi 
foarte speriaţi, sub paza unei fiinţe înalte. Aceasta avea o formă 
umană, foarte musculoasă, dar faţa nu era umană. Semăna mai 
curând cu un „klingon” din serialul Star Trek! Apoi a venit un 
„cenuşiu” care a comunicat cu el telepatic, după toate 
aparențele ca să-l facă să adoarmă din nou. Nereuşind, l-a dus 
cu el în partea din faţă a OZN-ului şi chiar l-a lăsat să se joace 
puţin cu un panou de control. OZN-ul făcea alte manevre de 
aterizare şi de răpire. în total, i s-a părut că au fost cam 
cincisprezece persoane! La sfârşitul călătoriei, Buchanan l-a 
întrebat pe pilot ce însemnau toate astea. Aceasta i-a 


„dezvăluit” că era o operaţiune medicală: acei extratereştri 
călătoresc mult şi sunt contaminaţi de numeroşi germeni de 
care le vine greu să se debaraseze. Or, corpul omenesc este 
foarte bine echipat pentru fabricarea de anticorpi. Ne inoculează 
deci germeni grefându-ne ţesuturi bolnave, după care vin apoi 
să ,„recolteze” anticorpii! Buchanan spune că practic a uitat 
aproape totul timp de vreo douăzeci de ani. Dar a început să-şi 
amintească pe când făcea parte din echipa militară de remote 
viewing şi s-a ajutat de această tehnică, care poate să 
servească la „vederea” trecutului. A comis greşeala să 
vorbească despre asta unui coleg, 

Ed Dames, care a spus mai departe şefilor. Buchanan a fost 
atunci supus unui interogatoriu de către două personaje care au 
vrut să ştie totul despre acel faimos panou de control. în timp ce 
descria manevrele pilotului, unul dintre ei a exclamat brusc: 
„Uite, ăsta e!” Buchanan a înţeles că se aflau în posesia unui 
astfel de panou şi încercau să găsească modul de funcţionare! 
Această poveste a lui Buchanan ne oferă o ipoteză în plus, 
aduce în scenă un tip nou de extraterestru, dar pune şi 
problema credibilităţii. Este un martor cinstit? După ce l-am 
întâlnit, totul mă face să cred că da. A fost el oare victima unei 
înscenări mincinoase? Posibil, dar poate că ne oferă o parte de 
adevăr. Buchanan se declară convins că aceste fiinţe sunt 
absolut reale, existând materialiceşte: „Nu cunosc nici un 
remote viewer care să nu râdă când oamenii spun că e vorba de 
fiinţe din alte dimensiuni, de existenţa energiilor şi tot felul de 
astfel de lucruri. Cei pe care i-am întâlnit erau din came şi 
oase”. După spusele lui, suntem vizitaţi de mai multe rase, care 
sunt „vecinii” noştri cei mai apropiaţi. Fiecare are propriile 
intenţii. Unii sunt amicali iar alţii nu sunt. Mulţi nici măcar nu ne 
acordă atenţie: suntem doar nişte băştinaşi. Unii au puteri 
telepatice, dar e probabil că cei mai mulţi nu au această 
capacitate. Cei care sunt telepaţi şi nu sunt binevoitori par că se 
feresc de remote viewers ca de o potenţială ameninţare şi nu ne 
plac deloc. Din fericire, extratereştrii prietenoşi sunt mai 
numeroşi, iar Pământul nu e în pericol. Se pare că există unele 
contacte şi schimburi de tehnologii, conduse în SUA de către 
DARPA (Defense Advanced Research Projects Agency). Mai 


devreme sau mai târziu, e de părere Buchanan, aceste contacte 
vor fi dezvăluite în mod ineluctabil. 

Ce cred reprezentanţii Bisericii, teologii despre extratereştri şi 
despre OZN-uri? La prima vedere, s-ar părea că au aceeaşi 
atitudine ca marea majoritate a lumii intelectuale şi ştiinţifice. 
Extratereştri? Poate (cu excepţia integriştilor). Dar să nu le 
vorbeşti despre acele OZN-uri imposibile! Există totuşi câteva 
voci rare care au exprimat public o opinie pozitivă despre 
existenţa OZN-urilor. Este vorba îndeosebi de un teolog 
protestant, pastorul Barry Downing şi, mai recent, un teolog 
catolic, monseniorul Corrado Balducci, membru al curiei romane 
la Vatican şi demonolog reputat. 

Monseniorul Balducci s-a exprimat public de mai multe ori în 
ultimii ani, în mass-media italiană, ca să susţină că extratereştrii 
există şi că un bun creştin trebuie să se bucure, pentru că asta 
este voia Domnului! în acelaşi timp a intervenit la conferinţa 
anuală de la San Marino despre OZN-uri, din 1999. Deoarece am 
asistat la această conferinţă, am putut să mă conving de 
interesul său evident în privinţa acestui subiect. Tema principală 
a discursului său a fost credibilitatea mărturiilor, pe care se 
bazează credinţa creştină. Nu putem respinge global mărturiile 
foarte numeroase, nu numai ale unor observaţii de OZN-uri, nici 
pe cele ale unor răpiri. Asupra problemei esenţiale a intenţiilor 
acestor vizitatori extratereştri, Balducci a spus un lucru care a 
aşternut tăcere în sala plină cu peste cinci sute de persoane: 
„Nu se poate ca extratereştrii să fie mai răi decât noi şi nu se 
poate să fie mai proşti decât noi!” Mai recent, a mai prezentat 
un punct de vedere interesant despre natura comparată a 
îngerilor şi extratereştrilor. îngerii sunt fiinţe pur spirituale, fără 
corp fizic. Oamenii au un suflet, părticică de spirit nefizic, dar 
natura noastră este 
Două puncte de vedere religioase 

esențialmente fizică. Este posibil, speculează părintele Balducci, 
să existe ființe care să fie mai apropiate de îngeri decât de noi, 
mai elevate spiritual. 


Pastorul Barry Downing s-a exprimat asupra acestui subiect 
mulţi ani, într-o carte a cărei primă ediţie a apărut în 1986, The 
Bible and Flying Saucers. El dezvoltă în această lucrare analiza 
textelor biblice, devenite acum clasice, interpretând unele scene 
ca fiind de natură „extraterestră”: Abraham şi îngerii (care 
aveau 
o bună poftă de mâncare), „Slava lui Yahve” conducându-i pe 
evrei în deşert, răpirea lui Ilie într-un vârtej, viziunea lui Ezechiel 
etc. Mai trebuie să amintim de faimosul „dans al soarelui” de la 
Fatima? Ciudat soare, văzut de la distanţă, de pe colinele 
învecinate, ca un glob luminos care a coborât deasupra mulţimii 
şi a survolat-o timp de o oră! 

Downing îşi punea atunci întrebări despre natura piloților 
OZN-urilor: erau „îngeri” sau extraterestri cu corp fizic? Mai 
recent pare să fi renunţat la această întrebare, acceptând ideea 
unor entităţi complet fizice. Adevărata problematică, ne spune 
Downing astăzi, este cea a intenţiilor lor. în două articole remar- 
cabile, Downing s-a folosit de ocazia pe care i-o oferea reflecţia 
asupra raportului francez COMETA despre rolul istoric al 
extratereştrilor. în realitate, el consideră raportul francez prea 
timid, căci nu imaginează ce ar putea să fie o prăpastie culturală 
nu de câteva mii de ani, ci de câteva milioane de ani. Dacă sunt 
pe Pământ, de exemplu, de un milion de ani, acesta este terenul 
lor de experienţe, „grădina” lor, şi suntem „creaţia” lor! în al 
doilea articol, Barry Downing îşi pune întrebări despre ceea ce ar 
putea să fie intenţiile extratereştrilor. N-au de ce să ne atace, 
pentru că sunt deja la ei acasă! Dacă guvernul american (sau 
unele dintre agenţiile sale) cunoaşte această prezenţă, nu 
trebuie să ne mirăm de tăcerea lui. Partida a fost jucată de 
extratereştri 
OMS 

şi situaţia este aceea pe care au dorit-o ei. De aici încolo putem 
formula mai multe ipoteze. Prima ar fi că ei vor ca lucrurile să 
rămână aşa cum sunt. Dar, continuă Downing, este posibil ca 
„realitatea OZN” să se fi arătat suficient pentru ca, puţin câte 
puţin, istoria OZN-urilor să pătrundă în cultura noastră. Se mai 
poate ca această „civilizaţie OZN” să vrea să facă un mare pas 
în timp ca să ne forţeze la o conştientizare şi să provoace 


curând un şoc. Vom afla peste câţiva ani? 
CONCLUZIE 

Conştientizarea unei prezenţe extraterestre implică o ade- 
vărată mutație culturală, de o amploare comparabilă cu şocul 
revoluţiei copemiciene din secolul al XVI-lea şi al XVII-lea, pe 
care l-a analizat istoricul în ştiinţe Alexandre Koyre în cartea sa, 
De la lumea închisă la universul infinit. în relativ puţin timp, 
viziunea tradiţională a universului fusese complet răsturnată. 
Pământul nu mai era decât un mic satelit al Soarelui şi „sfera 
stelelor fixe” explodase, deschizându-ne spaţii vertiginoase. 
Ideea prezenţei unor civilizaţii extraterestre, mai mult sau mai 
puţin oculte şi în apropierea noastră, nu este şi mai 
tulburătoare? Şi îngrijorătoare, deoarece implică posibilitatea 
unor potenţiale ameninţări. Acest singur motiv ar fi de ajuns ca 
să explice de ce autorităţile păstrează tăcerea asupra acestei 
prezenţe, la fel cum autorităţile din epocă au condamnat 
descoperirile lui Galilei. Un profesor universitar eminent, Cesare 
Cremonini, a refuzat să se uite în luneta lui Galilei, pretextând 
că îl vor durea ochii şi că, de altfel, nu era nimic de văzut. 
Această reacţie de respingere este specifică tuturor epocilor. 
Exploratorii au remarcat că aborigenii australieni, când primele 
nave europene au abordat coastele lor, fugeau ca să nu le vadă. 

Scepticii mai pot să argumenteze că dovezile de netăgăduit 
ale acestei prezenţe extraterestre rămân de stabilit (cel puţin în 
domeniul public). Dar la fel stăteau lucrurile în perioada respec- 
tivă şi cu teoriile lui Copemic, Kepler şi Galilei. Ca să încerce 
demonstrarea heliocentrismului, Galilei a crezut că se poate 

sprijini pe fenomenul mareelor, dar astăzi ştim că ele sunt 
provocate de Lună, nu de Soare. Prima „dovadă” ştiinţifică a 
heliocentrismului a fost furnizată abia în secolul al XVIII-lea, o 
dată cu descoperirea paralaxei stelelor apropiate, putând să se 
explice prin rotația Pământului în jurul Soarelui. O dovadă încă 
minoră! Totuşi, lumea intelectuală nu a aşteptat-o ca să adopte 
heliocentrismul şi ca să integreze ideea imensităţii universului. 
De ce asta? Pentru că, din ce în ce mai mult, se impunea ca vizi- 
unea raţională a universului. Chiar şi ideea de pluralitate a 
lumilor locuite devenise populară în toată Europa datorită cărţii 
lui Fontenelle, Convorbiri despre pluralitatea lumilor, apărută în 


1686. Ce accelerare a istoriei, dacă ne gândim că trecuse mai 
puţin de un secol de la arderea pe rug a lui Giordano Bruno la 
Roma, în anul 1600, tocmai pentru că susţinuse că există o 
infinitate de lumi locuite! 

Cum se face că, la mai bine de trei secole după Fontenelle, 
ideea de „vizitatori” extratereştri este atât de prost văzută? 
Pentru că există o diferenţă enormă între ideea că pot să existe 
alte civilizaţii în spaţiu, în jurul unor stele îndepărtate - o idee 
din ce în ce mai admisă de oamenii de ştiinţă de astăzi - şi ideea 
că „ei” sunt aici, într-un mod mai mult sau mai puţin clandestin. 
E foarte bine când civilizațiile extraterestre sunt foarte departe 
de noi şi suntem protejaţi de distanţele enorme - despre care se 
spune că sunt imposibil de străbătut - dintre stele. în schimb, cel 
puţin pentru unii, este insuportabilă ideea că suntem spionaţi, 
supravegheați, poate chiar manipulaţi fără ştirea noastră de 
către fiinţe necunoscute, mai avansate decât noi. Măcar dacă ar 
fi venit să ne viziteze aşa cum se cuvine! Jacques Vallee a 
ironizat această idee, pe care o credea ca fiind a astrofizicianului 
Cari Sagan. Scenariul convenabil, imaginat de Sagan în romanul 
său Contact, trebuia să înceapă cu mesaje ciudate, recepționate 
de puternicele noastre radiotelescoape şi descifrate de savanții 
noştri. Numai după aceea ar fi încercat un contact fizic, cu preţul 
unor mari dificultăţi. Din păcate, acest scenariu romantic nu mai 

face doi bani datorită mulţimii de observaţii apropiate de OZN- 
uri şi de entităţi, care ne lasă cu gura căscată şi ne înspăimântă. 

Dacă această prezenţă „extraterestră” ne va fi confirmată de 
mărturii de netăgăduit, se poate pune prinsoare că atunci va 
începe o mare dezbatere în lumea întreagă, o dezbatere despre 
natura acestor „vizitatori” şi despre intenţiile lor. Este foarte 
probabil că, chiar confruntaţi cu extratereştri destul de 
binevoitori (ceea ce nu este deloc sigur!), vom suporta totuşi un 
mare şoc cultural. De unde teama profundă pe care unii o măr- 
turisesc uneori. De exemplu, punctul de vedere exprimat de 
geneticianul Albert Jacquard la sfârşitul emisiunii Viva despre 
civilizațiile extraterestre, prezentată în mai 1999 de televiziunea 
elveţiană. Un jurnalist l-a întrebat ce mesaj ar vrea să trimită 
unor îndepărtați extratereştri cu care am fi intrat în contact cu 
ajutorul radiotelescoapelor. Jacquard a răspus: „Le-aş spune să 


aştepte cincizeci de mii de ani înainte să ne viziteze, pentru că 
nu sunt pregătit!” 

Această reacţie ne arată foarte bine de ce dezvăluirea unei 
prezenţe extraterestre nu se poate face decât foarte progresiv. 
Totuşi, unii şi-au pierdut răbdarea. în Statele Unite, avocatul 
Daniel Sheehan, militant de stânga ca Jacquard în Franţa, a luat 
poziţie în mod public, dar în sens invers. Sheehan este cunoscut 
prin modul în care a apărat-o, în 1979, pe Karen Silkwood, o 
angajată care a fost iradiată într-o uzină nucleară. A participat la 
anchetele legate de Watergate, Iran-Contra şi „documentele 
Pentagonului”. El s-a ocupat şi de OZN-uri, asigurând apărarea 
doctorului Mack când acesta a fost pus sub procedură de 
examinare de universitatea Harvard. El a dezvăluit public o 
informaţie foarte interesantă în primăvara anului 2000, cu 
ocazia unei conferinţe despre OZN-uri. Făcuse parte, în 1979, 
dintr-o comisie de anchetă asupra OZN-urilor solicitată de 
preşedintele Carter. în această calitate avusese acces la 
documentele secrete ale Air Force, păstrate într-un local special 
al bibliotecii 
OMS 

Congresului. Şi acolo, a spus Sheehan, putuse să vadă - fără să 
poată face vreo copie - un raport despre recuperarea unui OZN 
accidentat, la care erau anexate şi fotografii! Este remarcabil că 
acest avocat cunoscut a îndrăznit să spună toate astea public. 
Poate că a început să bată un vânt favorabil dezvăluirii secre- 
tului! Sheehan şi-a terminat discursul cu o pledoarie călduroasă 
- pe care cei peste cinci sute de participanţi au aplaudat-o în 
picioare - în favoarea unei grupări a mişcărilor ufologice şi a 
forţelor care susţin progresul, îndeosebi cu militanţii ecologişti, 
ca să se pună capăt secretului. Viitorul ne va spune dacă un 
astfel de vis poate să devină realitate. 

Câteva dintre personajele amintite în text şi...câteva schiţe după 
descrierile martorilor 


Colonelul Aldo Oliviero din Aviația Militară 


italiană, după 
prezentarea studiilor despre OZN-uri 


-uri, la conferinţa de la San 
Marino, iunie 2000. 


Schița OZN-ului gigant observat de câţiva martori în Yukon, la 11 
decembrie 1996. 


Astronautul american Edgar 
Mitchell. 


Generalul de aviație Denis 
Letty, care a condus lucrările 
asociației COMETA. 

% 


Bombardier Mirage IV urmărit de un OZN.xP' 
Fotografia unei ţinte radar standard pentru baloane 
meteorologice. 


Paul Shartle, la emisiunea UF O Cover Up? Live! 

SM cpu Pop 
iv mii: 


i á 
LEOMAJtD H. STMNCF1ELD 1920-IM4 
Doctorul brazilian Olavo Fontes. 
Leonard Stringfield pe coperta de la International UFO Report, 
fotografie apărută după moartea sa în 1994. 
<P 


pa Pa 


Locotenent-colonelul Philip Corso la conferinţa de la San Marino, 


cu puţin timp înainte de moartea sa, survenită în 1998. 
Robert Emenegger, la emisiunea UFO Cover Up? Live! 

Desen al cadavrului care ar fi fost autopsiat la Roswell, după 
mărturia lui Glenn Dennis. <? 

Schița după diferite mărturii, de Tom Deuley. 

Radiografia unui implant operat de doctorul Roger Leir, la 
piciorul subiectului Patricia. 


„Contactatul” american James Gilliland. 

Monseniorul Corrado Balducci, teolog la Vatican, stând de 
vorbă cu doctorul John Mack cu ocazia conferinţei de la San 
Marino în 1999. 


Karla Turner, investiga- 
toare specializată în 
răpiri, la conferința 
MUFON din 1994. 


“a 
Doctorul Roger Leir la 
conferința de la 


Laughlin, Nevada, mar- 
tie 2000. 


